
Skaitytojams pateikiamas Vokietijos Demokratinės Respublikos asi- 
riologės Evelinos Klengel-Brant darbas skirtas patenkinti didėjančiam 
susidomėjimui senovės Rytais, ypač tais jų regionais, kurie buvo civi- 
lizacijos lopšys. Knyga parašyta paprastai, bet kartu labai moksliškai ir 
bent iš dalies užpildo mūsų populiarioje mokslinėje literatūroje atsira- 
dusią apmaudžią spragą *. 

Savaime suprantama, kad gana kuklios apimties knyga, aprėpianti 
tokį didžiulį (daugiau kaip dviejų tūkstantmečių!) laiko tarpsnį, negali 
atsakyti į visus klausimus, dominančius skaitytoją, nors dalis jų verti 
didesnio dėmesio. Kai kuriais klausimais tarybinių asiriologų ir autorės 
požiūris bei nuomonė skiriasi. Pagaliau pastaraisiais metais nemaža prob- 
lemų moksle imta aiškinti kitaip. Į visa tai atsižvelgta šioje pratarmėje 
(vieną kitą pastabą skaitytojas ras paaiškinimuose). 


1. Datavimo problemos 


Tiek specialiuose, tiek populiariuose rašiniuose apie senovės pasau- 
lio istoriją skaitytojas ras gausybę datų. Nemažai jų ir E. Klengel-Brant 
knygoje. Skaitytojas nespecialistas dažniausiai tas datas įsidėmi nė kiek 
neabejodamas jų tikslumu. Atidesnis skaitytojas gali pastebėti, kad įvai- 
‚Tiuose darbuose tas pats įvykis datuojamas skirtingai, ir pasipiktinti. O 
specialisto toks nesutapimas nė kiek nejaudina. Čia dalykas toks, kad 


*Skaitytojui, kuris norėtų daugiau sužinoti apie senovės Mesopotamijos istoriją, siū- 
lytume pirmąjį „Visuotinės istorijos“ toma („BcemnpHas nucTopua“, M., 1955). Svarbiau- 
sių rašto paminklų vertimai pateikti „Senovės Rytų istorijos chrestomatijoje", redaguo- 
toje akademiko V. V. Struvės ir D. G. Rederio (,„XpecToMaTHA No HcTopuu ApeBHero Boc- 
Toka“, M., 1963), o literatūros paminklų — knygoje „Senovės Rytų poezija ir proza“ 
(„Ilossnus u 11۵03۵ ApeBHero BocToka“, M., 1973), kurioje taip pat yra šumerų ir akadų 
literatūros apybraižos. Bendrą Mesopotamijos kultūros apžvalgą rasite gausiai iliustruotoje 
N. D. Flitnerio knygoje „Tarpupio ir kaimyninių kraštų kultūra ir menas“ („KynbTypa u 
ucKyccTBO /IBypeubs u coce/uuux cTpaH“, L.-M., 1958). Datavimo klausimai nušviesti E. Bi- 
kermano knygoje „Senovės pasaulio chronologija“) (,XpoHo/orus ApeBHero Mupa”, vert. 
iš anglų k., M., 1975). Žinių apie Tarpupio kalbas pateikiama I. M. Djakonovo knygoje 
„Senovės Priešakinės Azijos kalbos" (,„JI3bIKH ApeBHei Ilepenneii Asnu”, M., 1967), o apie 
vergiją — M. A. Dandamajevo knygoje „Vergija Babilonijoje ۷۲۲-۷ a. pr. m. e. 
(„Pa6cTBo B Basunonnun VII—IV BB. Zo u. 9.۳, M., 1974). V. A. Beliavskio knygos „Ba- 
bilonas legendinis ir Babilonas istorinis“ (,BaBu/IoH AereHnjapHbli4 u BaBu/loH HcTOopHuec- 
101111", M., 1971) negalima rekomenduoti skaitytojui, nes joje daug nemažų trūkumų. 


absoliučios chronologijos problema istorijos moksle 1125101 tebėra viena 
sudėtingiausių ir labiausiai ginčytinų. Keblumų ir ginčų kyla dėl to, kad 
žiloje senovėje niekas laiko neskaičiavo nuo kokio nors mitinio ar rea- 
laus įvykio, t. y. eros. Nors mūsų laikais yra kelios skirtingos „„eros“ (nuo 
„Kristaus gimimo“, nuo „hidžros“, nuo „pasaulio sukūrimo"), datas leng- 
va perskaičiuoti iš vienos į kitą. O senovėje buvo labai daug įvairių ir 
niekuo tarpusavy nesusijusių laiko skaičiavimo būdų. Jų visų aprašyti 
neįmanoma ir nereikia. Tepasakysime, kad Pietų Mesopotamijoje (t. y. 
Babilonijoje) mus dominančiu laikotarpiu kiekvieni metai gaudavo at- 
skirą vardą — pagal svarbiausią tų metų įvykį. Pavyzdžiui: „Metai, kai 
buvo pastatyta tokia ir tokia šventykla“ arba „...kai buvo iškastas toks 
ir toks kanalas“, arba „...kai buvo sugriautas toks ir toks priešo mies- 
tas“ ir pan. Asirai metus vadindavo ypatingų, kasmet keičiamų valdininkų 
eponimų vardais. Buvo specialūs šitų datavimo formulių ir eponimų są- 
rašai. Jais ir naudodavosi laikui skaičiuoti. Einant šimtmečiams, dalis 
sąrašų dingdavo, perrašinėjant atsirasdavo įvairiausių klaidų. Kartais są- 
rašai būdavo ir sąmoningai falsifikuojami, norint pašalinti „nepageidau- 
jamas“ karalių dinastijas ar įvykius. Mums išlikę sąrašai turi spragų, 
kurių trukmę galima nustatyti tik apytikriai. Be to, babiloniečiai naudo- 
josi Mėnulio kalendoriumi, ir jų metai trumpesni už tikruosius (Saulės) 
metus. Del to kartkarčiais reikėdavo įterpti papildomą tryliktąjį „kelia- 
maji" mėnesį. Jį nustatydavo karalius savo nuožiūra (tik nuo šeštojo am- 
žiaus pr. m. e. imta laikytis tam tikros sistemos). 

Aišku, jog tuos sąrašus sieti su mūsų chronologijos sistema galima 
tik tada, kai įmanoma visiškai tiksliai nustatyti kokio nors juose minimo 
įvykio datą. Geriausiai tam reikalui tinka Saulės užtemimai. Užtemimai 
(ypač pilni) pasitaiko retai, ir jų datas galima tiksliai apskaičiuoti. Deja, 
tokią chronologinę atramą pavyko gauti tik pirmajam tūkstantmečiui 
prieš mūsų erą. Šios atramos ir palyginti gerai išsilaikiusių sąrašų dėka 
pirmojo tūkstantmečio pr. m. e: įvykių datas galima nustatyti su ne di- 
desne kaip vienerių dvejų metų paklaida. Todėl šio periodo chronologija 
yra visuotinai priimta. 

Daug keblesnė antrojo tūkstantmečio pr. m. e. chronologija. Čia kaip 
astronominę atramą pavyko panaudoti tik anų laikų Veneros stebėjimų 
užrašus. Tie stebėjimai buvo gana netikslūs, o datavimo sąrašai“ labai 
nukentėję, su didelėmis spragomis. Priklausomai nuo to, kokio dydžio 
laikoma senovės stebėtojų klaida (taip pat dėl kitų aplinkybių), gauna- 
mos trys skirtingos chronologinės schemos (,trumpoji", ,vidutinioji" ir 
Jilgoji") Jos skiriasi maždaug šešiasdešimt ketveriais metais į vieną ar 
kitą pusę, o antrojo tūkstantmečio pr. m. e. pradžiai tas skirtumas jau 
yra apie šimtą metų. Tarybiniame moksle priimta „vidutinioji chronolo- 
gija“, kurioje kaip atramos taškas yra Babilono karaliaus Hamurapio 
viešpatavimo data — 1792—1750 metai pr. m. e. Dėl čia išdėstytų prie- 
žasčių ši data yra sąlyginė, gali turėti maždaug šešiasdešimt ketverių 
metų paklaidą. 

Suprantama, kad trečiajam tūkstantmečiui pr. m. e. paklaida gali 
būti šimto metų į vieną ar į kitą pusę, o ketvirtajam tūkstantmečiui pr. 

m. e. jos dydį netgi sunku įsivaizduoti. Todėl rimti mokslininkai, kalbė- 
dami apie ketvirtąjį tūkstantmetį pr. m. e., apskritai vengia konkrečių 
datų. Kartais sutinkamos (daugiausia populiarioje mokslinėje literatūroje) 
tokios datos kaip „3826 m. pr. m. e." byloja tik apie nepaprastas tų ra- 
šinių autorių pretenzijas. 

Pastaruoju metu imta plačiai taikyti fizikinį datavimo metodą — pa- 
gal radioaktyvios anglies izotopus. Oro angliarūgštėje visą laiką yra tam 
tikras kiekis šių izotopų. Gyvi augalai ima angliarūgštę iš oro, ir ji pa- 
tenka į medienos sudėtį. Medžiui mirus, anglies (kartu ir jos radioaktyvių 
izotopų) ėmimas nutrūksta, o jau esantieji medienoje radioaktyvūs izo- 
topai pamažėle yra. Šiuolaikiniai fizikos metodai leidžia nustatyti likusį 
radioaktyvios anglies kiekį mediniame daikte, rastame kasinėjant, ir taip 
apskaičiuoti laiką, praėjusį nuo medžio nukirtimo. Deja, čia kol kas vi- 
'sada apsirinkama dešimtimis ar netgi šimtais metų, todėl radioaktyvios 
anglies metodą galima taikyti tik ribotai ir labai atsargiai. 

Visa tai turėtų žinoti skaitytojas, susidūręs su senovės įvykių datavimu. 


2. Tautos ir kalbos 


Skaitytojui, be abejo, įdomu, koks yra ryšys tarp dabartinių Mesopo- 
tamijos (t. y. Irako) tautų ir jos senųjų gyventojų, apie kuriuos kalbama 
šioje knygoje. Aiškinant šį klausimą, visų pirma reikia padaryti šiokių 
tokių pastabų. 

Apskritai kalbant, istorinis tautų paveldimumas gali būti trejopas: 
biologinis (antropologinis), kalbinis ir kultūrinis. Suprantama, jog gali 
būti kartu dvi arba ir visos trys paveldimumo rūšys. 

Kalbant apie pirmąją paveldimumo rūšį, reikia pabrėžti, kad bet kuri 
šiandieninė ar senovės tauta (neskaitant negausių geografiškai izoliuotų 
grupių) atsirado susimaišius keletui (dažniausiai daugeliui) genčių ir et- 
ninių grupių. ,GrynakraujiSkumas" esti tik E ir kupinuo- 
tai nepaprastai atsargiai ir ne visada) tik apie vyraujančius etninius 
komponentus, kuriems susiliejus, susidarė minima tauta. 

Su kalbomis būna kitaip. Susiliejus įvairiakalbėms etninėms grupėms, 
kalbos nesusilieja. Viena kuri kalba išstumia visas kitas. Priežastys, 
dėl kurių įsigali viena kokia kalba, gali būti labai įvairios: kiekinė, kul- 
tūrinė ar politinė ja kalbančiųjų persvara, religiniai motyvai, patogumo 
sumetimai (nesunki išmokti, praplečianti bendravimo galimybes), paga- 
liau atsitiktinės aplinkybės. Tačiau išstumtos kalbos neišnyksta be pėd- 
sakų. "Atskiri tų kalbų žodžiai, o kartais ir kai kurie gramatiniai ypatumai 
įeina į kalbos nugalėtojos sudėtį. Kiekvienoje kalboje galima pastebėti 
kelis laiko klodus, kuriems būdingi kalbų pirmtakių (substratas) elemen- 
tai ir vėlyvesni skoliniai (adstratas), todėl lingvistinės studijos labai pa- 
deda tirti tautos istoriją, ypač jei kiti šaltiniai menki arba visiškai jų 
nėra. 

Dar sudėtingesnis kultūros perėmimas. Bet kuri kultūra yra įvairiopos 
jos pirmtakių sąveikos, vidinės raidos ir nuolatinių mainų su bendraam- 

žėmis kultūromis vaisius. „Grynų“ kultūrų kaip ir „grynų“ rasių nebūna. 
Kultūrinė izoliacija, panašiai kaip ir biologinė, tik dar greičiau veda į 
kultūros išsigimimą. Tai pasakytina ir apie seniausias „pirmykštes“ civi- 
lizacijas, kilusias Pietų Mesopotamijoje ir Nilo slėnyje. Abi šios civili- 
zacijos suėmė visus svarbiausius paleolito ir neolito laikų pasiekimus, 
tarp jų ir pagrindinius žemės ūkio bei amatų metodus. Iš kitų tautų jos 
perėmė metalų apdirbimo meną — pirmiausia aukso, vario ir žalvario, o 
vėliau ir geležies, — arklininkystę ir daug ką kita. Aišku, ir jų pačių ina- 
šas į bendrą žmonijos kultūrą buvo didžiulis. Svarbiausią vietą jame užima 
rašto išradimas ir platus jo panaudojimas. Rašto atsiradimas pradėjo ko- 
kybiškai naują Žmonijos raidos etapa, nes dabar jau pasidarė įmanoma 
kaupti ir saugoti informaciją tokiais kiekiais, kurie neapsakomai pra- 
lenkdavo vieno žmogaus atminties galimybes. Žmonija įsigijo nemirtin- 
gą kolektyvinę atmintį — savo tolesnės raidos pagrindą. 

Taigi iš to, kas pasakyta, galima teigti, kad dabartiniai Trako gyven- 
tojai antropologiniu požiūriu daugiausia yra senovės Mesopotamijos 
žmonių, o ne vėliau atėjusių tautų, palikuonys. Išsaugoję senąjį kultūrinį 
palikimą, praturtinę jį daugelio kitų tautų ir savo pačių laimėjimais, vėliau 
jie tapo ankstyvųjų viduramžių kultūros (vienos iš nuostabiausių) nešė- 
jais: Irakas buvo Arabų kalifato centras, o Bagdadas — kaip ir Konstan- 
tinopolis — viena kultūringiausių pasaulio sostinių. Kalbos, kuriomis ka- 
daise kalbėjo Mesopotamijos gyventojai, dėl įvairių aplinkybių išnyko 
jau senovėje, bet jų pėdsakų iki pat mūsų dienų aptinkama daug naujes- 
nėse kalbose. 


3 3. Istorijos aušroje 


Seniausieji Tarpupio gyventojai, kuriuos mini rašytiniai paminklai, 
buvo šumerai — pietuose ir akadai — šiaurėje. 

Akadų kalba priklauso semitų chamitų (pagal naujausią terminolo- 
giją — afraziečių) šeimos rytų semitų kalbų šakai. Šiuo metu gyvų šios 
šakos kalbų nėra. 

O pastangos nustatyti šumerų kalbos giminystę su kokia nors žinoma 
gyva ar mirusia kalba ligšiol tebėra nesėkmingos. Mėginta ją sieti su 
armėnų, vengrų, gruzinų, senovės egiptiečių, kinų, tiurkų kalbomis. Pa- 
stebésime) jog visos čia paminėtos kalbos negiminingos, t. y. priklauso: 
skirtingoms kalbų šeimoms. Tokių bandymų ėmėsi tiek diletantai, tiek 
mokslininkai, bet jie visi neišlaiko kiek rimtesnės kritikos. Šiuo požiūriu 
ne išimtis ir paskutinis mėginimas, kurio ėmėsi savo knygoje O. Sulėime- 
novas (,,À3 u A", Alma Ata, 1975). 

Šumerai ir akadai tikriausiai nebuvo pirmieji Tarpupio gyventojai. 
Aptinkama menkų kažkokios substratinės kalbos pėdsakų; dėl žodžių 
sandaros panašumų į anglų kalbos žodį ,banana"— žodžiai susideda iš 
pasikartojančių skiemenų — ji sąlyginai vadinama „bananine“. Tokie yra, 
pavyzdžiui, dievų vardai: Bunene, Zababa ir pan. Be to, kai kurių seniau- 
sių Šumero gyvenviečių pavadinimai neturi jokios priimtinos šumeriš- 
kos ar kitokios etimologijos. Tai ir viskas, ką galima pasakyti apie Pietų 
Mesopotamijos gyventojus iki šumerų. 

Šumerai pasirodė pačiame pietiniame Tarpupio pakraštyje penktojo 
tūkstantmečio pr. m. e. pabaigoje ar ketvirtojo pradžioje ir 0 
teritorijoje, kurios šiaurinė riba ėjo maždaug per dabartinį Bagdadą. Iš 
kur jie atvyko, kol kas neaišku. Yra teorija, kad jie atėję iš Rytų — iš 
Irano ar netgi Vidurinės Azijos. Bet patys šumerai savo kilmę siejo su 
Dilmünu, t. y. Bachreinu. Reikia pažymėti, kad šumerų žodis „kur“ reiškia 
„Kalnas“ ir „svetimas, priešiškas kraštas“ (savo šalį jie vadino „kalam“). 
Šumerų mitologijoje kalnai — dažniausiai baisių ir priešiškų jėgų buveinė. 

Akadai apsigyveno Mesopotamijos šiaurėje, atėję tenai, greičiausiai, 
per Siriją. Kada tai įvyko, dabar pasakyt neįmanoma, bet šiaip ar taip, ne 
vėliau kaip ketvirtą tūkstantmetį pr. m. e. Tarp zonų, kur gyveno dau- 
giausia šumerai (pietūs) ir akadai (šiaurė), atsirado platus ruožas su miš- 
riais gyventojais. Šitaip kartu abi tautos gyveno labai seniai, apie tai 
byloja akadų kalbos skoliniai šumerų kalboje ir šumerų žodžiai — akadų 
kalboje. 

Kad šis bendravimas būtų teisingai suprastas, reikia pažymėti, jog 
senų senovėje nežinota nacionalinės ir religinės nesantaikos. Prešingas 
požiūris, pasak kurio tautinė ir religinė neapykanta tokia pat sena kaip 
ir pati žmonija, taip sakant, būdinga pačiai Žmogaus prigimčiai, yra ne- 
pagrįstas faktas ir juo tik mėginama pateisinti nacionalistinę propagandą. 

Senų senovės žmogui sąvokos „kalba“ arba „kultūra“ buvo pernelyg 
plačios ir abstrakčios. Jo patriotizmas nesiekė toliau savo bendruomenės. 
Tais laikais, kai karas (jį gimdė ekonominės sąlygos) buvo toks įprastas už- 
siėmimas kaip žemdirbystė ar gyvulininkystė, potencialus priešas buvo 
kaimyninės bendruomenės, o potencialüs sąjungininkai — kaimynų kai- 
mynai, nepaisant nei vienų, nei kitų etninės priklausomybės. Tačiau kar- 
tu jau galėjo rastis ir tam tikra platesnė įvairių bendruomenių vienybė. 
Pavyzdžiui, senovės graikai save laikė „helenais“, turėjo panašią kultū- 
rg, „bendrą panteoną ir bendrus kultūros centrus Olimpijoje ir Delfuose, 
tačiau visa tai netrukdė graikų poliams įnirtingai tarpusavyje kariauti 
Taip ir Mesopotamijos gyventojai, nors bendruomenės viena su kita ka- 
riaudavo, laikė save „juodagalviais“ arba „juodagalviy tauta“ ir turėjo 
bėndrą kultūrinį centrą Nipūre su šventove aukščiausiajam dievui, kurį 
šumerai vadino Enliliu, o akadai — Eliliu. 

Tautinė savimonė, 6'šū ja, deja, ir nacionalinė nesantaika atsiranda 
daug vėliau, kai susikuria pasaulinės valstybės, imperijos. Būtent čia 
pirmiausia pasireiškia skirtumas tarp laisvųjų — tarp piliečių ir valdinių, 
tarp tautos pavergėjos ir pavergtųjų tautų. Tokia padėtis būtinai kelia 
vieniems tautinį pasipūtimą, o kitiems žeidžia tautinę savimeilę. Vieni 
galvoja: ,,Mes geresni už kitus, nes jveikéme visus (arba daugelį)", kiti: 
„Mes ne blogesni (o geresni) už juos, mums tik nepasisekė". Kol nebuvo 
imperijų, tokie klausimai tiesiog nekildavo. Tai, kas čia pasakyta, ir vėl 
geriausiai patvirtina pavyzdys iš Graikijos istorijos. Didysis graikų is- 
torikas Herodotas rašė savo veikalą, kai dar visi gerai prisiminė graikų 
ir persų kovas, kurios baigėsi, kaip žinome, puikia helenų pergale. Ta- 
čiau Herodotas rašo apie persus su pagarba ir objektyviai. Kaip tik ši jo 
kūrinio savybė sukėlė kito įžymaus graikų rašytojo Plutarcho pyktį. Jis 
apšaukė Herodotą persų šalininku ir netgi parašė specialų traktatą „Apie 

Herodoto nedorą". Čia nėra nieko nuostabaus. Herodoto laikais graik- 
kams nebuvo reikalo „save aukštinti“, nes jie nesijautė pažeminti. Plutar- 
cho laikais Graikija buvo pavergta Romos, ir Plutarchas labai ėmė į širdį 
šį nacionalinį pažeminimą. Juk ir savo svarbiausią veikalą „Lyginamasis 
gyvenimų aprašymas“ jis parašė tiktai norėdamas parodyti, jog graikai 
nė kiek ne blogesni už romėnus. 

Religinė nesantaika atsiranda kartu su dogminėmis religijomis (vė- 
lyvuoju judaizmu, krikščionybe ir islamu), t. y. su teorija, pagal kurią 
tesąs vienas „tikrasis tikėjimas“, o kitų tikėjimų šalininkai — pikto tar- 
nai arba geriausiu atveju paklydėliai. Senų senovės daugiadievystė leng- 
vai priimdavo bet kokius svetimus dievus ir kultus. Kiekvienas žmogus, 
aišku, visų pirma garbino savo bendruomenės dievus, bet pripažindavo ir 
kitus ir, nuvykęs į svetimą kraštą, skubėdavo su aukomis jo „šeiminin- 
kams“, t. y. vietiniams dievams. 

Turint visa tai omeny, reikia pabrėžti, kad mokslinėje literatūroje 
(daugiausia Vakarų) pasitaikantys samprotavimai apie šumerų ir akadų 
„rungtyniavimą“, apie šumerų „viešpatavimą“ akadams, apie „Šumerų at- 
gimimą“ ir t. t. neturi mokslinio pagrindo. Teisingiau kalbėti apie tos ar 
kitos bendruomenės ar dinastijos viešpatavimą (o ar ji buvo šumerų ar 
akadų — tai jau dažniau priklausė nuo atsitiktinumo). 

Bet kol kas grįžkime prie pačių seniausių laikų. Senovėje Tigro ir 
Eufrato žemupys atrodė kitaip, nei dabar. Persų įlanka (tikriau sakant, 
jos lagūna) tęsėsi daug toliau į šiaurę, o Tigras ir Eufratas nebuvo susi- 
lieję į vieną vaga Sat al Araba ir tekéjo lagūnon atskiromis žiotimis. 
Tarp jų beveik ištisai telkšojo pelkynai, ežerai, kerojo milžiniškų švendrų 
atvašynai. Iškilesni ploteliai panėšėjo į savaną su aukšta žole ir krūmokš- 
niais. Svendrynuose knibždėte knibždėjo nuodingųjų gyvačių, moskitų, 
siautėjo pelkių karštligė. Krūmokšniuose gyveno liūtai ir leopardai, atvi- 
ruose plotuose — didžiuliai pikti taurai. Galimas daiktas, veisėsi ir dramb- 
liai. Smulkias žmonių bendruomenes skyrė vieną nuo kitos beveik ne- 
įveikiamos kliūtys. Susisiekti žmonės galėjo tiktai upių pratakomis. Nors 
sąnašinė lioso dirva buvo nepaprastai derlinga, pasėliams nuolatos grė- 
sė ne laiku kylantys upių potvyniai arba sausra. Jei potvyniai sutapdavo 
su stipriu pietų vėju, kuris varydavo vandenį iš lagūnos, išsiliejusios upės 
nuplukdydavo būstus, klėtis, sunaikindavo pasėlius. Pasaulinis tvanas — ne 
prasimanymas, jis tikrai buvo ir netgi ne vieną kartą. Juk seniausiems 
Tarpupio gyventojams tas kraštas ir buvo „visas pasaulis“. 

Skurdus, kupinas pavojų ir negandų gyvenimas ilgą laiką labai ribo- 
jo gyventojų prieaugį. Bet pamažėle žmonės sutramdė upę. Tikriausiai 
jie ėmė pilti pylimus ir kasti kanalus turėdami gana kuklų tikslą — ap- 
saugoti laukus nuo potvynių, nuleisti vandens perteklių. Bet paskui su- 
prato, kad šie statiniai gali tarnauti ir svarbesniems tikslams. Mat Meso- 
potamijoje (ne taip, kaip Egipte) upės išsilieja netinkamu laiku — pava- 
Sari o javai sėjami rudenį. Tarpupio gyventojai susiprotėjo, kad pylimais 
ir kanalais galima apsirūpinti vandeniu, nuleisti jį kada reikia ir kur rei- 
kia. Perėjimas prie sistemingo dirbtinio drėkinimo nepaprastai pakėlė 
darbo našumą. Nors kiekvienas bendruomenės narys kasmet ne mažiau 
kaip du mėnesius dirbdavo drėkinimo sistemose, šis sunkus darbas apsi- 

mokėdavo su kaupu. Derlius dabar buvo beveik garantuotas ir gana ge- 
ras (kartais šešiasdešimtas grūdas). Atsirado galimybė kaupti materiali- 
nes gėrybes, ėmė sparčiai augti gyventojų skaičius, ir, suprantama, prasi- 
dėjo klasinis visuomenės skaldymasis. Karai, kurie anksčiau buvo atsitik- 
tiniai susidūrimai dėl medžioklės plotų, pagrobtų moterų ir t. t., dabar 
turėjo kitą tikslą: pasiplėšti, išplėsti valdas, užgrobti kanalus arba natü- 
ralias Eufrato vagos atšakas. 

Dėl visų šių aplinkybių, kaip parodė marksistinis istorijos mokslas, 
pasikeičia visuomenės sandara: įvyksta perėjimas nuo pirmykštės bend- 
ruomeninės santvarkos prie valstybės. Bendruomenių centrai dabar ap- 
juosiami sienomis, kurių prieglobstin ilgainiui susirenka visi tos bend- 
ruomenės gyventojai. Tomis miesto sienomis bendruomenės nariai ypa- 
tingai didziuodavosi, jas apdainuodavo epe. Taip Tigro ir Eufrato tarpupyje, 
taip pat prie Dijalos upės, Tigro intako, susikūrė dešimtys nedidelių mies- 
tų valstybių, arba kaip priimta vadinti tarybiniame moksle, nominiu vals- 
tybių. Juos vis dar skyrė „niekieno“ žemės, negyvenamos ir sunkiai per- 
einamos, tad net į karo žygius būdavo plaukiama valtimis (apie tokį Zy- 
gi pasakojama epinėje poemoje „Gilgamešas ir Aga"). 

Ką tik atsiradusios valstybės dar ilgai turėjo pirmykštės demokrati- 
jos bruožų. Bendruomenės priešaky stovėjo valdovas, kuris įvairiose 
bendruomenėse buvo vis kitaip tituluojamas: en (vyriausiasis svarbiausios 
vietinės deivės žynys ir jos „žemiškasis vyras ", ens i (žynys statytojas?), 
lugal (vadas, pažodžiui „didelis žmogus“, „ponas“; tik vėliau šis ter- 
minas ėmė reikšti ,karalius"). Kartu su valdovu (o dažnai ir aukštesnė 
už jį) buvo seniūnų taryba. Visus svarbiausius klausimus galutinai Sprgs- 
davo liaudies susirinkimas, į kurį įėjo visi laisvi suaugę vyrai. Tačiau 
gana greitai svarstymas liaudies susirinkime tapo grynu formalumu, nes 
prieštarauti valdovui, turinčiam didžiulius turtus ir pavaldžią šventyklos 
kariauną, nebuvo saugu. 

Šventykla buvo ekonominio, politinio ir kultūrinio bendruomenės 
gyvenimo centras. Čia buvo laikomos bendruomenės maisto atsargos ne- 
derliaus metams. Šventyklos prekybos agentai vykdavo į tolimas šalis, 
kur mainais už duoną; sviestą ir amatininkų dirbinius gaudavo įvairios 
žaliavos, nesančios Tarpupyje: medienos, metalų, akmenų ir kt. Šie pre- 
kybos agentai atlikinėjo ir privačias užduotis ir nusigaudavo netgi į In- 
diją ir Omaną. Prekyba buvo svarbus bendruomenės viršūnės turtėjimo 
šaltinis. Sventyklai taip pat priklausė nemažai bendruomenės žemių, iš 
kurių gaudavo“ didelius skirtinius sklypus valdininkai: vyriausieji žyniai, 
teisėjai ir kt. Tuos sklypus dirbdavo priklausomi nuo šventyklos žmo- 
nės bei vergai. Be to, prie šventyklos buvo mokykla, kurioje mokydavo ras- 
to, Matematikos, muzikos, astronomijos ir kitų dalykų. Stambaus šven- 
tyklų ūkio atsiradimas ir dėl to kilusi apskaitos būtinybė ir privedė prie 
rašto sukūrimo. | 

Klausimas, kokia būtent tauta sukūrė šį raštą (galimas daiktas, pir- 
mąjį žmonijos istorijoje), dar neseniai buvo ginčijamas. Buvo, be kita 
ko, spėliojama, kad raštą sugalvojo Tarpupio pietuose prieš šumerus gy- 
venę žmonės. Neseniai įrodyta, kad raštą išrado būtent šumerai. Šio at- 
radimo garbė priklauso tarybiniam mokslui. Archainiai (,protodantira&- 

tiniai") tekstai iki šiol sunkiai iššifruojami, nors daugeliu atvejų juos 
suprasti (bent jau apytikriai suvokti jų turinį) galima. Tačiau kartais 
pasirodančius populiariuose mokslo leidiniuose nuodugnius archainių šu- 
merų tekstų „vertimus“ nereikia imti už gryną pinigą. 

Bendruomenės galvos valdžia iš pradžių nebuvo paveldima: valdovu 
tapdavo bendruomenės vyriausiosios dievybės „išrinktasis“ (išrinkti pa- 
dėdavo orakulas arba burtai). Tačiau gana greitai valdžia tapo paveldi- 
ma, nors iš principo bet kuris karalius ir vėlesniais laikais save laikė 
„didžiųjų dievų išrinktuoju“. 

Dalies tyrinėtojų nuomone jau žiloje senovėje gyvavo Mesopotamijos 
„nomų“ sąjunga su centru Nipūre. Istoriniais laikais (apie trečiojo tūks- 
tantmečio pr. m. e. vidurį) aptinkama pėdsakų, jog nomų centrai kovojo 
dėl hegemonijos visai „šaliai“. Pagrindinis pretendentas į viešpatavimą 
šiaurėje buvo Kišas, o pietuose — Uras ir Urukas. Taip pat galingi ir tur- 
tingi miestai buvo Lagašas ir Uma. 

Su Uro miestu susijęs vienas mįslingiausių ir turtingiausių archeolo- 
ginių radinių Mesopotamijoje — vadinamieji „Uro kapai“. Apie šiuos ka- 
pus parašyta labai daug, deja, nemažai ir prasimanymų. Todėl būtų pra- 
vartu čia išdėstyti tai, kas apie juos tikrai žinoma. Pirmiausia pasakyti- 
na, kad Ure rasti du turtingų kapų tipai. Vienam jų priklauso karaliaus 
Meskalamdugo kapas. Tai paprastas kapas, išsiskiriantis vien dydžiu ir 
nepaprastai turtingomis įkapėmis. Tarp jų buvo: rastas ir garsusis auk- 
sinis šalmas; jo svoris — 1300 gramų, o skersmuo (nuo kaktos iki pa- 
kaušio) — 26 centimetrai. Netgi žinant, kad toks šalmas būdavo dedamas 
ant veltinio vieno dviejų centimetrų storio pošalmio, peršasi išvada, kad 
Meskalamdugo galvos (jo kaukolė, deja, neišliko) būta labai stambios. 
Kitas kapų tipas — tai požeminis rūsys su dar prabangesnėmis įkapėmis 
ir gausiomis žmonių aukomis. Beveik visi šie rūsiai buvo išplėšti dar se- 
nų senovėje. Kiek pilnesnis išliko tik vienas. 

Viduryje rūsio, ne karste, o guolyje, gulėjo moters skeletas su ne- 
paprastai brangiais ir gražiais papuošalais. Tokie pat puikūs buvo ir kiti 
daiktai, ypač dvi arfos iš brangaus medžio, dramblio kaulo ir lazurito, 
papuoštos auksine jaučio galva. Tai ir buvo garsusis „Subados kapas“. 
Toks šio vardo skaitymas dabar jau pasenęs, pasiūlyta daug naujų (la- 
biausiai tikėtinas — Pu-abi), bet kol kas mes kapą vadinsime įprastiniu 
vardu. Pastebėsime, jog vadinamasis Šubados portretas, įdėtas daugu- 
moje populiarių mokslinių leidinių, bei visos diskusijos dėl 10 ۲۳ 
yra, švelniai tariant, nepakankamo informuotumo išdava. Norėdamas su- 
dėlioti Šubados galvos apdangalą, kuris galėjo laikytis tik ant plaukų, 
L. Vulis — jis atkasė šiuos kapus — nusprendė padaryti moters galvos 
vaškinį muliažą su peruku. Šubados kaukolė neišlikusi, bet Vulį domino 
ne individualus portretas, o šumerų moters tipas. Beje, daryti bent kiek 
tikresnių portretų pagal kaukolę tuo laiku dar nemokėta. Dėl šių prie- 
žasčių rekonstrukcijai buvo paimta -gerai išsilaikiusi jaunos moters kau- 
kolė. Taigi padarytasis muliažas nėra kieno nors kontretus portretas,— 
tai Vulis ir pabrėžia savo darbuose. 

Tačiau kas tokia buvo pati Subada? Jos titulą „Sub-ad nin" galima 
išversti ir , Subada, karalienė“ ir „Šubada, vyriausioji Zyné". Kituose rū- 

siuose pagrindinių asmenų skeletai neišlikę, todėl nežinome, kas čia pa- 
laidota — vyrai ar moterys. Netoli vieno kapo rastas antspaudas su var- 
du Abaraggi neturi jokio titulo, todėl neaišku, kam jis priklausė. Ginči- 
jamasi dėl šių kapų ir dabar. Labiausiai tikėtina atrodo nuomonė, kad 
rūsiuose palaidotos vyriausiosios Mėnulio dievo Sino (šumerų Sueno), 
Uro globėjo, žynės. Matyt, jos buvo kažkuo susijusios su „šventosios san- 
tuokos" apeigomis. Štai dėl ko ir Šubada gulėjo ne karste, o tarytum ves- 
tuvių guolyje. Dievą Sina simbolizuoja auksinė jaučio galva: „jautis“ — 
vienas šio dievo simbolių. 

Apskritai reikia pabrėžti, kad apie Uro kapų epochą (vadinamąją 
pirmąją Ūro dinastiją), be archeologinių duomenų, mes labai mažai ką 
žinome. Visi tekstai, likę iš tų laikų Uro, užimtų ne daugiau kaip pusę 
mašinraščio puslapio, ir tai vis vardai — su titulais (ne visada supranta- 
mais) arba be jų. Kokie nors įvykiai, déjesi to meto Ure, mums nežinomi. 


4. Pirmosios „didžiosios valstybės“ 


Kaip jau sakyta, ankstyvųjų dinastijų laikotarpiu „nomų“ valdovai 
kovojo dėl viešpatavimo visoje Pietų Mesopotamijoje. Suprantama, ši 
kova vyko ne iš asmeninių paskatų. Audringas darbo našumo kilimas 
šio periodo pradžioje vėliau pasikeitė stagnacija ir netgi smukimu. Nau- 
jų n techninių laimėjimų nebuvo beveik iki pat geležies amžiaus 
pradžios, t. y. iki antrojo tūkstantmečio pr. m. e. pabaigos. 

Be to, laukų derlingumas ėmė smukti nuo dirvos sudruskéjimo. Gy- 
ventojų prieaugį, iš pradžių labai aukštą, vėliau pristabdė didėjantis mir- 
tingumas, nes miestuose susitelkė per daug gyventojų. Tuo tarpu nauja 
visuomenės struktūra, didelės ir nuolat gausėjančios tiesiogiai gamyboje 
nedalyvaujančių Žmonių grupės (žyniai, valdininkai, kariai, menininkai, 
raštininkai ir t. t.) susidarymas vertė didinti pridedamąjį produktą, kad 
būtų kuo juos išlaikyti. Iškilusiems prieštaravimams spręsti buvo trys bū- 
dai: kaimynų plėšimas ir vergų grobimas (karas), neekvivalentė prekyba 
(karas dėl prekybos kelių ir konkurentų pašalinimo) ir galiausiai terito- 
rijos praplėtimas, siekiant padidinti gyventojų, t. y. pridedamojo produkto 
gamintojų, skaičių (vėlgi karas). Naujai gimusi civilizacija atnešė ne tik 
gamybos ir kultūros augimą. Antroji medalio pusė buvo eksploatacija ir 
grobuoniski karai. Atsiranda kariai profesionalai, sudarantys asmeninę 
valdovo gvardiją ir jo valdžios atramą. Dabar piliečiai kariuomenėn šau- 
kiami tik esant neišvengiamai būtinybei. Šiuo beveik nesibaigiančių karų 
laikotarpiu nugalėtojai turtėjo, o pavergtieji miestai buvo be gailesčio 
plėšiami. Nepastovi karinė laimė iškeldavo tai vieną, tai kitą neilgaamzi 
valdova, o nugalétuju negandos tapo naujo literatūrinio žanro — raudų 
apie kokio nors miesto nuniokojimą — objektu. 

Pirmasis, kuriam pavyko sukurti valstybę, apimančią visą Mesopota- 
miją, buvo Sargonas (Sarumkenas). Paprastai jis vadinamas Senuoju Sar- 
gonu, nerint atskirti nuo vėlesnių bendravardžių. „Šarumkenas“ reiškia 
„tikrasis karalius“, ir, be abejo, šį vardą jis prisiėmė tik tapes karaliumi. 
Apie Sargono kilmę mes nieko nežinome. Romantiška legenda pasakoja, 

kad jis buyes žynės sūnus ir neturėjęs tėvo. Motina jį pagimdė slaptai, 
idéjo pintinėn, o pintine paleido plaukti upe. Vaiką paėmė ir užaugino 
kažkoks vandennešys. Paaugęs Sargonas tapo sodininku, paskui stojo tar- 
nauti Kišo karaliui. Deivė Ištarė (šumerų Inana) pamilo jaunuolį, ir, jos 
padedamas, jis tapo karaliumi. 

Sargonas, matyt, buvo iš tikrųjų nekilmingas žmogus, bet sugebėjo 
iškilti karo tarynboje. Per audringus to meto įvykius, iš pradžių nepatrau- 
kiant niekieno dėmesio, jam pavyko užgrobti mažą ir nežymų miestelį 
Akadą, kurio vieta kol kas neaptikta. Pasinaudodamas stiprių nomų vai- 
dais, Sargonas iš pradžių užvaldė Pietų Mesopotamiją, o paskui su kariuo- 
mene nuėjo iki pat Viduržemio jūros. Jis pirmasis iš Mesopotamijos kara- 
lių nuplovė savo ginklą dviejose jūrose — Persų įlankoje ir Viduržemio jū- 
roje, prašmatniai atstatė sostinę ir prisiėmė titulą „Akado karalius“, o jo 
įpėdiniai dar ėmė vadintis „keturių pasaulio šalių karaliais“. Sargonas 
daugiausia rėmėsi gausinga nereguliaria lengvai ginkluotų karių armija 
ir, pritaikęs naują taktiką, nugalėjo sunkiai ginkluotus šventyklų bei val- 
dovų būrius. Nomų struktūra Mesopotamijoje išliko, bet dabar jų val- 
dovai tebuvo tik valdininkai, skiriami Akado karaliaus nuožiūra. Sar- 
gonas įvedė visoje Mesopotamijoje vieningą ilgio ir svorio matų sistemą, 
rūpinosi prekybos kelių saugumu. Į Akado prieplauką užsukdavo laivai 
net iš tolimosios Indijos. 

Kartais, ypač Vakarų literatūroje, Sargono įsigalėjimas vertinamas 
kaip „semitų pergalė prieš šumerus“. Tai neteisinga, nes, kaip jau sa- 
kėme, jokio etninio rungtyniavimo senovės Mesopotamijoje nebuvo. Sar- 
gonas buvo rytų semitas, ir būtent iš jo sostinės vardo vėliau kilo visos 
tautos ir jos kalbos pavadinimas. Taip pat savaime aišku, kad daugelis 
žymiausių turtuolių buvo akadai, galimas daiktas, Sargono giminaičiai. 
Bet semitai valdė nomus dar gerokai prieš Sargoną. Be to, ir jam vieš- 
pataujant, oficialūs bei reikalų raštai buvo rašomi dažniausiai šumeriškai, 
nors tuo metu ši kalba, matyt, jau buvo stumiama akadų kalbos ir vis 
mažiau vartojama kaip šnekamoji. 

Didelės permainos įvyksta ir mene. Ankstesnius kūrinius, kuriuose 
vyravo sąlygiškumas ir kanonas, pakeitė realizmas, individualizuotas stip- 
rios asmenybės, herojaus nugalėtojo vaizdavimas. Puikus to meno pavyz- 
dys — žalvarinė galva, kurios atvaizdas išspausdintas įklijose (pav. Nr. 15). 

Sargono sukurta pirmoji Mesopotamijos istorijoje „teritorinė valsty- 
bė“ nebuvo tvirta, nes senųjų nomų centrai teberungtyniavo. Kiekvienas 
jų turėjo tokią pat teisę į „metropolijos“ vaidmenį ir tik jėga galėjo būti 
nužemintas iki „provincijos“. Kitaip tariant, kiekvienas stengėsi susigrą- 
žinti nepriklausomybę, o jei pavyks — ir iškilti virš kitų. Maištai prasi- 
dėjo jau valdant pirmiesiems Sargono įpėdiniams, ir nusilpusi valstybė 
tapo lengvu grobiu gutijams. Tai buvo pirmoji istoriniais laikais klajok- 
lių banga, užplūdusi Mesopotamiją, — pirmoji ir labiausiai niokojanti. Ša- 
lis vėl subiro į atskirus nomus, kuriuos gutijų valdovai apdėjo duokle. 
Kai kurių nomų, pavyzdžiui, Lagašo, valdytojai, matyt, buvo gutijų sta- 
tytiniai ir rinko jiems duoklę, neužmiršdami kartu ir savo interesų. 

Išvijus gutijus, apie 2112 metus pr. m. e. Pietų Mesopotamijoje susi- 
kūrė didelė valstybė — Šumero ir Akado karalystė su sostine Ure. Atėjusi 

valdžion vadinamoji trečioji Uro dinastija buvo šumerų kilmės ir laikė 
savo pirmtaku Gilgamešą, pusiau legendinį Uruko miesto valdytoją (apie 
XXVI amžių pr. m. e.). 

Čia reikia pažymėti, kad visi didžiųjų valstybių Mesopotamijoje kū- 
Iėjai, pradedant Akado Sargonu, sostinėmis rinkdavosi nedidelius ir ne- 
žymius miestus. Tai jiems leisdavo išvengti stambių kilmingų vietos gi- 
minių bei ypatingai gerbiamų šventyklų.žynių įtakos. Ūras yra vienintelė 
išimtis. Bet čia vyriausioji dievybė buvo Mėnulio dievas Sinas, o jo šven- 
tyklai vadovavo vyriausioji žynė, kuri gyveno kaip atsiskyrėlė. Šios pa- 
reigos buvo labai garbingos (jas paprastai eidavo karaliaus dukterys), bet 
neturėjo politinės svarbos. 

Trečiosios Ūro dinastijos karaliai atidavė pirmenybę šiam miestui, 
o ne gimtajam Urukui, kaip tik dėl anksčiau minėtos preižasties. Siek- 
dami dar labiau sustiprinti valdžią, jie, kaip ir kai kurie jų pirmtakai iš 
Akado dinastijos, pasiskelbė dievais. Šios dinastijos viešpatavimo laikais, 
trukusiais apie šimtą metų, buvo sukurta biurokratinė sistema, kuriai 
nėra lygių istorijoje. Milžiniškuose karaliaus ir šventyklų ūkiuose (fak- 
tiškai ir vieni, ir kiti priklausė karaliui) dirbo būriai suvarytų Žmonių, 
kurių padėtis nesiskyrė nuo vergų, nors formaliai jie ne visuomet buvo 
laikomi vergais. Dėl griozdiškos ir smulkmeniškos apskaitos ir kontrolės 
atsirasdavo neapsakoma gausybė dokumentų: maždaug iš penkių šimtų 
tūkstančių. dantiraščio dokumentų, dabar esančių viso pasaulio muzie- 
juose, geras trečdalis priklauso kaip tik šiam laikotarpiui. Netgi, saky- 
sim, išduodant porą balandžių karalienės pietums, būdavo prirašomos ke- 
lios lentelės. Rutinos žymę turi ir šio laikotarpio menas, kuriame taip pat 
viešpatauja sausas kanonas, o pagrindinis personažas — dieviškasis val- 
dovas, „keturių pasaulio šalių karalius, pasaulio valdovas“. Šiam laiko- 
tarpiui priklauso ir paskutinieji literatūros kūriniai šumerų kalba — him- 
nai karaliams, dažniausiai vienodi ir nelabai įdomūs. 

Siaubinga biurokratinė mašina, sukurta trečiosios Ūro dinastijos, ga- 
lėjo normaliai veikti tik tol, kol nebuvo didesnių bėdų. Kai šalį vienu 
metu užpuolė elamitai ir vakarų semitai — klajokliai amoritai, valstybė 
suiro. Jos puošnią sostinę užėmė elamitai ir visiškai išplėšė. Šios negan- 
dos liudininkas yra gilaus sielvarto kupina „Rauda apie Ūro nuniokoji- 
mą“. Mesopotamija vėl tapo konglomeratu smulkių ir vidutinių valstybių, 
kurios rungėsi dėl hegemonijos ir dėl „Šumero bei Akado karaliaus“ ti- 
tulo. Taip praėjo du kovų amžiai, paskui, valdant Hamurapiui, iškilo 
Babilonas. Šiuo laikotarpiu, matyt, galutinai susiliejo akadų ir šumerų 
etninės grupės. ,,Juodagalviu tauta“ (taip save vadino visi Mesopotamijos 
gyventojai) iš šumerų gavo panteoną ir rašto meną, o iš akadų — kalbą. 
Savaime suprantama, jog beprasmiška svarstyti, kas „paėmė viršų“. 


5. Liaudies masių padėtis. Socialinė psichologija 
Visuomenė, apie kurią čia kalbėjome, išlaikė dar nemažai pirmykš- 
tės bendruomeninės santvarkos bruožų. Bendruomenė tebebuvo vienin- 


telė socialinės laisvųjų piliečių organizacijos forma, žemės nuosavybė 

daugiausia išliko kolektyvinė. Vergvaldystė turėjo patriarchalinį charak- 
teri, t. y. vergas buvo lyg ir nepilnametis šeimos narys. Tačiau turtinė 
nelygybė, atsiradusi dar prieš ankstyvąjį dinastinį laikotarpį, vystantis 
valstybei, didėja. Viena dalis bendruomenės narių (karaliaus valdininkai, 
žyniai, pirkliai ir kt.) lobsta, kita — smulkūs bendruomenininkai — pra- 
deda palaipsniui nusigyventi, netenka žemės. Pagrindinis šio proceso 
svertas buvo prasiskolinimo jungas: sunkios padėties špiriamas, vargšas 
turėdavo skolintis iš turtuolio duonos ar pinigų už didelius nuošimčius. 
O grąžinti skolą nustatytu laiku ne visada pasisekdavo. Skolininkas už- 
statydavo šeimos narius, galiausiai ir pats save. Neturėdamas kitos išei- 
ties, jis parduodavo kreditoriui savo žemę — neretai už menką suma. 
Vargšui tai būdavo ekonominė, pilietinė ir moralinė katastrofa. Juk že- 
mė nebuvo šiaip sau nejudamo turto rūšis. Žemės savininkas kartu pri- 
klausydavo ir bendruomenei, o prarasdamas žemę, žmogus turėdavo iš 
bendruomenės išeiti, netekdavo apsaugos ir globos, visų pilietinių teisių. 
Žemė buvo prosenelių kulto pamatas, ją pardavus, jau nebebuvo galima 
atlikinėti apeigų. 

Nenuostabu, kad visuomenė ilgą laiką negalėjo priimti šių naujų 
reiškinių ir su jais taikytis. Į žemės pirkimą ir pardavimą buvo žiūrima 
kaip į „teisingos“ tvarkos, vos ne visos pasaulio sanklodos ardymą. O 
samprata apie ,prideramos" visuomenės sandarą buvo senovinė, atsineš- 
ta iš pirmykštės bendruomenės laikų. Beje, Žmones, gyvenusius, sakysim, 
trečiosios Uro dinastijos karalystėje, nuo šios epochos skyrė vos pusant- 
ros, daugiausia dvi dešimtys kartų. Mums dabar keturi ar šeši šimtai me- 
tų — didžiulis laikotarpis, per kurį pasikeitė trys socialinės ekonominės 
formacijos. Bet senų senovėje istorinio proceso tempai buvo nepalygi- 
namai lėtesni. O istorinės pažangos idėja to periodo Žmogui iš viso ne- 
buvo žinoma. Jo žvilgsnis krypo atgal —į pirmykštės lygybės laikus, į 
gyvenimą pagal principą „vienas už visus, visi už. vieną“. Neatsitiktinai 
visų tautų legendos „aukso amžių“ nukelia į praeitį. | 

Dėl minėtų priežasčių senovės Mesopotamijoje karalius visuomenės 
akyse — jam ir pačiam taip atrodė — tebeturėjo genties vado bruožų. Aiš- 
ku, jis buvo didžiausias žemvaldys ir vergvaldys, turtingiausias iš visų 
turtuolių. Bet socialinė psichologija veikė ir jį. Karaliai laikė savo pa- 
reiga kokiu nors būdu ginti bendruomenės narius, ypač silpniausius. 
Aišku, jog čia buvo ir tiesioginė politinė būtinybė: bendruomenininkų 
nusigyvenimas mažino piliečių skaičių, ardė valstybės karinės galios pa- 
matus. (Šią problemą, beje, buvo galima išspręsti sukuriant profesionalią 
armiją.) Šiaip ar taip, bet sakinio, nuolat besikartojančio karaliaus įsa- 
kymuose: „idant stiprusis neengtu silpnojo, idant našlaičiui ir našlei būtų 
rodomas teisingumas. ..", nereikia laikyti vien socialine demagogija. Ka- 
raliai iš tikrųjų imdavosi priemonių prasiskolinimo vergijai apriboti, 
mėgindavo kovoti su bendruomenės žemių išpardavimu. Suprantama, jog 
tai galėjo tik pristabdyti nenumaldomus ekonominius procesus. Vis dau- 
giau žmonių turėjo išeiti iš bendruomenių ir tapti valkatomis — dekla- 
suotaisiais, arba eiti tarnauti karaliui. O Zemiausieji karaliaus tarnauto- 
jų sluoksniai iš tiesų mažai kuo skyrėsi nuo vergų. „Teoriškai“ atsirado 
du laisvųjų sluoksniai: ,avilumai", t. y. -„(kilmingieji) žmonės“ — bend- 

ruomenės nariai ir „muSkenumai”, t. y. „musantieji kakta“ — karaliaus 
tarnautojai. Aišku, jog ne tai lėmė jų turtinę padėtį. „Kilmingasis“ avi-. 
lumas galėjo būti pasigailėtinas vargšas, o vidutinio rango karaliaus 
valdininkas — gana pasiturintis žmogus. Beje, vidurinieji ir aukštieji kara- 
liaus tarnautojų sluoksniai faktiškai priklausė abiem luomams: jie buvo 
bendruomenės nariai, t. y. turėjo bendruomeninių žemių, o iš karaliaus 
savo ruožtu gaudavo žemės sklypą kaip atlyginimą už tarnybą. 

Vergija pamažu netenka patriarchalinio charakterio, įgauna vis Ziau- 
resnes formas. Dar trečiosios Bro dinastijos laikais vergas galėjo per 
teismą reikalauti paleidžiamas iš vergijos, nors dažniausiai bylos nelai- 
mėdavo. Hamurapio įstatymai (apie juos smulkiau bus kalbama toliau) 
sako, kad vergas, pralošęs tokią bylą, turi būti žiauriai nubaustas. O dar 
vėliau apie jokius teisminius ginčus nebėra nė kalbos. Vergai nešioja 
vergijos ženklus — iš pradžių kitaip kerpami, o vėliau žymimi įspaudu. 
Pamažu visuomenė nustoja laikyti verga asmenybe (kad ir nepilnaverte). 
Jis tampa kilnojamojo turto rūšimi. 


6. Rašytinės teisės atsiradimas. Valstybės samprata 


Vienas iš svarbiausių Mesopotamijos civilizacijos pasiekimų, kurio 
reikámé tolimesnei žmonijos istorijai dar kaip reikiant neįvertinta, yra 
rašytinės teisės, įstatymų sukūrimas. 

Apskritai teisinė sistema gali: gyvuoti ir be išsamių, detalizuotų įs- 
tatymų. Tokia teisinė sistema remiasi papročiais, precedentais, autori- 
tetų nuomone ir mažiausiai — aukščiausios valdžios nuostatais. Šiai siste- 
mai priklauso, pavyzdžiui, anglosaksų ir musulmonų teisė. Tačiau labiau 
paplitusios tokios teisinės sistemos, kurios remiasi rašytiniais įstatymais, 
apimančiais tam tikrą teisinių problemų ratą. Seniausi žemėje įstatymai 
išliko iki mūsų dienų taip pat iš Mesopotamijos ۰ 

Šis savotiškas dantiraštinės literatūros „žanras“ atsirado, matyt, iš 
karaliaus įrašų — pasakojimų apiė valdovo darbus. Tokių įrašų skelbimo 
praktika išplito jau ankstyvųjų dinastijų laikotarpiu: karaliai pranešinė- 
jo apie savo. pergales, Šventyklų. statybą, kanaly kasimą ir kitus darbus, 
galinčius pelnyti „Jiems dievų malonę ir būsimų kartų pagarbą. Labai 
anksti tuos įrašus ėmė perrašinėti ir rinkti šumerų ir akadų mokslininkai. 
Dalies įrašų turime tik kopijas, padarytas šimtus metų vėliau už origi- 
nalą. Įrašuose pasitaiko perdėjimų, o kartais ir gryno melo, tačiau jie 
vis tiek yra svarbus Mesopotamijos istorijos šaltinis. Be kita ko, įrašuose 
minimi ir vadinamieji „įsakai apie teisingumo atkūrimą“, kuriais kara- 
liai mėgino kovoti su bendruomenės narių nusigyvenimu, žemės neteki- 
mu bei kitomis socialinėmis nelaimėmis. Kartais įraše pateikiamas ir pats 
„įsako“ tekstas Ankstyviausias tokio įrašo pavyzdys — šumerų valdovo 
Enmetenos, gyvenusio apie dvidešimt ketvirtojo amžiaus pr. m. e. vidurį, 
„Ovalinė plokštelė“. Bet labiau žinomas „yra Uruinimginos „Reformų“ 


* Yra netiesioginių duomenų, jog rašytinių įstatymų būta ir senovės Egipte, tačiau 
nieko nežinoma nei apie jų sukūrimo laiką, nei apie jų turinį. 

tekstas; šis karalius gyveno trisdešimt —keturiasdešimt metų vėliau. Stip- 
nimo. Sričių; valdovai netgi bandė (aišku, nesškmingai) reguliuoti rinkos 
kainas. Kartu auga ir teisinė mąstysena, sisteminimo. „įgūdžiai. „įsakai“ 
jau | atskiriami. nuo pasakojimų -apie karalių darbus ir publikuojami“ 

atskirai, o jų turinys tolsta nuo tiesioginių „dienos. aktualijų“ ir įgauna 
daug platesnę reikšmę. Šis procesas užsibaigia apie aštuoniolikto amžiaus 
pr. m. e. vidurį garsiųjų Hamurapio Įstatymų sukūrimu, tuo paminklu, 
kuriam, ko gero, niekas neprilygo senovės istorijoje iki pat Romos teisės 
kodifikavimo po trisdešimt trijų amžių. 

Hamurapio Įstatymų studijavimas dar toli gražu neužbaigtas, bet jau 
dabar galima pasakyti, jog jie liudija ypatingai aukštą juridinės minties 
lygi. Įtrauktos į kodeksą teisinės normos tekste išdėstytos pagal griežtą, 
gal mums ir neįprastą, bet savaip logišką sistemą. Jos apima visus iš esmės 
įmanomus gyvenimo atvejus, kada gali kilti teisminiai ginčai. Į „kodeksą 
nepateko tie atvejai, kuriems.spresti buvo tvirtai nusistovėję ir tükstant- 
meciu patikrinti. papročiai (bausmė už žmogžudystę“ ir: burtininkavimą), 
taip. pat tie, kurie šiems papročiams aiškiai prieštaravo, kuriuos atmes- 
davo socialinė psichologija, ir dėl to pats įstatymų leidėjas juos igno- 
ravo (žemės pirkimas ir. pardavimas). Kodekso tekste aiški tendencija 
apginti „silpnąjį“ nuo „Stipriojo“ „ bėt, suprantama, praktikoje beveik 
visada viršų imdavo žiauri realybė. Pagrindinis . bausmės už teisėtvar- 
kos pažeidimus principas — talionas, bet jis taikomas lanksčiau“ mei; sa- 
kysim, "Biblijoje: ne tik juntamai turi būti nubaustas teisės paZeidéjas, 
bet ir atsilyginta už padarytą žalą. Taip pat dėmesį patraukia aiškiai „pa- 
saulietiskas" Hamurapio Įstatymų pobūdis. „Dievo teismas" (išbandymas 
tiesės Hüstatymo büdy (liudininkų, dokumentų). 

Stipriai valstybinei valdžiai, aišku, reikėjo teorinio pagrindo. Dar 
trečiosios Uro dinastijos laikais buvo sukurtas gana įdomus tekstas, moks- 
lininkams žinomas kaip „Šumerų karalių sąrašas“. Jo paskirtis — sukelti 
skaitytojui įspūdį, kad Mesopotamijoje visada buvo centralizuota vals- 
tybė. Todėl karalių dinastijos, gyvavusios tuo metu įvairiuose nomų cent- 
ruose, vardijamos kaip sekusios viena po kitos, t. y. perėmusios valdžią 
viena iš kitos. Pasak šio teksto, ,karališkumas“ (ypatinga dieviškoji subs- 
tancija) laikų pradžioje nusileidusi iš dangaus žemėn, o paskui ėjusi iš vie- 
no miesto į kitą. Taip šie miestai iš eilės ir buvę visos Mesopotamijos sos- 
tinės. Dar vieną žingsnį valstybinės ideologijos raidoje žengė Hamura- 
pis. Įstatymų įžangoje Babilonas paskelbiamas „amžina“ karališkumo 
buveine. Ir iš tikrųjų Babilonui buvo lemta daugiau kaip tūkstantį metų 
būti karalystės (nors ir ne visos Mesopotamijos) sostine, garsiausiu Arti- 
mųjų Rytų miestu. 


7. Babilono išaukštinimas 


Politinis chaosas, prasidėjęs žlugus trečiosios Ūro dinastijos kara- 
lystei, tęsėsi apie du amžius. Viena už kitą smulkesnės karalystės, į ku- 
rias vėl subiro Mesopotamija, beveik be pertraukos kariavo tarpusavy. 

Sąjungos greitai iširdavo, ir vėl kildavo įnirtingi vaidai. Esant tokiai pa- 
dėčiai, svarbus politinis vaidmuo teko įsiveržusioms į Tarpupį amoritų 
gentims. Dalis jų ėmė gyventi sėsliai, dalis klajojo toliau. Šie karingi 
ateiviai netrukus perėmė akadų kalbą ir kultūrą, bet ilgą laiką išlaikė 
gimininę gentinę santvarką. Mesopotamijoje karaliukai pro vienas kitą 
stengėsi užsitikrinti amoritų genčių vadų paramą, nes šie turėjo nemažą 
karinę galią. Bet netrukus amoritų vadai suprato, kad ir patys gali turėti 
naudos iš tokios padėties. Iš pradžių kokios stiprios genties vadas eidavo 
tarnauti kuriam nors karaliui, tapdavo jo armijos viršininku ir didžiau- 
siu turtuoliu. Paskui nuversdavo savo „samdytoją“ arba pasiskelbdavo 
jo įpėdiniu. Nepraėjus nė šimtmečiui, beveik visas Mesopotamijos vals- 
tybes ėmė valdyti amoritų dinastijos. 

Viena tokių dinastijų įsitvirtina ir Babilone — kukliame, neturinčia- 
me jokios politinės svarbos provincijos miestelyje. Šios dinastijos poli- 
tika nuostabiai kryptinga, lanksti (žinoma, dar padeda ir sėkmė), ir Ba- 
bilonas į Hamurapio karaliavimo pabaigą tampa milžiniškos valstybės, 
apimančios visą Tarpupį, sostine. Pertvarkomas Mesopotamijos panteo- 
nas, Kuriame svarbiausią vietą užima Babilono globėjas Mardukas, o Ba- 
bilonas paskelbiamas amžina „karaliskumo" buveine. Tai rodo, kad šio 
krašto karaliai ne tik pasikliovė ginklo jėga, bet ir suprato ideologijos 
vaidmenį. Reikia pasakyti, kad ideologijos srityje jų laimėjimai buvo 
netgi tvirtesni. Babiloną dar ne kartą puolė priešai, nugalėdavo, bet jo 
prestižas visuomet išsilaikydavo aukštas. Netgi po tūkstančio metų asirai, 
užkariavę Babiloniją, neprijungė jos prie savo valstybės, kaip paprastai 
darydavo su kitomis užimtomis šalimis. Atvirkščiai, asirų karaliai ėmė 
karūnuotis ir kaip Babilonijos karaliai. Po kurio laiko Babilonija susi- 
grąžino nepriklausomybę ir padėjo sutriuškinti Asiriją. Bet dar prieš 
tai laiške Asirijos karaliui Babilono piliečiai didžiuodamiesi vadino savo 
miestą „pasaulio centru“, 

V. JAKOBSONAS 

Mano motinai — su padėka 


BABILONO BEIEŠKANT 


„Ir sunaikins viešpatis Babelį, gražiausią visų karalysčių, puikiąją 
chaldėjų didybę, kaip Sodoma ir Gomorą, ir niekas jame negyvens, ir 
niekas neapsistos per amžių amžius; nė arabai čia nesistatys trobelių, 
nė piemenys netvers žardžių; čionai tünos tyrų žvėrys, ir namai knibz- 
dės pelėdų; ir stručiai čia gyvens, piktos dvasios šokinės ir laukiniai šu- 
nes stūgaus jo rūmuose, ir šakalai linksmybių menėse; ir tas laikas ne- 
truks ateiti, ir tos dienos ilgai negais" t. 

Tokį kraupų likimą Senajame Testamente pranašas Izaijas lemia Ba- 
bilonui, garsiajam pasaulio didmiesčiui. Ši pranašystė kartu su daugeliu 
kitų panašių pasisakymų byloja, kad gyvavo ir žlugo karalystė, buvusi 
ne tik puikybės ir turtų, bet ir nuodėmės bei pasileidimo sąvoka. Šven- 
tajame krikščionių rašte Babilono vardas susijęs su daugeliu įvykių, pra- 
našysčių ir posakių, jie giliai jauge į mūsų vakarietiškos kultūros vaiz- 
dinius. Netgi mūsų dienomis tebėra gyvi atėję iš Biblijos posakiai „nuo- 
dėmių Babelis“ arba „Babelio kalbų sumaišymas“. Daugelis istorinių 
įvykių — karų ir užkariavimų — glaudžiai sieja Babilono miestą su žydų 
tautos likimu. Tokie įvykiai, kaip Jeruzalės gyventojų išvarymas į Ba- 
bilono nelaisvę, paaiškina, kodėl šventajame rašte taip dažnai ir daugiau- 
sia nepalankiai minimas jo vardas. 

Babilono vardas tvirtai įstrigo Žmonių atmintyje ir dėl kito Biblijoje 
papasakoto atsitikimo. Tai istorija apie Babelio bokšto statymą ir Zmb- 
nių kalbos sumaišymą. Gyvas šių nutikimų aprašymas ištisus šimtmečius 
veikė Žmonių vaizduotę, ir todėl ne kartą buvo bandyta juos pavaizduo- 
ti paveiksluose. 

Biblija nėra vienintelis žinių apie Babiloną šaltinis; apie babilonie- 
čių statybos meno stebuklus rašė graikų, o vėliau ir romėnų autoriai. Šį 
miestą aplankė vienas garsiausių-antikos „turistų“, Herodotas iš Halikar- 
naso. Jis rašė platų istorijos veikalą, „kad niekas, ką žmonės veikė, ką 
graikai ir barbarai Žymaus ir nuostabaus sukūrė ir kodėl . jie tarpusavy 
kariavo, laikui bėgant neišdiltų ir nebūtų užmiršta“ Žž. Jis gana smulkiai 
aprašo Babilono dydį ir jo įžymiuosius architektūros paminklus. Tačiau 
Herodoto lankymosi metu — maždaug tarp 470 ir 460 metų pr. m. e.— 
Babilonas jau nebebuvo savo galybės viršūnėje, ir daug jo įžymybių jau 
buvo begriūvančios arba visai išnykusios. Tačiau ir tada jis Babiloną laikė 
„ne tik didžiausiu, bet ir puikiausiu iš visų žinomų miestų“ *. Herodotas 
matė milžiniškus įtvirtinimus, Babilono bokštą su plokščiastoge šventyk- 

la ir puikia vyriausiojo babiloniečių dievo statula. Jis stengėsi rašyti ob- 
jekyviai, teisingai, bet vis dėlto neišvengė ir daug klaidų, kurias dau- 
geliu atvejų galima paaiškinti informacijos pateikėjų nepatikimumu ir 
neišprusimu; be to, atrodo, jis nemokėjo vietos kalbos ir, rinkdamas me- 
džiagą, turėjo prašyti vertėjų pagalbos. Nepaisant šių trūkumų, Herodoto 
knyga ir šiandien tebėra vienas svarbiausių šaltinių, teikiančių mums 
žinių apie miesto išvaizdą. | 

Vėlesni graikų ir romėnų autoriai, pateikdami siauresnius ar plates- 
nius Babilono aprašymus, dažniausiai painioja legendas ir tikrovę. Dau- 
gumas jų nebuvo matę miesto kaip Herodotas, rėmėsi padavimais bei 
kitų pranešimais ir pasakojimais. Kai kurie naudojosi Herodoto aprašy- 
mais, juos pakeitė ir pagražino. Tarp šių autorių matome ir tokius žino- 
mus kaip Strabonas ir Diodoras Sikulas. 

Nykstant Babilono galiai ir svarbai, vis rečiau raštuose minimas ir 
jo vardas. Dešimtojo šimtmečio pradžioje arabų geografas al Istachris 
mini Babiloną tik kaip mažą, nežymų kaimelį, stovintį buvusios garsio- 
sios sostinės vietoje. Biblijos Zinovams Babilonas tebuvo vardas ir sim- 
bolis, kurio tikrąją esmę jie, matyt, menkai teįsivaizduodavo. 

Vėlesniais šimtmečiais po Artimuosius Rytus keliavo nedaugelis eu- 
ropiečių. Bet ir pasiekusieji Iraką arba nesidomėdavo praeities liudinin- 
kais, arba nieko apie juos nežinojo. Jie mieliau aprašinėdavo savo pačių 
nuotykius arba apskritai pasakodavo apie arabų tautų gyvenimą ir šalies 
geografiją. Pavyzdžiui, ispanų keliautojas Benjaminas iš Tudelos 1165 m. 
aplankė Babiloną ne dėl jo senienų ir įžymybių, o norėdamas suskai- 
Ciuoti netoliese įsikūrusias žydų bendruomenes. Iš jo trumpo pasakoji- 
mo mažai ką tesužinome, nes tarp kita ko pasakyta tik tiek: „Iš Bagdado 
į Gehiaginą dvi dienos kelionės; tai senasis Rezeno miestas su penkiais 
tūkstančiais žydų ir didele sinagoga; iš jo diena kelio į Babiloną, kur 
vien griuvėsiai, apimą trisdešimties mylių ratą. Tenai matyti ir sugriauti 
Nabuchodonosaro rūmai, tačiau į juos niekas nekelia kojos, nes bijo ten 
besiveisiančių gyvačių ir skorpionų" *. 

Babilono apylinkėse įsikūrę arabai niekad neužmiršo senojo miesto, 
kad ir kaip mažai žinojo apie ankstyvąsias Tarpupio kultūras ir jų gy- 
ventojus. Vietinių žmonių duotas vardas Babilis prigijo griuvėsių kal- 
voms, tikriau sakant, Nabuchodonosoro vasaros rūmų griuvesiams, ir iš- 
liko iki šių laikų, o karaliaus dvaro liekanos pačiame mieste buvo vadi- 
namos arabišku žodžiu Kasr — „pilis“. 

Biblijos pasakojimai Europoje skatino domėtis Babilonu ir jo ieškoti. 
Labiausiai traukdavo dėmesį istorija apie Babilono bokštą. Tai paliudija 
fantastiški piešiniai; vienas ju — Piterio Breigelio Vyresniojo nutapytas 
paveikslas. Visais laikais daug kartų bandyta surasti bokštą. Tačiau dau- 
gelis keliautojų manė; jog Babelio bokštas buvęs ten, kur stūkso dar 
gana aukšti Nabaus šventovės bokšto griuvėsiai Borsipoje arba Akarku- 
10 zikurato liekanos netoli Bagdado. 

Italo Pietro dela Valės dėka 1616 metais į Europą pateko pirmieji 
rašytiniai senosios Babilono kultūros liudininkai. Lankydamasis Babilone, 
o vėliau Ūre, jis pasiėmė kelias griuvėsiuose besimėtančias prirašytas 
plytas ir supažindino amžininkus su paslaptingu ,,vinies formos“ raštu. 

Planingesnio senųjų griuvėsių tyrinėjimo 1765 metais ėmėsi Karstenas Ny- 
būras, ilgų kelionių po Artimuosius Rytus metu užsukęs ir į Babiloną. 
Jis teisingai manė, jog netoli arabų kaimelio Hilės stūksančios griuvėsių 
kalvos — tai buvęs senasis Babilonas. Tačiau Nybūras — kaip ir daugelis 
jo pirmtakų bei vėlesnių tyrinėtojų — Borsipos šventovės bokšto liku- 
čius ir kitus statinius priskyrė Babilonui. 

Vėliau pasikeitė politinė padėtis. Europiečiams išplėtus prekybą, 
arabų kraštai pasidarė labai priklausomi nuo Europos ir Amerikos kapi- 
talo. Daugelis europiečių politiniais arba ūkiniais tikslais vykdavo į Ira- 
ką ir ten apsistodavo ilgesniam laikui. Jie turėdavo įvairių progų tyrinė- 
ti kraštą bei pasižvalgyti senovės griuvėsiuose. Todėl į Europą ėmė 
patekti daugiau ankstyvųjų Mesopotamijos kultūrų paminklų, kurie žadi- 
no vis didesnį susidomėjimą. Tačiau dėmesio centre tebestovėjo Babilo- 
nas, nes jis daugiausia dėl Biblijos pasakojimų kartu su Ninevija ir Uru 
buvo laikomas žymiausiu senovės Rytų miestu. Žmonės, ėmęsi tyrinėti 
griuvėsių kalvas, labai dažnai būdavo visai ne mokslininkai, o diploma- 
tinės ar karinės tarnybos darbuotojai, tačiau kaip tik jų entuziazmo dėka 
mes žinome daugelį svarbių dalykų. Pavyzdžiui, pirmasis Babilono griu- 
vėsius nufotografavo Rytų Indijos kompanijos rezidentas Bagdade anglas 
Klaudijus Džeimsas Ričas. Paskui kiti anglų keliautojai papildė Ričo 
duomenis ir ėmėsi nuodugniau tyrinėti kalvas. Po truputėlį buvo nusta- 
tytos senojo miesto ribos, kurios, kad ir netikslios dėl įvairių klaidų, 
vis dėlto jau leido įsivaizduoti pirmykštį Babilono dydį. Kadangi dauge- 
lis tyrinėtojų patikėjo perdėtiems Herodoto pasakojimams apie Babilono 
užimamą plotą, iki pat sistemingo griuvėsių kasinėjimo nebuvo visiš- 
kai aiškų, kurios kalvos priklauso senajai miesto teritorijai. Kaip atrodė 
senasis Babilonas, gerai matome Roberto Kerio Porterio paveiksluose, 
nupieštuose 1917—1920 metais. Tasai labai žinomas to meto dailininkas 
griuvėsių kalvose lankėsi „apimtas neapsakomos pagarbos“. 

Tačiau nė vienas tyrinėtojas iki tol dar nemėgino kaip reikiant pa- 
kasinėti senovės Mesopotamijos gyvenvietes, surasti ir atidengti smėliu 
užneštų pastatų liekanas. Tikri kasinėjimai buvo pradėti ne Tarpupio 
pietuose, 0 šiaurinėje dalyje, kur 1842 metais Polis Emilis Bota pirmą 
kartą įbedė kastuvą senosios Ninevijos griuvėsynuose. Kadangi tyrinėji- 
mo rezultatai tenai nedžiugino, jis pasuko prie Chorsabado griuvėsių 
kalvos, slepiančios asirų karalių miesto Dur Šarukino liekanas. Čia rado 
milžiniškų akmens skulptūrų ir reljefų. Tai pirmieji stambūs senosios 
Rytų kultūros paminklai, kurie buvo atgabenti į Europą ir parodyti Luv- 
re. Pagaliau buvo praskintas kelias į nuošalias Mesopotamijos griuvė- 
sių kalvas. Kiti kasinėtojai ir lobių ieškotojai irgi mėgino laimę Asirijos 
griuvėsynuose. Jie daugiausia ieškojo didesnių skulptūrų arba vertingų 
metalo dirbinių, o į kitus įdomius daiktus ir netgi statinius kreipė mažiau 
dėmesio. Tuoj vienas po kito buvo atkasta visa virtinė Asirijos karalių 
rūmų, kuriuose rasta šimtai alebastro bareljefų ir stambių skulptūrų. La- 
biausiai sekėsi anglui Ostinui Henriui Lejardui. Jis pirmiausia iškėlė die- 
nos švieson Kalchaus rūmų skulptūras šiandieniniame Nimrude ir Mosu- 
lo miesto teritorijoje, asirų Ninevijoje. Dar svarbesnis buvo kitas jo at- 
radimas — kone dvidešimt penki tūkstančiai molio lentelių ir jų nuolaužų 

iš Asirijos karaliaus Ašurbanipalo, valdžiusio septintajame amžiuje pr. 
m. e. bibliotekos. Iššifravus dantiraštį, jos leido giliai pažvelgti į senųjų 
kultūrų istoriją ir sanklodą. Lejardas tikėjosi ir Irako pietuose panašių 
nuostabių atradimų kaip Asirijos sostinėse, todėl 1850 metais pradėjo 
kasinėti kai kuriuos Babilono griuvėsių kauburius, tačiau rado vien smul- 
kesnių daiktų: indų, antspaudų, molio statulėlių ir kt. Jo svajonė atkasti 
tokių statulų ir reljefų kaip Asirijoje neišsipildė. Lejardas matė Babilono 
kalvų smėlyje daug spalvota glazūra padengtų plytgalių ir iš to darė 
išvadą, kad tomis plytomis buvo išklotos pastatų sienos. Bet sistemingo 
griuvėsynų tyrinėjimo laikas dar nebuvo atėjęs. Todėl Lejardas nė ne- 
bandė iš plytų likučių vėl dėlioti ištisus reljefus, tai padarė vėliau vokie- 
čių archeologai. Ne tik Lejardas, bet ir kiti kasinėtojai nusivylę paliko 
Babilono griuvėsiavietes, kadangi čia nerado tokios sėkmės, kokios tikėjosi. 

Pagaliau nusprendę pradėti kasinėjimus Tarpupyje, vokiečiai liepė 
Robertui Koldevėjui ir Eduardui Zachau išrinkti tinkamą griuvėsiavietę. 
Tuo tiklu šie du vyrai 1896—1897 metais apvažinėjo didelę šalies dali. 
Paskui Koldevėjus Berlyne pasiūlė kasinėti Babilono kalvą, nes ten, kaip 
jau anksčiau Lejardas, rado sudužusių glazūruotų reljefinių plytų, kurias 
laikė žymaus pastato puošmena. Be to, Babilono garsas ir svarba vis dar 
kėlė didelį susidomėjimą. Neseniai įkurta Vokiečių Rytų bendrovė, kurią 
gausiomis aukomis rėmė privatūs asmenys ir kaizeris, ėmėsi finansuoti ir 
globoti kasinėjimų projektą. Robertas Koldevéjus buvo paskirtas ekspe- 
dicijos vadovu ir 1899 metų kovo mėnesį su Valteriu Andre ir keliais 
bendradarbiais išvyko į Babiloną. Iš Alepo jie keliavo kartu su karava- 
nu per Sirijos dykumą į Bagdadą. Tais laikais archeologai turėjo ne tik 
išmanyti savo darbą, bet ir mokėti joti, šaudyti, nes neretai tekdavo su- 
sidurti su karingais beduinais. Valteris Andrė savo prisiminimuose su 
jumoru aprašo šitą dvidešimt šešias dienas trukusią kelionę: „Mūsų ka- 
ravanas išvyko anksčiau; jame buvo trisdešimt ar trisdešimt vienas gy- 
vulys, visi mulai su didžiuliais Zvangiais karvių varpeliais, sukabintais 
dažnai net po penkis — tiesiog gali apkursti! Mes jojome iki išnaktų ir 
septintą valandą lyjant, tokioje tamsoje, kad nors pirštu į akį durk, at- 
vykome į purvinus užeigos namus, kur galėjome gauti vandens. Viena- 
me molinio namo kambaryje pasistatėme žygio lovas, miegojome gana 
gerai. Dar su tamsa atpainiojome susiraizgiusius mulus ir arklius ir va- 
sario 9 pagaliau patraukéme toliau į Derhafą jau per lygius plotus. . 
Naktimis daugiausia pašaldavo, kartą netgi iki keturių penkių laipsnių 
šalčio! Užtat paskui dieną miela saulutė labai maloniai kaitindavo iki 
trisdešimties laipsnių, taigi temperatūrų skirtumas visados būdavo dides- 
nis nei trisdešimt laipsnių“ 5. Tačiau ekspedicijos dalyviai buvo energin- 
gi, stiprūs, nugalėjo visus sunkumus ir laimingai pasiekė Bagdadą. Čia 
pabuvę kelias dienas, išvyko toliau į Babiloną, esantį už šimto kilomet- 
rų, ir šitam keliui karavanas sugaišo dar tris dienas. 

Robertas Koldevėjus buvo architektas ir, atvykdamas į Babiloną, jau 
turėjo šiokią tokią kasinėjimų patirtį, kadangi anksčiau kartu su kitais 
buvo atkasinėjes senovines šventoves bei talkininkavęs archeologams 
Priešakinėje Azijoje. Tačiau tik Babilone jis rado savo gyvenimo tikslą 
ir jo siekė su begaline energija, nepaisydamas nei vargo, nei nepriteklių. 

Jo pastangomis Babilonas prisikėlė naujam gyvenimui, griuvėsiai prabi- 
lo ir ėmė atskleidinėti savo paslaptis. Kasinėjimus pradėjo Kasro kalvo- 
je, po kuria slepiasi dalis įtvirtinimų bei Nabuchodonosaro rūmai (šiau- 
rine ir pietinė pilis). Daugybė glazūruotų plytų nuolaužų rodė čia buvus 
svarbius statinius. 1899 metų balandžio penktą dieną Koldevėjus rašė ۰ 
savo draugui Puchšteinui: „AS jau keturiolika dienų kasinėju ir matau, 
jog tas sumanymas visiškai pasisekė. Tu žinai, kad aš'Kasrą kasinėti 
pasiūliau kaip tik dėl plytų reljefų ir juos dabar tikrai radau. Kasrą su- 
daro dvi dalys, šiaurinė papuošta reljefais. Šitos pirmiausia ir ėmiausi. 
Ją supa milžiniška siena. Sienos kiautas sumūrytas iš degtų plytų, su- 
tvirtintų asfaltu, o vidurys užpildytas upės smėliu... Išorinis plytų lukš- 
tas apie septynių metrų storio, smėlio užpilas kol kas maždaug devynių 
metrų! Taigi įtvirtinimų siena buvo daugiau kaip šešiolikos metrų plo- 
čio — tokių dalykų iki šiol dar nesu atkasęs!“ * Babilonas kasinėtojams 
teikė daug sunkumų, kokių nepasitaikydavo kitose griuvėsių kalvose. 
Robertas Koldevėjus apie juos vaizdžiai rašo: „Daugelyje kitų senovės 
griuvėsynų sąnašų sluoksnis virš radinių klodo būdavo ne storesnis kaip 
du trys arba šeši metrai, čia dažnai tenka nukasti,dvylika arba dvidešimt 
keturis metrus; griuvėsių mastas visiškai atitinka milžinišką teritoriją, 
kuri kadaise buvo gyvenama" ۰ 

-Archeologus ir darbininkus taip pat labai vargino klimatas. Netgi 
karštaisiais vasaros mėnesiais, kai temperatūra pakildavo iki penkiasde- 
šimties laipsnių, jie tęsė ieškojimus. Apie tai Koldevėjus rašė 1900 metų 
liepos aštuonioliktą dieną į Berlyną: „Del mūsų sveikatos prašom nesi- 
rūpinti. Prie karščių ir klimato puikiausiai prisitaikėme, nes laikomés 
gerai apgalvoto režimo, todėl nutraukti kasinėjimus kol kas nėra jokios 
priežasties... Darbininkai gana gerai ištveria, vienur kitur pasikeičia, 
tačiau dirba kasdien vienuolika valandų ir nė kiek ne blogiau negu žie- 
mą. Sunkiausia Amrano griuvėsių kalvoje, giliame griovyje, kur labai 
daug dulkių. Kai giliai įsikasame ir Žmonės turi nuolatos laipioti čia 
"aukštyn, čia žemyn dešimt dvylika metrų, tada darbas eina gana lėtai" 5. 

Atpildas už visą tą vargą buvo puikių architektūros paminklų atra- 
dimas. Kai kurie jau buvo žinomi iš Biblijos ir antikos autorių aprašymų, 
kiti — aptikti visai netikėtai. Tokie garsūs statiniai kaip „Kabantieji so- 
dai” arba „Babelio bokštas“ privertė pasaulį suklusti ir žadino gyvą 
visu visuomenės sluoksnių susidomėjimą. Kasinėjant buvo ištyrinėti ne, 
vien karališkieji statiniai — šventyklos, rūmų ir miesto sienos, bet ir 
miestiečių gyvenamieji kvartalai. Išryškėjo gyvas šio didmiesčio buities 
ir veiklos paveikslas. Daugybė smulkių radinių leido įsivaizduoti, kaip 
atrodė kasdieninio vartojimo ir prabangos daiktai; šimtai kapų padėjo 
suvokti tų laikų laidojimo papročius ir pažiūrą į mirusiuosius. Koldevė- 
jus atkasė Nabuchodonosaro II laikų, t. y. šeštojo šimtmečio pr. m. e., 
Babiloną, kai miestas buvo pasiekęs didžiausią galią ir spindesj. Dauge- 
lis pastatų persų ir graikų laikais iki pat trečiojo mūsų eros amžiaus 
buvo atnaujinami ir remontuojami, todėl jis turėjo atskirti vieną po kito 
sekusius statybos laikotarpius. Koldevėjus tyrinėjo ir ankstesnius perio- 
dus, o kai kuriose vietose atkasė sluoksnius iš antrojo tūkstantmečio pr. 

m. e. Tačiau Senojo Babilono sluoksnių neleido atidengti gruntiniai van- 
denys, ir todėl apie Hamurapio periodą byloja tik atsitiktiniai radiniai. 

Vokiečių kasinėjimus staiga nutraukė anglai, Pirmojo pasaulinio karo 
metu užėmę Iraką. Milžiniškas miesto arealas iki to laiko dar toli gra- 
zu ne visas buvo atkastas, o tik ištyrinėtas svarbiausiose vietose. Po Ant- 
rojo pasaulinio karo Irako senienų valdyba ėmėsi Babilone mažesnių 
kasinėjimų bei svarbiausių atkastų statinių restauravimo, nes Babilonas 
ir šiandien traukia daugelį turistų. Tačiau visam miestui atkasti reikės 
dar ne vienerių metų atkaklaus darbo ir didžiulių lėšų. ۱ 

Mūsų žinios apie senovės babiloniečių kultūros pasiekimus būtų la- 
bai nepilnos, jeigu jų negalėtume praplėsti archeologinių tyrinėjimų re- 
zultatais kitose Priešakinės Azijos griuvėsiavietėse. Daug miestų ir gy- 
venviečių per paskutinį šimtmetį atkasė arabų ir europiečių ekspedici- 
jos. Viso pasaulio muziejuose rasime senovės Rytų kultūros liudininkų. 
Tarp atkastų miestų ypač paminėtini nuolatiniai Babilono varžovai — 
Asirijos sostinės Ninevija, Kalchus, Chorsabadas ir  Ašūras. Ilgai ir sun- 
kiai dirbdamas, nuo 1903 iki 1914 metų Ašūrą tyrinėjo buvęs Koldevė- 
jaus asistentas Valteris Andrė. Sėkmingi prancūzų kasinėjimai prie Vi- 
durinio Eufrato Tel Hariryje, senajame Mario mieste, kuriame buvo jau 
Antikos laikais garsūs' karaliaus rūmai, taip pat papildo mūsų žinias apie 
senovės Babilonijos gyvenimą. 

Tačiau daugiausia žinių apie senąsias Rytų kultūras davė šimtai tūks- 
tančių įrašų molio lentelėse, akmenyje ir metale. Kasinėjant tų įrašų ras- 
ta visame krašte, ir tik jie atskleidžia mums tuometinių žmonių istoriją 
bei dvasines vertybes. Lentelėse naudotas raštas dėl panašių į pleištą ar 
vinį ženklų buvo pavadintas dantiraščiu. Jo iššitravimMo istorija — vienas 
didžiųjų Žmonijos troškimo pažinti laimėjimų. Remdamasis daugelio kitų 
mokslininkų pastangomis bei paruošiamaisiais darbais, 1802 metais jį 
išaiškino vokietis, gimnazijos mokytojas Georgas Fridrichas Grotefendas. 
Paslaptingasis raštas, žinomas nuo septynioliktojo amžiaus pradžios iš 
keliautojų parsivežtų pavyzdžių, užminė tyrinėtojams daug mįslių, ka- 
dangi nebuvo nė vieno jau žinomais rašmenimis padaryto dvikalbio įrašo, 
tai yra bilingvos. Grotefendas iššitravimui naudojosi trikalbiu dantiraščio 
įrašu iš persų sostinės Persepolio. Tai buvo vieno persų karaliaus gene- 
ologija, užrašyta trejopais rašmenimis ir trim kalbomis: senovės persų, 
naująja elamitų ir babiloniečių. Kaip pirmutinė atrama labiausiai tiko 
senovės persų kalba parašytasis tekstas, kadangi jame buvo tik trisde- 
šimt devyni ženklai. Į šį įrašą Grotefendas įstatė iš Antikos raštų Zino- 
mus persų karaliaus Darijaus titulus. Pagrindu ėmė senovės persų kalbą, 
žinomą iš Avestos, senojo Irano šventųjų tekstų rinkinio. Tokiu būdu 
jam pavyko teisingai nustatyti vienuolikos ženklų reikšmes, ir tai buvo 
pamatas šifruoti toliau. Grotefendo naudotasis įrašas, remiantis mūsų 
dienų žiniomis, verčiamas šitaip: „Darijus, didysis karalius, karalių ka- 
ralius, šalių karalius, Histaspo sūnus Achemenidas (yra tas), kuris pa- 
statė šiuos ۰ 

Nepriklausomai nuo Grotefendo, turėdamas žymiai daugiau įrašų, 
anglų karininkas Henris Rolinsonas 1846 metais vėl perskaitė senovės 
persų raštą. Rolinsonas naudojosi savo paties atrastu įrašu Behistūno 


23 


uoloje, plačiai pasakojančiu apie Darijaus pergalę. Vėliau daugelis kitų 
tyrinėtojų tikslino skaitymą, aiškino tos kalbos gramatikos dėsnius. Taip 
senovės persų raštas tapo raktu babiloniečių dantiraščiui perskaityti. 
Čia iškilo nepalyginamai didesnių problemų, kadangi babiloniečių raštas 
turi per tris šimtus ženklų, kurių daugelis įvairiareikšmiai. Be to, babi- 
lonietiškos karalių vardų formos skiriasi nuo vartotų senovės persų kal- 
boje. Babilonijoje ir Asirijoje randamų rašto paminklų gausumas paga- 
liau leido jį perskaityti. Čia bendradarbiavo daugelis įvairių šalių moks- 
lininkų. Pavyzdžiui, danas Edvardas Hinksas nustatė tokį svarbų faktą, 
kad babiloniečių dantiraštis yra skiemenų, o ne raidžių raštas ir kad tam 
tikriems žodžiams užrašyti vartojami vadinamieji aiškinamieji ženklai 
arba determinatyvai. Ilgainiui tyrinėjant pasisekė išaiškinti, kad babilo- 
niečių kalba priskirtina semitų kalbų grupei. Dėl to, lyginant ją su heb- 
rajų ir arabų kalbomis, žymiai lengviau sekėsi perskaityti ir suprasti 
daugelį babiloniečių žodžių. Ir patys babiloniečiai padėjo mokslininkams: 
savo pačių patogumui jie buvo sudarę žodžių sąrašus ir žodynus, kurie 
irgi padėjo išaiškinti žodžių prasmę. Taip bendru atkakliu darbu apie 
devynioliktojo šimtmečio vidurį buvo sukurtas geras pagrindas perskai- 
tyti ir suprasti molio lentelėse babiloniečių dantiraščiu parašytiems 
tekstams. 

Per kitus dešimtmečius moksilninkai daugiausia tikslino ir plėtė įgy- 
tas kalbos bei gramatikos žinias. Laikui bėgant, pavyko nustatyti, kaip 
keitėsi rašto ženklų forma, atskirti įvairiose šalies vietose gyvavusius 
dialektus. Dantiraščio tyrinėjimas tapo atskira mokslo šaka — asiriologija, 
kurios mokoma daugelyje universitetų. 

Pasinaudodami archeologų ir asiriologų darbo vaisiais, šiandien mes 
galime pradėti kelionę į senovės Babiloną. Tik jų atkaklaus darbo dėka 
mes žinome, kaip gyveno ir masté^seniai praėjusių laikų žmonės. 


BABILONAS IR JO GYVENTOJAI 


Daug maldininkų, pirklių ir keliautojų šeštajame šimtmetyje pr. m. e. 
traukė į tų laikų didmiestį Babiloną, kuris, valdant veikliam ir mėgusiam 
statybas karaliui Nabuchodonosarui II, buvo pasiekęs galybės viršūnę. 
Miestas su aukštomis molio plytų sienomis jau iš tolo matydavosi pla- 
čioje Babilonijos lygumoje. Didžiulis bokštas su dievo Marduko šven- 
tykla buvo keleivių ir miesto simbolis, ir orientyras. Einantį į miestą iš 
šiaurės palei Eufratą pirmiausia pasitikdavo storos įtvirtinimų sienos, 
kurias karalius buvo pastatęs Babilonui ginti. Iš Armėnijos kalnų tekantis 
Eufratas Babilonijos lygumoje jau buvo plati upė; ji sruvo per patį mies- 
tą, skirdama jį į dvi nelygias dalis. Nuo abiejų krantų ėjo tiesios mūri- 
nės įtvirtinimų sienos, sudarydamos du stačiakampius. Bet kol pasiek- 
davo šiuos stiprius gynybinius statinius, keleivis turėdavo pereiti per 
platų griovį ir įžengti pro vartus aukštoje sutvirtintoje sienoje, kuri, 
prasidėjusi prie Eufrato miesto šiaurėje, tęsėsi į pietryčius ir piečiausia- 
me Babilono taške vėl baigėsi prie upės, sudarydama smailų trikampį. 
Pats Nabuchodonosaras gyrėsi įrašuose savo statiniais ir skambiais Zo- 
džiais pasakojo apie išorinių įtvirtinimų statybą: ,Kad užpuolikai ne- 
prieitų prie Imgur Belo“, Babilono sienų, aš padariau, ko anksčiau né 
vienas karalius nepadarė. Žemės plotą per keturis tūkstančius uolekčių 
abipus Babilono aš liepiau apmūryti milžiniška siena tokiu atstumu, kad 
ji nepriartėtų ir saugotų Babiloną iš rytų. Aš iškasiau griovį, o jo šlai- 
tus išklojau žemės derva ir plytomis. Didžiausią sieną aš pastačiau ant jo 
kranto kaip kalną; joje plačius vartus aš padariau... Kad priešas, kuris 
pikta ketina, negultų ant Babilono iš šonų, miestą apsupau vandenimis, 
plačiais kaip vilnijanti jūra“ °. 

Tuoj už šitos išorinės sienos keleivis išvysdavo lygumoje iškilusį 
pastatą ant kokių aštuoniolikos metrų aukščio molio plytų pamato; tai 
buvo karaliaus vasaros rūmai. Valdovas turėjo pasirinkęs labai gražią 
vietą karštoms vasaros dienoms: šalimais tekanti upė teikė vėsos, o pa- 
krantėse augančios palmių giraitės — paunksnės ir atsigaivinimo. Čia ne- 
siekė judraus miesto triukšmas, nes didelis laukas priešais tikrąją miesto 
sieną buvo beveik neapgyventas; per jį ėjo tik keli kanalai ir keliai į 
miestą. Keliauninkas, eidamas paupio keliu, nejučiomis sulėtindavo žings- 
nį, priešais lygumoje išvydęs puošnią gatvę su mėlynais spindinčiais 


* „Dievas Belas maloningai leido".— Cia ir toliau žvaigždute pažymėti rusiškojo lei- 
dinio ats. redaktoriaus V. Jakobsono paaiškinimai. 

plytų reljefais ir aukštais kuorais, vedančią į vienus miesto vartus. Tik- 
riausiai nedrąsiai jis artindavosi prie šios vietos, skirtos pirmuciausia 
Naujųjų metų šventės iškilmėms, dievų procesijai ir ją lydinčių Žmonių 
minioms. Aibur šabu, „Tegul priešas nelaimi pergalės“, vadino Nabucho- 
donosaras šitą gatvę ir ypač stengėsi ją puošti ir gražinti. O vartai, pa- 
vadinti deivės Ištarės vardu, vieninteliai iš aštuonerių Babilono miesto 
vartų buvo iškloti brangiomis glazūruotomis plytomis ir papuošti reljefais. 

Vietos gyventojai atvykusiems iš svetur pasakodavo nuostabių da- 
lykų apie įtvirtinimus ir dvigubus miesto vartus. Jokiam priešui nebūtų 
pavykę pralaužti šitų užtvarų, nebent tiktai gudrumu; iš bokštų ir kuorų 
tūkstančiai gynėjų galėjo atmušti bet kokį puolimą. Pirmiausia reikėjo 
pereiti per platų vandens griovį, už jo stovėjo išorinė 3,72 metro storio 
siena, vadinama Nimiti Belu *. Kas dvidešimt metrų iš jos kyšojo bokš- 
tai. Už šitų įtvirtinimų ėjo antroji siena, vadinama Imgur Belu; ji buvo 
aukštesnė, beveik dvigubai storesnė ir, be didžiųjų skersai mūro pasta- 
tvtų bokštų, dar turėjo mažesnių bokštelių. Be to, rytiniame Eufrato 
krante esanti Babilono dalis, senamiestis, buvo apjuosta dar trečia itvir- 
tinimų eile, einančia tarp šitų diveju storų sienų. Taigi priešai turėdavo 
įveikti iš viso keturias tvirtovės sienas (įskaitant ir išorinį lanką) ir kelis 
vandens griovius. Kadangi mūro sienos buvo labai storos, gynėjai, ap- 
saugoti bokštelių, galėjo greitai permetinėti didesnius kariuomenės bū- 
rius į silpnesnes gynybos vietas. 

Pasak Babilono gyventojų, tos mūro sienos nebuvo vien tuometinio 
karaliaus kūrinys. Jas statė jau jo pirmtakai, taip pat ir buvusieji Asi- 
rijos valdovai. Žinoma, Nabuchodonosaras turėjo kai kurias vietas at- 
naujinti, pataisyti, kadangi saulė ir vėjas įtvirtinimus nuolatos ardė. Ši- 
taip perstatinėjant, tikriausiai rasta ir senų įkūrimo dokumentų, kurie 
labai pagarbiai vėl padėti į senąją vietą, nes tokia buvusi ankstesniųjų 
valdovų valia. Šitie maži cilindriniai arba statinaitės formos molio do- 
kumentai pasakoja mums apie karalius ir jų didžiąsias statybas. Štai ką 
rašo Nabuchodonosaro tėvas apie miesto sienos Imgur Belo pastatymą: 
„Aš esu Nabopalasaras Babilono karalius, Nabu ir Marduko išrinktasis, 
Imgur Belą didžiąją Babilono sieną, kuri prieš mane sumenko, sugriuvo, 
aš pastačiau ant senųjų pamatų; aš išmūrijau ją iš naujo su kariuomenės 
pagalba ir sušaukęs savo šalį; aš liepiau ja apjuosti Babiloną iš visų ke- 
turių pusių, uždėjau jai viršų, kaip buvo seniau. Siena! Užtark mane prieš 
Marduka, mano viešpatį! . . t 

Kad karaliai turėdavo dažnai taisyti savo pirmtakų statinius, yra 
savaime aišku, nes paprastai sienos būdavo tik iš nedegtų molio plytų 
ir labai neatsparios orams. Plytos buvo daromos iš molio, sumaišyto su 
kapojais ir šiaudais, presuojamos paprastose medinėse formose ir džio- 
vinamos saulėje. Tačiau svarbesniems pastatams babiloniečiai vartodavo 
ir degtas plytas, kuriomis apmūrydavo išorinį fasadą. Rišamoji medžiaga 
buvo asfaltas — jį statytojai tepdavo tarp kiekvienos plytų eilės ir už- 
'gliedavo molio sluoksniu. Kas penkta eilė įterpdavo iš suplotų švendrų 
stiebelių nupintą demblį, kad statinys būtų tvirtesnis ir atsparesnis van- 


* „Dievo Belo siena“. 


20 


deniui. O Nabuchodonosaro rūmuose meistrai tarp plytų eilių jau ۵ 
kalkių skiedinį. Kad rūmas būtų tvirtas ir ilgai stovėtų jo pamatai, pasak 
Nabuchodonosaro, buvo klojami „ant požemių pasaulio krūtinės“ tai yra 
giliai įkasami ir sutvirtinami asfaltu. Aišku, Nabuchodonosaras, kaip 
kiekvienas valdovas, norėjo pastatyti amžiams, jo kūriniais turėjo stebė- 
tis ir Zavétis visa žmonija ir juos girti. 

Atvykusiam į Babiloną svečiui būdavo pasakojama, kad Procesijų 
gatvę ir Ištarės vartus saugo ne vien įtvirtinimų sienos, bet ir ištisa su- 
maniai įrengta priešakinė gynybos linija. Viename gatvės tarpe buvo 
daug nedidelių vartų, pro kuriuos apsiausto miesto gynėjai galėjo da- 
ryti sėkmingus išpuolius. 

Prie pat Eufrato, šiapus mūrinių miesto sienų, buvo didžiulė Nabucho- 
donosaro rūmų dalis, vadinamoji pagrindinė pilis, karaliaus įsakymu iš- 
puošta neapsakomai prabangiai. Svečiams nustebinti čia buvo netgi rūmų 
muziejus, kuriame karalius saugojo ankstesnių laikų bei kitų šalių meno 
kūrinius. Pietiniai rūmai stovėjo už miesto sienos; juos pradėjo statyti dar 
Nabopalasaras, o Nabuchodonosaras išplėtė ir atnaujino. Šie rūmai, ma- 
tyt, daugiausia buvo skirti dvariškiams ir karaliaus valdininkams. 


Pro Ištarės vartus svečias patekdavo į Procesijų gatvę, vedančią pro 
rūmus tiesiai į Babilono vyriausiojo dievo Marduko šventyklų kvartalą. 
Čia buvo tikrasis Babilono centras, pritraukiantis daugybę maldininkų ir 
smalsuolių, suviliotų aukštai iškilusio šventovės bokšto. Iš šitos vietos 
per Naujųjų metų šventę prasidėdavo didžiosios dievų eitynės vandeniu 
ir sausuma, kuriose dalyvaudavo visas kraštas. Tiek rūmai, tiek šventyklų 
kvartalas buvo aptvertas aukšta siena, neleidžiančia smalsuoliams nė 
žvilgtelti į tą didžiausią Babilono karalystės kulto centrą. Paprastus babi- 
loniečius, ne žynius ir ne šventyklų tarnautojus, į šitą rajoną įleisdavo 
tik pasimelsti arba atlikti šventųjų apeigų. 

Aplink dantytas mūro sienas stovėjo gyvenamieji namai, kunkulia- 
vo margas miesto gyvenimas. Orientuotis Babilone buvo palyginti leng- 
va, kadangi jis buvo aiškiai išplanuotas, ne toks kaip kiti Tarpupio mies- 
tai. Ilgos, tiesios gatvės dalijo miestą į stačiakampius kvartalus. Geras 
išplanavimas neleido šiam didmiesčiui pavirsti mažų, kreivų gatvelių ir 
skersgatvių labirintu. Aštuonerius pagrindinius vartus su senamiesčio 
centru jungė plačios gatvės, kuriose virė prekyba, linguodavo karavanai, 
kurių daugybė kasdien atvykdavo į Babiloną. Per didžiąsias religines 
šventes iš visų šalies kampų žmonės plaukte plaukdavo į „miestą, kurio 
molio plytos mine žilą senovę“, ir susitikdavo čia „dZiugesio mieste" prie 
dievo Marduko šventyklos bokšto. Visi keturi miesto kvartalai tarp, pa- 
grindinių gatvių turėjo vardus (pavyzdžiui, „Dangaus ranka“ arba „Gy- 
vybės būstas“) ir, savaime aišku, daugybę mažesnių šventyklų, kuriose 
kvartalo gyventojai garbindavo dievus. 

Tikriausiai specialiai maldininkams ir smalsuoliams Marduko šventyk- 
los Esangilos žyniai sudarė miesto aprašymą, kuriame išvardijo visas 
šventoves, altorius, svarbiausius kelius ir miesto vartus. Aprašyme pa- 
minėtos. penkiasdešimt trys šventyklos įvairioms dievybėms ir daugybė 
celių, tai yra kulto patalpų, kituose dievo namuose bei mažesnėse šven- 

tyklėlėse. Vien Mardukui, vyriausiajam dievų valdovui, buvo skirtos pen- 
kiasdešimt penkios celės. Šventyklose arba tiesiog gatvėse ir aikštėse 
stovėjo paprasti altoriai, kur gyventojai galėdavo aukoti dievams. Mei- 
lės deivę Ištarę, audros dievą Adadą ir maro dievą Nergalį buvo galima 
garbinti daugiau kaip prie trijų šimtų šešiasdešimt altorių. Žmonės labai 
garbino taip pat žemės ir požemių karalystės dievybes — tai liudija be- 
veik devyni šimtai joms skirtų celių. 

Marduko šventyklos kvartalas buvo ne vien religinis centras; čia 
prie šventovės vartų veikė didžiausias miesto turgus, kuriame buvo pre- 
kiaujama viso margo pasaulio gaminiais. Jame visą laiką gaudė šurmu- 
lys, kilo dulkės, maišėsi įvairių prekių, maisto produktų ir prieskonių kva- 
pai. Mažytėse krautvėlėse arba tiesiog už prekystalių, pridengtų nuo 
saulės tik marškomis, pardavėjai garsiai siūlė savo prekes. 

Nuolat auganti Babilonijos karalystės sostinė jau nebeišsiteko vie- 
name Eufrato krante; kitoje upės pusėje taip pat nusidriekė didelis kvar- 
talas, kurį su pasauliu jungė dveji gynybos vartai ir paprastas įėjimas. 
Iš senamiesčio į naująjį rajoną buvo galima patekti plačiai pagarsėjusiu 
tiltu. Svetimšaliams buvo pasakojama, kad jį pastatęs Nabopolasaras, o 
Nabuchodonosaras tik paremontavęs. Tai buvo pirmasis tvirtas mūrinis 
upės tiltas. Jį laikė aštuonios laivo formos atramos, smailiomis nosimis 
atsuktos prieš srovę. Atramos turėjo devynis metrus pločio, buvo pada- 
rytos iš asfaltu sulietų plytų ir sutvirtintos didžiulėmis akmens plokštė- 
mis, ant kurių gulėjo klojinio grįstai. Tiltas buvo šimto dvidešimt trijų 
metrų ilgio; naktį dalis plokščių būdavo išimama, kad galėtų praplaukti 
aukštasetiebiai buriniai laivai. Mieste prie Eufrato buvo nemažai prie- 
plaukų ir uostų, kur laivai galėdavo pasikrauti ir išsikrauti. Naujamiestyje 
stovėjo daugiausia gyvenamieji namai ir, aiškus dalykas, buvo ne- 
mažai šventyklų, mažesnių celių bei altorių. Naujojo miesto rajono ka- 
nalas, atsišakojantis iš Eufrato ir įsiliejantis į platų griovį, juosiantį sos- 
tinę, šitą rajoną savo ruožtu dalijo į dvi nelygias dalis. Naujamiesčio 
pietvakariuose, dalinai jau už miesto mūrų, buvo didžiulės kapinės, pa- 
vadintos „Jų gelmėse gimė pražūtis“. 

Aplinkui Babiloną — išimtis buvo tik senamiesčio šiaurė — šliejosi 
priemiesčiai, kurių gyventojai negalėjo tikėtis aukštų sienų apsaugos ir, 
priešui artėjant, turėdavo palikti savo namus. Babilono gyventojai iš aukš- 
to žiūrėjo į žmones, gyvenančius už vartų arba plyname lauke. Jie savo 
miestą laikė pasaulio centru, taip jį vaizdavo ir Babilono mokslininkai 
žemės skritulio žemėlapyje. 

Zvilgteléje į istoriją, babiloniečiai būtų lengvai supratę, kad ju mies- 
tas ne nuo amžių užima vyraujančią vietą ir netgi nėra viena seniausių 
gyvenviečių. Babilono vietoje, matyt, jau gyventa ir priešistoriniais lai- 
kais, tačiau ketvirtajame tūkstantmėtyje bręstančios kultūros centrai bu- 
vo toliau, šalies pietuose. Cia prie didžiųjų Eufrato ir Tigro upių apsigy- 
veno, galimas daiktas, iš rytų atkeliavę šumerai. Daug kur jie pasinau- 
dojo jau esančiomis senbuvių gyvenvietėmis, bet įkūrė nemažai ir naujų. 
Jų miesto valstybės principų organizuotų nausėdijų valdovai kartu buvo 
ir vyriausieji žyniai; jie rūpindavosi tiek religiniais, tiek politiniais ir 

A m RES en 
S Ž5 : 

Z, .  Zemé (Viršutinis pasaulis) VD Zemes vandenyno dugnas — 

25,25. 2-oji ir 3-0ji Žemė (Požemių pasaulis) Vx Vakarai, du saulėlydžio kalnai 

D,D2,D; I-asis, 2-0515 ir 3-asis Dangus R+ Rytai, du saulėtekio kalnai 

DV Dangaus vandenynas D; Dangaus pylimas | d 

V Žemės vūndenynas . MK Mirusiųjų karalystė , septynios st&- 

G Žemės vandenyno gilumas nos ir rūmai (R) 


1. Šitaip babiloniečiai vaizdavosi pasaulį. (Pagal H. Švencnerio rekonstrukciją) 


ūkiniais valstybės reikalais. Gerai organizuota drėkinamoji: žemdirbystė 
ir produktyvi gyvulininkystė padėjo šiems miestams valstybėms greitai 
sustiprėti ir įsigalėti. Eridus, Uras, Nipūras, Kišas ir Lagašas ėmė siekti 
pirmumo Pietų Mesopotamijoje. Ekonomiškai klestinčiuose šumerų mies- 
tuose labai išaugo ir kultūra, todėl daugeliu atžvilgių jie yra „žmonijos 
lopšys“. Į trečiojo tūkstantmečio pabaigą kai kuriuose miestuose atsirado 
monumentalių pastatų, kuriuose buvo garbinami šumerų dievai. Plačiai 
issisakojusiame ūkiniame gyvenime svarbų vaidmenį turėjo šumerų vaiz- 

daraštis, pirmasis žmonijos raštas. Šumerai davė pasauliui ir greitai besi- 
sukantį puodžiaus ratą, ir cilindrinį antspaudą. 

Derlingos dirbamos žemės prie Tigro ir Eufrato, palankios gamtinės 
sąlygos labai traukė vakaruose plytinčių stepių bei rytuose stūksančių 
priekalnių gentis. Jos vis plūsdavo į Mesopotamiją taikiai arba su ginklu. 
Atskiri miestai valstybės, siekdami išplėsti savo įtaką, dažnai irgi kariau- 
davo, ir per tuos karus trumpam iškildavo didesnės valstybės. Gero ūki- 
ninkavimo, gyvos prekybos ir sėkmingų karų dėka tokie miestai kaip 
Uras sukaupdavo didelius turtus. Tai liudija aukso, tauriųjų metalų ir 
brangakmenių lobiai, rasti kaip įkapės Uro valdovų kapuose. 

Šumerų miestų valstybių klestėjimas baigėsi, kai šalį apie 2350 me- 
tus užkariavo semitai akadai. Šitaip pirmą kartą politinę valdžią pasi- 
glemzé jau senokai šalyje gyvenę semitai ir maždaug du šimtus metų 
valdė šumerus. Tačiau aukštos šumerų kultūros laimėjimus jie perėmė, 


puoselėjo ir plėtojo. Akadų valdovai darė tolimus karo žygius, išplėtė. 


valdas. Karaliaujant Sargonui, valstybė, kurios sostinė buvo Akadas, ap- 
ėmė ir šiaurėje esančią Asiriją bei iš rytų prieinantį Elamą. Jos galinga 
kariuomenė pasiekdavo netgi Viduržemio jūrą. Taigi Sargonas buvo „ke- 
turių pasaulio šalių valdovas“ ir pirmosios senovės Rytų imperijos kū- 
rėjas. Tačiau valdant jo palikuonims, valstybė pamažu sumenko. Nusil- 
pusią per nesibaigiančius karus, ją pagaliau sužlugdė gutijų gentys, įsi- 
veržusios iš Zagroso kalnų. Šie barbarais laikomi įsibrovėliai ilgoką 
laiką varė savo politiką Pietų Mesopotamijoje; jie sugriovė ir nusiaubė 
daugelį miestų. Tačiau šumerų kultūra išliko nesunaikinta. Atskiri miestai 
valstybės nuolat stengėsi išsivaduoti iš gutijų. „Kalnų drakonus“ galuti- 
nai išvijo apie 2100 metus Uruko karalius Utuchegalis. Lagašas, kurį val- 
dė mėgęs statyti kunigaikštis Gudea, gana greitai atsigavo, ir šumerų 
kultūra vėl sužydėjo. Ur Namus bei jo įpėdiniai taip pat daug statė ir 
paliko Ure bei kituose šumerų miestuose įžymių pastatų — ilgaamžių savo 
veiklos liudininkų. 

Situacija pietiniame Tarpupyje iš esmės pasikeitė, kada čia įsiveržė 
dideli vakarų semitų pulkai. Šumerų miestų valstybių laikai dabar jau 
negrįžtamai praėjo, ir šumerai išnyko iš istorijos arenos. Šalies istoriją 
ėmė lemti nauji valdovai ir nauji miestai. Valdžios centrais tapo Maris, 
Ašūras ir Babilonas. Nesibaigiančiose tarpusavio kovose jie sprendė, ku- 
riam viešpatauti Pietų Mesopotamijoje. 

Kai Sumuabumas, vienos klajoklių genties šeichas, įsikūrė iki tol 


nežymiame mieste Babilone, matyt, šis dar turėjo senąjį vardą „Babila, 
kurį nauji atvykėliai į savo kalbą išsivertė kaip „Bab ilim"— „Dievo var- 


„tai“. Iš to pavadinimo graikai išvedė iki mūsų laikų vartojamą miesto 
vardo forma „Babilonas“. Jo vertimas į šumerų kalbą skambėjo „KA. 
DINGIR.RA", o tai irgi reškia „Dievo vartai“ *. 

Sumuabumas įkūrė dinastiją, kuriai buvo lemta iškelti Babiloną į ga- 
lybės viršūnę ir paversti vienu žymiausių Artimųjų Rytų miestu. Visų 
pirma karalius ėmėsi miesto gynybinių įtvirtinimų, kuriais paskui daugiau- 


* Galimas dalykas, kad buvo atvirkščiai, tai yra, kad akadiškasis Babilono vardas — 
senesnio šumeriškojo pavadinimo vertimas. 

sia rūpinosi ir jo įpėdiniai. Tačiau tikrasis Babilono iškilimas prasidėjo 
valdant Hamurapiui, vienam iš didžiausių valdovų per visą ilgą Mesopo- 
tamijos istoriją. Miestas taip staiga iškilo jo sumanios, nors ir akiplėšiš- 
kos politikos dėka, kuri rėmėsi sąjungomis, pažadais, abipusės pagalbos 
sutartimis ir grasinimais. Prisijungęs daugelį besivaržančių kunigaikštys- 
čių, Hamurapis dėmesį nukreipė į klestintį prekybos didmiestį Marį prie 
Vidurinio Eufrato, stovintį skersai kelio ekspansijai. Pirmiausia jis atėmė 
valdžią iš buvusio sąjungininko Zimrilimo, paskui, kai tasai nesėkmingai 
mėgino sukilti, jį pašalino, o sostinę Marį sugriovė. Asirijos karaliai 
irgi turėjo pripažinti Fiamurapio valdžią ir jam paklusti. Taip .Hamura- 
pis tapo ; vienvaldžiu viešpačių visame..krašte-nuo- Persų jlankos- iki- Asi- 
1105 Kalnų. Po daugelio karo žygių ir užkariavimų stojo. ilgas taikos ir 
gerovės laikotarpis, per kurį Hamurapis toliau vienijo ir stiprino savo 
karalystę. Dabar jis daugiausia rūpinosi, kad tarptų žemės ūkis, kad--bū- 
tų įrengtos. geros drėkinimo ir sausinimo sistemos, klestėtų prekyba ir 
transportas. Tik šitaip jis galėjo užtikrinti valdiniams ramų, įstatymų 
saugomą“ gyvenimą. Šį tikslą jis pabrėžia savo plataus įstatymų rinkinio 
įvade: „Tuomet dievai Anus ir Enlilis pasišaukė mane, Hamurapi, išdidų 
ir dievobaimingą kunigaikštį, kad išleisčiau šalyje įstatymus, pikta ir 
bloga sunaikinčiau, idant stipresnysis neskriaustų silpnojo, kad aš kaip 
dievas Šamašas juodagalviams pasirodyčiau ir apšviesčiau kraštą, Zmo- 
nėms gerovę duočiau“ !, Hamurapis nesitenkino vien oficialių dokumen- 
tų ir įsakų leidimu; jis uoliai rūpinosi visų šalies valdymo problemų spren- 
dimu. Savo laiškuose įspėjinėjo aplaidžius valdininkus, primindavo jiems 
pareigas. Vienodai rūpinosi tiek naujų šventyklų statyba bei senųjų 
priežiūra, tiek atskiro piliečio nusiskundimais. Daugybėje išlikusių laiš- 
kų administracijos valdininkams visose krašto dalyse karalius duoda kuo 
smulkiausius nurodymus, pavyzdžiui: ,Sinidinamui pasakyk: šitaip sako 
Hamurapis: Kai tik gausi šitą mano laišką, susišauk visus dievo namų 
valdytojus ir Varad Šamašą, Eribamo sūnų, piemenį iš dievo Šamašo na- 
mų, kuris tau pavaldus; liepk jiems duoti išsamią ataskaitą. Pasiųsk 
juos pas mane į Babiloną atsiskaityti. Tegu jie keliauja dieną ir naktį, 
kad po dviejų dienų atvyktų į Babiloną". 

Hamurapio įpėdiniai nebuvo tokio masto valstybės vyrai kaip didy- 
sis karalius, ir jų laikais įvairiose šalies dalyse kildavo pavojingų nera- 
mumy. Kunigaikščių maištai gerokai nusmukdė Babilono galią. O kai apie 
1530 metus į Babiloną iš centrinių Mažosios Azijos rajonų netikėtai įsi- 
veržė hetitų būriai, vedami karaliaus Muršilio, karalystė visiškai subiro. 
Babilonas buvo sudegintas, jo gausūs lobiai pagrobti. Šitų neramumų 
nusilpnintas miestas vėlesniems užkariautojams jau buvo lengvas laimi- 
kis, todėl kasitų tautelė; valdoma Agum Kakrimės, be didelio vargo įsi- 
tvirtino Babilone ir tris šimtus penkiasdešimt metų šeimininkavo Ba- 
bilonijoje. 

Kraštas jau nebeturėjo tokios galios kaip anksčiau, nes tuo metu 
pagrindinį politinį vaidmenį perėmė hetitų valstybė Cenrinėje Anatoli- 
joje, Mitanijos karalystėje prie Eufrato aukštupio ir pamažu stiprėjanti 
Asirijos imperija. Kartu su Egiptu, išplėtusiu valdas iki Sirijos ir Pales- 
tinos, jos lėmė tų laikų pasaulio politiką. Nors Babilonija formaliai buvo 

lygiateisė, šiame didžiųjų valstybių koncerte jai’ teko kukli partija. Tai 
buvo diplomatinės korespondencijos žydėjimo laikai. Ištisos karalių di- 
nastijos gyvai keitėsi dantiraštiniais laiškais, kuriuose ne visuomet bü- 
davo aptariami vien politiniai klausimai, bet svarstomi ir grynai asmeni- 
niai reikalai. Pavyzdžiui, Babilono karalius Kadašman Charbé, .siülyda- 
mas faraonui Amenchotepui III nedidelę machinaciją su gražia egiptiete, 
rašė: „Matai, mano broli, tu, neleisdamas savo dukteriai ištekėti, esi 
man šitaip rašęs: nuo senų laikų nė viena Egipto karaliaus duktė nie- 
kam nebuvo atiduota. Bet aš tau sakau: kodėl tu taip kalbi? Juk tu esi 
karalius; tu gali elgtis kaip liepia tavo širdis. Jei tu atiduosi, tai kas 
tada drįs ką sakyti? Kai man pasakė šituos tavo žodžius, tai aš tau, savo 
broliui, taip parašiau: suaugusių dukterų ir gražių moterų juk turi. Ko- 
kią nors gražią moterį, kuri tau prie širdies, atsiųsk man! Kas tada sakys: 
tai ne karaliaus duktė. O tu neatsiuntei dėl to, kad nenorėjai. Argi tu 
nesiekei brolybės ir geros draugystės, kai, norėdamas, jog suartėtume, 
dėl vedybų rašei?.. Argi ir aš turiu, kaip tu, atsakyti tau moterį? Ne, 
štai mano dukterys. Nė vienos tau aš neatsakysiu" ^. ` 

Kadašman Charbės įpėdiniai taip pat gyvai susirašinėjo ir keitėsi su 
faraonais dovanomis. Babiloniečiai pirmiausia norėjo gauti aukso, kurio, 
jų supratimu, Egipte buvo pilna „kaip smėlio“. Todėl laiškas Amencho- 
tepui IV (Echnatonui) skambėjo šitaip: „Nipchururijai, Egipto karaliui, 
Burnaburiašas, Karduniašo (Babilonijos) karalius, tavo brolis, sako: Ma- 
no sveikata gera. Tau, tavo namams, tavo Zmonoms, tavo vaikams, tavo 
kraštui, tavo didikams, tavo arkliams, tavo vežimams kuo geriausios klo- 
ties! Mano tėvas su tavo tėvu kalbėdavosi apie savo gerą draugystę, 
siųsdavo vienas kitam gražių dovanų, ir jeigu kuris paprašydavo, nieko 
gražaus vienas kitam neatsakydavo. Dabar mano brolis atsiuntė man do- 
vanų tik dvi minas aukso. Dabar sakau: jei aukso yra daug, tai atsiųsk 
jo tiek, kiek tavo tévas!Jeigu mažai, tai atsiųsk pusę tiek, kiek tavo tė- 
vas! Kodėl tu atsiuntei man tik dvi minas aukso? Dabar, kai aš dievo 
namuose turiu daug darbų ir smarkiai jų ėmiausi, atsiųsk daug aukso! Ir 
tu, ko tik tau reikia iš mano krašto, parašyk, kad tau atgabentų!" * 

Kaip kito politinės sąlygos ir sąjungos Artimuosiuose Rytuose, ma- 
tome ir iš Babilono valstybės padėties didžiųjų imperijų tarpe. Babilo- 
niečiai niekad nepraleisdavo progos sudaryti naudingą sutartį su kokia 
nors galinga valstybe ir užsitikrinti saugumą. Vienu metu jie daugiau 
linko prie kaimynų asirų ir netgi užmezgė giminystės ryšius su tenykšte 
karalių dinastija, paskui vėl sudarinėjo sąjungas su hetitais. Tačiau šie 
geri santykiai paprastai trukdavo neilgai, ir antrojoje keturiolikto am- 
žiaus pusėje tarp Babilonijos ir Asirijos prasidėjo didesni ginkluoti su- 
sirėmimai. Kai Asüre į valdžią atėjo labai veiklus valdovas, santarvė 
tarp abiejų valstybių galutinai suiro. Tukulti Ninurta I, kaip matyti iš 
jo paties pasakojimo apie karo žygį, sumušė Babiloną ir paėmė į nelais- 
ve kasitų karalių. „Padedamas Ašūro, Enlilio ir Šamašo, didžiųjų dievų, 
mano viešpačių, padedamas Ištarės, dangaus ir žemės valdovės, kurie 
žygiavo pirma mano kariuomenės, susitikau aš su Kaštiliašu, Karduniašo 
salies karaliumi, susigrumti. Aš sumušiau jo kariuomenę, jo karius pa- 
klojau ant žemės. Šitoje kovoje mano ranka įveikė Kaštiliašą, kasitų 

1. Pasakojimai apie Babelio bokštą skatino dailininkus piešti fantastiškus 
vaizdus, tokius kaip šis Merteno Falkenborcho paveikslas 


2. Borsipos šventyklos bokšto griuvėsiai, ilgą: laiką klaidingai vadinti 


Babilono bokštu 

3. Šitaip stūkso lygumoje nekasinėtos griuvėsių kalvos. Čia smėliu už- 
nestas ne miestas, o tik sargybos bokštas 


4. Babilono kasinėtojas Robertas Koldevėjus 

5. Ištarės vartų vaizdas kasinėjimų metu. Priekyje matyti Procesijų gatvės grindinys 


6. Babilono griuvėsynų aeronuotrauka. Plati juosta — tai Eufratas, tamsus kvadratas — Babi- 
lono bokštas. Pačiame viršuje, dešiniajame kampe — Nabuchodonosaro vasaros rūmai 


7. Netoli Procesijų gatvės kasinėtojai rado kelis didelius dar gerai išsilaikiusius kanalus 


8. Nuo priešų puolimo Babiloną saugojo sienos. (Pagal F. Kriseno re- 
konstrukciją) 


9. Ištarės vartuose matyti trys statybos klodai. Čia atkastas pirmasis ir antrasis; jie skiriasi 
statybos būdų 

10. Viduryje didelio apmūryto ploto stovi Babilono bokštas. Priekyje 
esantis pastatas — žemutinė dievo Marduko šventykla. Per Eufratą nu- 
tiestas mūrinis tiltas. (Modelis Priešakinės Azijos muziejuje Berlyne) 


11. Procesiju gatvė ir Ištarės vartai. (Modelis Priešakinės Azijos muziejuje Berlyne) 


12. Asirijos karalius Ašurbanipalas pa- 
sakoja apie Babilono miesto sienų at- 
naujinimą. Tokiuose statinaitės formos 
dokumentuose dažnai rašoma apie rü- 
mų statybą. VII a. pr. m. e. antroji pusė. 
Skersmuo 7,3 cm 

13, Mažuose fritos indo skyreliuose Babilono moterys laikydavo įvairiaspalvį grimą. II tūkstantmečio pr. 
m. e. antroji pusė. Aukštis 4,8 cm 


14. Molio lentelėje rašyto laiško nuotrupa; laišką rašė Babilonijos karalius Kadašman Charbė Egipto fa- 
raonui Amenchotepui III—XIV a. pr. m. e. vidurys. Aukštis 13 cm 


15. Galimas daiktas, kad ši bronzinė galva yra didžiojo akadų valdovo Sargono arba Naramsino portre- 
tas. Apie 2300 m. pr. m. e. Aukštis 36,6 cm. (Gipso kopija Priešakinės Azijos muziejuje Berlyne) 


16. Karalius Hamurapis liepė iškalti šioje juodo diorito steloje savo Įstatymų kodeksą. Apie 1700 m. pr. 
m. e. Aukštis 2,30 m. (Gipso kopija Priešakinės Azijos muziejuje Berlyne) 


17. Asirijos karalius Ašurbanipalas medžioja liūtus. Nusmeigęs liūtą, jis tuoj pat atsidėkodamas aukoja 
dievams (dešinėje). Alebastro reljefas iš Ninevijos rūmų. VII a.pr. m. e. antroji pusė. Aukštis 0,52 m, 
plotis 1,00 m 


18. Šis vėrinėlis padarytas iš įvairiaspalvių pusbrangių akmenų ir aukso. I tūkstantmečio pr. m. e. pirmoji 
pusė | 

20. Iš ilgų švendrinių ryšulių daromi paprastų, dembliais dengiamų trobelių griaučiai; tokie nameliai te- 
bestatomi Irake ir mūsų dienomis 


21. Babiloniečiai labai mėgo mažas dramblio kaulo šukas, kurios, matyt, kartu buvo ir papuošalas. XIV a. 
pr. m. e. Ilgis 4 cm 


22. Gražūs, sumaniai padaryti dekoratyviniai smeigtukai rūbams ir plaukams. XIV a. pr. m. e. Ilgis 7,5 cm 
ir 4,7 cm ۱ 

23. Molinė babiloniečių 
lempa buvo panaši į sie- 
tyną su keliolika šviestu- 
vų. Apie 100 m. pr. m. e. 
Aukštis 7 cm. 


Fr 23 


24. Molines lovos imitacija, kurioje gerai matyti švendrų pynės. I tūkstantmečio pr. m. e. pabaiga. 
Ilgis 2,8 cm 


25. Ši kalnų kristalo plokštė, matyt, buvo babiloniečių stalo žaidimas. I tūkstantmetis pr. m. e. Hl- 
gis 14,6 cm 


26. Apačioje pavaizduotas 
arklas su sėjamuoju piltuvė- 
liu buvo vienas svarbiausių 
Babilonijos žemdirbių padar- 
gų. VII a. pr. m. e. pirmoji 
pusė. Aukštis 21 cm 


27. Svarbus šeimininkės dar- 
bas buvo verpimas. Kaip bū- 
davo verpiama, matome pa- 
vaizduota reljefinėje plokšte- 
lėje iš Sūzų. X—IX a. pr. m. 
e. Aukštis 10 cm 


28. Asirų alebastriniame rel- 
jefe iš Kalašo pavaizduoti 
sparnuoti genijai ir paukščia- 
galvės būtybės, atliekančios 
apeigas prie „gyvybės me- 
džio“ IX a. pr. m. e. pirmoji 
pusė. Aukštis 2,30 m, plotis 
1,98 m 


29. Puikiame Babilono ۵۲۵-۰ 
liaus Mardukapalidinos pasie- 
nio akmens reljefe pavaiz- 
duotas simboliškas „leno su- 
teikimas“. Valdovas nuo val- 
dinio skiriasi tuo, kad yra 
su kepure ir apsiavęs. Relje- LE Aa, — r5 
fo viršuje — ant paaukštini- TA 2 As idum mias 
mu sustatyti dievu simboliai. pu MP cT 

VIII a. pr. m. e. antroji pu- 
sé. Aukštis 45 cm, plotis 
32 cm 

30. Kaip dabar prie kalno 
Basroje, taip kadaise palei 
Babilonijos upes augo palmiy 
sodai 


H 
| 


31. Antroje pasienio akmens pusėje — platus įrašas 


32. Jau pirmame tūkstantmetyje kupranugariai buvo svarbūs nešuliniai 
ir jojamieji. gyvuliai. VIII a. pr. m. e. antroji pusė. Aukštis 1,02 m, 
plotis 1,65 m. (Gipso kopija Priešakinės Azijos muziejuje Berlyne) 

33. Babilonijos didikas Šamašrešusūras liepė save pavaizduoti reljefe 
besimeldžiantį dievams Adadui ir Ištarei. VIII a. pr. m. e. Aukštis 
1,33 m, plotis 1,20 m. (Gipso kopija Priešakinės Azijos muziejuje 
Berlyne) 


34. Viename asirų reljefe 
išraiškiai pavaizduoti laivai ir 
statybinės medienos gabeni- 
mas. Viduržemio jūros ban- 
gose nardo daugybė įvairiau- 
sių jūros gyvūnų ir pasakiškų 
būtybių. VII a. pr. m. e. 
Aukstis 2,83 m 


35. Nimrude rastame reljefe 
vaizduojamas kėlimasis per 
upę. Kareiviai, atsigule ant 
pripūstų avikailių, plaukia į 
kitą krantą. Ginklai ir įrankiai 
gabenami dviem valtimis, ku- 
rios dabar vadinamos gutomis. 
IX a. pr. m. e. pirmoji pusė. 
Aukštis 0,98 m, plotis 2,18 m. 
(Gipso kopija Priešakinės Azi- 
jos muziejuje Berlyne) 


karalių. Ant jo valdoviško sprando kaip ant suolelio pastačiau aš koją, 
paėmiau jį nelaisvėn ir sukaustytą atvedžiau prie Ašūro, mano viešpa- 
ties Šumerų kraštą ir akadų kraštą a$ užėmiau visą iki pat pakraščių, 
prie saulėtekio Žemutinės jūros aš pastačiau savo žemių pasienio stulpą“ +4. 

Tačiau tai buvo dar ne viskas. Kai po metų Babilonas pamėgino su- 
kilti, Tukulti Ninurta I grįžo su kariuomene. „Babilono sienas jis sugrio- 
vė, Babilono gyventojus jis užmušė ginklais. Esangilos ir Babilono turtus 
jis akiplėšiškai pagrobė. Didįjį viešpatį Marduką jis nuvertė nuo sosto 
ir liepė gabenti į Asiriją. Savo vietininkus jis paskyrė Karduniašo ša- 
lyje“ 5. Babilonas ėmė visiškai priklausyti Asirijos valdovams. Tačiau, 
jis nebuvo galutinai sutriuškintas, nes po Tukulti Ninurtos I nužudymo 
dar pajėgė trumpam laikui išsivaduoti. Kitas pavojingas priešininkas iš- 
kilo rytuose — kaimynas Elamas. Babilonui laikinai nusilpus, jis daug 
kartų puldinėjo šalį. 1160 metais elamitams pasisekė išvaryti kasitus, ku- 
rie po to galutinai išnyko iš Mesopotamijos istorijos. Nuo elamitų ant- 
puolių Babilonas irgi labai kentėjo; daugelis dar išlikusių brangenybių 
buvo išvežta į Elamą. Užpuolikai pagrobė ir karaliaus Hamurapio įsta- 
tymų stelą, kurią kaip trofėjų parsigabeno į Elamo sostinę Sūzus. 

Šitaip nuolat kaitaliojantis jėgoms, keitėsi ir politinė padėtis Babilo- 
nijoje. Atskirų valstybių galia ir saugumas labai daug priklausė nuo 
valdovo stiprumo ir nuo vasalų ištikimybės. Dėl to ilgesnių taikos laiko- 
tarpių beveik nebebuvo. Po sunkių pralaimėjimų Babilonas netrukus vėl 
atsigavo ir, valdant vietiniams semitų karaliams, su nauju nacionaliniu 
pakilimų ėmė plėsti savo įtaką. Kilus suirutei Asirijoje, babiloniečiai 
išplėtė savo valdžią net į šios šalies Žemes ir dar kartą penkiasdešimt 
metų davė toną visai Priešakinės Azijos politikai. Tuo laikotarpiu vėl 
buvo pargabenta į Babiloną Tukulti Ninurtos I kartu su kitais daiktais 
išvežta Marduko statula. | 

Ir tolimesnė Babilonijos istorija yra karų istorija, nes nuolatinės 
kovos su Asirija nedavė nė vienai pusei aiškaus pranašumo. Asirijos val- 
dovas Tiglatpalasaras I vėl užkariavo Babiloną, tačiau sugriovė tik ka- 
raliaus rūmus, o patį miestą paėmė savo valdžion. Iškilo pavojus ir abiem 
nuolatos besivaidijančioms valstybėms: aramėjai, jau užėmę Sirijos ir 
Aukštutinės Mesopotamijos sritis, apie antrojo tūkstantmečio pabaigą 
ėmė puldinėti Babilonijos ir Asirijos sienas. Tai buvo semitų klajoklių 
gentys, įau ne kartą Mesopotamijos istorijoje įsiveržusios iš stepių į 
derlingas paupio žemes. Asirams pavyko atremti klajoklių antpuolius, 
o babiloniečiai su jais susimaišė. Apie 1050 metus Babilono soste jau 
sėdėjo aramėjų karalius, ir nuo to laiko aramėjai lėmė Babilono ir jo 
gyventojų likimą. 

Apie dešimtojo šimtmečio pabaigą Asirijoje, valdomoje veiklių ka- 
ralių, ėmė kilti karinė valstybė, kuri maždaug tris šimtus metų prievarta 
ir smurtu viešpatavo Artimuosiuose Rytuose. Negailestinga kova su vi- 
sais priešais — toks buvo Asirijos karybos principas; civilinius gyvento- 
jus asirai išveždavo ir išnaikindavo, užkariautas sritis nusiaubdavo ir 
apiplėšdavo. Adadniraris II (909—889 metai pr. m. e.) užkariavo ir Ba- 
biloną, bet jo pasigailėjo kaip seno kultūros ir religijos centro. Pripa- 
žinę asirų valdžią, vietiniai karaliai toliau galėjo valdyti Babiloniją. Di- 

dysis užkariautojas Ašurnasirpalas II irgi saugojo Babiloną kaip nuo 
seno garsų kulto miestą. Jo sūnus Salmanasaras III netgi parvedė 
iš Babilono į savo namus marčią, vardu Šamuramata, kuri vėliau Asiri- 
jos valstybėje suvaidino svarbų vaidmenį. Po vyro mirties ji už mažame- 
tį sūnų Adadnirarį III ketverius metus nepaprastai sėkmingai tvarkė vi- 
sus valstybės reikalus. Tai vertas dėmesio atvejis, nes asirų moteris 
buvo gana beteisė. Vėliau sukurtose sakmėse šiai karalienei, jau vadina- 
mai Semiramide, priskiriama visokiausių nuostabių darbų. 

Nuolatos kariaudama, asirų imperija toliau plėtė ir stiprino savo 
valdžią. Ji visaip siekė Babilonijos palankumo ir neutralumo, kad bent 
pietinėms šalies sienoms negrėstų pavojus. Tikrasis Asirijos imperijos 
kūrėjas Tiglatpalasaras III (745—727) pasuko nauju keliu: pasiskelbė 
kartu ir Babilonijos, ir Asirijos valdovu. Jis pripažino babiloniečių die- 
vus ir netgi ryžosi atlikinėti teisėtam valdovui būtinas kulto apeigas. 
Esangilos šventykloje paėmė už rankų Marduko statulą * ir Babilone ka- 
raliavo pasivadinęs Pulu. Todėl savo titule galėjo išdidžiai skelbti: „Tig- 
latpalasaras, didysis karalius, galingasis karalius, visų karalius, Asirijos 
karalius, Babilono karalius, Šumero ir Akado karalius, keturių pasaulio 
kraštų karalius“. Jo įpėdinis toliau varė tokią pat politiką, tačiau išsi- 
kovoti Babilono sostą visą laiką troško ir aramėjų kunigaikščiai. Asiri- 
jos sostą uzurpaves Sargonas II kelis kartus turėjo rengti karo žygius 
prieš aramėjų kunigaikščius Babilone, kol galutinai. juos išvijo. Pagerb- 
damas Babilono dievus, jis aukojo Mardukui ir pradėjo dideles statybas 
Babilone ir kituose pietiniuose šalies miestuose. 


Sargono sūnus Sinaheribas buvo labai dvilypė asmenybė: ir veiklus 
statytojas, domėjęsis meninėmis ir techninėmis naujovėmis, ir žiaurus 
karys, nieko nesivaržęs grobikiškuose žygiuose. Jo rūmai Ninevijoje bu- 
vo pastatyti „visoms tautoms nustebinti“ ir vadinosi „Rümais, neturinčiais 
varžovų“. O tuo metu Babilone, elamitų remiami, dėl sosto vėl riejosi 
visokie aramėjų kunigaikščiai. Sinaheribas turėjo keletą kartų kariauti 
su jų sąjunga, o vieną kartą ir su elamitais. Po ilgų, vis iš naujo sulieps- 
nojančių kovų Sinaheribas 689 metais patraukė į Babiloną ir jį užėmė. 
Savo metraščiuose jis gyrėsi visiškai sugriovęs miestą: ,Ju kūnais (tai 
yra uzmustaisiais) nuklojau plačias miesto aikštes. Šuzubų, Babilono ka- 
ralių, kartu su 'šeima ir kilmingaisiais parsigabenau gyvą į savo šalį. 
Šio miesto turtus: sidabrą, auksą, brangakmenius, jų gerą ir jų nuosa- 
vybe išdalinau savo žmonėms, ir šie pasiėmė juos sau. Dievus, kurie čia 
gyveno, mano žmonių rankos paėmė ir sudaužė. Visą jų turtą pasiėmė... 
Miestą ir jo namus nuo pamatų iki sienų aš sugrioviau, nusiaubiau, su- 
deginau ugnimi. Miesto sieną ir išorinę sieną, šventyklas ir dievus, šven- 
tyklos bokštą iš plytų ir žemių, viską, kas čia buvo, sunaikinau ir sume- 
čiau į Arachtaus kanalą. Per šitą miestą aš iškasiau kanalus ir užliejau 
jo žemę vandeniu, ir jo pamatus aš išardžiau. Aš geriau sugrioviau, ne- 
gu sugriauna potvynis. Kad ateinančiomis dienomis niekas neprimintų, 
kur stovėjo šis miestas, jo šventyklos ir dievai, sunaikinau aš jį visiškai 


* Šita ceremonija buvo tolygi vainikavimui. 

vandeniu ir paverCiau pieva“ 6, Vyriausiojo dievo Marduko ir jo žmo- 
nos statulas Sinaheribas liepė išgabenti į Ašūrą, kur jos išbuvo ilgą laiką. 

Tai buvo baisiausias likimo smūgis, ištikęs Babiloną per daugiaam- 
Ze istoriją. Po to jam atsigauti buvo nepaprastai sunku. Bet ir Sinaheri- 
bą, kaip pasakojama viename vėlesniame įraše, ištiko sunki bausmė už 
tokius darbus: „Surio (tai yra Asirijos) karalių, kuris, užrūstinęs Mardu- 
ka, užtraukė šaliai nelaimę, užmušė ginklu jo paties sūnus“ 1". Sinaheribas 
žuvo nuo sūnaus Asarchadono, kuris paskui užėmė sostą. Asarchadono 
planai labai skyrėsi nuo tėvo — jis kiek išgalėdamas stengėsi atitaisyti 
padarytą Babilonui skriaudą. Buvo pastatytos naujos miesto sienos, vėl 
pradėjo kilti iš griuvėsių Esangila ir Etemenankis — Marduko šventykla 
ir bokštas. Naujasis valdovas nešykšiėjo šventykloms dovanų ir turtų, 
stengėsi normalizuoti miesto gyvenimą, taip pat rūpinosi sugriautų namų 
atstatymu kituose Babilonijos miestuose — Nipūre ir Uruke. Asarchado- 
nas labiausiai išplėtė Asirijos imperijos valdas, nes jam pasisekė prijungti 
ir nemažą dalį Egipto. Tačiau karalystė buvo pernelyg didelė, neviena- 
lytė ir ją valdyti vien iš Ašūro pasidarė nebeįmanoma; reikėjo nuolatos 
rėngti karo žygius, malšinti maištaujančius miestus bei tautas nuslopinti, 
vėl jas paverginėti. Dėl to Asirijos imperijos jėgos seko, ir ji pati stūmė 
save į pražūtį. Paskutinį pakilimą Asirija pergyveno valdoma Asarcha- 
dono sūnaus Ašurbanipalo. Šis gabus karalius pasižymėjo kaip veiklus 
politikas, domėjosi menu. Nenusileisdamas pirmtakams, jisai savo rūmus 
Ninevijoje išpuošė gausybe alebastro reljefų. Asarchadono valia impe- 
rija buvo padalyta dviem sūnums — Ašurbanipalui ir Šamaššumukinui. 
Vienas gavo Asiriją, o kitas Babiloniją. Broliai taip valdė šalį tik kele- 
rius metus, nes paskui Šamaššumukinas prisijungė prie galingos aramėjų 
valstybių sąjungos, priešiškos Asirijos karaliui, ir norėjo valdyti vienas. 
Iškilo rimta grėsmė, ir Ašurbanipalas turėjo patraukti su kariuomene 
prieš Babiloną. ,Lüpomis jis kalbėjo gera, o širdyje puosęlėjo maištą. 
Babiloniečius, kurių buvo daugiau nei asirų, mano atsidavusių valdinių, 
jis nuteikė prieš mane, kurstė juos maištingomis kalbomis“ iš. Taip api- 
būdinęs brolį, Ašurbanipalas toliau rašo: „Sestajam karo žygiui surinkau 
aš“kariuomenę išėjau aš prieš Šamaššumukiną. Sipare, Babilone, Borsi- 
poje, Kutuje jį patį su visais kariais apsiaučiau ir užėmiau visus išėjimus, 
mieste ir mūšio lauke nukoviau jų be skaičiaus. Likusieji maro dievo 
glėbyje, nuo nepritekliaus ir bado užbaigė savo gyvenimą... Ašūras, Si- 
nas, Šamašas, Adadas, Belas, Nabus, Ninevijos Ištarė, dangiškoji Kitmu- 
rio karalienė, Arbelos Ištarė, Adaras, Nergalas, Nuskus, kurie žengė man 
priešaky, mano priešininkus parbloškė, įmetė Šamaššumukiną, mano ne- 
dorąjį brolį, kuris ėjo prieš mane, į liepsnojančią ugnį ir sunaikino jo 
gyvybę“ °. Tačiau karalius pasigailėjo gyventojų ir stengėsi padėti tiek: 
kartų sugriautam Babilonui, statė įvairius naujus pastatus, restauravo 
senus. 

Po šio paskutinio didžiojo karaliaus mirties Asirijos imperija ėmė 
sparčiai artėti prie savo žlugimo. Visose jos dalyse prasidėjo sukilimai, 
riaušės. Pavojingiausios buvo nuolat stiprėjančios medų, įsikūrusių Per- 
sijoje, ir kimerų gentys, kurioms nusilpusi Asirija ne ką tegalėjo prie- 
šintis. Babilone tuo metu irgi vyko perversmai, po kurių įsigalėjo ara- 

mėjai, vadovaujami Nabopalasaro. Pasinaudodami sunkia Asirijos padė- 
timi, aramėjai išsikovojo nepriklausomybę, o paskui ir patys galėjo pulti 
jau parklupdytą aršiausią priešą Ašūrą. Nabopalasaras sudarė sąjungą 
su medų karaliumi Kiaksaru, kartu su juo ankstyvą 612 metų vasarą už- 
ėmė Asirijos sostinę Nineviją ir sulygino su žeme. Asirijos miestai po 
to nebeatsigavo; daugumas nebesulaukė naujų gyventojų ir visiškai nu- 
ėjo ۰ 

Tuo tarpu Babilonas perėmė nemaža Asirijos palikimo ir pasidalijo 
imperiją su medais. Jam teko Vidurio Babilonija ir Sirija. Babilonas vėl 
užėmė svarbią padėtį Artimuosiuose Rytuose ir kaip lygiateisis stovėjo 
greta Egipto. Nabopalasaras dabar manė, kad pagrindinis jo uždavinys 
yra atnaujinti ir gražinti savo miestą ir todėl pradėjo vėl statyti laiptuotą 
Etemenankio bokštą. Taip jis tikėjosi užsitarnauti ypatingą. Marduko ma- 
lone sau ir savo dinastijai. ,,O Mardukai, mano valdove, maloniai pa- 
žvelk į mano romius darbus, ir tavo kilnia valia, kurios niekas nepakeis, 
testovi šis bokštas, mano rankų sukurtas,tvirtai per amžius! Kaip Eteme- 
nankio plytos gulės tvirtai per amžius, taip mano sosto pamatus stiprink 
per amžius!" 20, 

605 metais Nabopalasaras mirė ir buvo palaidotas Babilono karalių 
rūmuose. Į sostą įžengė jo sūnus Nabuchodonosaras, paskutinis įžymus 
Babilono valdovas. Rūpindamasis karalystės saugumu, jis taip pat suren- 
gė keliolika karo žygių, per kuriuos, be kita ko, po ilgos apgulties pa- 
ėmė Jeruzalės miestą ir sugriovė šventyklą. Daugumą gyventojų žydų, 
kaip darydavo asirai, išsivarė nelaisvėn į Babiloniją. Dabar Babilono im- 
perija apėmė sritis nuo Palestinos ir Sirijos iki Persų įlankos. Šiuos karus 
Nabuchodonosaras kariavo Marduko vardu, apie kurį taip yra pasakęs: 
„Jo kilniai padedamas, aš perėjau per tolimus kraštus, per nuošalius kal- 
nynus, nuo Aukštutinės iki Žemutinės jūros, ėjau blogais keliais, už- 
griuvusiais takais, kur žingsnį žengti sunku, kojoms nėra kur pasilsėti, 
„ėjau vieškeliais kamuojamas nuovargio ir troškulio. Maištininkus aš su- 
mušiau, priešus paėmiau nelaisvėn. Šalyje žiūrėjau tvarkos, rūpinausi 
žmonių gerove“ i, Nabuchodonosaras viešpatavo daugiau kaip keturias- 
dešimt metų ir pavertė Babiloną puošniausiu miestu Artimuosiuose Ry- 
tuose, ir garsas apie jo sostinės rūmų spindesį sklido toli po pasaulį. 

Atvykėliams didmiestis prie Eufrato atrodė kaip tautų margumynas. 
Pirmučiausiai — vietiniai žmonės, kurių jau kelinta karta čia gyveno. 
Jų pirmtakai buvo kažkada atvykę į šį kraštą ir įsikūrę. Toliau — maldi- 
ninkai, pirkliai ir svečiai iš įvairiausių kraštų, apsistoję puikiajame mies- 
te ilgesniam laikui ar kelioms dienoms. Babilono karaliai, daugiausia 
Nabuchodonosaras, iš karo žygių parsivarė į miestą tūkstančius belais- 
vių, ir jie dabar turėjo čia dirbti kaip vergai. 

Akylas žmogus, vaikščiodamas po gatves ir turgus, galėjo pamatyti 
ne tik įvairiausių tautų, bet ir socialinių sluoksnių atstovų. Žemiausia 
Babilono visuomenės klasė buvo vergai. Jie dirbdavo visokius darbus: 
padėdavo statyti naujus namus, triūsė karaliaus rūmuose arba plušo lau- 
kuose, tarnavo amatininkams ar šiaip kuo besiverčiantiems arba ėjo tar- 
nų pareigas. Juridiškai jau nuo šumerų laikų vergai buvo laikomi daik- 
tais, ir įstatymai juos mažai gynė. Pavyzdžiui, iš Hamurapio įstatymų 

kodekso žinome, kad už vergo suluošinimą bausdavo kitaip negu už lais- 
vojo; jame taip sakoma: „Jeigu vyras išdūrė laisvajam akį tai ir jam 
išdurs akį. Jeigu išdūrė svetimo vergo akį ar sulaužė svetimam vergui 
kaulą, turės užmokėti puse jo pirkimo kainos“ ?, Šią sumą, aišku, reikė- 
davo mokėti savininkui, nes sužeistas vergas nustodavo vertės. Vergas 
pirmiausia buvo paranki darbo jėga, ir savininkas stengėsi gerai jį pri- 
žiūrėti, Todėl privačių asmenų namuose gyvenantieji tarnai vergai buvo 
lyg ir šeimos nariai. Neretai namų šeimininkas pasiimdavo vergę už su- 
gulovę arba antrą žmoną, kuri, pagimdžiusi vaikų, ypač berniukų, kartais 
užimdavo šeimoje svarbią vietą. Vidutinio laisvo piliečio ūkyje vergų 
būdavo nedaug. Daugumą darbų nuveikdavo patys šeimos nariai, pade- 
dami vieno arba trijų vergų. Nabuchodonosaro laikais kai kurie amati- 
ninkai bei verslininkai jau turėjo didesnes dirbtuves, kuriose darbavosi 
daugiau vergų. Gerokai daugiau vergų nuo seno reikėdavo šventyklose 
ir rūmuose. Jie ten atlikdavo daugelį prastesnių darbų, dirbdavo šventyk- 
lų ir karaliaus žemę. Apskritai gamyboje vergai niekad nevaidino lemia- 
mo vaidmens. 

Kur ieškoti vergijos ištakų ir kaip atsitiko, kad viena dalis žmonių 
tapo beteisiais ir priklausomais nuo kitų? Pirmieji vergai, matyt, buvo 
belaisviai, paimti karo žygyje ir nenužudyti. Jie turėjo dirbti nugalėju- 
siam kunigaikščiui arba šventyklai ir pasidarė jų nuosavybė. Kitas labai 
svarbus vergijos šaltinis buvo smulkiųjų valstiečių ir amatininkų prasi- 
skolinimas. Bėdos prispirti, žmonės parduodavo vergijon dukteris, sūnus, 
žmonas arba net patys save. Buvo pirklių, kurie plačiai vertėsi vergų 
prekyba, gaudavo iš jos didelį pelną. Skolindamasis žmogus tapdavo ver- 
gu laikinai. Pavyzdžiui, neturtingas valstietis, norėdamas pasiskolinti pi- 
nigų, javų ar kitokių daiktų, turėdavo skolintojui duoti užstatą — save 
patį arba šeimos narį. Jie turėdavo per nustatytą laiką atidirbti už sko- 
lą. Kadangi paskola dėl didelių palūkanų — už pinigus būdavo imama 
net dvidešimt procentų, o už javus trisdešimt trys procentai — nuolat aug- 
davo, skolininkas turėdavo iš kailio nertis, norėdamas išsivaduoti iš jun- 
go. Kreditorius galėdavo patekusį į vergiją skolininką netgi parduoti ir 
taip susigrąžinti nuostolius. Kadangi sunkesniais metais šitokiu būdu į 
vergiją patekdavo nemažai šalies gyventojų, įstatymų kodeksuose 'dažnai 
būdavo straipsnių, ribojančių prasiskolinimo vergijos laiką. Kai kurie 
valdovai išleisdavo vadinamuosius atleidimus ir skolas panaikindavo. Ha- 
murapio kodekso šimtas septynioliktame paragrafe sakoma: „Jeigu vyras, 
negalėdamas grąžinti skolos, už pinigus pardavė žmoną, sūnų ir duk- 
teri arba atidavė atitarnauti už skolą, tai jie turės trejus metus dirbti pir- 
kėjo arba šeimininko namuose, o ketvirtaisiais turi būti paleisti“ *. Ta- 
čiau neaišku, ar visais atvejais laikytasi įstatymo, ir skolininkai vergai 
tikrai būdavo paleidžiami laisvėn *. Dar viena galimybė patekti į vergiją 
buvo bausmė už padarytus nusikaltimus. Jeigu kas plėšikaudamas žmogų 
nužudydavo arba sunkiai sužalodavo, nukentėjusiems kaip atlyginimas už 
skriaudą būdavo atiduodama vergijon visa nusikaltėlio šeima, kuri šitaip 


* Kaip rodo. naujausi tyrinėjimai, žmonės, patekę į vergiją už skolas, senovės Babi- 
lonijoje, t. y. Hamurapio laikais, iš tiesų turėdavo būti paleisti, kai praeidavo tam tikras 
laikas. 

atsakydavo už vieno savo nario nusikaltimą. Vagys taip pat dažnai tu- 
rédavo atlyginti nuostolius dirbdami apvogtojo namuose. Vergijoje gi- 
me vaikai irgi nebūdavo laisvi žmonės. 

Vergo kaina ilgainiui, žinoma, labai įvairavo. Hamurapio laikais pir- 
kimo suma buvo nustatyta dvidešimt šekelių sidabro, tai yra prilygo ra- 
guočio kainai. Valdant Nabuchodonosarui, kainos pakilo, ir vergas būdavo 
parduodamas jau už penkiasdešimt šekelių sidabro. Tačiau už vergą, mo- 
kantį amatą arba turintį kokią specialybę, tekdavo pakloti kur kas dau- 
giau pinigų. Apskritai vergai nešiodavo matomą ženklą, kad pabėgusius 
būtų lengva sugaudyti. Tas vergo ženklas dažnai būdavo ištatuiruotas, ir jo 
niekas negalėdavo panaikinti. Ant kaklo kabindavo lentelę su savinin- 
ko vardų — ji irgi buvo vergijos ženklas, lygiai kaip nuo kaktos iki pu- 


"sės galvos nukirpti plaukai. ۱ ۱ 


Vergui vėl atgauti laisvę būdavo labai sunku. Paprasčiausia — kai 
šeimininkas pats paleisdavo, tačiau jam reikėdavo grąžinti pirkimo kai- 


.nà. Tą sumą galėdavo sumokėti šeimos nariai, arba vergas įsipareigodavo 
"atlikti savo buvusiam ponui tiek daug darbų, jog dažnai laisvė būdavo 


grynai formali. Nabuchodonosaro laikais tam tikros vergų dalies padėtis 
tiek pagerėjo, kad jie. galėjo varstis žemdirbyste, amatais arba prekyba 
ir pamažėle susidėti pinigų išpirkai. Kartais jiems netgi leisdavo sudaryti 
sandėrius ir rašyti dokumentus. Tiesa, iš to daugiau naudos turėdavo 
šeimininkas, nes jam reikėdavo atiduoti gautą pelną, tačiau vis dėlto ir 
patiems tekdavo maža dalelė. Vergės galėdavo tapti laisvomis, ištekė- 
damos už šeimininko. Oficialiai pripažinti jų vaikai taip pat gaudavo 
laisvę. Svetimoje šalyje vergijon patekusį babilonietį turėdavo išpirkti 
šeima, gimtasis miestas arba šventykla ir po to paleisti: Tačiau daugumai 
į vergiją patekusių arba joje gimusių žmonių niekad nenusišypsodavo 
laimė vėl kaip nors atgauti laisvę. 

Priešingybė šiai didelei beteisių ir beturčių klasei buvo visiškai lais- 
vi piliečiai, užimantys vadovaujamą padėtį krašte. Aišku, šis sluoksnis 
irgi buvo suskilęs į grupes — nuo turtingų žemvaldžių iki paprastų lais- 
vųjų amatininkų. Pačioje viršūnėje sėdėjo karalius su savo dvaru, aukš- 
tais valdininkais ir Zyniais. Jie valdė daug dirbamos žemės, iš kurios 
turėdavo nemažai pajamų. Karių padėtis šioje nuolatos. kariaujančioje 
visuomenėje taip: pat buvo stipri; jų vadai ir karininkai buvo vieni įta- 
kingiausių asmenų. Šios trys didelės grupės — karaliaus dvaras, dvasinin- 
kija ir kariuomenė — turėjo bendrų interesų, bet dažniausiai nesudarė 
vieningos visumos, kadangi tarpusavyje kovojo dėl valdžios ir įtakos. 
Asmenys, apdovanoti karaliaus, pripirkę arba įsigiję žemės per pelningus 
sandėrius, ėmė valdyti didžiulius plotus ir taip pat užėmė ypatingą vietą 
Babilono visuomenėje. Labai iškilo ir pralobę amatininkai bei urmo pirk- 
liai. Kur kas žemiau stovėjo visi kiti laisvieji piliečiai: smulkūs amati- 
ninkai, pirkliai, valstiečiai ir nuomininkai, kurie pajėgdavo užsidirbti tik 
pragyvenimui: Juridiškai jie buvo laisvi, tačiau gyveno nedaug geriau 
už vergus ir gana greit galėjo pakliūti į vergiją. Šie laisvųjų piliečių 
sluoksnio skirtumai išreikšti ir įstatymuose. Keliuose paragrafuose (202— 
205) Hamurapis „sako: „Jeigu vyras sudavė per veidą kitam vyrui, kuris 

stovi aukščiau už jį, tai teisme- gaus šešiasdešimt kirčių odiniu rimbu. Jei 
laisvas pilietis kitam laisvam piliečiui, kuris lygus jam, suduos per veidą, 
tai turės sumokėti miną sidabro. . . Jei vyro tarnas laisvam piliečiui su- 
kirto per veida, tai jam nupjaus ausį", 

Be šių dviejų didelių visuomenės klasių, dar buvo muškenumai. Jie, 
matyt, buvo tik dalinai laisvi, nes turėjo dirbti žemę arba verstis amatu 
ir mokėjo rūmams duoklę. Muškenumai taip pat privalėjo dalyvauti ka- 
ro žygiuose. Jie patys galėjo turėti vergų ir turto, tačiau buvo priklau- 
somi nuo savo ponų ir todėl stovėjo tarp laisvųjų piliečių bei vergų. 

Pažvelgę į Nabuchodonosaro Babilono. gyventojų kasdieninę buitį, 
pamatysime, kad nuo skirtingos visuomeninės „padėties priklausė ir žmo- 
nių būstai, ir darbai, ir apsirengimas, ir papročiai. Šiaip sau vaikštinėda- 
mas po Babilono gyvenamuosius kvartalus, nebūtum pastebėjęs didelio 
skirtumo tarp. gyvenamųjų namų, kadangi visos sienos nuo gatvės pusės 
buvo vienodos, nuteptos baltomis kalkėmis, be langų ir pagrazinimy. „Vie- 
tomis sienas kiek įvairino nišos ir išsikišimai. Paprastos įėjimo durys 
būdavo nudažytos raudonai, kad bijotų piktosios dvasios, Namų dažniau- 
siai neskirdavo joks tarpas, ir jie jungdavosi vienas su kitu. Prie įėjimo 
dažnai reikėdavo lipti keletą laiptelių žemyn, nes gatvių paviršiaus lygis 
sparčiai aukštėjo. Statydami naujus pastatus, babiloniečiai griuvenas pa- 
prastai palikdavo prie namų ir sumindavo, be to, į šitas dažniausiai ne- 
grįstas gatves jie mesdavo kaulų likučius, sudužusius indus bei rakan- 
dus, ir valkataują šunys čia ieškodavo ko nors édamo. Šiukšles netrukus 
užnešdavo. smėlis, susidarydavo naujas sluoksnis, ir todėl gatvės pama- 
žu aukštėjo. Įėjęs į namą, pirmiausia patekdavai į mažą priemenę,. ku- 
rioje stovėdavo ąsotis su vandeniu rankoms nusiplauti. Paskui per prieš- 
kambarį -išeidavai į nedengtą kiemą, "kuriame teikė pavėsio krūmai ir 
medžiai. Iš kiemo | galėjai patekti į kitas namo. patalpas; kad būtų vėsiau, 
jos, neturéjo.langu, o šviesa įeidavo tik pro durų angas. Namo dydis ir 
kambarių skaičius priklausė nuo šeimininko turtingumo ir šeimos narių 
skaičiaus. „Svarbiausias gyvenamasis kambarys visada būdavo pietų pu- 
sėje, kad durys atsivertų į. šiaurę, tai yra pasauliui. Turtingesniuose na- 
muose būdavo priėmimo ir svečių kambarys bei tualetas. Jei šeimininkas 
versdavosi amatu ar prekyba, tai į jo dirbtuvę arba kontorą paprastai 
būdavo vaikštoma per kiemą — retai kada šitos patalpos turėdavo atski- 
ra įėjimą. Buvo ir virtuvė, nors šeimininkė šiltuoju metų laiku tikriau- 
siai mieliau virdavo kieme, nes, be abejo,nelabai buvo malonu stovėti 
prie viryklės, neturinčios dümtraukio. Viryklę su keliomis skylėmis puo- 
dams babiloniečiai mūrydavo iš plytų, be to, kieme dažnai stovėdavo 
duonkepė krosnis, kurioje moterys kepdavo duoną. Ištaiginguose namuo- 
se būdavo netgi. vonia; molinė, pusiau įleista į Žemę ir nutepta asfaltu, 
„vamzdžių ir nuosėdų šulinių sitemą, kuri eidavo iš namo j gatve ir ten 
susijungdavo su kanalais arba grioveliais. Kiemas dažniausiai būdavo iš- 
klotas degtomis plytomis, i vidurį nuolaidus — čia pro angą nutekėdavo 
vanduo. Kambarių aslą miestiečiai paprastai išglaistydavo . moliu. Jei 
grūntinis vanduo būdavo negiliai, kieme kasdavo šulinį, jei ne — vergės 
arba namų moterys vandenį nešiodavo iš gatvės šulinio arba upės. To- 

3. Tik turtingi piliečiai turėjo tokius didelius namus, pagražintus briaunomis ir nišomis 


kiuose dideliuose miestuose kaip Babilonas, be abejo, dalis namų turėjo. 
antrąjį aukštą, kuriame visų pirma būdavo šeimos miegamieji. Į šiuos kam- 
barius galėjai patekti iš padarytos aplink namą medinės baliustrados, į ku- 
rią vedė laukujai mediniai laiptai. Tačiau vasarą šeimyna miegodavo ant 
plokščio namo stogo po atviru dangumi, gaivindamasi nuo kaitros kad 
ir mažiausiu vėjo dvelkteléjimu. Namo stogą laikė palmių kamienai. Ant 
jų būdavo klojami švendrai ir palmių lapai, apglaistomi moliu ir kietai 
suvoluojami. Toks stogas, žinoma, nestovėdavo amžinai, ir po lietų pe- 
riodo jį reikėdavo taisyti. 

O vargšų vargšams ir moliniai namai buvo per brangūs; jie tenki- 
nosi švendrų lūšnelėmis miesto pakraštyje ar už jo sienų. Žmonės pjau- 
davo paupiuose ir pelkynuose augančias nendres, rišdavo stiebelius ir 
darydavo iš jų trobelės griaučius. Juos apdengdavo pintais švendrų 
dembliais, kurie nors kiek gindavo nuo kaitros ir šalčio. 

Butai apskritai buvo be galo paprasti ir kuklūs — daug rakandų ne- 
reikėdavo. Kadangi mediena Babilonijoje buvo brangi, baldus gyvento- 
jai daugiausia pindavo iš nendriu; iš jų darydavo gultus su paaukätintu 
galvügaliu, žemas taburetes ir šūolelius kojoms ir netgi skrynias. Tur- 
tingesnės šeimos, galimas daiktas, turėdavo keletą medinių skrynių ir 
kėdžių; didelių spintų nežinota. Apvalus medinis stalo viršus, esant rei- 
kalui, būdavo dedamas ant trikojo stovo. Kambarių grindis babiloniečiai 
isklodavo švendrų dembliais, ant kurių sėdėdavo sukryžiave kojas. Pa- 
talpų sienas kartais išpiešdavo paprastais ornamentais ir nutepdavo ryš- 
kiomis spalvomis, kad būtų jaukiau. Maisto atsargas dažniausiai sudė- 
davo į didelius, pusiau žemėn įleistus molinius ąsočius. Namo gyventojai 
juose laikydavo maistą, vandenį, gėrimus, pašarą gyvuliams, o jei rei- 

kėdavo —ir drabužius; čia netgi sustatydavo molio lenteles su šeimi- 
ninko dokumentais. Šiaip kasdien vartojami namų apyvokos daiktai dau- 
giausia buvo moliniai: aukšti laibi indeliai su snapeliu, apvalūs pūsti aso- 
čiai, negilios lėkštės bei daug kitokių indu; be to, namuose būdavo 
sietelių koSimui, samčių, peilių su žalvario ar geležies geležte, vario 
katilų ir puodų, akmeninių trintuvų ir girnų javams, piestų ir grūstuvių, 
taip pat didelių puodų medžio anglims, kuriomis žiemą labai šaltomis 
dienomis būdavo šildomos patalpos, pagaliau įvairiausios formos molinių 
aliejinių lempų kambariams apšviesti. 

Tokioje aplinkoje gyvendavo šeima; 'suaugę sūnūs su Zmonomis ir 
vaikais dažnai ir toliau likdavo pas tėvus. Namai pirmučiausia buvo mo- 
terų karalystė, iš kurios jos miestan labai retai teišeidavo, nes vyrai, 
jei neturėdavo vergų, parūpindavo didumą pirkinių. Apskritai babilo- 
nietis turėdavo tik vieną žmoną, nors buvo leidžiama imti kitas moteris 
kaip antraeiles žmonas ir su jomis taip pat turėti vaikų *. Moters darbas 
vidutiniame ūkyje buvo auklėti vaikus, skalbti, virti ir gaminti valgį, 
verpti ir austi. Jei šeima laikydavo kelias avis, ožkas ar angas bird 
teris turėdavo juos prižiūrėti, doroti i$. jų gaunamus produktus mės 
ūkio darbuose moterys irgi padėdavo, ypač per sėją ir pjüti. O vyrai 
daugiausia laiko praleisdavo ne namuose: pirmiausia kasdieniniuose 
darbuose, paskui turguje arba šnekučiuodami ar lo$dami su draugais. 
Turtingesnėse šeimose namų šeimininkė, žinoma, turėdavo mažiau ruo- 
šos darbų, ją pavaduodavo tarnai. Jai likdavo laiko ir daugiau pasirū- 
pinti savo kūno priežiūra, ir maloniems užsiėmimams. O vergė turėdavo 
„mazgoti šeimininkei kojas, nešti jai kėdę į dievo šventyklą, ją šukuoti, 
jai padėti". 

Svarbiausias vyrų ir moterų higienos dalykas buvo kūno ir plaukų 
trynimas aliejumi, kad neperdžiūtų. Aliejus atsieidavo gana brangiai, 
nes reikėdavo iš toli parsivežti; dėl gero kvapo labiausiai ,buvo vertina- 
mas kiparisų, mirtų ir kedrų aliejus. Apsiplovimui vartotas muilas, pa- 
gamintas iš natrio šarmo arba potašo, sumaišyto su aliejumi ar smulkiu 
moliu. Kartais babiloniečiai ir pasigarindavo liedami ant įkaitintų akme- 
nų vandenį. Šukuosenomis labai rūpinosi tiek vyrai, tiek moterys, ir 
mados dažnai keisdavosi. Kartais vyrai augindavo ilgas barzdas, paskui 
vėl užeidavo mada jas kirpti arba skusti. Moterys mėgo nešioti trumpus, 
sugarbanotus arba laisvai krintančius, perrištus kaspinu. plaukus. Dažy- 
davosi ir kvépindavosi kasdien. Įvairius dažus laikydavo mažuose molio 
ar akmens indeliuose su keliais skyriais arba meniškai papuoštose kriauk- 
lėse. Juodai dažydavo antakius ir blakstienas, žaliai — vokų pakraščius, 
o raudonai — lūpas ir skruostus. Taip pat dažnai su ochra raudonai da- 
žydavo delnus ir padus arba ištatuiruodavo odoje. plonyčius ornamentus. 
"Varinius tualeto reikmenis — badiklį, peiliūką, pincetą ir šaukštelį au- 
sims, — suvertus ant mažo lankelio, visada nešiodavosi. Žinoma, negali- 
ma pamiršti ir žalvarinio veidrodélio bei medžio ar dramblio kaulo šukų. 
— j 


* Paprastai babiloniečiai šitaip darydavo, kai pirmoji žmona būdavo nevaisinga arba 
aukšto rango žynė, kuriai įstatymai drausdavo turėti vaikų. 

Vyrai ir moterys rengėsi panašiai, kadangi ir vieni, ir kiti mėgo ne- 
šioti laisvus drabužius, ilgus arba iki kelių. Svarbiausias. buvo lygus, 
trumparankovis lininis „apdaras, moterų dažniausiai iki pat žemės; ant 
jo būdavo užsivelkamas apsiaustas. Nuo šalčio -babiloniečiai gindavosi 
trumpa, pečius apsiaučiančia vilnone skraiste. Šį rūbą kiekvienas pagal 
savo skonį juosdavosi puošnesniu arba papraštu diržu. „Darbe vyrai dau- 
bužių nereikėdavo. "Paprastai vaikščiodavo basi; turtingesni nešiodavo 
sandalus su dirželiais tarpupirštėse bei antkulniu" ir ilgas kojines. Sun- 
kesnėms kelionėms, ypač per kalnus, reikėdavo tvirtų, aukštai suvars- 
tomų batų. Galvos apdangalas įvairiais laikotarpiais buvo kitoks. Hamu- 
rapio laikais vyrai daugiausia nešiojo apvalias kepures su plačiu, aukštyn 
užlenktu pakraščiu, vėliau daugumas ryšėdavo vien paprastą kaktaraištį. 
Ištekėjusios moterys, eidamos iš namų, plaukus gobdavosi skarele, o 
ant veido užsitraukdavo ploną šydą. Nešioti šydą liepė įstatymai, ir tai 
buvo išimtinai moterų teisė; šydas jas skirdavo nuo vergių ir mergšių, 
kurioms už jo nešiojimą grėsė sunki bausmė * 

Papuošalus visais laikais vienodai mėgo tiek vyrai, tiek moterys. Pa- 
puošalų grožis ir gausumas priklausydavo nuo šeimos išteklių. Brangiau- 
sia dovana moteriai tikriausiai buvo plona filigraninė žalvario arba si- 
dabro apyrankė, sunkūs išrašyti čiurnų žiedai arba spalvotų akmenėlių, 
perlų ar stiklo vėriniai su žaviais, gausiai ornamentuotais pakabučiais. 
Kad vyras pasiturintis, pažindavai iš papuošalų, nes vyrai taip pat mėgo 
mūvėti žiedus, nešioti storas sidabrines arba auksines apyrankes ant rie- 
šo ir ant žasto. Auskarai būdavo įvairiausi — nuo paprastų valtelės for- 
mos lankelių iki sudėtingų su kekės išvaizdos pakabučiais. Rūbams su- 
segti naudotos dailios segės, papuošalu laikytos ir sagos su brangiais 
akmenimis arba perlais. Vargšai pasitenkindavo keliomis plonomis vario 
apyrankėmis ir paprastai margų akmenėlių sunarstytais vėriniais. 

Babiloniečiai mito daugiausia augaliniu maistu, t. y. svogūnais, agur- 
kais, moliügais, arbüzais, Iš pupų, lęšių, sorų ir miežių virdavo košes. 
Svarbiausias „valgis buvo duona, kurią namų šeimininkė arba jos vergės 
kepdavo pačios, nes duona būdavo skaniausia, kol visai šviežia ir traš- 
kanti. Ją kepdavo cilindriškoje molio krosnyje, kuri dažniausiai būdavo 
įkasta kieme į žemę. Krosnį moterys karštai iškūrendavo malkomis arba 
medžio anglimis; šiaip vartojamas kuras — suslėgtas į gabalus ir iš- 
džiovintas galvijų mėšlas — tam netiko. Kai ugnis "jau vos rusendavo, 
tešlą pro viršų priplodavo prie karštų krosnies sienų, o angą uždengda- 
vo moliniu ąsočiu. Iškepti duonos paplotėliai būdavo labai ploni, ir val- 
gydamas juos galėjai gnaibyti gabalėliais. Iš vaisių babiloniečiai dau- 
giausia valgė vietoje augančias datules ir granatus; iš kiek vėsesnės Asi- 
rijos pirkliai atveždavo obuolių, kriaušių ir vynuogių. Mėsos produktai 
buvo jau brangesni, tad rečiau patekdavo ir ant stalo; daugiausia val- 
gyta paukščių — vištų, balandžių, ančių ir žąsų, kuriuos buvo galima lai- 
kyti namuose. Avys, ožkos, o tuo labiau raguočiai būdavo pjaunami re- 
tai, tik didelėms šventėms. Kadangi per Babiloną tekėjo upė ir ėjo daug 


* Toks paprotys buvo tiktai Asirijoje. Babilono moterys veidų nesidangstydavo. 

didelių kanalų, miestas nestokojo žuvies, kuri žmonėms atstodavo mėsą. 
Iš žuvies gaminta daug patiekalų, ji buvo valgoma kepta, virta, sūdyta 
arba džiovinta. Nusisekus medžioklei, kasdienišką valgį maloniai paįvai- 
rindavo gazelių, kiškių, antilopių ir laukinių asilų mėsa. Babiloniečiai 
labai mėgo ir pieno gaminius: daugiausia sūrį ir rūgštų pieną. Moterys. 
gamindavo skanius saldžius patiekalus iš medaus, riešutų, aliejaus ir pries- 
koniu. Per šventes patiėkdavo saldaus pyrago, įdaryto datulémis, figo- 
mis ir riešutais. Valgydami babiloniečiai paprastai užsigerdavo vandeniu, 
bet paplitęs buvo ir javų alus. Daryti alų jie jau mokėjo labai gerai: 
įvairiai parinkdami žaliavą — išaižytą speltą, javus, salyklą — ir pridé- 
dami prieskonių, gaudavo maždaug šešiolika skirtingų rūšių, iš kurių la- 
biausiai buvo vertinamjs tamsus alus. Darydavo ir vynuogių vyną, bet 
prastesnį. Geras vynas buvo brangus, nes ji reikėdavo gabenti iš Armė- 
nijos ir Sirijos. Labai mėgo babiloniečiai palmių vyną, kurį gaudavo 
tris dienas parauginę nutekintą palmių sulą. Šiltas vynas turėdavo daug 
alkoholio. Svaigiaisiais gėrimais vyrai vaišindavosi daugiausia ne namuo- 
se, o smuklėse. Jų šeimininkės mielai pardavinėjo svaigalus, ir todėl 
čia dažnai būdavo gana smagu. Be abejo, vyrai išmesdavo ir pervirš, taip 
„pasigerdavo, kad jų pilvai išpampdavo, o jie patys 12۳02: ۰ 
Pagiriomis pataisyti buvo siūlomas toks receptas: „Penkių tam tikrų au- 
galų sėklas kartu sutrinti, sumaišyti su vynu ir neragaujant išgerti“. 

Per pusryčius babiloniečiai valgydavo daugiau, o pietaudami, kai 
užeidavo kaitra, didelio apetito neturėdavo; ..po lengvo valgio daugumas 
žmonių kelias valandas perpiečiaudavo. Sočiausiai privalgydavo vakare. 
Vakarienės šeima susirinkdavo vėsiausiame namo kambaryje. Maistą iš 
puodų visi imdavo rankomis; šaukštą ir šakutę naudodavo labai retai. 
Vakaras babiloniečiui buvo maloniausias paros metas, nes po 5 
kaitros žmonės vėl atsigaudavo. Gatvėse siausdavo vaikai su paprastais 
moliniais barškučiais arba su lankais ir strėlėmis. Vyrai lošdavo kauliu- 
kais arba sėsdvo prie žaidimo lentos su margais akmenėliais. Moterys 
sėdėdavo kieme ir, smagiai sukdamos verpstę, šnekučiuodavo.. Kartais 
linksma kompanija, pritariant būgneliui, užtraukdavo dainą, ir ji nuai- 
dėdavo pamažu tilstančiomis gatvėmis. 


UKINIS GYVENIMAS 


Tokiame krašte kaip Babilonija, kur stigo bet kokių žaliavų, kur 
pagrindinės tinkamos naudojimui medžiagos buvo švendrai ir molis, že- 
mės ūkiui teko lemiamas vaidmuo. Jis buvo svarbiausias Žmonių pragy- 
venimo šaltinis. Suprantama, menkų kritulių, kurių per metus vidutiniš- 
kai iškrisdavo ne daugiau kaip šimtas milimetrų ir, be to, tik trumpais 
žiemos mėnesiais, nepakako, kad žemė kaip reikiant atsigertų. Napapras- 
tai karštomis vasaromis temperatūra kartais pakildavo net penkiasde- 
šimt laipsnių, greitai išdžiovindavo žemę, ir bet kokia augalija sunyk- 
davo. Visą gyvybe čia laikė dvi upės — Tigras ir Eufratas. Egiptas buvo 
Nilo dovana, o Babilonija gyvavo tik tų dviejų upių dėka. Tekėdamos 
iš Armėnijos kalnų, jos bet kuriuo metų laiku buvo vandeningos. Bet 
kad Eufrato ir Tigro vandenys neštų kraštui palaimą, reikėjo dirbti, dirb- 
ti be atvangos ir sutartinai. Daugybė kanalų ėjo iš upių, ir vandens lygį 
juose reikėdavo reguliuoti užtūromis. Dėl kanalų užleidimo galėjo su- 
mažėti derlius ir kartu labai pablogėti krašto žmonių gyvenimas. 

Todėl nėra ko stebėtis, kad patys karaliai rūpinosi kanalų priežiūra 
ir savo įrašuose gyrėsi esą kanalų sistemos saugotojai. Įstatymų kodekso 
įvade Hamurapis pabrėžia, kad jis „iki soties parūpino vandens savo 
žmonėms“. Netgi metai dažnai būdavo pavadinami kokio nors naujai iš- 
kasto kanalo vardu. Savo vietininkui Larsoje, Pietų Babilonijoje, Hamu- 
rapis nurodinėjo: „Kai tik baigsi upės gilinimo darbus, kuriuos tu dabar 
pradėjai, išvalyk dumblą iš Eufrato nuo Larsos iki Uro. Iškabink iš upės 
sąnašas ir ją sutvarkyk" ?, Nabuchodonosaras įrašuose save irgi vadinda- 
vo „Babilono statytoju", „Laukų drėkintoju“. | 

Dirbtinių kanalų sistema buvo gana sudėtinga, nes nuo didelių kana- 
lų būdavo kasami mažesni grioviai, šie vėl šakojosi, ir gyvybę nešanti 
drėgmė patekdavo į visus laukus. Valstiečiai kanalus turėjo nuolatos 
prižiūrėti. Nebūdavo metų, kad nereikėtų gilinti vagos, valyti sąnašų, 
vėl tvirtinti pylimų. Upių nešamas dumblas nusėsdavo ir kanalų dugne, 
todėl jie nuolat seklėjo. Abiejuose krantuose iškildavo aukšti iškabinto 
purvo volai, iš tolo matomi lygumoje. Jeigu po keliolikos metų dugnas 
taip pakildavo, jog valyti kanalą pasidarydavo per sunku ir beprasmiška, 
tada jį uzpildavo ir kasdavo naują kitoje vietoje. Prižiūrėti kanalus tu- 
rėdavo vietos gyventojai, žemės savininkai arba „nuomininkai, per kurių 
žemes jie ėjo. Hamurapio „kodekse keliolika paragrafų skirta vandens 
ūkio klausimams ir duoti teisiniai nuostatai. Pavyzdžiui, penkiasdešimt 

trečiame paragrafe sakoma: „Jei Žmogus patingėjo sutvirtinti savo lau- 
ko pylimą ir to pylimo nesutvirtino, ir jo pylime atsirado skylė, ir dėl jo 
kaltės vanduo nuplovė lauką, tai tas žmogus, kurio pylime atsirado skylė, 
turi atpilti javus, kuriuos jis sunaikino“. O šešiasdešimt ketvirtame: „Jei- 
gu jis negali atpilti javų, tai jis ir jo turtas parduodamas už pinigus, o 
nuplautojo javų lauko savininkai juos pasidalija“. Nors pylimai buvo 
rūpestingai prižiūrimi, kartkarčiais, nepaprastai pakilus vandeniui, šalį iš- 
tikdavo didžiuliai potvyniai, kurie ilgai išlikdavo Žmonių atmintyje. Pa- 
sakojimai apie šias nelaimes ėjo iš kartos į kartą, ilgainiui buvo vis la- 
biau pagražinami, ir pagaliau iš jų atsirado rašytinė tvano legenda. 

Vanduo kanaluose gana dažnai būdavo žemiau negu šalia esantis 
laukas, ir jį reikėdavo semti. Todėl upėje arba kanale žmonės pastaty- 
davo svirtį su svoriu viename gale. Pririšęs prie. kito galo kokį indą ar- 
ba odinį maišą, žemdirbys galėdavo semti vandenį ir pilti į drėkinimo 
griovelį. 

Apsukrūs verslininkai arba bankininkai, žinodami, kad vanduo labai 
svarbus žemės ūkiui, iškasdavo šalutinį kanalą, o paskui iš tų, kurių 
žemė prie jo prieidavo arba kurie šiaip naudodavosi vandeniu, reika- 
laudavo dalies derliaus ir gerai pasipelnydavo. 

Dėl sauso Babilonijos klimato šitoks žemės drėkinimo būdas buvo 
labai 'pavojingas — įdruskėdavo dirva. Nors upės nešdavo ir nedaug 
druskos, ji vis vien nusėsdavo arba drėkinamuose laukuose, arba su 
gruntiniu vandeniu kildavo į paviršių. Užėjus sausrai, vanduo išgaruo- 
davo, o druska likdavo. Smarkesnių ir dažnų lietų, galinčių išplauti iš 
dirvos druską, nebūdavo, todėl, bėgant amžiams, žemės druskingumas 
pamažu didėjo. Druskingų plotų pasitaikydavo ir toli nuo drėkinamų 
laukų, jei lietaus vanduo susitvenkdavo ant nepralaidaus kalkingo žemės 
sluoksnio ir susimaišydavo su kalkėmis. Ši druska kartais netgi būdavo 
sunaudojama: ją sulaižydavo gyvulių kaimenės arba pasiimdavo klajok- 
liai. Tačiau žemės ūkį dirvos įdruskėjimas niokojo. Laukus reikėjo ne 
tik drėkinti, bet ir žiūrėti, kad kaip galima geriau ir sparčiau vanduo 
nuo jų nutekėtų. Tačiau dirvos įdruskėjimo išvengti buvo neįmanoma, ir 
babiloniečių dirbamų žemių derlingumas per kelis šimtmečius smarkiai 
sumažėjo. Pavyzdžiui, esant pusei procento druskos, jau negalima sėti 
kviečių. Iš derlių galime nustatyti, kad apie 2400 metus pr. m. e. derlin- 
game Tigro intako Dijalos rajone kviečiai sudarydavo dar šešiolika pro- 
centų bendro derliaus, o apie 2100 metus jų dalis buvo sumažėjusi iki. 
dviejų procentų. Jei žemės druskingumas padidėja iki vieno procento, 
jau nebeauga nė miežiai, o esant dviem procentams — neįmanoma auginti 
datulių palmių. Galimas dalykas, kad daugelio šumerų miestų žlugimą 
kartu su politinėmis priežastimis nulėmė ir ši žemės ūkio krizė. Tačiau 
dar Nabuchodonosaro laikais Babilonijos valstiečiai iš tų pačių Žemių. 
gaudavo didesnius derlius, nes laukus kas treji metai palikdavo pudy- 
muoti ir per metus imdavo tik vieną derlių. Valstiečiams pridarydavo 
rūpesčių ne vien dirbtinis laukų drėkinimas, bet ir vėjai, nešantys dyku- 
mų smėlį į dirbamas žemes. Kai kuriems rajonams grėsė netgi slenkan- 
čios kopos. 

Žemdirbių triūsas buvo labai sunkus, reikėdavo ne tik plušti laukuo- 
se, bet ir prižiūrėti kanalus. Pats laukų dirbimas prasidėdavo lapkričio 
mėnesį, kai po pirmųjų lietų pamažu imdavo vėsti orai. Tada valstiečiai 
purendavo Žemę mediniu arklu su ilgu riestu noragu ir dviem arba tri- 
mis rankenomis; arklą paprastai traukdavo jungas jaučių. Arklų būta 
dvejopų: vienas žemei purenti, kitas sėti. Sėjamasis arklas turėjo piltu- 
vėlį, pro kurį grūdai birdavo tiesiai į išverstą vagą. Tačiau didelius Ze- 
més Huitus dar reikėdavo smulkinti kauptuku. Paskui su dantytu padargu 
laukas būdavo akėjamas ir lyginamas. Javams sužėlus, valstiečiai turė- 
davo laukus kartkarčiais drėkinti. Pavasarį, maždaug balandžio mėnesį, 
Babilonijoje prasidėdavo derliaus. ėmimas. Javus valstiečiai pjaudavo 
pjautuvais, paskui paskleisdavo ant grendymo ir varinėdavo per juos 
galvijus, kad išsikultų, kartais kuldavo spragilais arba kuliamosiomis 
lentomis. Iškultus javus niekodavo ir sijodavo. Derlių supildavo į aukš- 
tus cilindrinius, iš molio nukrėstus bokštus su sklende apačioje grūdams 
išleisti. Kaip matyti iš dokumentų, valstiečiai gaudavo maždaug šešio- 
liktą grūdą, o gerais metais net keturiasdešimtą. 

Pietų Mesopotamijoje daugiausia auginta miežių ir speltų, o tinka- 
mose žemėse — kviečių ir sorgų. Kaip aliejinė kultūra labai didelę svar- 
bą turėjo sezamas. Babiloniečiai vartodavo daug daržovių, todėl kai ku- 
rias jų rūšis — pelėžirnius, pupas ir garstyčias — augindavo taip pat lau- 
kuose; be to, sėdavo nemažai linų, iš kurių pluošto moterys ausdavo 
drobes. 

Babiloniečiai vertėsi ne vien laukininkyste, bet ir veisė sodus, o so- 
dininko amatas buvo labai gerbiamas. Pasak legendų, kai kurie įžymūs 
Mesopotamijos veikėjai, pavyzdžiui, Akado Sargonas, prieš tapdami ka- 
raliais yra buvę sodininkais. Soduose daugiausia auginta datulių palmių, 
nes jos tiko visokiems dalykams: vaisiai būdavo valgomi ir žali, ir džio- 
vinti, iš sulčių daromas svaiginamasis gėrimas. Sėklas kalviai vartodavo 
kaip anglį, lapai tiko pynimui, plaušai — virvėms vyti, o mediena — sta- 
tybai. Datulių palme reikia dirbtinai apdulkinti, nes šitie medžiai dvily- 
čiai. Todėl vyriškos šluotelės būdavo 'įstatomos į moteriškus vaisynus ir 
pririšamos. .Ši būtina gausiam derliui gauti procedūra atsispindėjo vaiz- 
duojamajame mene ir mitologijoje. Gausybėje reljefų iš karalių rūmų ir 
taikomojo meno dirbiniuose vaizduojamos žemesniosios dievybės, dulki- 
nančios palme arba „gyvybės medį“ *. Be palmių, soduose dar augo fig- 
medžiai, granatmedžiai, kriaušės ir pistacijos. Daugumas kitų vaismedžių 
karštame Pietų Babilonijos klimate augo ne taip gerai. Jie buvo veisiami 
kiek vėsesnėje Asirijoje, o iš tenai — gabenami vaisiai. Žemės po me- 
džiais irgi niekas nelaikydavo dykos: čia augdavo česnakai, svogūnai, 
porai, salotos, krapai, ridikai, agurkai, kmynai bei kiti prieskoniniai au- 
galai, tad normaliomis sąlygomis sodas duodavo savininkui gerą pelną. 
Babiloniečiai nepaprastai mėgo gražias gėles, savo soduose jie augino 
rožes, lelijas, lotosus; granatmedžio žiedai buvo labai geidžiamas pa- 
puošalas. 


* Mitinis medis, kuriam daugelio senovės tautų religijoje teikiamas svarbus vaidmuo. 

Asirijos karalius Sinaheribas netgi mėgino aklimatizuoti ir auginti 
medvilnę *; Pietų Babilonijoje jos nežinota. Eufrato ir Tigro deltoje žė- 
lė daugybė švendrų, kuriuos babiloniečiai vartodavo visokiems tikslams, 
pradedant namų statyba ir baigiant krepšių pynimu. Be to, paupiais augo 
eglūnai (tamariskai) ir buksmedžiai, vieninteliai šio krašto medžiai, ne- 
skaitant palmės, kurie duodavo vertingos medienos. Babilono literatūro- 
je yra pasakojama apie datulės ir eglūno ginčą, iš kurio aiškiai mato- 
me, kad abu medžiai buvo naudojami įvairiems tikslams: 

„Eglūnas pravėrė burną ir tarė: Aš visur reikalingesnis už tave, iš- 
minčių motina. Taip nusprendė valstietis. Viską, ką jis turi, padaryta iš 
mano šakų. Iš mano atžalos jis pasidaro kauptuką, su mano. kauptuku 
jis purena žemę. Kanalais girdo lauką, o aš jį uždarau ir, (nepaisydamas) 
žemės drėgmės, kuliu javus, ir Nisabą ** (tai yra derlių), žmonių džiaugs- 
mą, gabėnu į pastogę“. Datulių palmė pravėrė burną (dar) labiau ir at- 
sakė šitaip: ,, AS visur reikalingesnė už tave, išminčių tėve. Taip nuspren- 
dė valstietis. Viską, ką jis turi, pančius, rimbus, kamanas, virvę, gūnią 
jaučiui, užtiesalą dėžei, tinklą, visus įrankius (aš jam daviau). Aš reika- 
lingesné už tave“. Tamariskas: „Atsimink, beprote! Kas iš manes pada- 
ryta, stovi karaliaus rūmuose? Karaliaus namuose prie mano stalo valgo 
karalius, iš mano taurės geria karalienė. Mano šakutėmis valgo didvy- 
riai, iš mano krepšio semia kepėjas miltus, aš esu audéjas ir audžiu savo 
siūlus. Aš aprengiu kariuomenę, aš esu vyriausiasis žynys, dievo garbin- 
tojas, aš atnaujinu dievo namus. Aš esu valdovas. Aš nenoriu turėti var- 
žovų!“ Datulių palmė: „Kur manes nėra, ten niekas nekerpa avių, ten 
išmintingas karalius neaukoja aukštesniems dievams. Priešais mane 
daro šlakstymus, i$ mano indo apibarstoma žemė ***. Aš esu valdovė. Tą 
dieną datulių palmė paskleidžia malonius kvapus. O tavo žodžiai — tai 
pagyrūno šneka" ?$, 

Kartu su žemdirbyste antras babiloniečių ūkio ramstis buvo gyvuli- 
ninkystė. Todėl piemuo buvo toks pat labai gerbiamas žmogus kaip so- 
dininkas, ir ne vienas karalius ilgoje Mesopotamijos istorijoje vadino 
save, kaip Nabuchodonosaras, „teisingu tautų ganytoju“. Ypatingas kai- 
menės savininko turtas buvo raguočiai laikomi daugiausia pienui. Be to, 
juos jungdavo į arklus, jie tempdavo kuliamąsias lentas, vežimus, dvira- 
čius, vežimėlius. Pagal išgales valstiečiai laikydavo vieną arba du jau- 
čius, bet dažnai nuomodavosi jungą jaučių tik sėjai ir derliui nuimti, 
kadangi neturėjo už ką. jų nusipirkti ir parūpinti jiems pašaro. Tokius 
brangius raguočius tik labai retai kas pjaudavo mėsai, nebent kartą per 
ypatingas šventes paaukodavo šventyklai. 

Didelę reikšmę turėjo taip pat ožkos ir avys. Šie gyvuliai ne tokie 
reiklūs kaip raguočiai, todėl galėdavo ganytis stepėje, kur teaugo resva 
žolė ir žemi krūmokšniai. Avys buvo riebiauodegių rasės, iš ožkų babi- 


* Tai buvo vadinamasis medvilnės medis, tikriausiai atvežtas iš Indijos. Sinaheribas 
jį turėjo pasisodinęs savo „botanikos sode“. Nieko nežinoma, kad medvilnė tuo metu būtų 
buvusi vartojama. 

** Nisaba — javų deivė. ۱ 

*** Aukojant būdavo šlakstomas vanduo ir aliejus, barstomi miltai. Tačiau galima ir 
kitaip išversti: "... mane aukodami, šlaksto žemę, mano šakomis ja užmigdo“. 

loniečiai laikė daugiausia ilgakojes ir ilgaplaukes. Iki antrojo tūkstant- 
mečio vidurio vilną ne kirpdavo, o pešdavo. Avis ir ožkas laikė ne vien 
dėl vilnos — jos taip pat duodavo pieno. Iš gyvulių odų išeidavo pui- 
kiausi maišai visokiems skysčiams. Babiloniečiai labai mėgo jų mėsą, 
ypač avieną. Daugelyje kaimų būta ir kiaulių, kurios palaidos ۷1-۰ 
sur bindzinėdavo, rankiodamos gatvėse besimėtančias atliekas. Gyven- 
tojų mityboje kiaulės niekad neturėjo didesnės svarbos, kadangi buvo 
laikomos nešvariomis. Nereikia pamiršti dar visokių paukščių. Ančių, 
žąsų, vištų ir balandžių buvo laikoma kiekviename kaime ir, be abejo, 
„daugumoje miestų. Pirmajame tūkstantmetyje atsirado povų, matyt, at- 
vežtų iš Indijos. 

Iš pradžių babiloniečiai nelaikė bičių, nes viename Babilono rūmų 
antkapyje Sucho ir Mario apylinkių prie Vidurinio Eufrato vietininkas 
giriasi atgabenes j. Babiloniją bičių; tarp kita ko jis rašo: „Bites, kurios 
renka medų, kurių nei mano tėvai, nei protėviai niekad nematė ir ne- 
buvo pargabenę į Suchio šalį, aš liepiau parvežti iš kalnų šalies Chadra 
žmonių ir užveisiau NN soduose. Jos renka medų ir vašką. Aš moku su- 
rinkti medų ir vašką, ir sodininkai moka. Jei kas ateityje tuo suabejotų, 
tepasiklausia seniausių krašto žmonių: Ar tiesa, kad Šamašrešusūras, Su- 
chio vietininkas, įveisė Suchio krašte bičių?“ 27 ۱ 

Svarbiausias nešulinis babiloniečių gyvulys buvo asilas. Menki, bet 
ištvermingi pilkakailiai gabendavo visokiausius krovinius, o neretai ša- 
lia sunkių nešulių ant asilo nugaros kiurksodavo ir jo šeimininkas. Jie 
tiko kinkyti ir į vežimą, tad be jų neapsieidavo nė vienas pirklys ar 
keliautojas, gabendamas sunkų krovinį. Arkliai Babilonijoje paplito pa- 
lyginti gana vėlai. Tiesa, jų turėta jau trečiame tūkstantmetyje, tačiau 
nenaudota nei jojimui, nei krovinių gabenimui. Tik kasitų viešpatavimo 
laikais jau, matyt, ir pačioje Babilonijoje imta laikyti didesnes arklių 
kaimenes. Žirgų Babilono karaliai siųsdavo Egipto faraonams, ir tai bū- 
davo ypatingos vertės dovana. Svarbiausi arklių auginimo rajonai nuo 
seno buvo Mažosios Azijos bei rytiniai kalnynai, kur arkliai ganydavosi 
vešliose ganyklose. Gana daug žirgų į Babiloniją iš ten būdavo atvaro- 
ma netgi pirmajame tūkstantmetyje. Tačiau arklio laikymas atsieidavo 
labai brangiai, todėl paprasti žmonės jų beveik neturėdavo. Arklius laiky- 
davo daugiausia karalius, kinkydavo juos į medžioklės ir kovos vežimus. 
Pirmame tūkstantmetyje juos jau imta naudoti ir kariuomenėje, būta net 
specialių dalinių. Babiloniečiai ir asirai arklius augindavo ir treniruodavo 
labai rūpestingai; ypač prityrę arklininkai savo patirtį jauniesiems per- 
duodavo raštu. Viename nurodyme, kaip mokyti arklius, parašytame ant- 
rojo tūkstantmečio pabaigoje, sakoma: , Tu (juos) paleisk laisvai pabė- 
gioti, paleisk (į) upę, numaudyk (vandeniu), leisk nusipurtyti, išlipti, įeiti 
į namą, gerai ištepk aliejumi. (Namuose) jie atsiklaups, tu leisk (jiems) 
gulėti ant pilvo, grūdų... (jiems) įpilk, ir jie ės“ *. Patvaresni ir pigesni 
nešuliniai bei krovininiai gyvuliai buvo asilo ir arklio hibridai — arklė- 
nai ir mulai. | 

Laikui bėgant, Babilonijoje dirbamos žemės nuosavybės formos vis 
keitėsi. Tačiau visada didžiausias žemės valdas turėjo karalius. Jis nuo- 
lat stengėsi jas padidinti ir gauti daugiau pajamų. Nemažas žemės val- 

das turėjo dar šventyklos, kurios žemę gaudavo kaip dovaną bei fun- 
daciją arba jos prisipirkdavo. Mažiausia dirbamų plotų dalis priklausė 
laisviesiems valstiečiams. Labai prasiskolinę verslininkams bei pirkliams, 
žemdirbiai dažnai ir tos pačios netekdavo, jų žemę pasiimdavo skolinto- 
jai. Daugumas savininkų patys žemės nedirbdavo, o dažniausiai išnuomo- 
davo ją valstiečiams, kurie turėdavo rūpintis ir laukų dirbimu, ir laiku 
nuimti derlių. Nuomą mokėdavo natūra, tai yra, kaip buvo įprasta,. ati- 
duodavo trečdalį derliaus. Jei žemę reikėdavo paruošti dirbimui, sutartis 
būdavo sudaroma trejiems metams. Tada nuomininkas pirmaisiais metais 
nemokėdavo nieko, antraisiais duodavo nedidelę sumą ir tik trečiaisiais 
atiduodavo visą dalį. Įstatymuose buvo numatytos priemonės prieš vals- 
tiečius, kurie laiku nesumokės žemvaldžiams nuomos. Pirmiausia buvo 
ginami savininkų interesai, nes turtingieji valstybėje sudarė viešpatau- 
jantį sluoksnį. Todėl keturiasdešimt antrame Hamurapio įstatymų parag- 
rafe sakoma: „Jeigu žmogus išsinuomojo lauką jdirbimui, bet lauke ne- 
inire d Un javu, tai jis kaip neatlikes (apsiimto) darbo bus apkaltintas ir 
turės dauko savininkui atiduoti tiek javų, kiek gavo kaimynas“. 

T Augindamas derlingąsias datulių palmes, nuomininkas, kad ir daug 
dirbęs, gaudavo dar mažiau naudos. Tuo klausimu Hamurapis šešiasde- 
šimt ketvirtame paragrafe sako: „Jeigu žmogus atidavė savo sodą sodi- 
ninkui, kad sodas derėtų, tai kol valdys sodą, sodininkas turi jo savinin- 
kui atiduoti du trečdalius derliaus, o vieną gali pasiimti sau“. Valstietis, 
negalįs sumokėti sutarto nuomos moksčio dėl stichinės nelaimės, pagal 
įstatymus būdavo nuo jo atleidžiamas, o nuomos laikas pratęsiamas vie- 
neriems metams. 


Didelėse karaliaus ir šventyklų valdose dirbdavo daugiausia savi žmo- 
nės, taip pat ir vergai. Darbymečiu, ypač valant derlių, būdavo samdo- 
ma padienių darbininkų, kurie gaudavo tam tikrą atlyginimą, daugiau- 
sia natūra. Tie darbininkai dažnai ateidavo iš gretimų kalnuotų sričių, 
kur žmonės beveik negalėjo verstis žemdirbyste ir gyveno skurdžiai. Atei- 
viai gana dažnai įsikurdavo Babilonijoje visam laikui. 

Babilono karaliai mėgo dalinti žemę kariams kaip paveldimą leną. 
Toks žemės dalijimas ypač buvo paplitęs Hamurapio laikais. Kareiviai 
gautąją valdą turėdavo dirbti patys, o derlius jiems likdavo kaip alga už 
karo tarnybą. Antrojo tūkstantmečio antrojoje pusėje kasitų karaliai da- 
lijo didelius žemės plotus ypatingai nusipelniusiems asmenims, šventyk- 
loms ir žyniams. Paprastai už tokias žemes nereikėdavo duoti duoklės. 
Dovanojimo aktas įsigaliodavo, pastačius vadinamąjį kudurų, ežios ak- 
menį su įrašu. Šio papračio buvo laikomasi ir vėliau. Pavyzdžiui, babilo- 
niečių karalius Mardukapalidina perleido didžiules valdas vienam savo di- 
dikui ir tą aktą patvirtino raštu puikiai reljefuotame akmenyje. Jame ga- 
lime perskaityti: „Jeigu ateityje kas, ar karalius, ar karaliaus sūnus, ar 
valdininkas, ar vietininkas. .., šitą atminimo akmenį sudaužyti kėsintų- 
Si..., lauką, Babilono karaliaus Mardukapalidinos dovaną, kurią jis pa- 
dovanojo Belacheribai, Babilono burmistrui, norėtų atimti, tegu tą žmogų 
Anus, Belas ir Ea, didieji dievai, nubaudžia amžinu prakeikimu, aklumu, 
kurtumu, luošybe, kad jis valkiotusi kandiose. . , 2? 

Apskritai nuomininkų ir valstiečių padėtis buvo nepavydėtina, ka- 
dangi jie pirmiausia turėjo dirbti, kad būtų iš ko sumokėti visus nuomos 
mokesčius ir palūkanas. Tik galutinai atsiskaitę, jie galėdavo galvoti 
apie šeimos poreikius. Derliaus dažnai neužtekdavo net galui su galu su- 
durti, todėl reikėdavo imti kreditą ir neretai skolintis sėklos iš karaliaus 
domenų, turtingų žemvaldžių arba pirklių. Palūkanos būdavo tokios di- 
delės, kad derliaus likutis dar labiau sumažėdavo, ir valstiečiams dažnai 
likdavo vienas kelias — skolininko jungas arba vergija. 

Tinkamų žemdirbystei plotų Babilonijoje buvo nedaug — 375 km il- 
gio ir 71 km pločio ruože. Jie buvo tiksliai apmatuoti ir išdalinti, kad 
„būtų kuo geriau išnaudojami. Hamurapio laikais pasiturintis valstietis 
valdė maždaug šešis ha žemės, smulkesnis — nuo dviejų iki trijų. Naujojo 
Babilono laikais prie miestų Žemės stigo, todėl sklypai mažėjo, dažniausiai 
būdavo vos ketvirtadalio ha dydžio ir likdavo tik sodui užveisti. 

Teisinė padėtis gyvulininkystėje buvo panaši kaip ir žemės ūkyje. 
Didžiausios gyvulių kaimenės priklausė karaliaus dvarui arba šventyk- 
loms. Šie savininkai perleisdavo jas verslininkui, kuris samdydavo dirbti 
piemenis ir prižiūrėtojus. Piemuo gaudavo mažą atlyginimą, o darbdavys 
dar galėddvo jį sumažinti, nes turėjo teisę dalinai suversti piemeniui 
kaltę už gyvulius ištikusias nelaimes. Apie tai du šimtai šešiasdešimt 
trečiame Hamurapio kodekso paragrafe sakoma: „Jei piemuo praganė 
raguotį ar avį, kurie jam buvo patikėti, tai savininkui turės atsiteisti 
raguočiu už raguotį, avimi už avį“. Be to, piemuo turėjo akylai žiūrėti, 
kad kaimenė nenuėstų svetimo lauko; jeigu taip atsitikdavo, jis irgi tu- 
rėdavo atlyginti žalą. Visi kaimenės gyvuliai turėdavo ženklus, ir savi- 
ninkas juos labai lengvai pažindavo. Nabuchodonosaro laikais gyvulinin- 
kystė taip pat vis labiau centralizavosi, ją suėmė keliolika stambių 
verslininkų, kurie visus darbus liepdavo dirbti samdiniams, o patys tik 
imdavo duokles. 

Panaši padėtis buvo ir žvejyboje, kadangi dažnai daug žuvų būda- 
vo auginama tam tyčia iškastuose tvenkiniuose. Pavyzdžiui, vyresnysis 
turtingo bankininko Enlilnadinšumo vergas išsinuomojo iš savo šeimi- 
ninko tris žuvų tvenkinius, įsipareigodamas „sumokėt už juos pusę ta- 
lento gryno sidabro ir nuo tos dienos, kai tie tvenkiniai bus perduoti 
jam a kasdien patiekti 1 stalą nustatytą kiekį žuvų ^ 30. Vyresnysis 
„pateikti penkis šimtus gerų žuvų“. Jeigu to padaryti nesugebėsią, tai 
po penkių dienų turėsią sugauti tūkstantį žuvų. 

Atliekamus žemdirbystės ir gyvulininkystės produktus babiloniečiai 
pardavinėjo daugeliui šalių. Kadangi kraštas neturėjo jokių žemės turtų, 
jie nuo seniausių laikų varė gyvą mainų prekybą su kitomis tautomis: ir 
sritimis. Daugelis miestų, į kuriuos dėl patogios geografinės padėties už- 
sukdavo karavanai, prekybos dėka sustiprėjo ir pralobo. Jau Hamura- 
pio valdymo metais Babilonas tapo tokiu prekybos centru, ir kaip tik 
tai nulėmė miesto gerovę. Babiloniečiai prekiavo ne vien savo bei įvež- 
tiniais gaminiais, bet ir sėkmingai vertėsi kaip tarpininkai tarp kitų ša- 
lių, neblogai pelnydamiesi iš perpardavimo. Babilonija tapo tiesiog pirklių 

kraštu, nes čia jau nuo seno buvo tvirtai nusistovėję pirkimo ir parda- 
vimo įgūdžiai, finansai ir kreditas. 

Aplinkiniai kraštai, kurie mažiau vertėsi žemdirbyste, Babilonijos 
žemės ūkio produktus noriai pirkdavo. Imdavo ne vien javus, miltus ir 
ankštinius, bet ir sezamo aliejų, datules, bei džiovintą žuvį. Gerą paklau- 
są turėjo taip pat babiloniečių audiniai bei keramikos gaminiai, nes bu- 
vo gražūs ir geros kokybės. Iš įvairios žaliavos Babilono amatininkai 
darė meniškus dirbinius, kuriuos taip pat eksportuodavo. Čia visų pir- 
ma paminėtini antspaudai iš pusiau tauriųjų akmenų, kurie Viduržemio 
jūros regione pasiekdavo net Graikiją, įvairūs papuošalai, kremai, kve- 
palai ir kitos prabangos prekės. 

Pagrindinės žaliavos, kurias babiloniečiai įsiveždavo, buvo mediena, 
metalai ir akmenys, nes jų Pietų Mesopotamijoje beveik nebuvo. Kadan- 
gi palmės mediena didesniems pastatams netiko, karaliams visą laiką 
trūko tvirtų, gero medžio rąstų rūmų ir šventyklų stogams. Pats tinka- 
miausias šiam reikalui buvo kedras. Jo atgabendavo į Babiloniją iš Ama- 
no ir Libano. Nabuchodonosaras savo įrašuose dažnai kalba apie kedro 
medienos panaudojimą: ,Geriausius savo kedrus, kuriuos aš iš Libano, 
puikiojo kalnų miško, parsigabenau, išrinkau uždengti Ekuai, jo šviesybės 
dievo šventyklai. Vidinę didžiulių kedro sijų pusę Ekuos stogui aš ap- 
traukiau spindinčiu auksu, apatinius kedrų stogo karnyzus papuošiau si- 
dabru ir brangakmeniais" 3t, Parvežti brangios medienos dažnai būdavo 
siunčiamos specialios ekspedicijos, o kartais net rengiami karo žygiai. 
Iš Libano kedrai būdavo velkami prie Eufrato, paskui dideliais plaustais 
plukdomi upe žemyn. Babiloniečiai įsiveždavo ir kitų medžiagų: platanų, 
kiparisų ir bukų; juos daugiausia naudodavo statybai. 

Neakmeningoje Babilonijoje didelę paklausą turėjo ir statybinė uo- 
liena, reikalinga ištaigingų pastatų sienoms arba grindims iškloti. Skulp- 
toriams reikėdavo bazalto, diorito ir marmuro kalti statuloms ir kito- 
kiems dalykams. Pirkliai parveždavo įvairių brangakmenių, iš kurių bu- 
vo daromi papuošalai dievų statuloms bei krašto žmonėms. Visais laikais 
babiloniečiai mėgo ir vertino lazuritą, nes tikėjo, kad jo mėlyna spalva 
turinti magišką galią apsaugoti nuo piktųjų jėgų. Jis čionai patekdavo 
tikriausiai iš Rytų — is Afganistano ir Persijos. Babilonija savo ruožtu 
eksportuodavo lazuritą — tiek žaliavą, tiek jo gaminius — toliau į kitus 
kraštus, daugiausia į Egiptą. Į Tarpupį daug brangakmenių atsiųsdavo 
taip pat Armėnija ir Arabija. „Jūros akmenys" — taip babiloniečiai va- 
dino perlus — matyt, buvo žvejojami Persų įlankoje. 

Įrankių, papuošalų ir apyvokos daiktų gamybai būtinai reikėjo me- 
talų, labiausiai vario. Babilonija jo įsiveždavo daugiausia iš Mažosios 
Azijos —iš didžiųjų telkinių Armėnijos kalnuose, Kaukaze ir vakarų 
pakrantėje. Gauti žalvariui reikėjo alavo, kurį karavanai gabendavo iš 
Kaspijos rajono ir Chorezmo *. Šie kalnų kraštai, taip pat Tauras tiekda- 
vo labai vertinamo krašte sidabro, kuris buvo Babilonijos pinigų siste- 
mos pagrindas. Iš kalnų buvo gaunama ir aukso. Tačiau daugiausia auk- 


* Pirmajame tūkstantmetyje pr. m. e. alavo per daugelį tarpininkų būdavo gaunama 
iš Vakarų, galimas dalykas, iš Anglijos. 

so Babilono karaliai nusipirkdavo iš Egipto faraonų, kurio šie apsčiai 
parsigabendavo iš Nubijos. Apie antrojo tūkstantmečio pabaigą vis dau- 
giau imta vartoti geležies, ypač vertinamos dėl patvarumo ir kietumo. 
Tuo metu geležis buvo reikalingesnė ir brangesnė už auksą, nes geleži- 
niai ginklai kare duodavo didelį pranašumą. Svarbiausi geležies dirbinių 
tiekėjai vėlgi buvo Armėnija, kraštai anapus Kaukazo ir pietinė Mažoji 
Azija su Tauru. 

Be šių svarbių žaliavų pirkliai į šalį atveždavo dar daug kitokių 
gaminių. Apeigoms šventyklose ir kvepalų gamybai reikėdavo kvapių- 
jų medžiagų: mirtos, levandos ir smilkalų; ju buvo gaunama iš Arabi- 
jos ir Indijos. Taip pat reikėjo įsivežti daug mirtų, kiparisų ir kedrų alie- 
jaus — kulto reikalams bei kūno preižiūrai. Prabangos prekes: dažų 
indelius, šukas ir dekoratyvinius smeigtukus babiloniečiai darydavo dau- 
giausia iš dramblio kaulo, kurio gaudavo per sirų ir finikiečių pirklius. 
Paprastai įsiveždavo ne dramblio kaulo žaliavą, o jau gatavus dirbinius, 
kurie turėjo labai didelę paklausą karaliaus dvare. 

Kur ėjo gyva prekyba, ten turėjo būti ir kelių, nebūtinai grįstų 
plentų, o bent nuolatos naudojamų takų, kuriais karavanai patogiausiai 
ir greičiausiai galėtų pasiekti tikslą. Esant nuolatiniams prekybos ry- 
šiams, kurie suklestėdavo tik stiprioje vieningoje karalystėje, visuose 
svarbiausiuose maršrutuose kas dvi valandos kelio stovėdavo postai. 
Lykumoje tam tikru atstumu viena nuo kitos būdavo statomos nedide- 
lės tvirtovės, netoli jų kasami- šuliniai. Čia sustodavo pailsėti ir karališ- 
kojo pašto pasiuntiniai, gabenantys svarbius dokumentus, laiškus ar do- 
vanas iš vieno karaliaus dvaro į kitą. Tokie prekybos keliai, kuriais 
karo metu, žinoma, žygiuodavo ir kariuomenė, buvo aprašyti. Aprašuose 
nurodoma, kaip ir kur eina kelias, koks atstumas tarp atskirų punktų. 
Šie vadovai padėdavo pirkliams apskaičiuoti planuojamos kelionės truk- 
1126 ir tinkamai jai pasiruošti. | 

Kai kurie svarbiausi užsienio. prekybos keliai baigdavosi prie Siri- 
jos— Palestinos pakrantės. Jie tęsėsi palei „Eufratą aukštyn, ties jo vidur- 
upiu pasukdavo į vakarus ir toliau ėjo arba per Tadmoro (Palmyros) 
oazę į Vidurio Siriją, arba vėl palei Eufratą į Chalebą (Alepą). Iš Karche- 
mišo buvo galima keliauti į Mažają Aziją. Pačiame Tarpupyje prekybos 
keliai daugiausia ėjo lygiagrečiai su upėmis ir kanalais. Palei Tigrą ir 
Didijį Zabą ėjo kelias į Armėnijos kalnyną. Kalnų perėjomis rytuose 
buvo galima pasiekti Vidurinės Azijos rajonus ir Indiją. Įprastesnis ke- 
lias į Indiją tikriausiai ėjo jūra per Persų įlanką, nenutoldamas nuo pa- 
krantės. Pirklių laivai į Egiptą plaukdavo aplink Arabijos pusiasalį, per 
Raudonąją jūrą. 

Pirkliai ir keliauninkai sukardavo gana didelius atstumus. Keliauda- 
mi sausuma, naudodavosi įprastine transporto priemone — asilais. Krovi- 
nius ant jų rišdavo diržais. Sunkias prekes veždavo dviračiais arba ke- 
turračiais vežimais, kuriuos traukdavo taip pat asilai. Tačiau blogais ke- 
liais šitaip gabenti krovinius buvo nepraktiška, nes vežimai klimpdavo 
purvynė. Be to, didelė kliūtis buvo upeliai. Vargu ar kas gabendavo 
krovinius arkliais, nes šie gyvuliai buvo labai brangūs, nepigiai atsiei- 
davo ir jų išlaikymas. Ištvermingas ir nereiklus kupranugaris, kaip ne- 

Sulinis ir jojamas gyvulys, Mesopotamijoje atsirado palyginti vėlai, ta- 
čiau nuo antrojo tūkstantmečio pabaigos jo vaidmuo ėmė vis didėti. 

Dėl blogų kelių ir įvairiausių kelionės pavojų į tolimą kraštą vie- 
nas žmogus nelabai leisdavosi. Labiausiai bijota dykumose ir stepėse 
klajojančių genčių antpuolių ir plėšikavimo. Klajokliai atimdavo iš pirk- 
lių visas prekes, nešulinius gyvulius, dažniausiai pareikalaudavo ir dra- 
bužių bei asmens daiktų; už mažiausią pasipriešinimą neretai keliautojus 
netgi užmušdavo. Todėl saugiausia būdavo vykti kuo didesniu būriu. 
Sostinėse ir karavanų išvykimo punktuose keleiviai jungdavosi į gru- 
pes, kartais laukdavo kelias savaites, kol atsirasdavo pakankamai daly- 
viu. Pirkliai dažnai neturėdavo nuosavų nešulinių gyvulių, o išsinuo- 
modavo juos iš karavano vadovo, kuris paskui pats ir vesdavo visą 
vilkstinę. Vadovas atsakydavo už patikėtą krovinį ir saugų jo pristaty- 
mą. Jeigu kelias būdavo tolimas, tada pirkliai susitardavo ir, kad tam 
pačiam karavanui nereikėtų sukarti viso atstumo, darydavo šitaip: pu- 
siaukelėje vilkstinę pasitikdavo iš paskirties vietos pasiųsta kita kolona 
ir persikraudavo prekes. Taigi pirkliams nebereikėdavo toli vykti nuo 
gimtojo krašto. Todėl vidury dykumos buvusiuose atraminiuose preky- 
bos kelių punktuose, pavyzdžiui, Tadmore (Palmyroje), virte virė gyve- 
nimas ir klestėjo perpirkliai. Karavanų vadovai dažnai įsigydavo prekių 
ir tuose rajonuose, per kuriuos vykdavo, paskui jas parduodavo savo 
tėvynėje. 

Pačioje Babilonijoje susisiekimas kiek tik įmanoma ėjo upėmis ir 
kanalais. Sausumos keliai čia buvo itin sunkūs, dažnai kertami upių ir 
kanalų. Per upes dažniausiai būdavo persikeliama tik tam tikrose vietose: 
gyvuliai plaukdavo, o žmonės persėsdavo ant pripūstų avių odų. Krovi- 
nius perveždavo keltai. Per platesnes upes ties judriais keliais babilonie- 
čiai darydavo pontoninius tiltus. Plaukti upėmis aukštyn buvo sunku, 
dangi vanduo tekėjo gana srauniai. Eufratas nuo Babilono, o Tigras nuo 
Upio tiko laivybai. Prieš srovę mažai tepadėdavo irklai arba burės — 
valtis reikėdavo vilkti. Prie Babilono laivai dažnai būdavo isardomi ir 
gabenami sausuma. 


Pirmieji laivai, su kuriais babilonieCiai tikriausiai jau seniai plaukio- 
jo Eufrato ir Tigro pelkynuose, buvo švendriniai, impregnuoti asfaltu. 
Siaip babiloniečiai įvairių formų laivus statydavosi i$ medžio, su aukštu 
priekiniu ir užpakaliniu števeniu, meniškai papuoštu gyvulių galvomis. Jų 
griaučius darydavo iš atskirų špantų, viduryje statydavo stiebą su mar- 
su., Upių laivai buvo nedideli ir mažos gramzdos. Didesniuose laivuose 
tilpdavo apie dešimt—šešiolika registrinių tonų. 

Tarpupyje labiausiai paplitusi buvo vadinamoji gufa, apvalus, mažas, 
panašus į pintinę laivas. Jį darydavo labai paprastai: išlenkdavo švendrų 
pluoštus arba karklo šakas, aptraukdavo oda ir impregnuodavo asfaltu. 
Gabenti prekes tokiomis valtimis ypač patogu būdavo pirkliams iš šiau- 
rés. Atplaukę į Babilonijos pietus, jie krovinį parduodavo, o dažniausiai 
ir atskiras laivo dalis; pasilikdavo tik odas naujai valčiai aptempti. Sun- 
kesniems kroviniams tiko kalaku vadinamas plaustas, padarytas iš pri- 
pustu avių odų su pritaisytomis ant jų lentomis. 

Pirkliai laivus dažniausia nuomodavosi, nes savų neturėdavo. Jiems 
aptarnauti samdydavosi išmanančių škiperių. Kaip matyti iš Hamurapio 
kodekso 237 paragrafo, laivo kapitonas atsakydavo už tinkamą krovinio 
gabenimą ir pristatymą, taip pat už laivų būklę: „Jeigu Žmogus išsinuo- 
mojo laivą ir pasisamdė škiperį, ir laivą pakrovė javų, "vilnų, alyvos, 
datulių ar kitokių dalykų, o tas škiperis buvo aplaidus, nuskandino lai; 
vą ir jo krovinį pražudė, tai Skiperis turi atlyginti už laivą, kurį nuskan- 
dino, ir už viską, kas su juo pražuvo“. 

Kaip jau sakyta, pirklys tiek sausuma, „tiek vandeniu pavieniui ke- 
liauti nenorédavo; dažniausiai susitardavo du arba trys verslininkai pre- 
kiauti bendrai, o paskui po nusisekusios „kelionės pelną pasidalydavd. 
Nenorėdamas pats vykti į sunkią kelionę ir daugelį savaičių ar mėnesių 
atsitraukti nuo reikalų, pirklys samdydavosi padėjėją. Šis gaudavo bū- 
simai kelionei visus įgaliojimus, bet turėdavo duoti šemininkui apie ją 
tikslią ataskaitą. Padėjėjas gaudavo padienį atlyginimą. 

Kadangi prekyba Babilonijoje vaidino svarbų vaidmenį, tai ir kara- 
lius, savaime aišku, norėdavo gauti iš jos dalį pelno. Daugumas pirk- 
lių, prekiaujančių urmu arba su tolimais kraštais, buvo pavaldūs karaliui 
ir dirbdavo jo įgalioti. Be to, platesnio masto didmeninei prekybai rei- 
kėdavo gauti karaliaus leidimą ir, žinoma, atiduoti tam tikrą gaunamo 
pelno dalį. Už tai karalius, kuris savo ruožtu rūpinosi šalies kelių sau- 
gumu, pirklius ypatingai globodavo. Šventyklos taip pat žiūrėjo savo 
naudos ir siekė įsiviešpatauti prekyboje. 

Būta ir tarpvalstybinių sutarčių, laiduojančių netrikdomą prekybą 
visose šalyse, per kurias vykdavo pirkliai. Už tai reikėdavo mokėti su- 
tartyje dalyvaujančio krašto valdovui muitą. Tačiau pirklius kartais vis 
tiek užpuldavo ir nužudydavo. Tada supykę Babilono karaliai reikalau- 
davo nubausti kaltininkus: „Tavo krašte aš buvau užpultas. Suieškok 
juos (tai yra plėšikus), ir atgauk pinigus, kuriuos jie paėmė. Žmones, 
kurie nužudė mano tarnus, nužudyk ir atkeršyk už jų kraują. O jei tu 
šitų Žmonių nenužudysi, tai arba mano karavanai, arba tavo pasiuntiniai 
bus vėl žudomi ir bendravimas tarp mūsų nutruks“. Norėdami užtikrinti 
kelių saugumą, karaliai gana dažnai siųsdavo baudžiamąsias ekspedici- 
jas prieš klajoklių gentis, kurios plėšikaudamos sužlugdydavo prekybą. 
Tačiau dažnai pirkliai patys savo noru mokėdavo klajokliams muitą, 
kad leistų keliauti arba duotų apsaugą. 

Nepaisant visų duoklių ir nuostolių, į kuriuos pirkliai turėdavo iš 
anksto atsižvelgti, viena pasisekusi kelionė duodavo tokį didelį pelną, 
jog, sėkmingai klostantis reikalams, prekybos namai greitai pralobdavo 
ir įsigalėdavo. Pačiame Babilone prekyba koncentravosi tam tikrose vie- 
tose. Prie prekybos vartų ir prie krantinės buvo didmeninės prekybos 
centrai, nes čionai suplaukdavo tiek vandens, tiek sausumos keliu siun- 
čiamos ekspedicijos, kurios prekes parduodavo perpirkliams ar smulkes- 
niems prekijams. Turguose, tam tikroms prekėms skirtose vietose sėdė- 
davo daugiausia mažmenų pirkliai ir pardavinėdavo prekes jau tiesiai 
gyventojams. 

Iš grynos mainų prekybos jau šumerų laikais atsirado ekvivalentinė 
prekyba. Pirmiausia vertės matu laikytas pagrindinis šalies turtas — ja- 

vai. Vėliau pereita prie metalo valiutos. Jos pagrindas buvo sidabras, 
kuris cirkuliavo tam tikro svorio gabalais, žiedais arba luitais. Svorio 
vienetai pagal šalyje galiojančią šešiasdešimtainę sistemą buvo tokie: 
se=0,0467 g, šekelis =8,416 g, šešiasdešimt šekelių sudarė miną =0,5 kg, 
o šešiasdešimt minų — talentą = 30,5 kg. Nabuchodonosaro laikais mažiau- 
sias svorio vienetas buvo nebe še, o į dalis. padalintas šekelis. Labiausiai 
vartojamas tūrio matas buvo sila=0,842 1. Kai kurie miestai ir ypač šven- 
tyklos turėjo skirtingus matų vienetus, nustatytus atskirai. Labiausiai 
paplitęs buvo Šamašo šventyklos Nipūre matas, kuris ūkyje vaidino svar- 
bų vaidmenį. 

Visas kitas prekes ir kitus metalus netrukus imta lyginti su įprastine 
sidabro valiuta. Amžiams bėgant, tasai santykis keitėsi, nes kainos ge- 
rokai pakilo *. Pavyzdžiui, Hamurapio laikais už šešis šekelius sidabro 
duodavo vieną šekelį aukso, Naujajame Babilone auksas taip pabrango, 
kad už šekelį aukso reikėdavo duoti nuo dešimties iki trylikos šekelių 
sidabro. Šekelį sidabro duodavo už 120—140 šekelių vario, vadinasi šis 
metalas buvo pigus. Geležis antrajame tūkstantmetyje dar buvo brangi, 
ir už vieną jos Sekeli reikėdavo mokėti aštuonis šekelius sidabro, o šeš- 
tame šimtmetyje šis santykis pasikeitė: už šekelį sidabro duodavo jau 
125 šekelius geležies. Sidabro vertė priklausė ir nuo jo kokybės, nuo to, 
ar jis tikrai grynas. Kad nebūtų padirbiniu, patikrintus gabalus Zymeda- 
vo antspaudu ir tik tada leisdavo į apyvartą. Tai buvo kaldintų monetų 
pirmtakai. 

Karaliai savo įsakais nustatydavo daugumai prekių tvirtas kainas, 
išreikštas sidabro valiuta. Siekdami išsaugoti sveiką ekonomiką, valdo- 
vai nuolatos rūpinosi, kad per daug nepakiltų pagrindinių maisto pro- 
duktų ir svarbiausių gamybos įrankių kainos. Tačiau iš tikrųjų kainos 
dažnai skirdavosi nuo nustatytųjų. Neretai valdovai savo įsakais tesiek- 
davo propagandos tikslų, norėdavo pabrėžti krašto gerovę. Tad, nepai- 
sant visų pastangų, kainos kilo žymiai greičiau negu darbo užmokestis. 

Taigi kiek gyventojai mokėdavo už pagrindinius maisto produktus? 
Trečiojo tūkstantmečio viduryje už šekelį sidabro jie galėdavo gauti tris 
šimtus silų, tai yra du šimtus penkiasdešimt tris litrus grūdų. Jau Ha- 
murapio laikais už tą patį pinigą pirkėjas gaudavo tik 150—180 silų, kiek 
vėliau — vos devyniasdešimt. Labai sunkiu metu, pavyzdžiui, kai miestą 
apguldavo priešas, javų kainos neapsakomai pašokdavo, ir juodojoje 
rinkoje už dvidešimt silų javų būdavo prašoma šekelio sidabro. Nabu- 
chodonosaro laikais javų kainos nusistovėjo, ir tada už vieną šekelį 
vėl buvo galima gauti 180 silų grūdų. Naujajame Babilone už šekelį si- 
dabro būdavo galima nupirkti 180 silų datulių arba tris keturias silas 
aliejaus. Nuo Hamurapio laikų aliejus pabrango trigubai. Valstiečiams 
arba piemenims įsigyti gyvulių, būdavo ne taip jau paprasta, nes jie kai- 
nuodavo brangiai. Už raguotį vidutiniškai reikėdavo mokėti dvidešimt še- 
kelių, o už asilą — trisdešimt šekelių sidabro. Geri asilai dažniausiai 
būdavo dar brangesni ir kainuodavo net šimtą dvidešimt šekelių. Užtat 
aviną galėdavai gauti už pusantro arba du šekelius. Amatininkų dirbi- 


* Tikriau sakant, atpigo sidabras. 

niai buvo palyginti brangūs, kadangi žaliavą — medieną ir metalą — 
reikėdavo įsivežti. Tad medinė žagrė kainavo penkis šekelius, namo du- 
rys (išsinuomojus namą, reikėdavo jas atsinešti) — nuo vieno iki dviejų 
šekelių. Paprasti žmonės, jei tik galėdavo, drabužius siūdinosi patys na- 
muose, tačiau audinių, o kartkarčiais ir gatavų rūbų dažnai pirkdavosi. 
Kaina priklausydavo nuo audinio kokybės ir fasono. Pavyzdžiui, už šešis 
šekelius babilonietis galėdavo įsigyti dvi sukneles ir liemenę, už galvos 
apdangalą reikėdavo mokėti apie tris šekelius. 

Apie atlyginimus sunku ką nors pasakyti, kadangi daugumai amati- 
ninkų, nuomininkų ir samdomų darbininkų būdavo mokama natūra, be 
to, ir sulygstama įvairiai. Darbininkai būdavo samdomi arba kokiems 
darbams, pavyzdžiui, derliui imti, arba visiems metams. Neskaitant kas- 
dieninio maitinimo, jie uždirbdavo daugių daugiausia šešis šekelius si- 
dabro per metus, o dažniausiai dar mažiau. Tėvai, atiduodami tarnauti 
nepilnamečius vaikus, daugsyk turėdavo tenkintis mažesnėmis sumomis. 
Atsirasdavo ir tokių veislininkų, kurie pasisamdydavo daugiau darbi- 
ninkų, o paskui, kai stigdavo darbo jėgos, perleisdavo juos kitiems, Ži- 
noma, jau už didesnį mokestį, ir susižerdavo pinigų skirtumą sau į kišenę. 

Karaliai nustatinėjo atlyginimus, tvirtas kainas, tačiau dirbančių 
žmonių padėtis vis tiek buvo sunki, nes valdovų nurodymų dėl darbo 
užmokesčio iš tiesų niekas rimtai nesilaikė. Suėmusi daugybę turtų, 
saujelė verslininkų diktuodavo ir atlyginimus, ir kainas. Kai kurie iš 
kartos į kartą paveldiini bankai, pavyzdžiui, ,Egibis ir sūnūs“ Babilone 
ir ,,Mura&us ir sūnūs“ Nipure *, vaidino labai svarbų vaidmenį šalies üki- 
niame gyvenime. Jie ne tik skolindavo pinigus, ne tik supirkinėjo ir 
pardavinėjo žemes bei žemės ūkio produktus, bet ir darydavo visokias 
machinacijas, spekuliuodavo. Egibio šeimos nariai netgi aprūpindavo: 
vergėmis viešnamius. Per vedybas dėl išskaičiavimo bankininkų šeimos 
dar labiau praturtėdavo ir įsigalėdavo. 

Dėl pačių gyventojų sluoksnių nemokumo labai išaugo kredito siste- 
ma, ł išnaudojimas savo ruožtu dar padidėjo. Nustatytos palūkanos — 
dvidešimt procentų pinigams ir trisdešimt trys procentai javams — daž- 
nai būdavo padidinamos, skolintojai sukčiaudavo, lupikaudavo. Kai bė- 
dos prispirtas valstietis metų pradžioje skolindavosi javų laukui užsėti, 
grūdų vertė būdavo apskaičiuojama pinigais pagal to meto kursą. Grą- 
žinti skolą reikėdavo tuoj pat po derliaus nuėmimo, t. y. tada, kai javai 
atpigdavo. Todėl valstietis, grąžindamas pinigais apskaičiuotos skolos 
sumą, turėdavo atiduoti gerokai daugiau javų, negu buvo skolinęsis **. 
Taigi kreditoriai gaudavo ne tik išpūstus procentus, bet ir pelnydavosi iš 
javų kainų svyravimo. Skolininkas, imdamas paskolą, turėdavo užsta- 
tyti savo žemę, namus, šeimos narius arba, jei turėdavo, vergus. 

Hamurapio kodekse (beje, taip buvo dar šumerų laikais) reikalauja- 
jama pirkimą ar pardavimą, jeigu tiktai galima, patvirtinti raštu, nes 
tik tada sandėris esąs teisėtas. Septintame paragraie Hamurapis sako: 
„Jei žmogus iš laisvojo rankos ar kieno vergo be liudininkų ir sutarties 


* Sie pavadinimai, aišku, sąlyginiai, duoti mūsų laikų mokslininkų. 
. ** Būdavo ne visai taip: javų bailoniečiai skolindavosi saikais ir grąžindavo pridėdami 
viena trečdalį. 

nupirko arba paėmė saugoti sidabro, aukso, vergą arba vergę, raguotį, 
avį arba asilą, arba šiaip ką nors, tai tas Žmogus yra vagis, jį reikia 
užmušti". Nors perkant dažnai užtekdavo vien liudininko, apskritai bū- 
davo naudingiau surašyti molio lentelę. Tada, iškilus ginčui dėl pirkinio 
ar prekės, būdavo galima pateikti raštiškus įrodymus, pareikšti pre- 
tenzijas dėl daikto kokybės. Didesnius sandérius — nejudamo turto, ver- 
gų ar galvijų pardavimą — reikėdavo būtinai patvirtinti raštiškai doku- 
mentais. Jie skambėdavo maždaug šitaip: „Šešių sary idirbta ir užstatytą 
sklypą prie Ištarės vartų Borsipos viduje (toliau tiksliai aprašoma žemės 
sklypo padėtis), iš Nabuctiro, Nabuliširo sūnaus, Ninurtaušalimo pali- 
kuonio, už tris minas balto sidabro nupirko Nadinas, Nabuachaidino 
sūnus, Kidin Nanos palikuonis, nupirko už visą kainą, kokia buvo pa- 
sakyta. . . Jis (t. y. pardavėjas) patenkintas, (sandėrio dalyviai) atsiskai- 
tę, jis (pirkėjas) pretenzijų nėturi... Jie neturi prie šio klausimo grįžti 
ir vienas kito skųsti. Norėdamas šį sklypą susigrąžinti, jis (tai yra par- 
davėjas) turėtų gautąjį sidabrą grąžinti dvylikeriopai. Patvirtinant šį 
dokumentą antspaudais (dalyvavo): (paminėti šešių liudininkų vardai). 
Borsipa, ajaro dvidešimt pirma diena, tryliktieji Nabukuduriusuro (Na- 
buchodonosaro), Babilono karaliaus, metai. Nabuetiro piršto nagas vie- 
toje jo žinomo antspaudo. Jis sklypą permatuos ir tada pagal dokumen- 
tą (išmokės) daugiau ar mažiau sidabro“ 3. Pirkėjas, be pirkinio kainos, 
dar turėdavo mokėti už dovanas parduodančiajam bei liudininkams ir 
atlyginti tarnybines dokumento surašymo išlaidas. 

Žemės dažnokai pirkdavosi ir pralobę, tapę garbingais piliečiais 
amatininkai. Amatai, kaip ir žemės ūkis bei prekyba, Babilono ekono- 
mikoje vaidino svarbų vaidmenį. Amatininkai dirbo ne tik vidaus rin- 
kai; jų gaminiai būdavo vežami ir užsienin. Per daugelį šimtmečių amatai 
vis labiau specializavosi, diferencijavosi. Iš nedaugelio gamybos meno 
specialistų išaugo visa armija mokytų ir gabių amatininkų, kurie sudarė 
nemažą gyventojų dalį. Savo darbu jie labai padėjo praturtėti ir sukles- 
tėti miestams ir bendruomenėms. Be jų negalėdavo išsiversti nei kara- 
liai, nei šventyklos, nei krašto gyventojai. Todėl kiekvienas valdovas 
stengėsi turėti savo šalyje kuo daugiau nagingų amatininkų, kurie ga- 
lėtų sukurti jam reikalingą prabangą ir patogumus. Į Babiloniją amati- 
ninkai vykdavo iš įvairių Priešakinės Azijos rajonų. Vieni atsikeldavo 
savo noru, nes Babilone buvo geresnės darbo ir gyvenimo sąlygos, kiti 
būdavo atvaromi prievarta per karo žygius. Nabuchodonosaras II irgi sekė 
pirmtakų pavyzdžiu: užkariavęs Jeruzalę, visus kalvius išsivarė į Babilo- 
niją ir čia apgyvendino. 

Amatus babiloniečiai taip labai vertino dėl to, kad jie buvo kildi- 
nami iš dievų. Pasak legendų, žmones įvairių menų išmokęs jūrų gelmių 
dievas Ea. Babiloniečiai mite apie tai, kaip Anus sukūrė pasaulį, sako- 
ma: „Kai dievas Anus sukūrė.dangų, o dievas Nudimudas okeaną, kad 
turėtų sau būstą, Ea atsignybo okeano molio ir padarė plytų dievą, šven- 
tyklų atnaujintoją, sukūrė švendrus ir medžius statyboms, sukūrė dievą 
dailidę, dievą kalvį ir dievą Arazų, statybų užbaigėją, sukūrė kalnus ir 
jūras visokioms būtybėms, sukūrė dievą auksakalį, dievą akmentašį 1۲ 
darbo dievą Ninkūrą, duodantį gausų derlių aukoms..." % Cia paminė- 

tus amatų dievus tikriausiai reikėtų. laikyti įvairiais dievo kūrėjo Eos 
pasireiškimais. 

Geras amatininkas iš pradžių visuomenėje užimdavo kur kas aukštesnę 
padėtį negu valstietis ir pirklys, jau nekalbant apie nemokytą darbininką. 
Kvalifikuotu amatininkų padaugėjus, šis skirtumas išnyko, ir Nabucho- 
donosaro laikais jų buvo jau ir pasiturinčių, ir skurdžių. Meniniai suge- 
bėjimai nebeduodavo pirmenybės prieš kitus. Žinoma, ir Naujosios 
Babilonijos periodu atsirasdavo garsių meistrų ir menininkų, kurie užim- 
davo visuomenėje aukštą padėtį. Tačiau tikriausiai labai nerealiai skam- 
bėjo viename įraše išreikšta svajonė, kad „menininkai stovės krašto vy- 
riausybės priešakyje, ir, jei karalius jų negerbs, nuo jo nusigręš visa 
šalis“. Turtai ir nuosavybė jau buvo labiau vertinami už išmintį ir meni- 
nius sugebėjimus. 

Atskirų šakų amatininkai buvo gerai susiorganizavę. Dideliuose mies- 
tuose, pavyzdžiui, Babilone, darbo vietas jie turėdavo tam tikrose gat- 
vėse ar butuose; buvo, sakysim, auksakalių, audėjų arba dailidžių gat- 
vės. Gyventojams tai buvo labai patogu, nes palyginti nedideliame plote 
jie rasdavo visus to amato atstovus ir galėdavo iš jų gaminių išsirinkti 
pačius gražiausius ir pigiausius. Palyginimo galimybė skatino sveiką kon- 
kurenciją: kad išsilaikytų, kiekvienas amtininkas turėdavo parodyti vi- 
sus sugebėjimus ir, aišku, neapgaudinėti pirkėjų. Be to, tam tikrų pro- 
fesijų amatininkai buvo susivieniję į cechus * ir susitarę nustatydavo 
kainas. Cecho galva tvarkydavo savo kolegų reikalus už bendrijos ribų; 
jis buvo atsakingas valdininkams ir karaliui už amatininkų duoklės mo- 
kėjimą ir turėjo įgaliojimus priimti stambius užsakymus visam cechui. 
Nabuchodonosaro laikais šioje stiprioje organizacijoje ėmė rastis tam 
tikrų irimo požymių, nes daugelis amatininkų dažniausiai gaudavo darbo 
iš didelių šventyklų, turtingų pirklių arba žemvaldžių. Šie amatininkai 
tikriausiai nepriklausydavo cechams, o kaip samdiniai būdavo pavaldūs 
darbdaviams. Stambios įmonės dirbdavo našiau ir savo dirbiniais išstum- 
davo iš rinkos smulkesnius amatininkus ar bent sudarydavo jiems sun- 
kumų. Todėl smulkieji amatininkai uždarydavo savas dirbtuvėles ir par- 
sisamdydavo darbininkais stambesnėse įmonėse. 

Norintieji tapti amatininkais, turėdavo išeiti mokslus, kurių trukmė 
priklausydavo nuo profesijos sunkumo. Jei, pavyzdžiui, tėvas leisdavo 
sūnų mokytis pas audéja, tai meistras įsipareigodavo mokinį gerai mo- 
kyti ir atskleisti jam. savo amato paslaptis. To netesėjęs, turėdavo atly- 
ginti žalą. Nabuchodonosaro Babilone šeimos dažnai leisdavo mokytis 
amato jaunus vergus, kadangi tai buvo gana pelningas dalykas. Meistras 
už mokymą negaudavo jokio atlyginimo; tėvai arba vergo šeimininkai 
aprūpindavo mokinį rūbais, o kai kada ir maistu. Aišku, meistras duo- 
davo mokiniams visokių darbų tiek namuose, tiek sode: Tačiau jis tu- 
rėdavo juos ir mokyti, kad neužsitrauktų bausmės. Kepėjo mokslas buvo 
gana trumpas: po ketvirčio metų mokinys jau išmanydavo, kaip kepti 
duoną ir pyragą. Jaunuolis, norintis tapti véléju, turėdavo mokytis dve- 
jus metus su ketvirčiu. Akmentašiui reikėdavo dar daugiau mokytis — 


* „Cechų“ klausimas tebėra ginčijamas. 

net ketverius metus. Ko gero, sunkiausias amatas buvo audimas, ypač 
gražiai išmargintų medžiagų, užtiesalų ir kilimų. Čia berniukas turėdavo 
mokytis penkerius metus, Kol sužinodavo visas amato paslaptis. Užbai- 
gęs mokslus, mokinys dažniausiai pasilikdavo pas savo meistrą, tapdavo 
pameistriu. Dabar jis už darbą gaudavo atlyginimą. Jei pameistrys bū- 
davo vergas; tai pinigus pasiimdavo jo šeimininkas. Vergas turėdavo per 
mėnesį uždirbti maždaug vieną šekelį, už tai šeimininkas duodavo jam 
tik valgį ir reikalingus rūbus. Jeigu būdavo ypatingai darbštus, retkar- 
Ciais gal ir sau susitaupydavo kiek pinigų. 

Įvairių amatų atsiradimą pirmučiausia nulėmė šalies žaliavos. Seniau- 
sias ir svarbiausias amatas buvo puodžiaus, nes žmonės jau nuo neat- 
menamų laikų iš visur gausiai randamo molio darėsi visokius indus. Iš 
pradžių neturėjo jokių įrankių, nedailius puodus lipdydavo paprasčiau- 
siai rankomis, bet netrukus išmoko naudotis nejudančia modeliavimo 
lenta, o vėliau — šumerų laikais — išrado greitai sukamą žiedžiamąjį ratą. 
Seniausi indai buvo nedegti, o tik išdžiovinti saulėje. Tačiau Žmonės grei- 
tai pastebėjo, jog puodai nuo ugnies darosi kieti ir nebepraleidžia van- 
dens, todėl ėmė juos degti paprastose puodžių krosnyse. Indai buvo da- 
romi ne vien kasdieniniam vartojimui, bet ir kuriama puikių spalvų, 
tobulų ornamentų keramika. Tobulėjant gamybos technikai, didėjo ga- 
mybos našumas; daugumas puodžių ėmė gaminti masines prekes, jau ne- 
beturinčias meniškos išvaizdos. Atsiradusią glazūravimo techniką imta 
taikyti ir keramikai; Nabuchodonosaro laikais daugelis puodų jau būda- 
‘vo aplieti spalvotu sluoksniu. Puodžius žiesdavo ne tik indus, jis turé- 
jo būti labai nagingas meistras, nes tik tada galėjo patenkinti visus 
klientų pageidavimus. Kadangi didžiuma namų apyvokos daiktų buvo 
moliniai, jis darydavo gores, žarijų krosneles, lempas, didžiulius, įlei- 
džiamus žemėn indus atsargoms laikyti. Savo dirbtuvėje jis lipdydavo 
netgi didelių indų arba ilgų paplokščių dėžių formos karstus. 

Visuose miestuose, o daugiausia šventyklose, buvo didelė paklausa 
smulkių molio skulptūrų, kurias babiloniečiai naudojo atlikdami religi- 
jos apeigas ir garbindami dievą. Iš pradžių puodžiai tas molio figūras 
lipdė rankomis. Tačiau paklausa augo, ir jas gaminti su specialiomis for- 
momis pasidarė pelningiau. Taip imta naudoti molines matricas, kurias 
pasidirbdindavo patys puodžiai, paskui jose išliedavo daugybę visiškai 
tokių pat statulėlių ir jas išdegdavo. Nabuchodonosaro laikų Babilone la- 
bai mėgstamos buvo moters su vaiku figūros — vaisingumo kulto įkū- 
nijimas, taip pat muzikantai su įvairiais muzikos instrumentais. Nauja- 
metinei dievų procesijai būdavo iš molio pridaroma visokių per šventę 
naudojamų daiktų modelių, ypač laivų, stalų, lovų ir varpų. Molinės 
skulptūros buvo skirtos gyventojų masėms ir todėl pigios. Žinoma, dėl 
to nukentėdavo kokybė. Jos būdavo dažniausiai primityvios ir nelabai 
įvairios. Tik nedaugelis terakotų išsiskirdavo iš tų prastų dirbinių masės, 
bet tai tik rodo, kad ir gabūs menininkai naudodavo molį. Puodžiai savo 
gaminius degdavo krosnyje — po didoku stulpais paremtu skliautu. 

Puodžiai, matyt, dažnai gamindavo ir plytas, nors šį darbą, be abejo, 
patikėdavo savo pagalbininkams. Tačiau reljefines arba glazūruotas 
puošnių karaliaus rūmų plytas galėjo padaryti tik ypatingų meninių su- 

gebėjimų meistrai. Tokios yra Babilono procesijų gatvės ir Ištarės vartų 
plytos, aplietos įvairiaspalve glazūra. Gyvulių atvaizdams, kuriais pa- 
puoštos sienos, buvo pagal vienodą eskizą padaryti molio modeliai, o 
paskui pagal juos gaminamos molinės formos. Su jomis buvo štampuo- 
jamos reljefinės plytos gyvulių figūroms, tuoj pat degamos, o paskui 
apliejamos spalvota glazūra, Įvairius dažų atspalvius meistrai gaudavo 
primaišydami metalų oksidų. Kad spalvos nesusilietų viena su kita, jie 
tikriausiai įterpdavo juodus stiklo siūlus. Nekaitriai deginami, stiklo 
siūlai ištirpdavo ir susijungdavo su glazūra. Priedų dozavimas ir tirpiųjų 
dažų degimas jau buvo ypatingas menas, kurį, be abejo, mokėjo nedau- 
gelis meistrų. Ši savita glazūravimo technika neišėjo už Babilonijos ribų. 

Seniems ir svarbiems amatams priklausė ir gyvulinės kilmės žaliavų 
apdirbimas. Vilnas privačiuose namuose moterys verpdavo daugiausia 
pačios. Didelės šventyklos, kurios laikydavo didžiules avių kaimenes, 
turėdavo visą pulką verpėjų. Daugelis jų būdavo vergės, bet dažnai 
dirbdavo ir samdomos darbininkės. O audimas buvo daugiausia vyrų dar- 
bas; moterys ausdavo tik savo šeimai. Šventyklose dirbdavo daug audė- 
jų, kurie pagal audeklų rūšį skirstėsi į raštuotų audinių, drobių arba vil- 
nonių audinių audėjus. Paprastomis horizontaliomis staklėmis jie ausda- 
vo medžiagas, kurios buvo labai vertinamos ir kituose kraštuose. Kadangi 
avių ir ožkų vilnos buvo tiktai baltos, juodos ar rausvai rudos, prieš au- 
džiant jas reikėjo atiduoti dažytojui, kad šis, vartodamas augalines ir 
mineralines medžiagas, nudažytų pageidaujama spalva. Ypač brangiems 
rūbams būdavo audžiami audiniai su plonais aukso siūlais, kurie drabu- 
žiui suteikdavo metalo blizgesį. Išaustą medžiagą reikėdavo dar velti. 
Kad siūlai tvirčiau tarpusavy sukibtų, vėlikas tvatydavo audimą kuoka. 
Paskui imdavosi darbo siuvėjai, kurie siuvo rūbus pirmiausia dvarui, 
žyniams ir turtingiems piliečiams. Varguoliai, savaime aišku, drabužius 
siūdavosi patys. Siuvėjų dirbtuvėse, reikia manyti, dažnai būdavo siu- 
vami gana puošnūs rūbai su brangiais siuvinėjimais, nusagstyti metalų 
ar perlų puošmenomis. Siuvėjai savo meną ypač galėjo parodyti šven- 
tyklose, nes buvo paprotys per šventes dievų statulas rengti naujais, 
puošniais rūbais. 

Buvo audžiami dar kilimai karaliaus dvarui ir šventykloms. Paprasti 
žmonės savo butuose ant aslos tiesdavo pintus demblius. Augaliniais ir 
geometriniais ornamentais išpuošti kilimai jiems buvo per brangūs. 

Odininkyste ir odų perdirbimu vertėsi kita amatininkų grupė, ypač 
batsiuviai, kurie gamindavo įvairius daiktus. Odas išdirbdavo daugiausia 
patys. Siūdavo ne tik sandalus, batus ir aulinukus, bet ir pinigines, krep- 
šius, maišus kasdieniniam naudojimui. Didelę paklausą turėjo rimbai ir 
visokie diržai arkliams, asilams ir jaučiams kinkyti. Užsakovai būdavo 
ne vien žemdirbiai, karavanų vadovai ir pirkliai; stambių užsakymų 
duodavo ir kariuomenė, kurios apranga buvo nuolatos atnaujinama. 
Kareiviams reikėdavo odinių šarvų, antblauzdžių, šalmų, skydų ir dėklų 
strėlėms, todėl daugelis odininkų visą laiką vykdydavo karaliaus uždėtas 
prievoles. 

Jau priešistoriniais laikais svarbų vaidmenį vaidino metalo apdirbi- 
mo amatai. Tiesa, iš pradžių gauti ir apdoroti metalus buvo nepaprastai 

sunku, nes žmonės naudojosi labai primityviomis priemonėmis. Tačiau 
ilgainiui įgūdžiai tobulėjo, atsirado nauja technika. Pirmiausia išmokta 
apdirbinėti varį, kadangi tai buvo lengviausia. Vėliau, suradę geresnius 
lydymo būdus, kalviai ėmė daryti metalų lydinius ir, pridėdami į varį 
stibio arba švino, paskui alavo, gauti patvaresnį ir kietesnį žalvarį. Sta- 
tydami lydymo krosnis, labiausiai stengdavosi padaryti tinkamo dydžio 
pakura ir gerą trauką, nes nuo to priklausė, ar pavyks gauti aukštą tem- 
peratūrą. Krosnims kūrenti daugiausia naudojo medžio anglį arba datu- 
lių branduolius. Paprastomis dumplėmis bent trumpam laikui gaudavo 
reikalingą lydymui temperatūrą. Įkaitintus metalus dažniausiai kaldavo 
kūju, suteikdami jiems norimą formą. Tačiau būdavo ir liejama į ak- 
mens ar molio formas *. Šitaip babiloniečiai darydavo daugiausia papuo- 
šalus, smulkesnius įrankius , ir prietaisus. Didesnius gaminius paprastai 

iedavo tuščiavidurius, kad reikėtų mažiau'metalo, o patys dirbiniai išeitų 
lengvesni. Pavyzdžiui, dideles žalvarinės statulas liedindavo ant alyvuo- 
to smėlio ar bitumo branduolio. 

Kadangi darbai darėsi vis sudėtingesni, kalviai irgi specializavosi, 
jų amatas dalijosi į atskiras šakas. Atsirado lydytojų, paprastų ir nagin- 
gesnių kalvių, netgi tikrų juvelyrų, mokančių kaldinti brangius papuo- 
šalus. Juvelyrai apdirbinėjo varį, žalvarį, o daugiausia auksą, kuris dėl 
savo brangumo buvo vartojamas tik karaliaus rūmuose ir šventyklose. 
Nevalytą auksą pirmiausia reikėdavo perlydyti, ir dėl to dažnai gerokai 
sumažėdavo jo svoris. Paskui auksakaliai iš jo darydavo grandinėles, 
apyrankes, pakabučius, žiedus bei indus — negilius dubenis, taures ir 
ąsočius. Puošnūs auksiniai ginklai būdavo skiriami pirmiausia repre- 
zentacijai ir patekdavo į šventyklas kaip dovanos ar aukos. Auksaka- 
liai buvo nagingi meistrai, puikiausiai naudojo įvairias technikas: gra- 
nuliavo, graviravo, inkrustavo akmenis ir kitas medžiagas. Stambesnius 
dirbinius darydavo ne iš gryno aukso: plonais aukso lakštais apkaldavo 
medinį ruošinį arba paauksuodavo žalvario gaminius. 

Geležis imta daugiau vartoti tik apie antrojo tūkstantmečio pabai- 
ga, todėl iš Mažosios Azijos buvo įsivežami daugiausia gatavi dirbiniai. 
Vėliau ir vietiniai kalviai pradėjo kaldinti geležinius ginklus ir įrankius. 
Tikriausiai to jie išmoko iš atsikėlusių iš šiaurės kalvių. 

Medį apdirbdavo dailidės ir staliai, bet kadangi medžio stigo, tai iš 
jo buvo daroma palyginti nedaug kasdien vartojamų daiktų. Tačiau du- 
ris ir sklendes babiloniečiai daugiausia darydavo iš medžio. Baldams jį 
naudodavo kur kas rečiau; tik rūmuose, šventyklose ir turtingų piliečių 
namuose būdavo medinių stalų, kėdžių, skrynių ir suolelių kojoms pa- 
dėti. Karaliaus ir aukštųjų dievybių sostai būdavo tikri šedevrai, kadangi 
meistrai juos dažnai sukomponuodavo iš įvairių medžiagų — metalo, 
medžio, drambio kaulo. Kojos būdavo žvėrių letenų pavidalo, atkaltę ir 
alkūnramsčius laikydavo metalinės žmonių ar gyvulių figūros, puošdavo 
intarsijos. Sostai būdavo iš brangiausios importinėš medienos, kuri skleis- 
davo malonius kvapus. Iš Babilonijoje augančių medžių staliai darydavo 
žemės ūkio padargus, daugiausia arklus. Ypatingas amatas buvo lankų 


* Bronzos dirbiniai būdavo tiktai liejami. 

gamyba — kariuomenei ir gausiam karaliaus rūmų medžiotojų būriui 
apginkluoti. 

Vežimus su visais priedais dirbo įgudę račiai. Tekiniai iš pradžių 
buvo pilnaviduriai, o paskui — su aštuoniais stipinais. Vežimo .gurbas 
būdavo medinis arba švendrinis, krovininių vežimų didesnis ir tvirtes- 
nis, o Medžioklės ir karo vežimų labai mažas ir kuo lengvesnis. Laivų 
specialistai statė daugiausia mažus prekybos ir krovinių laivus plaukioti 
upėmis ir kanalais. Didelių karo ir prekybos laivų statyti būdavo kvie- 
čiami įgudę meistrai, gerai išmanantieji šimtmečiais išmėgintą patvarių 
jūros laivų statybos techniką. 

Akmenų Babilonija įsiveždavo iš kitų kraštų, ir todėl jie buvo gana 
brangūs. Gyventojai vartojo tik būtiniausius akmeninius įrankius (trintu- 
vus, girnas, grūstuvus), kuriuos darydavo daugiausia iš poringo bazalto. 
Vertingų rūšių akmens dirbiniai tekdavo karaliaus dvarui ir šventykloms, 
kurių užsakymu akmentašiai iš alebastro darydavo dailius poliruotus in- 
dus ir dubenis. Tuos indus babiloniečiai labai brangino ir kaip vertingą 
karo „grobį gabendavosi iš Egipto ir Finikijos; be to, pavergtos tautos 
jais mokėdavo karaliui duoklę. Mažesniuose laibuose akmens induose 
daugiausia būdavo laikomi kvepalai ir kvapnieji aliejai. 

Nukaldinti sau reljefą ar statulą galėdavo tiktai karalius ir aukš- 
čiausių visuomenės sluoksnių atstovai. Todėl skulptoriai beveik išimti- 
„nai dirbo dvarui arba šventykloms. Tikriausiai Babilone buvo ne tiek 
daug akmens monumentų kaip Asirijoje, kuri turėjo savas alebastro lau- 
žyklas. Nobuchodonosaras norėjo tapti, nemirtingu pirmučiausia savo 
statiniais; kuriuos nuostabiai išpuošė ką tik krašte atsiradusia glazūra. 
Neturime nė vienos jo statulos, ir tik pasvirusioje uoloje iškirstas rel- 
jefas prie Nahr el Kelbo, „Šuns upės“ žiočių į Viduržemio jūrą, šlovina 
šio valdovo žygį per sunkią kalnų perėją. Nežinome ir kaip atrodė Nabu- 
chodonosaro pirmtakai, kurie savo atvaizdų, priešingai negu Asirijos ka- 
raliai, nepaliko. Tik Hamurapis leido save pavaizduoti ant vadinamosios 
įstatymų stelos. Tad skulptoriams Babilone veiklos dirva buvo ne itin 
plati. 

Daug daugiau darbo turėjo antspaudų pjaustytojai, kurie darė ma- 
žus cilindrus iš akmens — alebastro ir talko, o daugiausia iš pustaurių 
akmenų — karneolio, jaspio ir agato. Šiuose kiauraviduriuose voleliuose 
jie grąžteliu, Slifuojamuoju ratuku ir kalteliu graviruodavo įvairas sce- 
nas. Savininkas tokį cilindrinį antspaudą ridendavo drėgname molyje ir 
gaudavo be galo pasikartojančių -paveikslų juostą. Antspaudų raižytojai 
darė ne tik cilindrus, bet ir štampus bei apvalius antspudus, kurie, pa- 
geidaujant užsakovui, būdavo išgraviruojami žiedė. Be tokio antspaudo 
neišsiversdavo nė vienas laisvas babilonietis;- juo kaip parašu patvir- 
„tindavo prekybos sutartis arba kitokius dokumentus. Amatininkai tik- 
riausiai visuomet po ranka turėdavo gatavų ir beveik gatavų antspaudų 
su mégstamomis scenomis. Pirkėjui paprašius, jie pakeisdavo kai kurias 
smulkmenas arba papildydavo, dažnai išgraviruodavo ir jo vardą. Ant- 
spaudų raižybos menas buvo nuėjęs ilgą raidos kelią, jo ištakos siekia 
šumerų laikus. Antspaudai tada buvo gana stambūs, papuošti daugiafi- 
gūrėmis, dažnai mitologinėmis scenomis. Jau Senosios Babilonijos laikais 


63 


antspauduose vaizduojamų siužetų įvairovė buvo gerokai mažesnė, 0 
klientai ne tokie išrankūs. Mėgstamiausi motyvai iki pat Nabuchodono- 
saro laikų buvo dievų garbinimo scenos; antspaude būdavo išraižomos 
mažiausiai dvi figūros — dievas arba deivė ir besimeldžiantis žmogus; 
šalia jo galėdavo būti ir daugiau besimeldžiančių arba žemesniųjų die- 
vybių. Naujosios Babilonijos laikais dievo figūra dažnai būdavo pakei- 
čiama simboliu, pati scena dar labiau suprastinama. Žinoma, antspaudų 
pjaustytojų kaip ir kitų amatininkų pasitaikydavo visokių: ypač gabių ir 
sumanių meistrų ir tokių, kurie tik uoliai dirbo be kūrybinės minties, 
pagal nusistovėjusius pavyzdžius. 

Tokioms profesijoms, kaip antspaudų pjaustytojo, skulptoriaus ar 
kalvio reikėjo įgūdžių ir gabumų, kitas — kepėjo, mėsininko ar virėjo — 
buvo galima išmokti dar greičiau. Ir gyventojams jos neturėjo didesnės 
reikšmės, kadangi moterys dažniausiai pačios namuose nuveikdavo šiuos 
darbus. Tik turtuolių namuose, rūmuose ir šventyklose tam reikalui bu- 
vo specialus personalas. Pirmiausia jis ruošdavo nesibaigiančias aukas 
dievams, aptarnaudavo žynius ir karaliaus dvarą. Be to, šventyklos da- 
rydavo alų bei vyną ir, šiuos gėrimus pardavinėdamos, neretai gaudavo 
gerą pelną. Vyndarys dažnai būdavo ir kvepalų gamintojas. Kvepalai 
kulte vaidino svarbų vaidmenį, todėl jų reikėdavo gana daug. 

Taigi specializuoti amatai aprūpindavo Babilonijos gyventojus ne 
tik visais kasdieniniame gyvenime būtinais daiktas, bet ir daugeliu pra- 
bangos prekių. Patogi Babilono geografinė padėtis prekybos kelių sank- 
ryžoje, derlingos žemės ir, svarbiausia, jo gyventojų triūsas buvo tvirtos 
krašto ekonomikos ir gerovės pamatas. 

38. Javai dažniausiai būdavo 
trinami akmenimis 


39. Tarp karaliaus rūmų bran- 

40. Šis vėzdo bumbulas iš onikso taip pat padarytas 
Babilono amatininkų. Apie 600 m. pr. m. e. Skers- 
muo 5 cm | 


41. Molinis dėklas ūkio dokumentui laikyti. Ant jo už- 
rašytas toks pat tekstas kaip ir ant viduje esančios 
lentelės. Šone — susitariančiųjų ir liudininkų antspau- 
dai. XVIII a. pr. m. e. antroji pusė. Aukštis 13 cm 


42. Svarsčiai dažnai būdavo 
anties pavidalo su atlenkta 
atgal galva. Šitas svarstis va- 
dinamas „tikruoju talentu“ ir 
sveria 29,68 kg. Pirmasis 
tūkstantmetis pr. m. e. 


43. Glazūruotas bato formos 
sarkofagas. Pirmojo tūkstant- 
mečio pr. m. e. pabaiga. Il- 
gis 1,91 m 


44. Apskrito trikojo stalo mo- 
linis modelis. VI a. pr. m. e. 
Aukštis 5,4 cm 

45, Tūkstančiai tokių molinių figūrėlių būdavo pardavinėjama per religines šventes. 
Pirmojo tūkstantmečio pr.-m. e. vidurys. Aukštis 6,6 cm. 


46. Tik kilmingos moterys galėdavo puoštis tokiais pusiau tauriųjų akmenų arba aukso karoliukų vė- 
riniais ir auksiniais auskarais. I tūkstantmečio pr. m. e. pirmoji pusė 


47. Kulto reikalams naudotas molinis varpelis. VI a. pr. m. e. Aukštis 3,8 cm 


48. Primityvios horizontalios audimo staklės, su kuriomis ir dabar audžia Irako kaimo moterys, savo 
konstrukcija yra panašios į babiloniečių stakles 


49. Pėstija buvo ginkluota ie- 
timis, kalavijais ir skydais. 
Apie 700 m. pr. m. e. Aukš- 
tis 1,86 m 


50. Alebastro reljefe, kuria- 
me pavaizduotas Asirijos ka- 
ralius Ašurnasirpalas, gerai 
matyti arklių kamanos, leng- 
vo vežimo kontrukcija ir ap- 
kaustai. IX a. pr. m. e. pir- 
moji pusė. Aukštis 0,97 m., 
plotis 1,83 m 

51. Didelę paklausą turėjo 
antspaudų raižytojų gaminiai. 
Maži akmens voleliai būdavo 
ridenami per molį ir įspaus- 
davo paveikslus. Šitame ant- 
spaude matome, kaip babilo- 
niečiai melsdavosi deivei Iš- 
tarei. II tūkstantmečio pr. 


m. e. pirmoji pusė. Aukš- 
tis 2,8 cm 

52. Tokiais taranais dažnai 
būdavo griaunamos apgultųjų 
miestų sienos. IX a. pr. m. e. 
pirmoji pusė. Aukštis 0,89 m 
(Gipso kopija Priešakinės Azi- 
jos muziejuje Berlyne) 


53. Ši žalvario statulėlė paauksuotu veidu buvo brangi auka šventyklai. Įrašas rodo, 


kad karalius Hamurapis ją paaukojo prašydamas dievų malonės. Apie 1700 m. pr. m. e. 
Aukštis 19,6 cm 


54. Apgulčiai užsitęsus, ka- 
riuomenė statydavosi stovyk- 
las. Priekyje matome dviejų 
palapinių vidų — tarnai kloja 
lovą, gamina valgį. Kairėje 
viršuje žmogus iš cisternos 
semia vandenį. VII a. pr. m. 
e. Aukštis 0,39 m, plotis 
0,48 m 


55. Nabuchodonosaro miesto rūmų schema 


r 7 


56. ,Kabanciuju sodų“ re- 
konstrukcijos brėžinys. Kai- 
réje parodytas statinio pjūvis, 
dešinėje — vaizdas iš priekio 


57. Nabuchodonosaras savo 
rūmuose laikė ir šią bazalto 
plokštelę su asirų karaliaus 
Adadnirario II įrašu. Apie 
900 m. pr. m. e. Ilgis 42 cm 

58. Nabuchodonosaro rūmų muziejuje rasta Mario kunigaikščio 
statula. Kunigaikštis vilki ilgų kutuotu rūbu, užmestu ant kai- 
riojo peties. II tūkstantmečio pr. m. e. pradžia. Aukštis 1,93 m 
(Gipso kopija Priešakinės Azijos muziejuje Berlyne) 


59. Šiame asirų reljefe pavaizduotas apgulto miesto šturmas. Gynėjai su lankais ir 
strėlėmis dar tebestovi tarp sienos kuorų, bet apgulėjai jau kopėčiomis lipa ant 


jos viršaus, o apačioje laužia angą. IX a. pr. m. e. pirmoji pusė. Aukštis 0,94, plo- 
tis 2,95 m. (Gipso kopija Priešakinės Azijos muziejuje Berlyne) 


60. Karstai būdavo įvairūs. 
Šito karsto dangtis su barz- 
doto, ilgaplaukio žmogaus gal- 
va. VI a. pr. m. e, Ilgis 1,76 m 


61. Milžiniškas liūtas, parbloš- 
kęs žmogų. Galimas dalykas, 
kad tai buvo pergalės 3 
minklas. I tūkstantmetis pr. 
m. e. (2) (Gipso kopija Prie- 
šakinės Azijos muziejuje Ber- 
yne) 


62. Įstatymų stelos viršuje pavaizduotas Babilono karalius Hamurapis, stovintis prie- 
šais Saulės dievą. (Gipso kopija Priešakinės Azijos muziejuje Berlyne) 

63, Babilon 
muša 


64. Tarp kalnų pasirodo Saulės dievas; šalia jo 
dešinėje — dievas Ea, kuriam iš pečių teka van- 
dens čiurkšlės, o kairėje — viena deivė. Toliau 
iš abiejų pusių stovi kitos dievybės. Antspaudo 
įspaudas. II tūkstantmečio pr. m. e. paskutinysis 
ketvirtis. Aukštis 3,8 cm 


65. Šitas ąsotis spalvotai glazüruotas, kaip ir 
daugelis kitų. I tūkstantmečio pr. m. e. antrojoje 
pusėje padarytų indų. I tūkstantmečio pr. m. e. 
pabaiga. Aukštis 16 cm 


KARALIUS IR JO VALDŽIOS RAMSČIAI 


„Aš — Nabuchodonosaras, Babilono karalius, nuolankus ir ištikimas 
didiesiems dievams, didžiai juos gerbiantis, šviesusis žynių kunigaikštis, 
Esangilos ir Ezidos šventyklų globėjas, Nabopalasaro, Babilono karaliaus 
sūnus“ *5, Taip skamba pilnas šio Babilono karaliaus titulas, iš kurio ma- 
tyti dvi svarbiausios valdovo viešpatavimo prielaidos: geri santykiai su 
dievais ir teisėta kilmė. Paminėdamas savo pirmtaką ir tėvą, Nabucho- 
donosaras pabrėžia kilmę iš valdančiosios dinastijos arba karaliaus šei- 
mos. Be to, valdovai dažniausiai stengdavosi save kildinti iš kuo senes- 
nių laikų ir tarp pirmtakų paminėti netgi kelis garsius ar legendinius 
didvyrius. Tačiau uzurpatorius, nuvertęs valdančią dinastiją ir pasiėmęs 
valdžią, stengdavosi šiuos dalykus arba nutylėti, arba sąmoningai skelb- 
tis dievų išrinktuoju, kaip, sakysim, Babilono karalius Nabopalasaras, 
kuris apie save rašė: „Kai aš savo menkystėje kaip niekieno sūnus * nuo- 
latos rūpinausi Nabaus ir Marduko, mano valdovų, šventyklomis. . „ kai 
Mardukas... mane šiame krašte, kadangi aš buvau čia gimęs, išrinko 
dideliems darbams, aš buvau pašauktas valdyti krašto ir žmonių...” 96 
Už šitą dievų ir žynių paramą valdovas, žinoma, turėjo atsidėkoti: jis 
statė naujas šventoves ir dalijo žyniams vertingas dovanas ir privilegijas. 

Tačiau tikrasis karaliaus valdžios ramstis buvo ne šventyklos, o stip- 
ri kariuomenė ir ištikima valdininkija. Tik jų dėka karalius galėjo tvir- 
tai laikyti rankose valdžios vairą. Pasitelkdami kariuomenę, valdovai nuo- 
lat siekė išplėsti valdas ir užkariauti naujus kraštus. Tačiau, valstybei 
nusilpus, jie džiaugdavosi galį bent išlaikyti pavaldžias sritis. Dėl šios 
priežasties vyriausias karo vadas visuomet būdavo pats karalius. Tik 
retkarčiais šias pareigas jis patikėdavo visiškai ištikimam asmeniui. No- 
rėdamas sustiprinti dar jauną dinastiją, Nabopalasaras šią neribotą val- 
džią perdavė sūnui ir sosto įpėdiniui Nabuchodonosarui. Kadangi armija 
turėjo didelę reikšmę, Babilono valdovai laikė didžiulę reguliarią kariuo- 
menę, visada pasirengusią kovai. Valdant Hamurapiui ir jo įpėdiniams, 
į karo tarnybą dar buvo šaukiama daug vyrų iš žemesniųjų miesto ir 
kaimo gyventojų sluoksnių. Tiems, kas vietoj karo prievolininko mėgin- 
davo pasiųsti samdinį, grėsdavo mirties bausmė. Buvo vedama tiksli visų 
karui tinkamų vyrų apskaita. Apskritai tarnauti kariuomenėje turėdavo 
kiekvienas, nors būdavo daroma ir išimčių kai kurių miestų piliečiams 


*Nabopalasaras nori pasakyti, kad nebuvo karaliaus sūnus. Tačiau jis buvo gana 
kilmingas žmogus, didelės chaldėjų genties vado įpėdinis. 

bei tam tikrų profesijų atstovams. Reguliarios kariuomenės branduolį 
tikriausiai sudarė „kariai profesionalai“, o karo metu ją papildydavo di- 
desni pašauktinių kontingentai. Nabuchodonosaro laikais šie senieji karo 
prievolės nuostatai jau buvo taip išklibę, jog nebe visus piliečius pa- 
vykdavo pašaukti į kariuomenę, nes atsirado galimybė nuo tarnybos iš- 
sipirkti tam tikra pinigų suma. Todėl Nabuchodonosaro kariuomenėje 
tarnavo samdiniai iš įvairių tuometinio pasaulio kraštų, daugiausia iš 
Mesopotamijos bei gretimų kalnų. 

Atlyginimą kareiviai gaudavo dažniausia natūra ir taip patenkinda- 
vo savo poreikius. Miestai buvo įpareigoti duoti nustatytą duoklę ka- 
riuomenei, be to, tikriausiai mokėdavo tam tikrą sumą pinigų kareivių 
algoms. Hamurapis kareiviams dalindavo žemės sklypus, iš kurių jie 
turėdavo maitinti savo šeimą. Tačiau ši žemė nepasidarydavo jų nuosa- 
vybė, ja buvo leidžiama tik naudotis, bet ne parduoti ar paveldėti. Sū- 
nums tas sklypas likdavo tik su sąlyga, kad jie taip pat stos karo tarny- 
bon. Lenų valdytojai, žinoma, siekė, kad žemė pereitų jų nuosavybėn, ir 
ilgainiui jiems dažnai tai pavykdavo. Nabuchadonosaras, dalindamas 
lenus, irgi bandė. labiau pajungti sau kareivius, bet mažai ką telaimėjo. 

Babiloniečių kariuomenės pagrindas buvo pėstija; antrajame tūkstant- 
metyje, kai jie išmoko geriau panaudoti arklius, atsirado važiuotų kovo- 
tojų, o kiek vėliau — kavalerija. Įvairiais ginklais ginkluoti pėstininkai 
skaičiaus atžvilgiu pralenkdavo visus kitus. Svarbiausias ginklas tikriau- 
siai buvo lankas; be jo, lankininkai turėdavo tik trumpą kalaviją ir 
galbūt ietį. Kadangi šauliai patys negalėdavo prisidengti skydu, juos ly- 
dėdavo skydnešiai. Kai kariuomenė apguldavo tvirtovę, būdavo naudo- 
jami žmogaus aukščio pastatomi skydai, už kurių patogiai išsitekdavo 
du žmonės. Patys skydininkai turėdavo ietis ir kalavijus, todėl irgi ga- 
lėdavo kovoti artimose kautynėse. Sunkūs metaliniai skydai buvo kiek. 
nepatogūs, todėl kariai dažniau naudodavo pintinius arba odinius, nų- 
sagstytus metaliniais bumbulais. Speciali kariuomenės rūšis buvo svai- 
dytojai, kurie mėtydavo į apsiaustas tvirtoves akmenis arba deglus. Buvo 
vartojami taip pat kovos kirviai, akmeninės arba metalinės buožės, dvi- 
ašmeniai kirviai. Daugumas kareivių nešiojo odinę ar metalinę liemenę, 
antblauzdžius ir šalmą iš žalvario ar odos. Puolant priešui, šauliai ga- 
lėdavo užsidėti ir sunkius metalo šarvus, tačiau su jais būdavo labai 
nepaslankūs. 

Lankininkai šaudydavo ir iš kovos vežimų, tai buvo viena svarbiau- 
sių kariuomenės rūšių. Lengvi dviračiai vežimai, traukiami dviejų ar 
trijų arklių, veždavo kelis karius. Tarp jų būtinai būdavo vadelėtojas ir 
šaulys, vėliau prisidėjo skydnešys, kuris juos saugodavo ir taip pat 
galėjo kovoti su ietimi. Arkliai būdavo uždengiami gražiai papuoštomis 
gūniomis arba storais vilnoniais šarvais. Važiuotų kovotojų kariuomenė 
paprastai turėdavo gana ribotą kontingentą, nes jų apginklavimas atsi- 
eidavo brangiai. Bet visi karaliai stengėsi turėti kuo daugiau šitos ne- 
paprastai kovingos kariuomenės. Greitoji raitija dažniausiai persekioda- 
vo priešą. Raiteliai neturėjo balnų, sėdėdavo pritraukę kelius ant gūnios, 
pririštos diržu; balnakilpių taip pat nevartojo. Jų veiksmingiausias gink- 
las buvo lengvas lankas, rečiau ietis. 

Karo metu kariuomenė, aišku, žygiuodavo per sunkiai pereinamas 
arba nusiaubtas vietoves, kur nebūdavo nei kelių, nei tiltų. Todėl ja 
visados lydėdavo specialus dalinys, „pionieriai“, kurie statydavo ponto- 
ninius ar medinius tiltus arba tiesdavo — daugiausia kalnuose — kelius 
ir darydavo apgulčiai reikalingas mašinaš. Tai būdavo aukšta, vežiojama 
medinė pakyla, ant kurios kabodavo rąstas su metaliniu galu. Ant paky- 
los stovintieji kariai rasta įsiūbuodavo ir dauzydavo su juo mūro sienas. 
Pionieriai taip pat rengdavo lauko stovyklas, jei kariuomenei reikėdavo 
apsistoti ilgesniam laikui. Stovyklos atrodydavo kaip tvirtovės, apkastos 
žemių pylimais, su bokštais. Viduje stovėdavo įgulos palapinės, didelė, 
patogiai įrengta pastogė karaliui ar vyriausiajam vadui, būdavo virtuvės, 
aikštės gyvuliams ir ginklams. 

Babilono karaliai labai daug kariavo ir užgrobė didelius plotus, ta- 
čiau priešingai asirams jie beveik niekad apie tai nekalba įrašuose. Tad 
nieko nežinome apie jų kariuomenės dydį ar belaisvių skaičių. Asirų 
karalių įrašuose, kuriuos galime pateikti palyginimui, sakoma, kad vie- 
nos provincijos karių kontingentą sudarė trisdešimt tūkstančių šaulių ir 
trisdešimt tūkstančių skydnešių ir ietininkų. Taigi visa kariuomenė ga- 
lėjo būti keleriopai didesnė. O kur dar daugybė pagalbininkų: gurguo- 
lininkai, virėjai, tarnai ir daugelis kitų. Tačiau ar šie duomenys tikri, 
ar išpūsti, mes negalime pasakyti, 

"Karalių saugojo gvardija, vadovaujama kapitono. Šie kariai gindavo 
valdovą ne tik kare, bet ir taikos metu saugodavo rūmus ir karaliaus 
bei jo šeimos menes. Šitie rinktiniai kariai rūmų teritorijoje dažniausiai 
turėdavo atskiras patalpas. 

Didžiuliai Nabuchodonosaro rūmai, kurie stovėjo saugomi Babilono 
miesto sienų, buvo milžiniškas pastatų kompleksas su daugybe patalpų, 
kurias apžvelgę, galime susidaryti Babilono karalių gyvenimo ir buities 
vaizdą. Pagrindinis rūmų įėjimas buvo iš rytų pusės, pro kurią ėjo Pro- 
cesijų gatvės tęsinys. Į pirmą didelį kiemą, prie kurio iš pietų ir šiaurės 
šliejosi daugelis Kambarių, reikėdavo eiti pro saugomus vartus. Galimas 
dalykas, jog čia turėjo tarnybines patalpas gausi valdininkija. Keliose 
pietų pusės patalpose, matyt, buvo akmentašio dirbtuvė. Čia iš smulkia- 
grüdzio alebastro buvo daromi. aukšti laibi buteliai, kurių, be abejo, rū- 
muose reikėdavo gana daug. Į antrąjį kiemą, vidurinįjį, taip pat galėjai 
patekti tik pro didžiulius vartus, abipus kurių esančios patalpos tikriau- 
siai irgi priklausė administracijai. Čia aukštiems valdininkams suplauk- 
davo pranešimai iš visų karalystės kampų, iš čia buvo vadovaujama eko- 
nomikai, kontroliuojamas duoklės rinkimas. Ypač erdvi patalpa vidurinio 
kiemo pietuose, matyt, buvo vyriausiojo valdytojo namų dalis, jo reziden- 
cija. Daugelyje mažesnių kambarių buvo įsikūrusios kanceliarijos. Taigi 
visa, jau mūsų apžvelgta, rūmų dalis priklausė administracijai, o pro tre- 
čiuosius monumentalius vartus patekdavai į erdvų pagrindinį kiemą, kur 
puoSniausiose menése gyveno pats karalius. "Pietuose stovėjo didžioji 
sosto salė, penkiasdešimt dviejų metrų ilgio ir septyniolikos pločio, su 
trejomis durimis į kiemą. Priešais viduriniąsias duris salės sienoje buvo 
niša su laipteliais — čia, reikia manyt, stovėjo Nabuchodonosaro sostas. 
Karalius jame sėdėdavo iškilmingomis progomis, per religines šventes ir, 

galimas daiktas, priimdamas pasiuntinius ar kKontribucijos mokėtojus. 
Salė atrodė impozantiškai jau iš kiemo pusės. Visas jo frontonas buvo 
išpuoštas spalvotų plytų reljefais — didžiuliais, kolonas primenančiais 
medžiais — tikriausiai babiloniečių „gyvybės medžiais“. Apačioje ėjo 
frizas su žingsniuojančiais liūtais, panašiais į Procesijų gatvės liūtus. 
Nabuchodonosaras savo pilį gražino kaip tiktai galėdamas ir apie tai 
viename įraše yra pasakęs: „Babilone, savo numylétame mieste, kuris 
man brangiausias, aš pastačiau rūmus, namus, Kad žmonės stebėtųsi, kad 
šalis būtų vieninga, — nuostabų statinį, savo karališkosios didenybės þu- 
veinę... Jų stogui liepiau nukirsti didžiulius kedrus, duris padaryti iš 
kedro medžio ir apkalti variu, į vartus įdėjau slenksčius ir vyrius iš Zal- 
vario. Sidabrą, auksą, brangakmenius, visa, kas yra vertinga ir puiku, 
visus kilmingumą puošiančius turtus ir gėrybes juose sudėjau, paver- 
čiau juos didžiausiu karaliaus lobynu" 7. Šis aprašymas rodo, su kokia 
nežabota prabanga Nabuchodonosaras puošė savo rūmus. Didžiosios sos- 
to salės lubas, matyt, laikė sijos, sienos buvo švariai nutinkuotos baltu 
gipsu. Daugelyje patalpų prie pagrindinio kiemo, galimas daiktas, gu- 
lėjo karaliaus lobiai. Kambariuose už sosto salės būta daug šulinių, iš 
kurių tikriausiai karaliui ir jo dvarui semtas ypač švarus, išfiltruotas 
vanduo. Čia pilies siena turėjo vartelius, pro kuriuos buvo galima pa- 
tekti į rūmus nevaikštant per anksčiau minėtus kiemus ir pagrindinį 
įėjimą. 

Vakarinė rūmų dalis tiesiogiai nesišliejo prie kitų statinių ir stovėjo 
kiek. žemiau. Todėl grindys čia buvo kelis kartus aukštinamos, daromi 
nuožulnūs pakilimai. Šią rūmų dalį pastatė dar Nabopalasaras, o jo sū- 
nus Nabuchodonosaras tik restauravo ir pataisė. Galima spėti, kad čia 
buvo tikroji karaliaus buveinė, privačioji milžiniškų rūmų dalis. Keturi 
vienodi namai kiemo pietuose, galimas daiktas, buvo valdovo žmonų, ku- 
rių kiekviena su savo vergėmis ir tarnaitėmis gyveno atskirame bute. 
Kurios patalpos laikytinos karaliaus gyvenamaisiais kambariais, labai 
sunku nuspręsti, nes abiejose vadinamojo priestato kiemo pusėse yra 
kitų gyvenamųjų pastatų. Visam rūmų kompleksui būdinga tai, kad 
kiekvienas kiemas yra jo dalies centras. Aplink kiemą spiečiasi kelio- 
lika namų, kad ir prilipintų vienas prie kito, tačiau atskirų. Kiekvienas 
namas savo ruožtu vėl turi mažą kiemelį. Pagrindinė patalpa visada šiau- 
réje, kadangi nuo saulės atgręžtoje pusėje buvo vėsiausia ir maloniausia 
gyventi. 

Rūmų teritorijoje randame dar vieną ypatingą, niekur kitur nesutin- 
kama statinį, plačiai išgarsėjusius ,KabanCiuosius sodus". Jie buvo šiau- 
rės rytuose prie pat miesto sienos, netoli Ištarės vartų. Tai keturiolika 
pailgų, visiškai vienodų patalpų abipus koridoriaus, einančio per vidurį. 
Jos sumūrytos iš plytų ir tašytų akmenų, uždengtos cilindriniais skliau- 
tais; tai vieni pirmųjų laisvai stovinčių sklautinių pastatų apskritai. Vie- 
noje patalpoje iškastas kvadratinis šulinys su pailga šachta kiekviename 
šone; matyt, jame buvo įtaisytas mechaninis vandens semtuvas. Prietai- 
sas kėlė vandenį aukštyn, kur jis paskui tekėdavo virš skliautų įtaisytomis 
terasomis. Čia tikriausiai stovėjo laiptuotas statinys, kurio pats viršus 
buvo prie įtvirtinimų sienos, šalia Ištarės vartų. Terasos buvo padarytos iš 

molio plytų ir nevienodo aukščio. Ant jų gulėjo supiltas žemės sluoks- 
nis, pakankamai storas, kad galėtų augti medžiai ir kitokia augalija. 
Pastatęs šį pra$matnu statinį, karalius įrengė terasomis kylantį soda, 
kaip spėjama, savo žmonai kalnietei, kad ji, neišeidama iš rūmų, galėtų 
mėgautis medžių paunksne. Po sodu esančios skliautuotos patalpos buvo 
puikūs, vėsūs sandėliai. ۱ 

Tačiau Nabuchodonosaras turėjo ne tik šiuos rūmus. Jis liepė, kaip 
viename įraše sakosi (žinoma, perdėdamas), per penkiolika dienų už Ba- 
bilono miesto sienų pastatyti kitus rūmus. Viena jų pusė rėmėsi į Pro- 
cesijų gatvę. Klojant jų pamatus, reikėjo atlikti milžinišką darbą, nes 
anksčiau toje vietoje, matyt, ėjo Arachtaus kanalas, kurį teko užpilti. 
Visą plotą darbininkai išpylė per metrą plytgaliais, ant jų išmūrijo pa- 
matus. Atrodo, jog statybos metu Nabuchodonosaras daug sykių keitė 
planus, ir architektai, vykdydami jo norus, turėjo vis perstatinėti. Šiais 
rūmais Nabuchodonosaras troško pranokti visus iki tolei buvusius puoš- 
niausius ir prašmatniausius pastatus. Grindis liepė iškloti įvairiaspalvė- 
mis akmens plokštėmis, sienose iškalti reljefus, 0 prie vartų pastatyti 
dideles skulptūras — matyt, nusižiūrėjo į Asirijos valdovus. Atrodo, kad 
karalius šiuose rūmuose vėliau įsirengė tikrąją būstinę, o pietinėje pi- 
lyje paliko didikus su visa karalystės administracija. 

Pagrindinėje pilyje buvo gausi senovės laikų ir tolimų kraštų meno 
kolekcija, surinkta Nabuchodonosaro ir, aišku, jo pirmtakų. Su tam tik- 
romis išlygomis ją galima laikyti pirmuoju muziejumi. Tačiau karaliai 
kūrinius rinko ne tiek dėl to, kad domėjosi menu, o iš noro pasididžiuo- 
ti. Vertingi paminklai, pargabenti iš įvairių Priešakinės Azijos rajonų 
kaip trofėjai, turėjo parodyti, kokia didžiulė yra Babilono galybė. Se- 
niausias iš čia rastų meno paminklų buvo sukurtas vos ne prieš du tūks- 
tančius metų prieš Nabuchodonosarą ir priklausė šumerų kunigaikščiui 
Šulgiui. Be to, buvo dvi dioritinės jau Hamurapio sugriauto Mario mies- 
to kunigaikščių statulos. Iš Asirijos čionai pateko daugybė skulptūrų ir 
įvairių asirų karalių įrašų. Labai įdomi yra bazalto plokštė su asirų ka- 
raliaus: Adadnirario II įrašu; plokštė skersai perbrėžta plačiu rėžių, ta- 
čiau tebėra įskaitoma. Tuo įrėžimu, matyt, norėta parodyti, kad asiro ga- 
lybė visai palaužta ir magiška įrašo galia sunaikinta. Čia buvo rastas ir 
pirmojo tūkstantmečio pradžioje Marį ir Suchį valdžiusio gubernatoriaus 
reljefas, kuriame jis vaizduojamas besimeldžiantis dievams, o įraše gi- 
riasi davęs pradžią bitininkystei: Didžiausias „muziejaus“ eksponatas — 
milžiniškas bazalto liūtas, pamynęs parblokštą žemėn žmogų. Šio grioz- 
diško ir galbūt dar neužbaigto kūrinio data labai ginčytina, jis gali būti 
iškaltas netgi trečiajame tūkstantmetyje. Iš Sirijos taip pat yra keli 
dalykai, reikia manyti, paimti per karo žygį. Nabuchodonosaro laikais 
kolekcija tikriausiaį buvo dar gausesnė. 

Kaip aiškėja iš išrašų, daugumas Babilono karalių, pavyzdžiui, Nabu- 
chodonosaras ir Nabonidas, domėjosi archeologija. Statydami naujas 
šventyklas, jie liepdavo senųjų vietoje nuodugniai ieškoti buvusių sta- 
tinių įkūrimo dokumentų. Karaliai taip darė daugiausia religiniais sume- 
timais, kadangi norėjo laikytis visų ten užrašytų dievo nurodymų. Įkūri- 
mo dokumentą palikdavo toje pačioje vietoje, o savo radiniu girdavosi. 

Pavyzdžiui, Nabonidas, vienas Nabuchodonosaro įpėdinių, šitaip rašo: 
„Įkūrimo dokumentų. .. nuo Sargono, Babilono karaliaus, ir Naramsino, jo 
sūnaus, mano karališkojo pirmtako, laikų iki pat Nabonido, Babilono 
Karaliaus, valdymo laikų niekas nebuvo regėjęs. Kurigalzus, Babilono 
karalius, karalius, kuris buvo prieš mane, ieškojo, bet įkūrimo akmens 
nerado... Asarchadonas, Asirijos karalius, visų šalių kariuomenei liepė 
ieškoti, bet įkūrimo akmuo nebuvo aptiktas. Nabuchodonosaras, mano 
karališkasis pirmtakas, susišaukė labai daug darbininkų. .. ieškojo, vargo, 
kasė gilyn, bet įkūrimo dokumento ir jis nerado. Užtat aš, Nabonidas, 
Babilono karalius, Esangilos ir Ezidos šventyklų globėjas, teisėto viešpa- 
tavimo laikais dievobaimingai nusilenkęs Akado Ištarei, sapnavau pra- 
našingą sapną... Daugybę savo vyrų aš pasiunčiau ieškoti įkūrimo ak- 
mens. Trejus metus kasiau Nabuchodonosąro šachtas, ieškojau dešinėje 
ir kairėje, pirmyn ir atgal, bet nieko neradau...“ * Pagaliau karaliui vis 
dėlto pavyko rasti dokumentą, ir tada jis galėjo ramiai statyti naują 
šventyklą. 

Be religinių prievolių, kaip, sakysim, naujų šventyklų statyba, ir įvai- 
riopos karinės veiklos, karaliui daug rūpesčių atnešdavo ir krašto val- 
dymas. Reikėdavo prižiūrėti aukštus valdininkus, kontroliuoti, kaip jie 
atlieka tarnybines pareigas, tikrinti stambesnių statybų žemės ūkyje ir 
karaliaus dvaruose planus, priiminėti pasiuntinius ir duoklės mokėtojus. 
Visam tam buvo nustatytas griežtas ceremonialas, kuris tikriausiai už- 
trukdavo daug laiko, o gausiam dvariškių būriui duodavo progą paro- 
dyti savo reikalingumą. Karalius turėdavo ir pramogų: medžiodavo stam- 
bius laukinius žvėris arba leisdavo laiką savo rūmų menėse linksminamas 
muzikantų, fokusininkų, šokėjų arba imtynininkų bei kumštininkų. Be 
to, dvare buvo didelis haremas, kuriame gyveno merginų iš įvairių šalies 
vietų ir tolimų kraštų princesių; jos taip pat padėdavo karaliui prasi- 
blaškyti. 

Karalius laikė gausų būrį dvariškių, kuriems savo nuožiūra skirdavo 
įvairias pareigas. Aukščiausi valdininkai buvo gubernatoriai ir prefek- 
tai, kurie tvarkydavo visos provincijos reikalus. Karaliaus rūmų darbus 
prižiūrėjo ir tvarkė aukšti didikai: viziris, ekonomas, vyriausiasis duon- 
raikys, finansų ministras. Jie valdė visą šalį, vadovavo jos užsienio po- 
litikai, valstybinių sutarčių sudarymui, stambių žemės ūkio projektų 
vykdymui ir valdovo dvarų priežiūrai. Dvariškiams vadovavo ekonomas: 
skirstė jiems darbus, prižiūrėjo personalą, rūpinosi karaliaus patogumais 
ir poreikiais. Lėšomis rūpinosi tam skirtas ministras. Tikriausiai jam ne 
visuomet būdavo lengva surasti pinigų dideliems karo žygiams ar sta- 
tyboms. Per jo rankas taip pat eidavo įvairios pajamos, plaukiančios į 
dvarą, — tiek natūra, tiek metalo pinigais. Be šių didikų, buvo aibė vi- 
durinių ir žemesniųjų valdininkų, kurie dirbo dvaro kanceliarijose, mies- 
te ir šalyje. Daugelis jų buvo prasimušę iš raštininkų luomo, nes einan- 
tiems aukštesnes pareigas pirmiausia reikėdavo mokėti skaityti ir rašyti. 
Jie tvarkė ne tik pajamų ir išlaidų apskaitą, bet ir sudarinėjo gyvento- 
jų sąrašus, tiekiančius Žinių apie gyventojų gimimą ir mirimą, apie dar- 
bingus ir privalančius mokėti mokesčius piliečius, apie vyrus karo prie- 
volininkus. 

Visiems šitiems dvariškiams reikėjo mokėti atlyginimą, aišku, pri- 
klausomai nuo užimamos vietos ir titulo. Kadangi jie dažnai naudoda- 
vosi dykai pastoge, maistu ir gaudavo rūbus, daugelis jų asmeninių reik- 
mių būdavo jau patenkintos. Išlaikyti šeimai paprastai gaudavo žemės 
sklypelį, kurį dirbdavo patys arba išnuomodavo. Be to, dvariškiai daž- 
nai imdavo ir piniginį atlyginimą. Tai patvirtina Chorsabado rūmuose 
rastas algų sąrašas. Vyriausiasis kariuomenės vadas gaudavo dešimt mi- 
nų sidabro, penketą geresnių rūbų ir penketą paprastų; pirmasis minist- 
ras — šešias Minas sidabro, trejetą geresnių rūbų ir porą paprastų; vy- 
riausiasis teisėjas — tris minas sidabro ir trejetą geresnių rūbų; ministro 
pavaduotojas — tris minas sidabro ir trejetą geresnių,rūbų; rūmų minist- 
ras — penkias minas.sidabro, trejetą geresnių rūbų ir porą paprastų; rū- 
mų valdytojas — vieną miną sidabro ir vienas geresnės kokybės drapa- 
nas. Kartais aukštesnieji valdininkai prasimanydavo pajamų, nuomoda- 
mi karaliaus rūmų tarnybas ir už tai pasilikdami tam tikrą įplaukų dalį. 

Duoklę rinkdavo specialiai paskirti karaliaus valdininkai, kurie at- 
sakydavo už tai, kad jos būtų gautos laiku. Dažnai jie iš anksto sumo- 
kėdavo dvarui priklausančią sumą, o paskui surinkdavo ją iš gyventojų ۰ 
Rinkėjai dažnai savo nuožiūra mokesčius padidindavo, tiesiog plėšte iš- 
plėšdavo ir gerai pasipelnydavo. Kad visi piliečiai mokėtų ne mažiau, 
negu reikia, jų turtas būdavo surašinėjamas, pajamos registruojamos. Ha- 
murapio laikais mokesčių norma laisviems piliečiams buvo dešimt pro- 
centų nuo pajamų, pusiau laisviems ir priklausomiems gyventojams — 
trisdešimt trys ir trečdalis procento. O kai karalių ypač prispirdavo pi- 
nigų stiglius, mokesčiai pašokdavo iki pusės pajamų. Duoklę reikėdavo 
mokėti tiek natūra, tiek pinigais, be to, piliečiai dar eidavo lažą visuo- 
meninėse statybose, tai yra padarydavo tam tikrą darbą, tiesdami kelius, 
įrenginėdami drėkinimo sistemas, statydami tvirtoves ir visų pirma šven- 
tyklas. Pradėjęs ypač dideles statybas, karalius galėdavo į šiuos darbus 
suvaryti daugumą gyventojų. Kaip griežtai karaliai reikalaudavo, kad val- 
diniai laiku ir iki paskutinės kruopelės atiduotų duokles, kalba daugybė 
Babilono valdovų laiškų valdininkams visose šalies dalyse. Tie laiškai 
skamba maždaug taip: ,Marduknasirui ir Sipar Amnanumo teisėjams 
pasakyk: taip (sako) Abiešuchas: ėriukų priėmėjas man sakė, kad jūs 
nepristatėte į Babiloną trisdešimt ėriukų duoklės. Kodėl jūs iki šiol tuos 
trisdešimt ėriukų, savo duoklės, nepristatėte į Babiloną? Kaip jūs išdrį- 
sote šitaip pasielgti? Dabar aš siunčiu pas jus raitelį, ir kai tik pamaty- 
site šį mano laišką, siųskite savo trisdešimties ėriukų duoklę į Babiloną. 
Jeigu duoklės neatgabensite į Babiloną, tai jums už kiekvieną eriuka 
reikės mokėti po šekelį sidabro“ ®. Visais laikais karaliai mokėjo labai 
išradingai surasti vis naujų pajamų šaltinių ir kone už viską imti iš pi- 
liečių mokesčius. Už krovinių gabenimą upėmis ir kanalais, už važinėji- 
mą prekybos keliais, už leidimą ką nors įvežti ar išvežti — už viską ka- 
ralius reikalaudavo mokesčio ar tam tikros pajamų dalies. Todėl atlei- 
dimas nuo mokesčių būdavo viena didžiausių privilegijų, kurią gaudavo 


* Daugelis tyrinėtojų neigia, kad Babilonijoje buvusi tokia „mokesčių atpirkimo“ 
praktika. 


71 


kaip ypatingą malonę pasižymėję valdininkai ir dvariškiai. Labiausiai 
ios siekdavo šventyklos, kadangi baisiai nenorėjo mokėti duoklės nuo 
savo gausių pajamų. Didieji prekybos miestai taip pat visą laiką siekė 
iš karaliaus atleidimo nuo mokesčių ar bent tam tikro mokėjimų suma- 
žinimo. Ypač sunkiais laikais valdovai norom nenorom turėdavo leisti 
įsakus dėl mokesčių sumažinimo visiems, kad vidutinieji ir žemieji val- 
dinių sluoksniai galutinai neprasiskolintų. Tačiau tos lengvatos niekad 
netverdavo ilgai, kadangi dvaro išlaikymas, daugybės šventyklų ir puoš- 
nių namų statyba bei karo žygiai surydavo didžiules sumas, ir karalius 
vėl turėdavo veržti mokesčių varžtus. Tiesa, po pergalingų karo žygių 
duoklės kuriam laikui sumažėdavo, nes laimikis, gautas, sakysime, iš už- 
grobtų turtingų Sirijos ar Palestinos prekybos miestų, padengdavo dau- 
geli išlaidų. 

Visas valdinių prievoles reguliuodavo įstatymai, todėl jas fiksuoti 
raštuose buvo vienas svarbiausių karaliaus rūpesčių. Valdovas buvo 
vyriausiasis įstatymų leidėjas ir juos leisdavo liepiamas Saulės dievo, 
viską žinančio, visą teisybę ir neteisybę matančio dangaus valdovo. To- 
dėl ir karaliaus Hamurapio įstatymų. steloje vaizduojama, kaip valdovas 
iš sėdinčio Saulės dievo rankos simboliškai ima įstatymus. Platus Hamu- 
rapio kodeksas yra vienas svarbiausių senovės teisės pažinimo šaltinių, 
kadangi jis apima įvairiausias gyvenimo sritis. Šiuo įstatymų rinkiniu 
galima pasinaudoti tiek tyrinėjant Babilono klasinę visuomenę ir ūkinę 
veiklą, tiek prekybą ir amatus, šeimą ir magiją. Jį sudaro du šimtai aš- 
tuoniasdešimt du paragrafai, sugrupuoti (tiesa, nelabai griežtai) pagal 
atskirus objektus. Hamurapis buvo ne pats pirmasis įstatymų leidėjas; 
jau daugelį šimtmečių žmonių bendras gyvenimas buvo tvarkomas pagal 
tam tikras normas, kurių svarba ypač išaugo atsiradus klasinei visuo- 
menei ir ėmus didėti turtinei nelygybei tarp atskirų gyventojų grupių. 
Teisė tapo valdančiųjų įrankiu, priemone išlaikyti valdžiai. Šimtmečiais 
is lūpų į lūpas perduodamą papročių teisę užrašė jau šumerai trečiojo 
tūkstantmečio pabaigoje, ir nuo to laiko teisėtumo vykdymas iš tradi- 
cijos tapo svarbiausia valdovo pareiga. Pagaliau Hamurapis liepė val- 
dininkams surinkti ankstesnius įstatymų rinkinius, perdirbti ir pritaikyti 
jo laikams. Tačiau tebėra neaisku, kaip iš tikrųjų tie įstatymai veikė 
kasdieninį gyvenimą ir ar teisėjai iš tiesų jų laikėsi. Išlikę teisiniai do- 
kumentai leidžia spėti, kad žiaurios bausmės, numatytos už daugelį ma- 
žų nusikaltimų, nebuvo vykdomos, kad jomis tik norėta pagąsdinti. Ha- 
murapio įstatymų kodeksas .dar ilgus šimtmečius buvo labai vertinamas — 
tai patvirtina vėlesni kai kurių paragrafų nuorašai. Kadangi dokumentų 
iš kitų amžių labai mažai teišlikę, apie teisės raidą vėlesniais laikais ga- 
lime kalbėti apytikriai. Iš Naujosios Babilonijos periodo turime tik nedi- 
delę įstatymo nuotrupą, iš kurios nedaug ką galime sužinoti. Taigi, api- 
būdindami pirmojo tūkstantmečio teisę, turime naudotis daugiausia Ha- 
murapio įstatymais ir išvadas daryti su tam tikromis išlygomis. 

Baudžiamojoje teisėje vyravo atpildo principas, beje, taikomas at- 
sižvelgiant į kaltinamojo ir kaltintojo visuomeninę padėtį. Už nusikalti- 
mus būdavo baudžiama pagal taisyklę: akis už akį, dantis, uz dantį. Mir- 
ties bausmė grėsdavo beveik už keturiasdešimt nusikaltimų, ypač už 

įvairias rūmų ir šventyklų: turto vagystes bei vagiliavimą gaisro metu. 
Įstatymai reikalavo mirtimi bausti ir už melagingą apkaltinimą ypač 
sunkiu nusikaltimu, už neištikimybę savo vyrui, už tyčinę žmogžudystę, 
kraujomaišą ir daugelį kitų nusikaltimų. Mirties bausmė būdavo vykdo- 
ma labai įvairiai — priklausomai nuo nusikaltimo pobūdžio. Nuteistaji 
prigirdydavo, sudegindavo, sodindavo ant kuolo arba mirtinai užvalkio- 
davo. Už mažesnius nusižengimus kaltininkui būdavo išduriama akis, 
nukertama ranka arba nupjaunama ausis, ir, savaime aišku, skiriamos 
įvairios plakimo bausmės. 

Turtingųjų Klasės atstovai už daugelį nusikaltimų mokėdavo pinigi- 
nes baudas. Vergams tokios bausmės buvo netaikomos, nes šie apskritai 
neturėjo jokio turto. Už padarytą žalą kaltasis turėdavo nukentėjusia- 
jam atiduoti tokį pat daiktą ar gyvulį ir dar mokėti pabaudą. Pabaudos 
suma labai įvairuodavo — nuo dvigubo padarytosios žalos dydžio iki 
trisdešimteriopo (už rūmų 7 šventyklų turto gadinimą). Kai kuriais at- 
vejais kaltasis būdavo išvaromas iš kaimo bendruomenės, taigi ir iš na- 
mų, netekdavo viso turto ir turėdavo gyventi be šeimos, be savo dievų 
globos. Tokia bausmė pirmiausia būvo skiriama už kraujomaišą tarp tė- 
vo ir dukters ir už kelis kitus nūsikaltimus. Tėvas galėjo reikalauti baus- 
mės sūnui, jei šis prieš jį ne kartą buvo pakėlęs ranką, ir išvyti iš namų; 
tada sūnus, žinoma, netekdavo visų teisių į palikimą. 

Babilonijos, šeimos teisė verta ypatingo dėmesio, nes, ją nagrinė- 
dami, galime daug sužinoti apie moters padėtį, šeimyninį gyvenimą ir 
vaikų auklėjimą. Babilono moteris nebuvo beteisė, ji, pavyzdžiui, galėjo 
dalyvauti visuomeniniame gyvenime, sudarinėti sutartis ir užimti kai ku- 
riuos valdžios postus. Tačiau dėl to jos niekas nelaikė lygiateise su vy- 
ru, nes išsikovoti įtakingą padėtį, neskaitant nedaugelio išimčių, jai buvo 
neįmanoma. Tos retos išimtys — tai pirmiausia aukštos tarnybos šven- 
tyklose, kurias galėdavo užimti tik karaliaus dvaro arba aukščiausių vi- 
suomenės sluoksnių moterys. Šeimoje moteris taip pat dažnai turėdavo 
užleisti pirmenybę vyrui. Nelygybę matome jau nuo santuokos, nes 
moteris vargu ar galėdavo pati nuspręsti, už ko tekės. Tėvas išrinkdavo 
dukteriai vyrą, duodavo kraitį, o jaunikis dažniausiai sumokėdavo būsi- 
mam uošviui tam tikrą išpirką. Paskui būtinai reikėdavo surašyti vedy- 
bų sutartį, nes kitaip santuoka būdavo neteisėta. Vieną tokią sutartį iš 
Senojo Babilono laikų galima pacituoti kaip pavyzdį: „IStarumi, Buza- 
zumo ir Lamasatumos dukterį, pasiėmė už žmoną Varad Sinas, Ibni Sino 
sūnus, iš jos tėvo Buzazumo... Varad Sinas Buzazumui ir Lamasatumai 
davė už ją išpirkos du trečdalius svaro sidabro ir vieną vergą. Nei Buzazu- 
mas, nei Lamasatuma, nei Buzazumo vaikai niekad nereikš jokių teisių į 
„Ištarumi. Jei Varad Sinas pames Ištarumi, tai turės mokėti vieną svarą si- 
dabro, jei Ištarumi pames Varad Sina,' tai bus numesta nuo bokšto. Die- 
vais Šamašu ir Aja, Siparo miestu ir karaliumi jie prisiekė, kad niekados 
nekels jokių priekabių“ *. Po to išvardyta penkiolika santuokos liudinin- 
kų. Iš dokumento teksto matyti, kad skyrybų atveju sutuoktiniams kelia- 
mos skirtingos sąlygos. Moteriai išsiskirti būdavo nepaprastai sunku — 
tik tada, kai vyras iš tiesų baisiai skriausdavo. Jeigu skundas likdavo 
nepripažintas, tada ją už melagingą vyro apkaltinimą mesdavo į vande- 

nį arba kitaip nužudydavo. O vyras galėdavo žmoną išvyti 1۳ 69 
priežasties, tik turėdavo jai sumokėti skyrybų mokestį ir grąžinti kraitį. 
Svarbia skyrybų priežastimi laikyta nevaisingumas ar sunki žmonos liga, 
tačiau tokiu atveju vyras turėdavo rūpintis jos išlaikymu. Jei vyras įro- 
dydavo, kad žmona švaistūnė ir apsileidėlė, paramos duoti nebereikėdavo; 
kartais jis net turėdavo teisę pasilikti žmoną namuose kaip vergę. Vyro 
už skyrybas niekas nebausdavo *, o moterį už tą patį nusižengimą mes- 
davo į vandenį, tai yra pasmerkdavo mirti. 

Be pirmosios Žmonės, vyrui buvo leidžiama turėti namuose keliolika 
antraeilių; teisiškai jos visos stovėdavo žemiau už pirmąją. Daugiau- 
gia tai būdavo vergės, šeimininko padarytos sugulovėmis. Jos ir toliau 
likdavo vergės, tačiau, pagimdžiusios vaikų, po šeimininko mirties ga- 
lėdavo gauti laisvę. Jeigu šeimininkas vergės vaikus viešai pripažin- 
davo savais, tai jie gaudavo laisvę ir beveik tokias pat teises į paliki- 
mą, Kaip ir pirmosios žmonos vaikai. Babiloniečių šventyklų žynėms 
buvo taip pat leidžiama ištekėti, tačiau uždrausta gimdyti vaikus. To- 
dėl, kad vyras galėtų pratęsti giminę, jos atsivesdavo kraičio vergę. 
Kadangi aukštesniosios žynės būdavo turtingos, vyrai mielai sutikdavo 
su šiuo reikalavimu; vergių padėtis visada likdavo tokia pati. 

Svarbiausias babiloniečių santuokos tikslas — susilaukti kuo daugiau 
palikuonių, nes mirusiųjų kultas uždėdavo vaikams pareigą rūpintis 
tėvų sielomis. Bevaikės šeimos dažnai įsūnydavo svetimus, kuriems ta- 
da tekdavo ir šios vaikų pareigos. Vėlesniais laikais dažnai būdavo įsū- 
nijama vien tiktai norint įsigyti žemės, kurios įstatymai neleisdavo nei 
pirkti, nei parduoti; toks įvaikinimas virto grynu teisiniu formalumu. 
Šeimos galva turėjo beveik neribotas teises į vaikus, galėdavo skirti 
jiems bet kokį darbą ir netgi atiduoti už skolas trejiems metams ver- 
gijon. Paveldėjimo klausimu buvo daug nuostatų. Teisę į palikimą pir- 
miausia turėjo sūnūs, o dukterų dalis būdavo įskaitoma į kraitį. Žmo- 
nai tebuvo leidžiama pasilikti namuose ir naudotis atsineštu kraičiu; 
be to, ji galėdavo pasilikti gautas iš savo vyro dovanas. Vyriausiajam 
sūnui tekdavo geresnioji palikimo dalis, dažniausiai ir tėvų namai. Ki- 
tiems sūnums turtas būdavo padalijamas po lygiai. Naujojo Babilono 
laikais įstatymuose jau daromas skirtumas tarp vaikų iš pirmosios ir 
antrosios teisėtos santuokos: pirmieji pasidalydavo du trečdalius turto, 
o antrieji tik trečdalį. 

Suprantama, nepaisant visų teisinių nuostatų, kasdieniniame gyve- 
nime dažnai kildavo ginčų, kurių nesutariančios šalys pačios nebeišspręs- 
davo ir kreipdavosi į teismą. Teisdavo keletas valstybės skirtų teisėjų, 
kuriems kaip tarėjai talkininkaudavo seniūnai, tai yra kaimo ar miesto 
žinomiausi žmonės. Tikriausiai būta įvairių instancijų. Paprastus ginčus, 
matyt, labai greitai išspręsdavo ir maža kolegija, o painios bylos, ko 
gero, pasiekdavo patį karalių. Teismas paprastai posėdžiaudavo prie 
miesto vartų, kartais specialiose šventyklos arbą rūmų patalpose. Tei- 
sėjai turėdavo būti labai teisingi. Penktajame Hamurapio kodekso pa- 


* Už sanguliavimą su ištekėjusia moterimi vyras būdavo baudžiamas mirties bausme, 
Santykiai su verge nebuvo laikomi vedybinės ištikimybės laužymu. 

ragrafe sakoma: „Jeigu teisėjas, spręsdamas bylą, paskelbė nuosprendį, 
liepė parašyti dokumentą, o paskui savo nuosprendį pakeitė, tai tą tei- 
sėją reikia patraukti tieson už tai, kam pakeitė paskelbtąjį nuosprendį; 
jis turi dvylikeriopai atlyginti byloje pareikštą ieškinį, teismo susirin- 
kime pakilti iš teisėjo kėdės ir jau daugiau niekad nebegali spręsti by- 
lų kartu su teisėjais“. Apskritai teisėjai stengdavosi nesutariančias pu- 
ses pirmiausia sutaikyti gražiuoju, ir tik tada, kai to padaryti nepavyk- 
davo, byla patekdavo į teismą. Byloje būdavo svarbu turėti reikalingus 
rašytinius dokumentųs arba liudininkus, nes be jų sunkiai pavykdavo 
ką įrodyti. Priešingu atveju reikėdavo prisiekti dievams, kartais pačio- 
je šventykloje. Už netikrą priesaiką arba melagingą liudijimą būdavo 
griežtai baudžiama kaip už dievų įžeidimą. Teisėjai laikydavosi esamų 
įstatymų, tačiau daugeliu atvejų, matyt, teisdavo pagal paprotinę teisę 
ir precedentą. Nuodugniau pagrįsti nuosprendžio jiems tikriausiai 
nereikėdavo. 

Valstybiniai nusikaltimai, pavyzdžiui kėsinimasis į esamą santvar- 
ką arba valdovo įžeidimas, būdavo nagrinėjami specialiai sušauktuose 
teismuose, kuriems pirmininkaudavo pats karalius. Apie tokį atvejį, 
matyt, kalbama šiame dokumente: „Babaachuidina, Nabuachebulito sü- 
nus, skatino nedorybes ir nusikaltimus, turėjo piktų kėslų. Jis nesilaikė 
priesaikos karaliui, savo valdovui, ir ruošė valstybės išdavystę. Šiomis 
dienomis Nabuchodonosaras, Babilono karalius, kunigaikštis, daugybės 
žmonių patarėjas ir ganytojas, kuris kaip Saulės dievas apžvelgia visus 
kraštus, kuris neša teisybę ir teisingumą, kuris naikina nusikaltėlius ir pik- 
tadarius, patikrino piktus Babaachuidinos darbus, sučiupo jį ruošiantį są- 
mokslą ir už padarytąją niekšybę patraukė tieson tautos susirinkime. 
Rūsčiai žiūrėjo jis i jį, pasmerkė jį mirti, ir jam buvo perpjauta gerk- 
lé" i, Sąmokslininko turtas atiteko Nabu šventyklai. Didikas Babaachu- 
idina, matyt, nesilaikė šventosios priesaikos ir buvo patrauktas atsako- 
mybén. Šią priesaiką duodavo visi didikai ir dvariškiai Zengianciam į 
sostą naujam karaliui. Jie įsipareigodavo remti jo valdžią, būti ištiki- 
mi, paklusnūs ir gerbti dinastiją, tai yra pripažinti teisėtus sosto įpėdinius. 

Žengimo į sostą iškilmės dažniausia vykdavo vyriausiojo dievo 
šventykloje — taip būdavo pabrėžiamas glaudus karaliaus ryšys su dva- 
sininkija ir šventyklomis. Didžiųjų šventyklų parama ir palankumas 
buvo viena svarbiausių ilgo karaliavimo sąlygų. Iš pradžių karalius tu- 
réjo pasaulietinę ir religinę valdžią. Vėlesniais laikais valdovas jau 
nebebudavo vyriausias Zynys; tas pareigas perėmė aukščiausiasis dva- 
sininkas. Tiesa, daugelyje kulto apeigų ir švenčių valdovas tebevaidino 
svarbų ir nepakeičiamą vaidmenį, tačiau Naujosios Babilonijos laikais 
vyraujančią padėtį šventyklose turėjo vien dvasininkija. Todėl dažnai 
tarp karalių ir žynių užvirdavo kovos dėl valdžios, kurios neretai tu- 
rėdavo rimtų padarinių. Pavyzdžiui, dvasininkų intrigų auka tapo Na- 
buchodonosaro sūnus ir įpėdinis; žyniai pasodino sostan sau tinkamesnį 
kandidatą. Todėl karaliai stengdavosi dovanomis, statybomis ir privile- 
gijomis užsigarantuoti šventyklų paramą. Nabuchodonosaras liepė vi- 
soje šalyje pastatyti arba restauruoti daugybę šventovių, kurios turėjo 
skelbti Babilono dievų šlovę. Šventyklos greta karaliaus dvaro buvo 

kūs karaliai joms padėjo ne tik susikrauti didžiulius turtus, bet ir labai 
išplėsti žemės valdas. Jos turėjo privilegijų ir dažniausiai nemokėdavo 
mokesčių, neduodavo karaliui jokios duoklės. Įsigalėjus stipriai centra- 
lizuotai valdžiai, pavyzdžiui, Hamurapio laikais, duoklę turėjo duoti ir 
šventyklos, bet vėliau joms vėl pavyko nusimesti šią prievolę. Šven- 
tyklų turtai tikriausiai būdavo gerokai didesni už karaliaus, todėl ne- 
nuostabu, kad žyniai, turėdami šitokią atramą, ir politikoje vaidino 
svarbų vaidmenį. 

Visais laikais dvasininkija darė nemažą įtaką gyventojų masėms, 
kurias patraukdavo magija, pranašystėmis ir ligų užkalbėjimais. Dau- 
gumos žmonių tamsumas buvo trąšiausia dirva, kurioje tarpo dvasinin- 
kų galia. Šventyklų mokyklose žyniai gaudavo gerą išsilavinimą iš 
įvairiausių mokslo sričių ir priklausė tam nedaugeliui labiausiai išpru- 
susių valstybės žmonių. Svarbiausias tarnybas iš tėvų paveldėdavo sū- 
nūs, todėl per keletą šimtmečių susiformavo valdantysis dvasininkų 
sluoksnis, kuris suėmė: valdžią ir turtus. Karalius irgi siekė padidinti 
savo įtaką šventykloms. Kartais į svarbias tarnybas jis. paskirdavo sa- 
vo giminaičius, neretai kokia princesė įžymioje šventykloje gaudavo 
vyriausiosios žynės titulą. Žyniai, matyt, dažnai gyvendavo pačios šven- 
tyklos teritorijoje. Tačiau jiems buvo leidžiama gyventi ir butuose už 
šventyklos ribų, tuo labiau kad daugumas žynių tikriausiai buvo vedę, 
turėjo šeimas. Jų pajamos, žinoma, priklausė nuo užimamos vietos ir 
nuo šventovės svarbos. Neretai vienas žynys eidavo keletą pareigų 
toje pačioje šventykloje arba keliuose dievo namuose. „Namų lankyto- 
jas"— vidutinio laipsnio žynys *— valdant Babilono karaliui Nabusu- 
miškunai, pavyzdžiui, gaudavo tiek pajamų: „Kasdien šešias silas duo- 
nos, šešias silas gero alaus, uogienės, saldžios duonos, jautienos, avie- 
nos, žuvų, paukščių, daržovių, datulių produktų iš nuolatinių aukų, iš 
karaliaus aukų, iš maldininkų aukų, iš nepaprastosios rinkliavos, iš lab- 
darybės aukų, iš atsitiktinių aukų ir iš visų Ezidos šventyklos pajamų, 
kiek jų čia būna, toji dalis, į kurią namų lankytojas turi teisę“ *. Prie 
šių pajamų prisidėdavo dar gaunamos iš žmonių, žemės valdų ir preky- 
bos. Žyniai prekiaudavo gana plačiai, nes pardavinėjo kasdien gauna- 
mus maisto produktus, kurių patys nesuvartodavo. Dažnai jie ilgesniam 
laikui parduodavo iš įvairių tarnybų gaunamas pajamas arba šias pel- 
ningas vietas išnuomodavo kitiems. Be to, žmonės, ieškodami pagal- 
bos ar patarimo, jiems dar atsilygindavo papildomai. Todėl žynių gy- 
venimas negalėjo būti blogas. Nereti gyventojų skundai rodo, kad Zy- 
niai, pavyzdžiui, reikalaudavo už palaidojimą baisiai didelio mokesčio 
arba tiesiog lupte lupdavo jį iš žmonių, jog retkarčiais net pats karalius 
turėdavo juos tramdyti. 

Itin daug pajamų, žinoma, gaudavo ne visi žyniai; be abejo, ir tarp 
jų būta nemažų skirtumų. Kadangi žyniai savo pareigas turėjo pasiskirs- 
tę labai diferencijuotai, šventyklų personalas buvo gausus. Šiandien 


* „(Dievo) namų lankytojas“— taip buvo vadinamas. bet kuris asmuo, priklausąs 
šventyklos personalui — nuo durininko iki vyriausiojo žynio. 


76 


۱ 


PATUIT ne ca ed. Ž 
sie bue IA PO een 
LI 0 
NN TNN N 
MC 
N 
R í 
AVI 
۱ | 
io ۰ نب‎ > u ۹ 


I 
1 
N 


0 
را 
\ 


M 


IE 


D T 
S : 
== = 
= 

S CE 
Ow 
— | 
E 

= 

and 

= 


| \ y 


ll 


| 


4. Babilono Ištarės šventyklos kiemas, prie įėjimo į deivės celę stovi monumentalūs bokš- 
tai; nišos gale matyti deivės statula 


nepaprastai sunku nustatyti vos pastebimus skirtingumus tarp jų dar- 
bų, todėl paminėsime bent kai kurias svarbiausias tarnybas. Pavyzdžiui, 
žynys Urigalus atlikdavo svarbų vaidmenį Naujųjų metų šventėje ir 
hierarchijoje stovėjo gana aukštai, o vadinamieji Namų lankytojai, ku- 
rių kiekviena šventykla turėdavo po keletą, eidavo įvairias pareigas, 
nešdavo per procesijas dievų simbolius. Be jų, dar buvo žyniai apiplo- 
vėjai ir Žyniai apšvarintojai, kurie rūpinosi ritualine šventyklų ir namų 
švara. Žyniai patepėjai prižiūrėdavo ir tepdavo aliejais šventuosius 
rykus ir statulas. Labai gausi Žynių grupė buvo užkalbėtojai, aiškiare- 
giai ir pranašautojai, į kuriuos, be abejo, daugiausia ir kreipdavosi gy- 
ventojai. Užkalbėtojams savo meną tekdavo rodyti dažnai: čia reikė- 
davo išvaryti iš namų ir miestų dvasias, čia gydyti ligas, sukeltas pik- 
tų jėgų, čia šventinti dievų paveikslus ir šventyklas arba atlikinėti 
mirusųjų kulto apeigas. Aiškiaregius ir pranašautojus galima suskirs- 
tyti pagal pranašavimo būdą; jie spėdavo iš kepenų, iš taurės, iš paukš- 
čių arba strėlės skrydžio. Tam tikri žyniai aiškindavo sapnus.“ Kulto 
apeigos ir šventyklų šventės buvo neįmanomos be muzikantų ir gies- 
mininkų; per laidotuves jie rečituodavo raudas. Čia išvardijome tik 

mažą dalį šventyklos personalo. Reikėtų dar paminėti daugybę darbi- 
ninkų, amatininkų, tarnų, raštininkų, prižiūrėtojų ir vergų, kurie šven- 
tykloje dirbo visus darbus ir tvarkė daugelį kasdieninių reikalų. Be to, 
daugelis šventyklų dar turėjo žynių moterų, kurios daugiausia pranašau- 
davo, užkeikinėdavo arba būdavo muzikantės ir giesmininkės. Kiekvie- 
na šventykla, be vyriausiojo žynio, turėdavo ir vyriausiąją Zyne, kuriai 
taip pat tekdavo svarbus vaidmuo. Kai kuriose šventyklose Zemesnio- 
sios Zynes tikriausiai praktikuodavo šventąją prostituciją. 

Suprantama, jog šventyklų teritorija būdavo gana didelė, kad už- 
tektų vietos gausiam personalui ir visokiausioms apeigoms. Babilonie- 
čių šventovės buvo panašios į nepaprastai didelius gyvenamuosius na- 
mus, beje, ir pastatytos tuo pačiu principu. Aukšta siena eidavo aplink 
visą rajoną, į kurį paprastai būdavo galima patekti pro frontono bokš- 
tų saugomus didžiuosius vartus. Statinio vidury visuomet būdavo di- 
delis nedengtas kiemas, o tiesiai priešais vartus — vyriausiojo dievo ce- 
lė su bokštais iš šonų, teikiančiais jai ypatingo didingumo. Dievo statula 
matydavosi iš kiemo, nes jos niša būdavo plačioje sienoje priešais įėji- 
mą. Pati kulto patalpa nuo kitų šventyklos salių skirdavosi daug sto- 
resnėmis mūro sienomis. Greta celės esančiose patalpose būdavo lai- 
komi kulto reikmenys; čia stovėdavo laivas ir vežimas didžiajai nau- 
jametinei dievų procesijai. Šventyklos kieme dažnai būdavo didelis 
vandens baseinas, kadangi per kulto apeigas reikėdavo daug vandens 
apsiplovimui ir kitiems reikalams. Kitas patalpas tikriausiai užimdavo 
šventyklos personalas, atliekantis visokiausias pareigas. ۱ 

Marduko šventovė, kuri Babilone buvo pati svarbiausia, nuo kitų 
skyrėsei tik dydžiu ir puošnumu. Joje lankytojas rasdavo ne tik dievo 
Marduko celę, bet ir kulto patalpą jo žmonai Sarpanitai bei kelioms ki- 
toms dievybėms. Sanktuariume nuo tam tyčia padarytų paaukštinimų 
žvelgė dievų statulos, stovinčios arba sėdinčios gražiai išpuoštuose sos- 
tuose. Priešais jas stovėjo moliniai arba metaliniai stalai kasdieninéms 
aukoms.: Tikriausiai gyvuliai būdavo aukojami ir skerdžiami atvirame 
kjeme ant altoriaus priešais cele. Iš siaurakaklių ąsočių žyniai pilsty- 
davo aukojamą gėrimą į daugelį dubenėlių. Lėkštuose dubenyse ir puoš- 
niuose akmeniniuose induose, sustatytuose priešais altorių ant aukštų 
padėklų, degdavo smilkalai ir kiti kvapnumynai. Svarbiausioje šven- 
tykloje buvo daug patalpų sustatyti dievų figūroms, per Naujųjų metų 
šventę sugabentoms į Babiloną iš kitų šalies miestų. 

Savo vyriausiąjį dievą Marduką babiloniečiai garbino ne tik Esan- 
gilos šventykloje, bet ir Etemenankio bokšte, „Dangaus ir žemės kerti- 
nio akmens name“. Bokštas su toli matoma viršūne stovėjo prie pat 
šventyklos, Babilono centre. Aukšta molio siena skyrė jo teritoriją nuo 
"aplinkinio pasaulio. Pastatytas dar Hamurapio laikais bokštas buvo ne 
tik griaunamas, bet ir savaime iro, todėl per daugelį šimtmečių jį rei- 
kėjo ne kartą taisyti ar statyti iš naujo. Nabuchodonosaro tėvas daug 
nusipelnė atstatydamas zikuratą, bet darbo pabaigos nesulaukė. Tik 
Nabuchodonosarui likimas lėmė išvysti užbaigtą šventovės bokštą vi- 
same spindesyje ir grožyje. Karalius jį, kai ir daugelį kitų Babilono 
pastatų, statė iš degtų plytų, o vidų pripildė. džiovintų plytų. Milžiniš- 

kas bokštas buvo beveik kvadratinis, jo žemutinė pakopa turėjo 
91,55 metrus ilgio. Ant jos stovėjo kitos penkios pakopos, kiekviena 
vis kiek mažesnio ploto, tad visas statinys į viršų smailėjo. Paskutinė, 
septintoji, pakopa buvo dvidešimt keturių metrų ilgio ir dvidešimt vie- 
no metro pločio šventykla, kuri, kaip pažymėta babiloniečių zikurato 
aprašymo lentelėje, turėjusi penkiolika metrų aukščio. Joje buvo tikra- 
sis Marduko būstas, stovėjo auksinė dievo lova ir stalas. Pagyvindami 
didžiules plokštumas, šventyklos bokšto sienas dalijo išsikišimai ir pi- 
liastrai. Viršūnėje stovinčią šventyklą, pasak paties Nabuchodonosaro, 
puošė „šviesiai mėlynos emaliuotos plytos“. Masyvūs, toli priekin išsi- 
kišę laiptai su trimis takais bokšto pietų pusėje kilo iki antrojo aukš- 
to. Toliau į šventyklą reikėdavo kopti nuožulniu taku, juosiančiu vir- 
šutinius aukštus. Tik nedaugeliui privilegijuotų asmenų iš žynių tarpo 
buvo leidžiam įkopti į zikurato viršūnę. Nors daugumas Mesopotami- 
jos miestų turėjo vyriausiojo dievo zikuratus, Babilono laiptuotasis 
bokštas visuomet buvo viliojanti įžymybė ir ypač pagarsėjo Nabucho- 
donosaro laikais. Be abejo, labiausiai jį išgarsino įspūdingas aukštis — 
beveik devyniasdešimt metrų. Šiuo atžvilgiu Babilono zikuratas toli 
pranoko kitus panašius bokštus. Be to, Mardukas buvo garbinamas 
kaip vyriausiasis viso babiloniečių panteono dievas. Zikurato forma 
atėjo iš šumerų laikų: trečiajame tūkstantmetyje ant pakilios platfor- | 
mos stovinti šventykla įgavo laiptuoto bokšto pavidalą. Babilono bokš- 
tą reikia laikyti visos Mesopotamijos šventyklų statybos žiedu, simbo- 
lizuojančiu didžiausią jos suklestėjimą ir pabaigą *. 


* „Babilono bokštas“ — Etemenankis — buvo pastatytas VII a. pr. m. e. 8-ajame de- 
šimtmetyje, kada Asirijos architektas Aradachešus atstatinėjo neseniai sugriautą Babiloną. 
Vėlesniais laikais Babilonijos karaliai zikuratą tikriausiai tik atnaujindavo. Tačiau žalių 
plytų statiniai neilgaamžiai. Aleksandras, užėmęs Babiloną, išvydo tiktai garsiojo bokšto 
griuvėsius, 


DIEVŲ PASAULIS 


Babiloniečiai garbino gausybę įvairiausių dievų, kurių kilmės išta- 
kos veda į šumerų laikus. Perimdami dievus iš šumerų panteono, jie 
dažniausiai keitė tik vardus, o dievų paskirtis ir funkcijos liko tos pa- 
čios. Jau šumerų dievų pasaulyje matome hierarchiją; kiekvienas jų 
dievas turėjo tam tikrą vietą savo šeimose ir giminėse, nes visas pan- 
teonas buvo sudarytas pagal žemiškosios visuomenės ir valstybinės 
santvarkos pavyzdį. Ant aukščiausios pakopos iš pradžių stovėjo dievas 
Anus. Jis viešpatavo danguje, kur turėjo savo buveinę. Daugelį kitų 
dievų šumerai laikė jo vaikais. Tačiau Anų, kad ir užimantį tokią aukš- 
tą padėtį, garbino palyginti nedaugelyje šventyklų. Jų įsivaizdavimu, 
tasai neprieinamas ir piktas dievas dažnai kamuodavęs žmones, todėl 
tarp jo ir tikinčiųjų niekad nebuvo artimų ryšių. Jau šumerų laikais 
Anaus sūnus Enlilis daugeliu atžvilgių užėmė tėvo vietą. Šis dievas, 
kurio šumeriškas vardas reiškia „Vėjo viešpats“, iškilo kaip visų dievų 
valdovas. Turėdamas lemties lenteles, jis galėjo numatyti pasaulio li- 
kimą, paveikti gamtos vaisingumą ir žmonių gyvenimą. Enlilio klausė 
tokios baisios gamtos jėgos kaip vėtra, potvyniai bei kitos stichinės 
nelaimės, todėl jis galėjo Žmones bausti savo nuožiūra. Tai jis sukėlė 
tvaną, norėdamas sunaikinti žemėje visa, kas gyva. Tai jis siuntė pra- 
žūtį mitiniams didvyriams Gilgamešui ir Enkidui. Jau šie keli pavyz- 
džiai rodo; kad Enlilis kaip ir Anus buvo labai rūstus, baudžiantis die- 
vas, todėl tikintieji nelabai juo kliovėsi. 

Visiškai kitoks buvo šumerų dievas Enkis, vėliau semitų tautų pra- 
mintas Ea *. Jis buvo Enlilio sūnus ir garsėjo kaip vandenų gelmių val- 
dovas. Laikydami vandenų gelmes išminties buveine, šumerai tikėjo, 
kad viskas, ką žmonija turi gera, yra pasiekta tik šio dievo dėka. Ea 
globojo amatus, išmintį ir mokslus; raštą žmonės taip pat išrado tik jo 
padedami. Savo išmintimi jis įžvelgdavo giliausias dangaus ir Žemės 
paslaptis, todėl žinojo, kaip išsigelbėti nuo. ligų, nelaimių ir kerų. Jo 
valioje buvo magijos mokslas: orakulai, burtai ir užkalbėjimai, tad 
žmonės prašydavo jį patarimo ar pagalbos. Pasak pasaulio sukūrimo le- 
gendos, Ea buvo netgi tikrasis žmonių sutvéréjas, nulipdė juos iš mo- 
lio ir pabaisos Kingaus kraujo. Šiomis savybėmis Ea labai skyrėsi nuo 
abiejų su save aukštesnių dievų ir, kaip pasakojama ir Gilgamešo epe, 


* Tikriausiai šis vardas buvo skaitomas „Chaja”. 

visuomet buvo žmonėms draugiškas. Kai Enlilio sukviestas dievų susi- 
rinkimas nutarė sunaikinti žmones ir žvėris, Ea gudrumu juos išgelbėjo. 
Negalėdamas įspėti žmonių, kad ištiks nelaimė, tą žinią jis pranešė Ut- 
napiščio švendrų trobelei: 


Lūšnele švendrine! Siena, Siena! 
Lūšnele, klausykis! Siena, supraski! 
Šuripakieti, sūnaú Ubar Tukaus! 
Būstą nugriauki, laivą statykis, 
Palik visą gerą, gelbėkis, gelbėkis! 
Turtą pameski, kad siela nežūtų! 

Į laivą sukelki visa, kas gyva, 

O laivas, kurį tu statysies, 

Tegul bus keturkampis, 

Ilgio ir pločio vienodo, 

Kaip Okeanas, ir uždengtas stogu! *3 


Šie trys ką tik minėti dievai buvo pasidaliję pasaulį. Anui priklausė 
oras ir dangus, Enliliui — žemė, o Eai — vanduo. Tai pirmoji dievų tre- 
jybė žynių sudarytame sąraše. Antrajai trejybei priklausė Saulės dievas 

amašas, Mėnulio dievas Sinas ir deivė Ištarė. Mėnulį babiloniečiai laikė 
palankiu šviesulių, kone geresniu už saulę, kuri didžiąją metų dalį svi- 
lindavo žmones savo karštais spinduliais. Mėnulį jie vadino Saulės die- 
vo tėvu. Jau visais laikais mėnulis Žmonėms atrodė paslaptingas, nes. 
keičia savo pavidalą. Babiloniečiai sakydavo, kad tai „vaisius, kuris 
pats save gimdo“, mėnulio atmainas vadino poetiškais vardais, .o kai 
stodavo jaunatis, manydavo, jog dievas nusileido į požemių „karalystę. 
Stebėdami nakties šviesulio kaitą, žmonės išmoko . dalinti laiką. Todėl 
Sinas buvo dar ir „Valdovas, nustatąs dieną, mėnesį ir metus“. Jam 
skirtos šventyklos stovėjo. Harane ir Ure. Nabonidas, vienas Nabuchodo- 
nosaro įpėdinių, jį netgi padarė savo vyriausiuoju dievu. 

Šumerų garbinamas Saulės dievas Utus Babilono laikais gavo Šamašo 
vardą. Jis buvo „Žemės apšvietėjas, dangaus teisėjas, tamsos šviesinto--. 
jas aukštai ir žemai". Kas rytą pakildamas iš už kalnų, Šamašas pradėdavo 
savo kelione; duris į dangų jam atverdavo žemesnieji dievai, o vakarais 
jis vėl nugrimzdavo į jūrą. Naktį su savo vežimu riedėdavo per požemių 
karalystę, kad ir mirusieji gautų šviesos ir maisto. Keliaudamas maty- 
davo ir smerkdavo visokias neteisybes ir blogus žmonių darbus. Todėl 
buvo laikomas vyriausiuoju teisėju, Hamurapio žodžiais tariant, davusiu 
žmonėms įstatymus ir teisingumą. Jis globojo pirklius, jürininkus ir me- 
džiotojus, saugojo juos ilgose kelionėse nuo daugybės pavojų; siuntė 
paramą ۳ išsigelbėjimą nusilpusiems ir ligoniams. Niekas nepasislépdavo 
nuo ry$kios jo šviesos, todėl Šamašas galėdavo per orakulą pasakyti ir 
ateitį. Žyniai į jį kreipdavosi maždaug šitaip: „Samašai, dangaus ir že- 
mės karaliau, kursai visur aukštai ir žemai darai tvarką! Šamašai, kur- 
sai turi valią prikelti mirusįjį, išlaisvinti sukaustytąjį! Nepaperkamasis 
teisėjau, kursai žmonijai duodi tvarką, prakilnioji viešpaties Namrasito 
atžala! Stipriausias iš stipriausiųjų, puikusis sūnau, visų kraštų šviesa, 
viso dangaus ir žemės kūrėjau, o Šamašai!" # 


81 


Visi čia paminėti dievai, babiloniečių įsitikinimu, turėjo ir žmonas. Ta- 
čiau daugumas jų vaidino antraeilį valdmenį ir mitologijoje minimos 
tik šiaip sau. Jos arba padėdavo savo vyrams atlikti kokius darbus, arba 
visos kartu būdavo garbinamos kaip vaisingumo deivės. 

Jas visas stelbė deivė Ištarė, aukščiausia babiloniečių panteono dei- 
vė. Ji buvo laikoma dievo Sino dukteria ir iš dievo Anaus sugulovės vė- 
liau tapo teisėta jo žmona, dievų valdove *. Šios labai įvairialypės die- 
.vybes veikla gana prieštaringa. Kaip meilės ir vaisingumo deivė ji nešė 
kraštui gerovę ir suklestėjimą, bet kartu buvo laikoma karo ir kautynių 
deive — kautynėse žengdavo karaliaus nugalėtojo priešakyje. Be to, gro- 
-Žiu ir vyliumi apsukdavo vyrams galvas ir dažnai įstumdavo į prapultį. 
Viename sėnovės Babilono himne Ištarė šitaip šlovinama: „Deivė apdai- 
nuota, garbingiausia iš dievaičių; šlovė žmonių valdovei, didžiausiai iš 
visų Igigų! Ištarė apdainuota, garbingiausia iš dievaičių; šlovė moterų 
valdovei, didžiausiai iš visų Igigų! Ji kupina stiprybės, meilės Žavesio, 
vaisingumo, viliūgiškų kerų ir puikumo. Kaip medus saldžios jos lūpos, 
jos burna teikia gyvybę, iš jos stoto trykšta linksmybé" ?, Tam tikru 
atžvilgiu Ištarę galima tapatinti su šumerų Inana. Ji turėjusi mylimąjį 
ir vyrą, jauną didvyrį Tamūzą, kurį galiausiai išdavusi ir išvariusi į po- 
žemių karalystę. Deivės šventyklų būta beveik visuose Mesopotamijos 
miestuose. Svarbiausia šventovė nuo seniausių laikų stovėjo Uruke; di- 
delė šventykla buvo pastatyta ir Babilone. 

Dievas Adadas — stichinių audros jėgų įsikūnijimas — valdė lietų, 
vėtrą, krušą, žaibus. Nuo jo priklausė ir derlių nešą gamtos reiškiniai, 
ir potvyniai, upių išsiliejimai, tai yra kraštą niokojantieji gaivalai. Ada- 
do padėtis ypač pagerėjo Senosios Babilonijos laikais, nes Šumere, kur 
labai mažai telydavo, jo veikla nebuvo tokia lemtinga kaip šiauriniuose 
Mesopotamijos ir Sirijos rajonuose, kur derlius priklausydavo nuo kri- 
tulių. Adado įtaka, matyt, išaugo atsikėlus semitų gentims, kurios jį la- 
bai garbino ir vadino „Dangaus užtvankų valdytoju“. Kad šis dievas val- 
dė gamtos jėgas, matyti iš jo simbolių — žaibų pluošto ir kirvio. Kartu 
su Samašu jis dar globojo orakulus ir todėl dažnai būdavo šaukiamas 
per užkalbėjimus. 

Be dangaus, žemės ir vandens, dievai valdė dar vieną sferą — pože- 
miu pasaulį. „Krašte, iš kurio negrįžtama, viešpatavo deivė Ereškigalė, 
Ištarės sesuo, tačiau niekad nesusilaukusi tokios pagarbos. Matyt, ji pa- 
vydėjo Ištarei aukštos padėties, nes kai toji nusileido į požemių pasau- 
li, elgėsi su ja labai griežtai: Ištarė turėjo prie septynerių vartų nusi- 
vilkti rūbus, pasidėti papuošalus ir visiškai nuoga stoti prieš požemių 
valdovę. Grįždama iš požemių karalystės, vėl susidūrė su daugeliu sun- 
kumų. Vieną kartą dievas Nergalas, nusileidęs į gelmes, įveikė Ereški- 
galę ir paėmė ją už žmoną. Tada jis tapo požemių valdovu, bet ir su 
žeme nunutraukė ryšių. Jo veikla pasireikšdavo kai kuriais nepageidau- 
jamais gamtos reiškiniais: kepinančia kaitra, karštlige ir epidemijomis. 

Kaip politinė miesto padėtis nulemdavo vyriausiojo dievo iškilimą, 
aiškiai rodo Marduko pavyzdys. Šis dievas šumerų laikais buvo antra- 


* Kitame mite sakoma, kad Ištarė buvo Anaus duktė. 

eilis, bet kai tik Babilonas, valdomas Hamurapio ir jo pirmtakų, sustip- 
rėjo — iškilo į pirmas eiles ir galiausiai pasidarė vyriausiuoju babilo- 
niečių panteono dievu. Jis išstūmė Anų ir Enlilį, šiuodu atidavė jam 
valdyti žmones. Mitologijoje Mardukas taip pat užėmė abiejų didžiųjų 
dievų vieta. Didaktinėje poemoje „Enuma eliš“ („Kada viršuje“) jis pa- 
siima ir pasaulio kūrėjo vaidmenį. Ypač Naujosios Babilonijos laikais, 
valdant Nabuchodonosarui, Mardukas išstūmė daugelį kitų dievų, ir visi 
jie liko tik jo įžymios asmenybės reiškėjai. Įsigalėjęs šis dievas pasisa- 
vino visas gerąsias savybes, jis buvo „Žemių valdovas, karingasis, gar- 
bingasis, puikusis, nuolatos atsinaujinantis, tobulasis, visagalis, garsusis, 
kilnusis, nekeičiantis savo žodžio, gabusis, išmintingiausias, spindintis, 
aukščiausias. . .“ “* Būdamas išmintingas, tapo geriausiu patarėju, ir žmo- 
nės į jį kreipdavosi visais klausimais. Žmonėms jis visuomet buvo drau- 
giškas, gydė ligonius ir užkerėtuosius. Svarbiausia Marduko šventykla 
Esangila ir jos bokštas Etemenankis, suprantama, stovėjo pačiame 
Babilone. 

Marduko žmona buvo deivė Saipanita, Kuri reiškėsi daugiausia kaip 
padėjėja ir globėja. Mardukas, kaip vyriausiasis dievas, turėjo būrį dva- 
riškių, karaliaus rūmų pavyzdžiu vadinamų „ministrais“, prižiūrėtojais, 
durininkais, tarnais, vyno pilstytojais, kirpėjais, kepėjais ir įvairiausiais 
kitokiais pareigūnais. Gausi palyda supo ir Sarpanitą. Tas pats pasaky- 
tina apie kitus dievus, kurie, priklausomai nuo svarbos, turėjo dides- 
nį ar mažesnį būrį tarnų — žemesniųjų dievybių. 

Marduko sūnus ir patikėtinis buvo Nabus, kurio įtaka, kaip ir tėvo, 
vis didėjo. Glaudų abiejų dievų ryšį rodė kaimynystėje stovinčios jų 
šventyklos —Babilone ir Borsipoje. Nabus buvo laikomas raštininkų die- 
vu ir išminties bei mokslų globėju. Jis taip pat buvo Marduko raštinin- 
kas, rašė tėvui likimo lenteles, ir šioje svarbioje srityje turėjo nemažą 
įtaką. Jo simbolis — rašomoji lazdelė — tai kaip tik patvirtina. Nabus 
dar buvo garbinamas kaip augalijos dievas. 

Čia galime apibūdinti tik svarbiausius babiloniečių panteono die- 
vus; daugumas kitų nebuvo tokios įvairiapusiškos dievybės kaip, sa- 
kysim, Mardukas ar Ea, o turėjo aiškiai apibrėžtas funkcijas. Pavyz- 
džiui, Ninurta, būdamas augalijos valdovu, vėliau reiškėsi daugiausia 
kaip Kovos ir mūšio dievas. Ea ėjo panašias pareigas kaip požemių 
dievas Nergalas, valdė marą ir epidemijas, kurias galėdavo pasiųsti zmo- 
néms savo nuoZiura. Nuskus buvo $viesos ir ugnies dievas, o jo žmona 
Gula — sveikatos deivė. 

Daugumas čia paminėtų dievų turėjo ne tik simbolį, galintį juos 
pavaduoti, — Mardukas — kastuva, Nabus — rašomąją lazdele,— bet ir sa- 
vo šventąjį gyvulį, su kuriuo būdavo kartu vaizduojami. Mardukui pri- 
klausė keista būtybė, vadinama mušchušų, galva ir kūnu panaši į 
gyvatę, su liūto letenomis priekyje, paukščio nagais užpakalyje ir skor- 
piono geluoniu uodegos gale. Ištarę simbolizavo liūtas, o audros dievą — 
jautis. 

Babiloniečiai labai vertino astronomiją ir astrologiją, todėl vaizda- 
vosi, kad dievai įsikūniję tam tikruose dangaus šviesuliuose. Mėnulis 
su Saule buvo atitinkamai Sino ir Šamašo šviesuliai, Jupiteris — Mardu- 

ko, Marsas — Nergalo, Venera — Ištarės, Merkurijus — Nabaus. Šių dan- 
gaus kūnų simboliais dažnai buvo mėginama pavaizduoti ir pačias die- 
vybes. Babiloniečių, o prieš juos šumerų žyniai uoliai praktikavo magijos 
mokslus, iš kurių atsirado žaidimas skaičiais“ Kiekvienam dievui jie 
davė po šventąjį skaičių, kuriuo dantiraštyje kartais žymėdavo ir jo 
vardą. Didžiausią skaičių turėjo Anus, anksčiau buvęs vyriausiasis die- 
vas. Pagal tuo metu labiausiai paplitusią šešiasdešimtainę sistemą jam 
teko šešiasdešimt, o Enlilio šventasis "skaičius buvo penkiasdešimt. Po 
jo ėjo Ea su skaičiumi keturiasdešimt ir Sinas — su trisdešimt. Kad Mar- 
dukas labai vėlai pateko į garbingiausiųjų dievų ratą, rodo jo mažas 
skaičius — tik dešimt, tai yra toks kaip ir Adado. 

Šumerai, o paskui ir babiloniečiai dievus vaizdavo žmogaus pavi- 
dalo, tiktai ,nepaprasto ūgio ir didingos išvaizdos: jų veido bruožai 
spindėdavo, iš burnų su kiekvienu kvėptelėjimu eidavo liepsnos liežu- 
viai. Dievai buvo neišsenkamos jėgos, ir niekas negalėdavo stoti jiems 
skersai kelio“ ۶. Jų skulptūras galėdavai pažinti pirmiausia iš įvairių 
charakteringų priedų. Dievų statulos šventyklose būdavo sėdinčios arba 
stovinčios, aprengtos prašmatniais rūbais, ant galvos turėdavo karūną 
arba kepuraitę su dviem ar daugiau jaučio ragų — dievybės ženklu. Pa- 
čios statulos dažniausiai būdavo medinės, apkaltos auksu ar metalu, 
veidai — i$ dramblio kaulo arba akmens su didelėmis. įstatytomis akimis, 
Ypač brangius dievų atvaizdus babiloniečiai darydavo gryno aukso. 
Rankose dievai laikydavo valdžios simbolius, pavyzdžiui, Mardukas — 
žiedą ir lazdą, o vandenų dievas Ea — besiliejantį per kraštus inda. Vai- 
singumo dievams iš kūno arba pečių augdavo šakos, varpos ir aguonų 
galvutės. Senovės rytiečių įsitikinimu, šiose statulose slypėjo kiekvieno 
dievo galia. Todėl nugalėtojai dažniausiai išsiveždavo nugalėto priešo 
dievus ir, jiems aukodami bei duodami dovanų, stengdavosi pelnyti pa- 
lankumą. Marduko statula ne kartą buvo pagrobta asirų ir tik po ke- 
liolikos metų vėl grąžinta į Babiloną. Žyniai sakydavo, kad dievas už- 
sirūstino ir todėl paliko šalį. Tačiau neretai priešai svetimų dievų atvaizdus 
sudaužydavo, manydami, kad šitaip atima galybę iš pačių dievų ir iš 
jų krašto. Aišku, dievų statulų galią buvo galima panaudoti ir geriems 
tikslams. Pavyzdžiui, Babilonijos karalius ligotam faraonui nusiuntė į 
Egiptą Ninevijos Ištarės statulą, kuri iSgydydavusi sergančius. 

Dievai buvo įsivaizduojami ne tik Žmogaus pavidalo, bet ir su dau- 
geliu žmogiškų savybių. Kad ir nemirtingi, jie vis dėlto kartais žūdavo, 
ir tada reikėdavo ieškoti gyvybės vandens. Kaip ir mirtingieji žmonės, 
jie neapsieidavo be maisto. Susirinkę po tvano, per kurį iš visos Zmo-. 
nijos liko tiktai Utnapištis su žmona, dievai puolė prie pirmosios aukos 
„godžiai kaip musės“. Dievai mėgo skaniai pavalgyti, truktelėti vyno 
ir kitokių svaigalų, kartais išmesdavo burnelę pervirš ir pasigėrę kra- 
pinėdavo. Mėgo miegoti minkštose lovose, sėdėdavo patogiose kėdėse, 
nakčiai jų statulos būdavo nurengiamos ir paguldomos, o rytą švariai 
nuprausiamos ir sušukuojamos. Kartais jie ir susipykdavo taip, kad vy- 
riausiasis dievas vargais negalais sutaikydavo. Nebuvo jiems svetimas 
pavydas, puikybė ir kitos žmogiškos ydos. Vieni kitus apgaudinėdavo 
ir toli gražu nebuvo visažiniai. 

Iš taip skirtingai įsivaizduojamų dievų, kurių mitai buvo susiforma- 
ve įvairiu laiku įr įvairiose vietose, Žyniai stengdavosi sukurti vieningus 
paveikslus. Painią įvairovę jie paprastindavo, duodavo hierarchiją dievų 
šumerų dievams semitiškus vardus, pertvarkydavo hierarchiją dievų. 
šeimose, rinkdavo ir kanonizuodavo mitus bei pasakojimus. Kaip. mato- 
me iš dievo Marduko pavyzdžio, čia Žyniai atsižvelgė taip pat į naują 
jėgų santykį. Kai kurie miestuose ir kaimuose garbinti dievai tebuvo 
vietinės kurio nors vyriausiojo dievo modifikacijos. Tiesa, jie vadinosi 
kitais vardais, bet savo svarba ir paskirtimi visiškai atitiko didžiuosius 
pirmtakus. Iš tam tikrų įžymaus dievo savybių irgi galėdavo susifor- 
muoti naujas dievas, vadinamas kitu vardu. 

Kaip žyniai paveikdavo tautos tikėjimą, ne visada aišku. Be abejo, 
kai kurie senovės laikų įsitikinimai laikydavosi gana stipriai, ir dvasi- 
ninkams tai nepatikdavo. Kartais gyventojams oficialūs dievai atrody- 
davo ne tokie svarbūs kaip senieji miestų dievai. Žmonės mieliau gar- 
bindavo vietines didžiųjų dievų modifikacijas, kurias geriau pažinojo, 
kurioms daug atviriau patikėdavo savo kančias ir rūpesčius negu -toms 
neprieinamoms, puikioms statuloms didžiosiose šventovėse ir šventyk- 
lose. Daug gyvesni liaudyje buvo herojai, pusdieviai ir demonai, tokie 
kaip Tamüzas, Gilgamešas, septynetas išminčių ir kiti personažai. Jiems 
užtarus, tikriausiai greičiau išklausydavo prašymą ir kuris nors didy- 
sis dievas. Buvo labai paplitusios jų mažos molio ir medžio figūrėlės, 
su kuriomis žmonės atlikinėdavo tam tikras apeigas. Šių liaudies tikė- 
jimo personažų neniekino net karaliai; jie taip pat tikėjo, kad jų rū- 
mus ypač gerai apsaugos paukščiagalvės, sparnuotos būtybės ar kiti pa- 
sakiški padarai, pavaizduoti dideliuose akmens reljefuose. Sudėtingas 
religines žynių manipuliacijas su skaičiais, simboliais ir šviesuliais Zi- 
nojo ir suprato tik labai nedaugelis. Žmonėse klestėjo magija ir burtai. 

Dievų pagalbą ir palankumą tikintieji galėdavo gauti tik vykdydami 
tam tikrus reikalavimus, kurie liesdavo įvairias gyvenimo sritis ir bū- 
davo kultinio, moralinio arba teisinio pobūdžio. Pavyzdžiui, žmonės ne- 
turėdavo daryti jokių nuodėmių, įžeidžiančių dievus, „nevalgyti, kuo 
dievai šlykštisi, negerti vandens iš nešvarios taurės, nesimelsti dievui 
iškėlę nemazgotas rankas, nesėdėti priešais Saulės dievą kėdėje, nesi- 
brauti į dievui skirtą vietą, būdami prakeikti — neliesti kitų žmonių“ * 
ir t. t. Kai kurie nurodymai buvo higienos pobūdžio, kadangi reikala- 
vo būti švariems, draudė tam tikru metų laiku valgyti kokį nors mais- 
tą. Priesakai niekad nenusižengti dorai laikytini žmonių bendro gyve- 
nimo taisyklėmis, kurios atsirado iš šeimos santykių, bendruomenės 
papročių ir pagarbos vyresniesiems. Šie priesakai tikintiesiems tarp - ki- 
ta ko draudė: „Kalbeti pikta, užuot sutikus, prieštarauti, negerbti tėvo 
ir motinos, nekęsti vyresniųjų brolių, įeiti (neprašytam) į artimo namus, 
gretintis prie artimo žmonos, pralieti artimo kraują, ardyti vieningą gi- 
minę, kilti prieš vyresniuosius, dorai kalbėti, o širdyje nešioti. „pyktį, 
mokyti nedorybių ir daug ko kita" *?, 

Juridinio pobūdžio taisyklėse buvo kalbama apie dalykus, už ku- 
riuos skirdavo bausmes ir įstatymų leidėjai. Taigi už nusižengimus baus- 
davo ne tik dievai, bet ir žmonės. 

Vykdydamas visus šiuos reikalavimus, tikintysis galėdavo manyti, 
jog dievai bus jam palankūs. Bet jeigu pažeisdavo bent vieną įsakymą, 
supykę dievai galėjo jį nubausti liga ar nelaime. Abstraktesnės taisyk- 
lės reglamentavo tik tam tikras Žmonių pareigas dievams. Pavyzdžiui, 
labai svarbu buvo dirbti dievų labui, laiku aukoti aukas ir atlikinėti 
nustatytas apeigas. Kaip sakoma pasaulio sukūrimo epe, žmonės iš pra- 
džių buvo sukurti tik tam, kad išlaikytų dievus ir rūpintųsi jų materia- 
line gerove, todėl privalėjo nešti žynių paskirtas aukas. Kad ir menką 
trūkumą turinti aukų avis ar nelabai švarūs miltai galėjo užtraukti die- 
vo rūstyvę. Todėl žyniai visada užsitikrindavo geriausius kąsnius ir ne- 
leisdavo tikintiesiems nešti į šventyklą menkaverčių pakaitalų. Be to, 
buvo nepageidautina, kad žmonės patys ruoštų aukas — aukojimo apei- 
gos buvo žynio reikalas. Pavyzdžiui, ritualiniuose nurodymuose užkal- 
bėtojui tiksliai pasakyta, ka ir kaip daryti: „Turi šlakstyti švęstu van- 
deniu, pastatyti altorių, papjauti ėriuką, aukoti dešinės pusės mėsą ir 
kitus mėsos gabalus, paberti datulių, miltų, padėti košės iš medaus ir 
sviesto, .pastatyti smilkyklę su kipariso sakais, paaukoti sezamo vyno ir 
parklupti, pavalyti smilkyklę, deglą, šventinto vandens indą, kedro laz- 
da ir šitaip kalbėti Šamašui. .." *— toliau eina maldos tekstas. 

Aukodami tikintieji turėdavo kalbėti tam tikras maldas, kad atkreip- 
tų dievų dėmesį. Tekstai dažnai būdavo užrašyti ir pakartojami tiek 
kartų, kiek reikia. Maldų buvo visokiausių: dievų šlovinimo, kreipimo- 
si, skundo ir atgailos, prašymo ir maldavimo. Kiekvienu atveju melstis 
reikėdavo vis kitaip: atsiklaupti, paliesti kakta žemę, pabučiuoti dievui 
kojas ar rūbų kraštą arba šauktis jo stačiomis, iškėlus rankas. 

Maldininkai pirma turėdavo kreiptis į žynius, kad šie tarpininkau- 
tų, o karaliai, kunigaikščiai galėdavo ir patys prašyti žemesniuosius die- 
vus užtarimo. Tokios scenos dažnai vaizduojamos reljefuose. Juose ma- 
tome, kaip kunigaikštis, už rankos atvestas kokios žemesniosios deivės, 
stoja prieš dievą ir jam meldžiasi. Valdovai savo maldose dažniausiai 
prašydavo kitokių dalykų, nei paprasti piliečiai, tačiau visiems vieno- 
dai rūpėjo susilaukti daug palikuonių. Štai Nabuchodonosaras melsda- 
masis kreipiasi į Nabų: „Nabau, teisėtas paveldėtojau, didžiai kilnusis 
viziri, pergalingasai Marduko numylėtini, pažvelk džiaugsmingai į mano 
darbus, kad jie eitų į gerą, ir duoki man dovanų -amžiną gyvenimą, 
kiek trokštu palikuonių, nuolatinį sosto tvirtumą, ilgą viešpatavimą, 
padėk nugalėti priešus ir nukariauti jų kraštus" 5t, 

Žmogus galėjo labai greitai uzrüstinti'dievus: nusižengti priesakams, 
paaukoti per menką auką, ką nors praleisti apeigose ar padaryti klaidą 
kasdieniniame gyvenime. Bausdami už tai, dievai siųsdavo ligas, var- 
gus, skurdą, nelaimes, visokius nepasisekimus. Taip atsitikus, reikėdavo 
kuo uoliausiai laikytis visų taisyklių, vėl nešti aukas ir melsti dievus 
atleidimo. Tikriausiai didelis nusidėjėlis prašė dievą malonės šitokia mal- 
da: „Ar atsiras toks, kuris nebūtų nusidėjęs savo dievui, kuris įvykdytų 
visus jo įsakymus? Žmonės nuodėmingi visi iki vieno! Aš, tavo tarnas, 
didžiausias tavo nusidėjėlis, prašiau tave atleidimo, bet ir vėl dariau 
negerai. Melavau, lengvai nusimesdavau nuodėmes ir vis kalbėjau ne- 
dorybes: tu visa tai žinai! Kas dievui, kųris mane sukūrė, bjauru, ėmiau 

į burną, šventvagiškai ėjau, kur nedera eiti, visą laiką dariau pikta. Į 
tavo plačias valdas godžiai žiūrėjau, tavo brangaus sidabro troškau. Aš 
pakėliau ranką ir nuverčiau, kas dar nebuvo nuversta; visada nešvarus 
eidavau į šventyklą. Vis dariau tai, kas tave labiausiai piktino, vaikš- 
čiojau ten, kur tau nepatinka. Piktai plūdau tavo dieviškumą, dariau 
nuodėmes tyčia ir netyčia; nesuvaldžiau savo užgaidų ir todėl įklimpau 
piktadarybėse. Mano dieve, tavo širdis juk nori tikrai ramybės! Deivė, 
kuri pyko, tegul visai nusiramina! Deive, sumažink savo rūstybę, kuri 
tokia baisi, kurios pilna tavo širdis, susitaikyk su manimi! Kad ir daug 
esu nusidėjęs, atleisk man; kad ir kiek esu pikto padaręs, teatlyžta tavo 
širdis! Kiek kartų esu nusidéjes, tie kartų manęs pasigailėk!“ 52 Sünkiau- 
sia būdavo, kai užsirūstinęs dievas metų metus neatleisdavo atgailau- 
jančiam nusidėjėliui. Tada reikėdavo šauktis visų dievų, nenurodant 
konkretaus vardo, kad nė vienas neliktų užmirštas. 

Žyniai tikintiesiems darydavo didelę įtaką, nes jie buvo žmonių ir 
visagalių dievų tarpininkai. Jie mokėjo sudėtingų ritualų ir maldų, tai yra 
turėjo nuodėmių atleidimo raktą. Tik nedaugelis žmonių drįsdavo abejoti 
žynių skelbiama teisinga pasaulio tvarka. Tokia abejonė skamba „Iš- 
minčiaus skunde“: „Žiūrėk, mano drauge, mokykis iš mano patyrimo! 
Atsimink mano išmintingą žodį! Dar labai vertinamas žodis didžiūno, 
kuris išmokęs žudyti. Zeminamas silpnasis, kuris niekuo nekaltas. Liu- 
dijama už piktadarį, kurio nusikaltimai baisūs. Persekiojamas teisuolis, 
ieškąs dievo patarimo. Plėšikui į kišenes pripilama brangaus metalo, o 
iš nepajėgiančio apsiginti galingieji atima paskutinį kąsnį. Valdžia duo- 
da nugalėtojui, kurio kuklumas apsimestinis. Silpnasis sunaikinamas, o 
menkasis sumindomas. Netgi mane, bejėgį, persekioja iškilėliai!“ 53 Čio- 
nai išsakytas kartus nusivylimas leidžia manyti, kad tikėjimas „dievų 
duota“ tvarka pirmajame tūkstantmetyje jau buvo smarkiai sukrėstas; 
suprantama, taip galvojo tik nedaugelis išsilavinusių Žmonių, tarp kurių 
buvo ir šio literatūrinio kūrinio autorius. 

Už tokias šventvagiškas kalbas užsirūstinę dievai, pasak žynių, ga- 
lėdavo nubausti ne tik ligomis ar nelaimėmis, bet ir mirtimi, kuri gy- 
venimo džiaugsmą mėgstantiems babiloniečiams buvo didžiausia baisy- 
bė. Priešingai negu senovės Egipto Žmonės, babiloniečiai netikėjo lai- 
mingo žemiškojo gyvenimo pratęsimu aname pasaulyje, būtį mirusiųjų 
karalystėje vaizdavosi labai nepatrauklią ir savo filosofijoje labiausiai 
vertino gyvenimo džiaugsmus: 


Prisikimšk gerai pilvą, 
Linksminkis dieną ir naktį! 
d Svesk kasdien džiaugsmo šventę! 
Dieną naktį šoki ir žaiski! 
Tebūnie išskalbti tavo rūbai, 
Vandeniu galva išmazgota! 
Žiūrėk, kaip vaikas ima tave už rankos, 
Ir pradžiugink glamonémis žmoną! * 


Net ir tas, kieno skrandis buvo pustuštis, bijodavo niūrios mirusiųjų 
karalystės ir melsdavo dievus prailginti gyvenimą. Tačiau niekam ne- 


87 


lemta amžinai gyventi. Ateidavo diena, kuri „gyvenimą lyg nendrę nu- 
pjaudavo" ir kūnas virsdavo moliu, o siela turėdavo leistis į sunkią 
kelionę požemių pasaulin. 

Kad siela požemių pasaulyje rastų ramybę, prie mirusiojo kūno rei- 
kėdavo atlikti įvairias apeigas. Į velionio namus ateidavo raudotojos, 
gedintieji plėšdavosi rūbus, raudavosi plaukus ir barzdą, netgi žaloda- 
vosi kūną. Žyniai grodavo gedulingą muziką ir rengdavo laidotuves. 
Paprastam mirtingajam didelių iškilmių niekas nedarydavo. Vargšai bü- 
davo vyniojami į švendrų demblius, turtingesnieji guldomi į molio kars- 
tus arba į iš plytų ir šukių sudėtas kapavietes laidojimui skirtoje vie- 
toje tarp namų arba prie miesto sienos. Į kapą būdavo įdedama keletas 
niekniekių iš velionio daiktų, taip pat maisto ir gėrimo, o paskui viskas 
užpilama žeme. Karalius babiloniečiai laidodavo su didele prabanga. 
Amžinajam poilsiui juos guldydavo išmūrytuose akmeniniuose rūsiuo- 
se, dideliuose sarkofaguose. „Karsta, jo atilsio vietą, kietu Zalvariu už- 
liejau, stipriai jį užkalbėjau. Aukso ir sidabro daiktus, viską, kas pri- 
Klauso kapui, jo valdoviskuosius papuošalus, kuriuos jis mėgo, liepiau 
Šamašui (tai yra saulei) parodyti, paskui su tėvu, savo gimdytoju, juos 
padėjau į kapo rūsį, daviau dovanų kunigaikščiams, Anunakams * ir 
dievams, kurie žemėje gyvena!“ 55 Tokiais žodžiais sosto įpėdinis vaiz- 
džiai aprašė prašmatnias tėvo laidotuves. Be to, ir per turtuolių, ir per 
vargšų laidotuves prie kapo būdavo aukojama: žyniai pjaudavo gyvu- 
lius, liedavo gėrimus, kad dievai maloningai priimtų vėlę. 

Kad aukos ir apeigos nenueitų niekais, buvo griežtai uždrausta 
trikdyti mirusiųjų ramybe. Niekas neturėjo teisės atkasti kapą ir pa- 
imti įkapes. Tačiau kapai retai kada išlikdavo nepaliesti, ypač karalių, 
nes priešai, užėmę miestą, juos dažniausiai pirmuosius atkasdavo ir iš- 
plėšdavo. Kurgi daugiau buvo galima tikėtis tokių gausių turtų? Turto 
ištroškę kariai dievų bausmės nelabai tebijodavo. 

Mirusiojo vėlė jau per laidojimo apeigas keliaudavo į požemių pa- 
saulį, kurio vartai stovėjo dykumoje — saulėlydžio pusėje. Pirmiausia 
jai reikėdavo keltis per požemių upę. Ten darbavosi siaubingas kelti- 
ninkas „su keturiomis rankomis, keturiomis kojomis ir audrapaukščio 
galva“, vadinamas charakteringų vardu „Greitai pasiimk". Jis nugaben- 
davo vėlę į mirusiųjų karaliją. Prie septynerių požemių pasaulio vartų 
vartininkai atimdavo mirusiajam po drabužį. Tik po įsakmaus požemių 
valdovės Ereškigalės leidimo vėlė galėdavo įeiti „į. tamsos namus, Ir- 
kalos būstą, į namus, iš kurių niekas nebeišeina, eiti keliu, kuriuo ne- 
besugrįžtama namo, tenai, kur gyventi reikia be. šviesos, kur maistas — 
žemės dulkės, o valgis — molis, kur visi apsirengę sparnų rūbais kaip 
paukščiai, nemato šviesos, sėdi tamsoje“ 5. Požemių raštininkė įrašydavo 
atėjusiojo vardą į mirusiųjų knygą, o požemių pasaulio teisėjai skelb- 
davo galutinį mirties nuosprendį. 

Toks niūrus, babiloniečių manymu, buves amžinasis gyvenimas. Tik 
turintieji sūnų ar palikuonių, kurie nustatytu laiku sąžiningai atnešda- 
vo mirusiems aukų, gaudavo atsigerti šviežio vandens. Kiti misdavo at- 
XVI S, f 

* Anunakai — požemių dievai. 

matomis, valgydavo dulkes ir purvą ir gerdavo padvisusį vandenį. At- 
sitikdavo ir taip, kad siela nerasdavo požemių karalystėje ramybės, iš- 
eidavo varginti gyvųjų. Tokios dvasios nešdavo žmonėms ligas ir nelai- 
mes, ir reikėdavo jas aukomis ir maldomis, užkeikimais ir ritualais vėl 
išprašyti į požemių karalystę. Jų apniktasis melsdavo visas gerąsias 
vėles pagalbos: „Jūs, mano giminės — velionių dvasios, mano tėvo, ma- 
no senelio, mano motinos, mano senelės, mano brolio, mano sesers, ma- 
no šeimos, Mano genties ir mano tautiečių dvasios, visos, kurios ilsitės 
žemėje, aš jums duodu auką, išpyliau jums vandens, jus prižiūrėjau, 
jus didžiai šlovinau, jus didžiai gerbiau, šiandien stokite priešais Ša- 
mašą ir Gilgamešą *, veskite mano bylą ir spręskite mano naudai!“ Iš- 
vardijęs savo gerus darbus ir išskaičiavęs aukas, jis kalbėdavo toliau: 
„Ciupkite jj ir gabenkite žemyn į kraštą, iš kurio negrįžtama! O aš, jū- 
sų tarnas, tebūsiu gyvas ir sveikas. Teapvalo mane jūsų vardas, teap- 
saugo nuo jų pinklių! Jūsų protėviams aš duosiu atsigerti gaivaus van- 
dens, duokite man gyventi, o aš jus garbinsiu" V, 

Jei šitie užkalbėjimai padėdavo ir žmogus pasveikdavo arba atsi- 
kratydavo nelaimiu, tai jau büdavo tikra proga padékoti dievams per 
didžiąsias šventes ir procesijas. Tos iškilmės paprastai būdavo džiaugs- 
mingiausi ir gražiausi įvykiai babiloniečių gyvenime. Visą miestą užtvin- 
dydavo minios žmonių, nutildavo šurmulys, muzika, triukšmas. Per me- 
tus būdavo įvairių švenčių, rengiamų arba laimingai nuimto derliaus, 
arba kokio įvykio dievų gyvenime proga. Šimtmečių šimtmečius žmonės 
rinkdavosi į didžiules iškilmes paminėti dievų vedybų arba pergalingai 
užbaigtų mūšių. Žinoma, buvo ir vienkartinių progų: naujos maldyklos 
šventinimas, eitynės į kalnus arba prie šaltinių. Tikėdami, jog patys die- 
vai mėgsta susibūrimus prie gerų valgių ir gėrimų stalo, babiloniečiai 
gana dažnai švęsdavo ne blogiau už juos, kaip sakoma patarlėje: „Die- 
vo garbinimo diena — širdžiai linksmybė, deivės palydėjimo diena ne- 
ša laimę ir turtą“. 

Didžiausia ir svarbiausia buvo Naujųjų metų šventė, kuri tiesiog lem- 
davo viso krašto gyvenimą. Per šią šventę ne tik linksmai susiburdavo 
žmonės, bet ir dėdavosi įvykiai, nuo kurių, babiloniečių įsitikinimu, pri- 
klausė pačios karalystės gyvenimas. Visam kraštui būdavo didžiulė ne- 
laimė, jeigu dėl karo, priešų užpuolimo ar karaliaus išvykimo Naujųjų 
metu šventė neivykdavo. Ji būdavo švenčiama visoje šalyje, bet labiau- 
siai pačiame Babilone. 

Naujieji metai būdavo švenčiami kovo mėnesį, nuo nisano pirmos 
iki vienuoliktos, tai yra tokiu metu, kai po žiemos visur prasidėdavo 
naujas gyvenimas, kai visa gamta sužydėdavo, sužaliuodavo. Šventinių 
renginių svarbiausia vieta buvo Marduko šventykla Esangila ir laiptuo- 
tasis bokštas. Etemenankis. Kasmet čia vykdavo ilgai trunkančios apei- 
gos, kurių tradicijos siekia net. šumerų laikus. Svarbiausias šventės vei- 
kėjas būdavo Marduko statula, šia proga ypač puošniai aprengta ir pa- 
dabinta. Antrąją šventės dieną vyriausiasis žynys skaitydavo dievui ilgą 


* Gilgamešas buvo laikomas vienu iš požemių pasaulio teisėjų. 

dukui gėrimų ir maisto. Ta pati ceremonija kartodavosi ir nisano tre- 
čiąją, kada ištisas būrys amatininkų pastatydavo dvi medines figūras, 
papuoštas auksu, brangakmeniais ir aprengtas raudonais rūbais. Ketvir- 
tąją dieną žyniai toliau melsdavosi ir aukodavo Mardukui bei jo Zmo- 
nai Sarpanitai. Vyriausiasis žynys turėdavo akylai stebėti žvaigždynus 
ir, atsižvelgdamas į jų padėtį, kalbėti atitinkamus užkeikimus. Vakare 
priešais Marduko statulą būdavo skaitomas pasaulio sukūrimo epas, ir, 
galimas dalykas, kad mimai jį vaidindavo. Po įprastinių maldų ir aukų 
penktąją dieną žyniai užkalbėtojai tam tikromis apeigomis apvalydavo 
šventyklą. Virėjas papjaudavo avį, o užkalbėtojas kruvinu gyvulio kū- 
nu ištepdavo šventovės sienas. Dėl to visi nešvarumai ir nuodėmės pe- 
reidavo į avį, kuri paskui kaip „atpirkimo ožys“ būdavo įmetama į 
vandenį. Virėjas ir žynys užkalbėtojas per šias apeigas susitepdavo ir, 
turėdavo iki iškilmių pabaigos pasitraukti į stepę. Nabaus koplyčia Esan- 
giloje būdavo papuošiama „auksiniu dangumi“ ir čia laukiama iš Borsi- 
pos šventyklos atvykstančio dievo. 

Toliau apeigose svarbų vaidmenį atlikdavo karalius. Įvestas į šven- 
tyklą, valdovas padėdavo priešais dievą visas savo valdžios insignijas. 
Paskui papasakodavo jam apie praėjusiųjų metų darbus ir išpažindavo 
savo nuodėmes, bet stengdavosi įrodyti, kad dėl kokių nors nelaimių 
yra nekaltas. Po to vyriausiasis žynys kirsdavo karaliui per veidą, pa- 
tampydavo už ausų ir perspėdavo, kad rūpestingai atliktų visas religi- 
nes apeigas. Valdovas vėl galėdavo pasipuosti- visais valdžios ženklais. 
Vakare jis kartu su vyriausiuoju žyniu aukodavo baltą jautį Sventyk- 
los kieme. Šeštąją dieną Procesijų gatve iš Borsipos pusės atvykdavo 
dievas Nabus. Jo laukdavo iš anksto padarytos ir papuoštos lėlės, kurios 
vėliau per apeigas būdavo sudeginamos. Apie kitas Naujųjų metų šven- 
tės dienas, deja, labai nedaug težinome, kadangi jų aprašymas molio 
lentelėje labai apgadintas ir iš jo galima padaryti tik vieną kitą išvadą. 
O tomis dienomis kaip tik vykdavo svarbiausi įvykiai. Priešais Mardu- 
ko statulą, jo raštininką Nabų ir kitus dievus, atskiroje patalpoje būdavo 
spėjamas ateinančiųjų metų likimas. Visas čia paminėtas ceremonijas 
matydavo tik nedaugelis gyventojų, o gal ir niekas nematydavo, tik- 
tai žyniai. Tikroji liaudies šventė prasidėdavo dešimtąją dieną, kai ka- 
ralius paimdavo dievą Marduką už rankų ir prašydavo keltis. Šiuo ak- 
tu karalius vėl būdavo patvirtinamas kaip valdovas. O Mardukas su visa 
palyda leisdavosi kelionėn; statulos būdavo sunešamos į laivą Makua, 
kuriuo tikriausiai. plaukdavo Eufratu aukštyn iš miesto. Ten, už Babi- 
lono sienų, matyt, stovėjo „Bit akitu"— „Naujųjų metų šventės namai“, 
kuriuose vykdavo kitos svarbios apeigos ir, galimas daiktas, būdavo vai- 
dinami mitai, kuriuose Mardukas atlikdavo svarbiausią role. Sekant tų 
mitų siužetais, dievas kasmet būdavo gabenamas į kalnus su vienu nu- 
sikaltėliu, vėliau nužudomu. Mardukas tenai būdavo tardomas ir muša- 
mas, o mieste dėl jo. dingimo prasidėdavo neramumai. Krašte dingdavo 
saulė ir šviesa. Jas sugrąžinti galėdavo tik dievas. Marduko žmona leis- 
davosi ieškoti savo vyro ir galų gale grįždavo kartu su juo. 

Procesija su dievų statulomis į Babiloną grįždavo sausuma. Tam rei- 
kalui Nabuchodonosaras liepė nutiesti puošnią Procesijų gatvę, kuri 

nuo Šventės namų ėjo pro Ištarės vartus. Vienoje maldoje jis prašė die- 
vus: ,Nabau ir Mardukai, kai jūs šia gatve džiaugsmingai įžengsite su 
procesija, tegul jūsų lūpos sako apie mane gerai! Visą gyvenimą iki 
tolimiausių dienų sveikas kūnu ir su džiaugsmu širdyje priešais jus 
vaikščiodamas, norėčiau aš pasenti ir amžinai pasilikti!“ 5% Dideliuose iš- 
puoštuose vežimuose statulos važiuodavo trijų šimtų metrų ilgio gatve; 
tarytum jas pasitikdami, mėlynoje plytų sienoje žengė dideli geltonkar- 
čiai liūtai, deivės Ištarės šventieji žvėrys. Šešiolikos metrų pločio gat- 
vės vidurys buvo išgrįstas kalkakmenio plokštėmis, o kraštai — brekčijos 
plytomis su baltomis ir raudonomis gyslomis, todėl vežimai riedėdavo 
visai tykiai. Paskui vežimus sekdavo didžiulė žmonių minia, džiaugsmin- 
gai grodama ir šokdama. Priešais procesiją iškilę Ištarės vartai, kaip 
žinome, irgi buvo ištisai apdailinti grazūruotomis plytomis, su keliomis 
eilėmis reljefinių figūrų — jaučių ir sparnuotų Marduko gyvačių. Nuo 
vartų procesija aukštų rūmų pasieniu traukdavo toliau į Marduko 
šventyklą. 

Kitos įspūdingos Naujųjų metų šventės apeigos buvo Marduko ir jo 
žmonos Sarpanitos šventosios vestuvės. Jas vaidindavo tikriausiai kara- 
lius ir vyriausioji Zyné; vestuvės turėdavo užtikrinti, kad kiti metai bus 
derlingi, šalis turtinga. Šis įvykis taip pat rėmėsi be galo senčis pada- 
vimais, atėjusiais dar iš šumerų laikų. Per Naujųjų metų šventę, išnyk- 
davo visi luomų skirtumai: vergus aptarnaudavo jų ponai, o valdovo 
sostą užimdavo netikras karalius, kuris vėliau, matyt, turėdavo atsaky- 
ti už karaliaus klaidas per praėjusius valdymo metus. Kai dievai: sugrįž- 
davo į savo šventyklas, o Nabus iškeliaudavo namo į Borsipą, didžioji 
šventė pasibaigdavo. | 

Iš visų šitų iškilmių žyniai tikriausiai neblogai pasipelnydavo, nes 
tikintieji, susirinkę iš visų šalies kampų, pastogės ieškodavo daugiausia 
netoli šventyklų; be to, jie trokšdavo atsigriebti už visų metų nepri- 
teklius — įsigyti visokių pirkinių. Tad žyniai išsijuosę pardavine- 
davo šventintas statulėles, šventės simbolius (iš molio nulipdytus Mar- 
duko stalus, lovas, kėdes ir vežimus). Visi galėjo parsinešti į namus 
šių mažų suvenyrų didžiajam įvykiui prisiminti. Pirkliai taip pat pasi- 
statydavo aplink maldyklą savo prekystalius su įvairiomis prekėmis, 
pro kurias kaimo gyventojai negalėdavo abejingai praeiti. Tikriausiai 
rasdavo daug pritariančiųjų ir hierodulės, kurios meilės deivės Ištarės 
garbei siūlydavosi vyrams. Taigi šita šventė būdavo svarbi ne tik kara- 
liui ir žyniams, joje dalyvaudavo visa tauta. 


BABILON IEČIŲ DVASINIS PASAULIS 


Babiloniečiams visas pasaulis knibždėte knibždėjo dvasių ir demonų. 
Tarp jų buvo ir gerų, tačiau daugiau piktų, nedraugiškų, keliančių bai- 
mę ir siaubą. Kai kurie piktieji demonai buvo žemesnieji dievai, vy- 
riausiojo dievo Anaus sünüs ir dukterys, o kiti — ateiviai iš požemių pa- 
saulio arba klaidžiojančios po žeme mirusiųjų sielos. Visi jie nešdavo 
ligas, mirtį, sąmyšį ir neramumus, ir sužlugdydavo bet kokį darbą. Pa- 
vojingiausi demonai vadinti bendru vardu „septynetas piktųjų“. Apskri- 
tai jie buvo. siaubo dvasios, bet kiekvienas kenkdavo savaip. Pavyzdžiui, 
„piktasis Utukus" įsimesdavo žmonėms į sprandą, o kitas smelkdavosi į 
galvą, trečiasis įslinkdavo į namus ir savo išdaigomis neduodavo žmo- 
nėms miegoti. Apie juos viename tekste sakoma: „Septyni jie, septyni 
jie, dukart septyni jie. Jie gimė Vakarų kalne, Rytų kalne jie užaugo. 
Jie tūno visur žemės plyšiuose, dykumose atsiranda. Esti jų danguje ir 
žemėje... tačiau tarp išmintingųjų dievų jų nėra, jų vardo nėra nei 
danguje, nei žemėje“ 5. Labai pavojingi buvę tokie demonai kaip La- 
maštu, kuri sukeldavusi gimdymo karštligę ir puldavusi motiną su nau- 
jagimiu, taip pat kiti demonai, kurie apsargdindavę karštine ir sunkio- 
mis ligomis. Manyta, kad audros demonas Pazuzus, užpuolęs Žmogų, su- 
keldavo didelius galvos skausmus ir pykinimą. 

Ne tik demonai gebėjo daryti bloga; pasitaikydavo ir žmonių, turin- 
čių slaptų jėgų ir galinčių užkerėti kitus. Jau vien nuo jų „piktos akies“ 
namus ištikdavusios nelaimės,- sirgdavę žmonės ir gyvuliai. Pavojingos 
buvo ir jų „piktosios seilės“ — mažiausias prisilietimas prie tokio Zmo- 
gaus galėdavo būti pražūtingas. Kaip jie darydavo savo baisius darbus, 
pasakoja toks tekstas: „Burtininkė vaikšto gatvėmis, įsibrauna į namus, 
bėgioja skersgatviais, skuodžia per aikštes, dairosi šen ir ten, sustoja 
gatvėje ir pasuka į kitą pusę, painiojasi žmonėms po kojų. Gražiam vy- 
rui ji atima jėgas, gražią mergaitę padaro nevaisingą, vien savo žvilgs- 
niu atima iš jos gražumą... Pamatė mane burtininkė, ėmė sekti iš pas- 
kos, savo nuodais trukdė man eiti, savo burtais sulėtino mano žingsnius, 
nutolino nuo manes mano dievą ir mano deivę“ 9, Taigi kas nors, už- 
simanęs pakenkti "kaimynui, turėdavo tiktai atlikti tam tikrus kerėjimus: 
užburti iš molio nulipdytą žmogaus statulėlę, įbrukti jai į rankas jo 
plauką ar ką nors iš daiktų — ir užkerėtąjį tuoj pat apnikdavo nelaimės, 
ligos. 

Žinoma, tokie kerėjimai buvo griežtai draudžiami, nes ardė žmonių 
sambūvį. Tikriausiai žmonės dažnai kaltindavo vienas kitą raganavimu, 
jeigu jų namuose atsitikdavo kokia bėda. Kaip tik dėl to Hamurapis 
įstatymo kodekse įrašė paragratq, kuriuo numatė griežtą bausmę už ra- 
ganavima: „Jei vienas žmogus kitą apkaltins burtininkavimu, tačiau ne- 
įrodys, tai tas, kuriam primestas raganavimas, turi eiti prie upės ir pa- 
simerkti į vandenį. Jeigu upė jį nusineš, tai tasai, kuris jį apkaltino, 
galės pasiimti jo namus.. O jeigu tą žmogų upė apvalys ir jis liks svei- 
kas, tai tas, kuris jam primetė raganavimą, turi būti užmuštas. Tasai, 
kuris nėrė į vandenį, gali pasiimti savo kaltintojo namus" 

Galima įsivaizduoti, kad babilonietis, tikintis visomis istorijomis ir, 
pasakojimais apie piktąsias dvasias, niekad nesijautė ramus, nes nebuvo 
tokios gyvenimo srities, kuriai dvasios nebūtų dariusios įtakos. Vienin- 
telė išeitis jam buvo kreiptis į žynį burtininką ar užkalbėtoją, kad šis 
demonus nuramintų ar išvytų. Todėl kiekvienoje šventykloje buvo ne- 
mažas būrys tokių žynių, be kurių pagalbos neapsieidavo daugumas Zmo- 
nių. Tik per šiuos tarpininkus babilonietis galėdavo kreiptis į didžiuo- 
sius dievus, prašyti juos išvaduoti iš visų blogybių. Geriausias pagalbi- 
ninkas buvęs išmintingasis dievas Ea, žinąs viską, kas dedasi žemėje ir* 
vandenyje. Jis ir savo sūnų Marduką išmokęs kerėjimo meno, todėl šis 
užėmęs tėvo vietą, ypač Babilone. Tačiau Mardukas vis tiek pirmiausia 
paprašydavęs patarimo tėvą, kuris atsakydavęs: „Mano sūnau, ko tu ne- 
žinai, ką aš galėčiau tau dar pasakyti?“ O paskui duodavęs kuo tiks- 
liausius nurodymus; juos Mardūkas savo ruožtu persakydavęs prašan- 
čiam patarimo. Kaip geriausią priemonę dažniausiai siūlydavęs užkalbė- 
jimus, kurie kartu su vandeniu ir ugnimi išvaduodavę nuo kerų. Buvo 
galima pasitelkti ir ugnies dievą Girą arba Nuskų, kuris sudegindavo 
piktuosius demonus. Be minėtų dievų, patikimiausias visų ligonių ir už- 
burtųjų gynėjas dar buvo Saulės dievas. 

Babiloniečiai piktąsias dvasias vaizdavosi daiktiškai ir dažnai joms 
suteikdavo pusiau žmogaus, pusiau gyvulio pavidalą, veidus darydavo 
panašius į žvėries snukį. Žmogų puolančio demono statulą laikė veiks- 
mingiausia apsigynimo priemone, nes ją galėjo naudoti per užkalbėji- 
mus arba nešiotis kaip amuletą. Pavyzdžiui, karšligės demonę Lamaštu 
jie vaizduodavo kaip seną moterį su nuogomis krūtimis, plėšraus paukš- 
čio kojomis ir išsiviepusiu liūto snukiu. Dažniausiai ji stovi arba klūpo 
ant asilo, o jos krūtis žinda kiaulė ar šuo, kuriuos babiloniečiai nuo se- 
no laikė nešvariais, įkyriais gyvuliais. Rankose demonė turi šukas ir verps- 
te, moteriškų darbų simbolius. Jos figūra būdavo išrėžiama akmens amu- 
letuose, kuriuos moterys galėdavo nešioti ant kaklo. Mažos Lamaštu 
statulėlės buvo lipdomos taip pat iš molio ir naudojamos apsiginti nuo 
burtų. Audros demono Pazuzaus išvaizda irgi siaubinga: beveik ant Zmo- 
giško liemens su plėšraus paukščio kojomis uždėta galva, panaši į liūto, 
su didžiulėmis akimis ir didžiuliais ragais, rankos su žvėries letenomis, 
o ant nugaros — išskėsti sparnai, audros ženklas. 

Zyniy burtininkų užduotis buvo su tokių demonų statulėlėmis ir ki- 
tomis priemonėmis vaduoti žmones iš piktųjų dvasių ir gydyti. Tik ge- 
rai išsimokslinęs žynys galėdavo kiekvienam konkrečiam atvejui parinkti 

tinkamus ritualus ir užkalbėjimus. Tam skirtų tekstų buvo begalės, likusių 
dar iš šumerų laikų arba atsiradusių antrajame tūkstantmetyje, bet dar 
vartotų Nabuchodonosaro Babilone. Tokie raštai dažniausiai buvo laiko- 
mi šventyklose. Ypač daug magiškų įrašų turėjo svarbiausioji Marduko 
šventykla Babilone. Tikriausiai čia rinkdavosi garsiausi ir labiausiai pri- 
tyrę kerėtojai. Susigaudyti daugybėje užkalbėjimų ir greičiau išsirinkti 
tinkamą tekstą žyniams padėdavo katalogai, Kataloguose užkalbėjimai 
buvo suregistruoti pagal pirmąją eilutę arba paskirtį, tai yra maždaug 
šitaip: „Piktieji Utukai“, „Miltų vandeniu piktybes išplauti“, „Galvos li- 
ga", „Kaklo skausmai“, „Bet kokia liga", „UZkeikima nuimti“, „Pikti bur- 
tai", „Piktas prakeikimas" ir t. t,*! ; 

Zynys pačiam kenčiančiajam nurodydavo, ką reikia daryti, o paskui 
jo vardu kalbėdavo maždaug tokias maldas: „AS jus šaukiau, nakties 
dievai. Su jumis šaukiau naktį, apsisiautusią šydu nuotaką. Aš šaukiau 
sutemas, vidunaktį ir ryto prieblandą, nes burtininkė mane užkerėjo, 
mane sukaustė slogutis. Mano dievą ir mano deivę jie nutolino nuo 
manęs, ir tam, kuris mane mato, aš tapau sunkenybe, nebeturiu ramy- 
bės nei dieną, nei naktį. Savo burtais jie prikimšo man burną guzų, 
‘miltais ją užlipino ir kamuoja mane troškuliu. Mano džiugesys tapo 
aimana, mano džiaugsmas — gedulu. Prieikite arčiau, jūs, didieji dievai, 
išklausykite mano skundą! Būkite man teisingi, supraskite mane. Aš 
padariau figūras mane užkerėjusio burtininko ir burtininkės, raganiaus 
ir raganos. Aš jums padėjau jas prie kojų ir iškloju savo bylą: kadan- 
gi jie padarė pikta, troško blogo — tegul miršta, o aš— lieku gyvas! 
Išvaduokite mane iš jų burtų, iš ju šmėklų, iš jų kerų“ ®. Žynys, to- 
liau kalbėdamas maldas, šlakstydamas vandenį ir apvalydamas užkalbė- 
jimo vietą, sumesdavo raganiaus bei raganos figūras į ugnį, ir jos su- 
pleškėdavo liepsnoje vietoj tikrojo priešo. 

Bet jeigu po tokių užkalbėjimų nukentėjusiojo namuose viskas lik- 
davo po senovei, reikėdavo ieškoti kitų nelaimės priežasčių. Gal apei- 
gos atliktos ne kaip reikiant, gal kur apsirikta ar pasitaikė dar kokia 
negerovė? Prašytojui susirgus, reikėdavo užkalbėti ir ligos demonus, 
kad nuo jo atstotų. Tokiu atveju būdavo atliekamos dar sudėtingesnės 
manipuliacijos, kurios ligoniui atsieidavo daug pinigų, nes prireikdavo 
visokių dalykų: ,Paimk Tamūzo baltą ožiuką ir padėk prie ligonio! Iš- 
plėšk ožiuko širdį ir įdėk į to žmogaus delną! Atlik Eridaus miesto už- 
kalbėjimą! Išpirk šio Žmogaus kaltę ožiuku, kurio širdį išplėšei, ir tešlos 
valgiu! Išsiimk smilkyklę ir deglą, pastatyk juos gatvėje, nulipdyk šitą 
žmogų iš tešlos ir atlik Eridaus miesto užkalbėjimą!“ ® Po šitų nurody- 
mu suminimi visi piktieji demonai, kurie galėtų būti kalti dėl ligos. 
Vietoj Žmogaus būdavo aukojamas gyvulys, vietoj nesveikos Žmogaus 
kūno dalies atiduodama gyvulio dalis ir tikimasi šitaip patenkinti ligos 
demonus. Be ožkų, dažnai būdavo pjaunami paršiukai arba kiaulės, ka- 
dangi manyta, jog tai ypatingai mėgstamas demonų maistas. 

Žyniai ir patys griebdavosi burtų, kuriais stengdavosi piktąją dva- 
sią, pavyzdžiui, karštligės demonę Lamaštu iš ligonio kūno pervilioti į 
molio statulėlę; figurélé būdavo pastatoma šalia ligonio, kasdien naujai 
perrengiama, o jai į burną įdedama paršiuko širdis. Be to, moterys tu- 

rėdavo duoti demonei dovanų — verpste, papuošalų. Toliau kerėjimo 
apeigų taisyklėse sakoma: „Užkurk gorėje ugnį ir įstatyk į ją kalaviją. 
Tris dienas turi stovėti ligonio galvūgalyje Lamaštu atvaizdas; trečiąją 
dieną pavakare jį išnešk, kalaviju sukapok, užkask sienų kampe, ap- 
krėsk miltų koše, bet tiktai neatsigręžk“ 94, Užkalbėjimus žyniai dažnai 
atlikinėdavo ligonio ar užburtojo namuose; labai mėgstamų vietų bū- 
davo ir prie upės ar stepėje. Mat tenai jie galėdavo demonų statulėles 
įdėti į mažą laivelį ir paleisti pavandeniui arba užkasti stepėje toli nuo 
žmonių, kad demonai nebegalėtų niekam kenkti. Be piktųjų dvasių 
figūrų, užkalbėtojams reikėdavo dar daug kitokių daiktų ir medžiagų, 
pavyzdžiui, kedro lazdos, deglo ir smilkyklės; simboliškam namų ar fi- 
guru apvalymui jie vartodavo asfalta, gipsą, vandenyje išplaktus miltus 
arba įvairius dažus. Be to, žyniai užkalbėtojai tikėjo, kad simboliškais 
veiksmais galima išvaryti demonus iš ligonio ar užkerėtojo kūno arba 
namų. Pavyzdžiui, jie lukštendavo svogūną arba pūsdavo į vėją pelus ir. 
kalbėdavo tam tikras burtų formules. 

Tačiau žmogų ne vien ligos apnikdavo; piktieji demonai sukeldavo 
siutulį, ir apsėstasis krauju pasruvusiomis akimis, pasišiaušiusais plau- 
kais puldavo savo kaimyną. Kartu su kitais gerais patarimais žyniai to- 
kiais atvejais rekomenduodavo: ,Paimk nuo sienos šiaudų kuokštą, su- 
kalbėk triskart jam šitą užkeikimą, įsidėk jį sau į burną! Jeigu jis pik- 
lai su tavimi kalba, mesk šiaudus iš burnos tam žmogui ant krūtinės, ir 
pikta žmogaus širdis apsiramins" 955, Aišku, magijos pagalbos prireikdavo 
ir meilės reikaluose, todėl į žynius užkalbėtojus neretai kreipdavosi vy- 
rai ir moterys, trokštantieji atsakomosios meilės. Žyniai atlikdavo gana 
sudėtingas procedūras ir pagalbos ieškančiam paprastai liepdavo pada- 
ryti štai ką: „Jei ta moteris neateina, tu... paimk miltų ir įmesk upėn 
Eai karaliui, paskui paimk molio iš abiejų upės krantų, nulipdyk tos 
moters figūrą ir užrašyk ant kairiosios kirkšnies jos vardą. Tai daryda- 
mas, perskaityk Samasui užkalbėjimą „Graži moteris..." paskui užkask 
figūrą prie pagrindinių vartų, prie Vakarų vartų. Anksti rytą, vidudienį 
tr vakare ateinantieji per ją vaikščios. Užkalbėjimą „Graži ۳ 
pasakyk tris kartus, ir tą moterį, jei ateis, tu mylési" ۴. Norintieji atsi- 
kratyti lytinės negalios gaudavo tikrai keistų ir dažniausiai labai nepa- 
trauklių vaistų: visokių žolių, tam tikrų paukščio kūno dalių, jaučio sei- 
lių ir daug ko kito. Viską reikėdavo sumaišyti su alumi arba aliejumi 
ir išsitepti. 

Jei po daugelio nesėkmingų užkalbėjimų žynys nesurasdavo ligos, 
silpnumo ar nelaimės kaltininko, reikėdavo kreiptis apskritai į visus 
demonus ir antgamtinės jėgas, vadinamus bendru vardu „ban“ (,,„apžavai ) 
ir juos maldomis apraminti. 

Savaime suprantama, 'nuo piktųjų dvasių įsibrovimo būdavo galima 
apsisaugoti iš anksto — reikėdavo tiktai namuose pasistatyti gerųjų glo- 
bojančių jėgų statulą. Tarp šitų jėgų svarbiausią vaidmenį turėjo „sep- 
tynetas išminčių“, kurie buvo vaizduojami kaip žmonės su paukščių 
galvomis ir sparnais arba kaip vyrai su žuvies žvynais ir užkasami prie 
visų namo įėjimų, gyvenamojo kambario kampuose bei jo viduryje, kur 
stovėdavo namų šeimininko lova ar kėdė. Tuos „išminčius“ babiloniečiai 

lažniausiai lipdydavo iš molio (statulas arba reljefus), tačiau darydavo 
r iš metalo, medžio, tešlos arba asfalto. Pradėję naujo namo statybą, jie 
norėdavo iš anksto užsitikrinti gerųjų dvasių globą ir todėl atlikdavo 
tokią ceremoniją: figūras molio induose užkasdavo po grindimis. Per pa- 
matų dėjimo ritualą Žyniai aukodavo dievams, ištepdavo demonų sta- 
tulas gipsu ir-dažais. Paskui rituališkai apvalydavo namą, kad jo gy- 
ventojai nebijotų jokių pražūtingų jėgų. 

Ypatinga reikšmė šitiems ritualams buvo teikiama karaliaus rūmuo- 
se, kadangi valdovui nieku gyvu negalėjo atsitikti kokia bėda. Todėl 
čia jau prie vartų ir koridorių stovėdavo didžiulės pasakiškos būtybės 
su Žmonių galvomis ir sparnais; į pamatus būdavo sudėtos brangios įkū- 
rimo dovanos, tarnai ir žyniai nuolat rūpinosi karaliaus kultiniu tyru- 
mu. Jeigu valdovas bent vieną akimirką kokiu nors poelgiu, prisilietęs 
nešvaraus Žmogaus arba. išvydęs tarnaitę nemazgotomis rankomis, su- 
sitepdavo, tada reikėdavo atlikti nuodugnius, ilgai trunkančius apsiva- 
ymus tiek pačiuose rūmuose, tiek prie miesto vartų. Būdavo aukojama 
laug gyvulių, gėrimų (alaus, vyno, pieno, aliejaus ir medaus), kad ka- 
ralius vėl taptų tyras. O žyniai ta proga gerokai pasipelnydavo. 

Taigi babilonietį, jauną ir seną, vargšą ir turtingą, visą gyvenimą 
ydéjo magija; tų laikų supratimu, žmogaus nuolatos tykojo nepalankios, 
piktos dvasios, visur jam grėsė pavojus pakliūti joms į nagus. 

Dėl žmonių tamsumo ir gamtos mokslų menkumo įsigalėjusi magija 
sudarė palankias sąlygas užkalbėjimo menui tapti svarbiu „mokslu“. Tie- 
sa, ji išmanydavo ir paprasti žmonės, daugiausia senos moterys, tačiau 
2orint jį gerai pažinti, reikėdavo mokytis. mokykloje. O lankyti mokyk- 
ą galėdavo labai nedaugelis vaikų, nes dauguma šeimų — smulkių ama- 
Aninkų, pirklių, valstiečių ir darbininkų — vos sudurdavo galą su galu. 
siems žmonėms kasdien: prireikdavo ir Mažesniųjų vaikų pagalbos, tad 
2ebūdavo nė kalbos apie jų išleidimą ilgesniam laikui iš namų. Jei nu- 
sišypsodavo laimė, berniukai išmokdavo tėvo amato ir galiausiai perim- 
lavo jo mažą dirbtuvėlę ar krautuvę. Tačiau dažniausiai jie eidavo už- 
Jarbiauti. Mokyklas lankyti galėjo tiktai turtingųjų — stambių pirklių, 
zemvaldžių, žynių ir kilmingųjų — sūnūs. Beje, daugelis verslininkų aukš- 
:esnį išsilavinimą nelabai vertino, nes jiems užtekdavo ir elementarių 
žinių. Be to, jie galėjo pasisamdyti raštininkų ir valdininkų, kurie su- 
‚varkydavo visus reikalus. Taigi mokyklos lankymas buvo privilegija, 
lažnai besiremianti dešimtmečių ir šimtmečių tradicijomis * 

Mokyklos, kurios ankstyvuoju Šumero periodu dar labai priklausė 
ما‎ šventyklų, jau trečiajame tūkstantmetyje pasidarė savarankiškos, o 
Jamurapio laikais virto privačiomis įstaigomis, dirbo valstybės leidimu 
r gaudavo iš jos paramą. Kiekviename didesniame mieste, matyt, buvo 
mažų mažiausiai vieni „lentelių namai“, o tokie kaip Babilonas jų turė- 
jo, be abejo, keletą. Tiems namams vadovavo išsilavinę raštininkai, iš- 
nanantys vieną arba kelias mokslo sritis. Mokyklos vadovas, paprastai 
vadinamas „lentelių namų tėvu“, atsakydavo už visą įstaigą ir mokymą. 
Mokyklos tikriausiai būdavo įsikūrusios didesniuose privačiuose namuo- 


* Raštingumas Babilonijoje tikriausiai "buvo išplitęs daug labiau, negu paprastai manoma, 

se, dažnai karaliaus dvare, kur mokydavosi daugiausia būsimieji rūmų 
valdininkai, arba prie šventyklų, kur būdavo ruošiama žynių pamaina. 
Klasės buvo gana paprastos, apstatymas kuklus — rašymo pultai moky- 
tojui ir mokiniams. Mokymo tvarka buvo griežta, ir. mokytojai per pa- 
mokas neretai griebdavosi lazdos. Kadangi mokyklos buvo daugiausia 
privačios, už mokslą reikėdavo mokėti, be to, kartkarčiais mokinio tė- 
vas turėdavo atsiųsti mokytojui kokią vertesnę dovaną. Mokslo bran- 
gumas irgį labai apribodavo mokinių skaičių. Gal tik vienas kitas ga- 
bus mokinys galėdavo tikėtis šventyklos ar rūmų paramos. Aišku, šios 
įstaigos tikėdavosi vėliau iš to turėti naudos. Mokyklose mokydavosi 
tik berniukai, o mergaitės, kurias visuomenė mažiau vertino, į jas ne- 
patekdavo. Tačiau nepasakysime, kad jos visada likdavo neišsilavinu- 
sios. Atsirasdavo "galimybių ir joms: išmokti bent skaityti, rašyti. Kai 
kurios ir neblogai prasilavindavo, netgi tapdavo raštininkėmis. 

Pirmučiausia mokykloje buvo mokoma skaityti ir rašyti. Dantiraštis 
turėjo daugybę ženklų, kartais daugiareikšmių, ir jam išmokti reikėda- 
vo nemažų sugebėjimų, kantrybės, -didelio kruopštumo. Ranka sutapno- 
toje keturkampėje drėgno molio lentelėje medžio ar švendro lazdele 
įspausti ženklai — dar šumerų išradimas. Šitas jų tautos genijaus laimė- 
jimas niekad nebus pervertintas. Jo dėka šumerai pakilo kur kas aukš- 
čiau už kitas tautas ir iš miglotos senovės išėjo į istorijos šviesą. Tiesa, 
pirmieji raštijos žingsniai buvo gana kuklūs, nes šumerai didelių įvy- 
kių neužrašinėjo. Jų raštai — tai ūkiniai dokumentai, didžiųjų šventyk- 
lų pajamų ir išlaidų sąrašai, savotiškas, vis didėjančio valdžios aparato 
archyvas. Pats raštas irgi dar ne tikras, o daiktų, žmonių ir gyvulių pie- 
šiniai, tiesa, jau gana stilizuotai įrėžti molyje. "Įvairaus dydžio ir skir- 
tingos formos įspaudai lazdele rodo vaizduojamų daiktų kiekį. Taigi iš 
pradžių galimybė ką nors išreikšti raštu buvo labai ribota, nes reikė- 
davo sąvoką pavaizduoti daiktiškai. Tačiau netrukus buvo žengtas dar 
vienas žingsnis. Nežymiai keisdami piešinius arba naudodamiesi ženklų 
daugiareiksmiskumu, šumerai išmoko žymėti ir abstrakčias sąvokas. Tai- 
gi nupiešta žvaigždė galėjo reikšti „dangus“ ir „dievas“, koja — „eiti“ 
ir „stovėti“, burna — veiksmažodį „kalbėti“. Ženklų jungimas davė nau- 
jų išraiškos galimybių. Sakysime, greta parašyti ženklai „burna“ ir „duo- 
na“ buvo skaitomi „valgyti“, o „burna“ ir „vanduo“ — „gerti“. Piešinių 
ir ženklų forma taip pat nuolatos keitėsi. Iš paprastų piešinėlių atsirado 
sudėtingi ženklai, nes abstrakčius dalykus pradėta reikšti molyje įspaus- 
tais pleišto pavidalo deriniais. Iš pradžių ženklai lentelės plote buvo iš- 
dėstomi gana laisvai, vėliau imta juos rikiuoti stulpeliais vieną po kitu, 
ir pagaliau, pasukus visus ženklus devyniasdešimt laipsnių, atsirado ra- 
šymo kryptis iš kairės į dešinę. Tokia tvarka išliko visoje tolimesnėje 
rašto raidoje. 

Tačiau dantiraštis ir toliau tiko vien paprastiems užrašams, nes vis 
dar nebuvo žengtas tas didysis žingsnis, kuris raštą padarytų sudėtingų 
sąvokų išraiškos priemone. Šis posūkis įvyko tik tada, kai ženklais bu- 
vo imta reikšti ne tik žodžius, bet ir skiemenis. Ženklas „ranka“, šume- 
rų kalboje skaitomas „šu“, tapo paprastu skiemeniu „šu“, tinkamu bet 
kokiam žodžių dariniui. „Utu“ („saulė“) ėmė reikšti ir skiemenį „ut“, o 

„an“ („dangus“) — tiktai skiemenį „an“. Taip pasikeitus ženklų prasmei, 
pasidarė nebesunku iš atitinkamų skiemenų sudėti bet kurį žodį. Dau- 
guma ženklų dėl to neprarado žodžio reikšmės, todėl vieni arba jun- 
giniuose ir toliau galėjo reikšti „dangus“ arba „saulė“. Daugiausia keb- 
lumų tebedarė dantiraščio ženklų daugiareikšmiškumas. Todėl bandyta 
ji kiek patvarkyti, vartoti vadinamuosius determinatyvus — aiškinamuo- 
sius ženklus, žyminčius tam tikrą sąvokų grupę. Visi dievų vardai tu- 


rêjo ženklą „dingir“ — „dievas“, vyrų vardai — vertikalų pleištą, o mo- 
tery — ženklą „sal“ — „moteris“. Priešais miestų vardus visados stovėjo 
„uru“— „miestas“, o prieš kraštų — „kur“ — „šalis“. Prie medinių daik- 


tų bei visų medžių ir krūmų vardų buvo pridedamas ženklas „giš' — 
„medis“. Tai padėdavo atskirti vienodus ženklus ir žodžius. 

Šumerų raštas trečiajame tūkstantmetyje labai ištobulėjo. Iš maž- 
daug dviejų tūkstančių ženklų antrojo tūkstantmečio pradžioje liko tik 
apie penkis šimtus, o Naujosios Asirijos ir Naujosios Babilonijos epo- 
chos raštas teturėjo apie 350—400 ženklų. Būdamas skiemeninis raštas, 
dantiraštis tiko ne vien labai savitai šumerų. kalbai, bet ir kitoms vi- 
siškai nepanašioms į ją kalboms. Jau trečiajame tūkstantmetyje semitai 
akadai šumerų krašte perėmė šumerų raštą ir pritaikė savo kalbai. Pa- 
rašytą šumerišką žodį „ranka“ jie skaitė jau ne „šu“, o „katu“, o dan- 
gaus ženklą „an“ tardavo „šamu“. Taigi jie pakeitė tarimą, bet ne ženk- 
lų reikšme. Šumeriški skiemenų ženklai jiems nesukėlė jokių sunkumų, 
nes jais buvo galima užrašyti ir semitiškus, ir šumeriškus žodžius. Tik 
ženklų daugiareikšmiškumas pamažu plėtėsi: kai kurig ėmė reikšti dau- 
giau kaip dvidešimt skiemenų ir apie dešimt žodžių reikšmių, supranta- 
mų tik iš konteksto. Po akadų atėjo kitos semitų gentys, kurios galuti- 
nai užvaldė Mesopotamiją, bet visos vartojo dantiraštį. Paskui jį perėmė 
elamitai Babilonijos rytuose, sirai ir finikiečiai vakaruose, indoeuropie- 
čiai hetitai Mažojoje Azijoje. Taigi dantiraštis netrukus paplito visoje 
Priešakinėje Azijoje. l 

Ženklai, kurie Hamurapio laikais dar buvo labai sudėtingi, ilgainiui 
paprastėjo, ir Nabuchodonosaro karaliavimo metu babiloniečiai jau varto- 
jo visai kitokias rašto formas nei anksčiau. Tačiau pats Nabuchodono- 
saras labai brangino tradicijas ir reikalavo, kad dideli puošnūs įrašai 
spalvotos glazūros plytose arba akmens dokumentuose būtų padaryti 
dar Hamurapio laikų rašto, ženklais, kurių šiaip jau niekas nebevartojo. 

Seštojo amžiaus Babilone greta dantiraščio ėmė plisti visai kitoks 
raštas — daug paprastesnis ir lengviau išmokstamas. Tai vadinamasis ara- 
mėjų raidinis raštas, atsiradęs, jau apie antrojo tūkstantmečio pabaigą; 
jame vietoje daugelio sudėtingų dantiraščio ženklų buvo dvidešimt vie- 
nareikšmių garsaženklių, tačiau tiktai priebalsių, nes balsiai likdavo ne- 
pažymėti. Rašoma buvo molio lentelėse (ženklai įrėžiami) ir papiruso 
ritiniuose. Dažnai pasitaikydavo dokumentų, parašytų dvejopai, ir kas 
nemokėdavo perskaityti dantiraščio, rasdavo trumpą aramėjišką teksto 
santrauką. Aramėjų kalba jau seniai buvo įsigalėjusi Babilone ir, ko 
gero, kasdieniniame gyvenime išstūmusi babiloniečių kalbą. 

Išmokti sudėtingą dantiraštį buvo įmanoma tik nuolatos lavinantis: 
mokytojas rašydavo ženklus, o mokiniai stengdavosi juos nusirašyti ir 

įsidėmėti. Paskui eidavo diktantai ir ilgesnių tekstų nurašinėjimas. Rei- 
kėdavo mokytis ir šumerų kalbos, kuri, pamažu išnykus šumerams, bu- 
vo jau mirusi, bet vis dar būtina semitų tautų kultui, religijai ir dau- 
geliui mokslo sričių. Mokytojai specialistai, gerai moką šią senąją kal- 
bą, mokė jos ir. mokinius. 

Suprantama, per tūkstantmečius sukauptos mokslo žinios buvo tyri- 
nėjamos ir studijuojamos ne paprastose mokyklose, o ypatinguose cent- 
ruose, kur susirinkdavo garsiausi mokslininkai ir jų gabiausi mokiniai. 
Šiuos mokslo židinius jau gana pagrįstai galima vadinti „mokslų aka- 
demijomis“, nes jose buvo dedami visų mokslų pamatai. Tokie centrai 
gyvavo kai kuriuose didžiuosiuose miestuose — Ūre, Nipüre ir Babilone. 
Mokslo centrai prie šventyklų iš esmės nagrinėjo religijos problemas, 
užsiiminėjo teologija, astronomija ir astrologija, bet daugiausia magija 
ir būrimo menu. Nepriklausomų arba karaliaus rūmams pavaldžių cent- 
ru mokslininkai domėjosi kitomis mokslo sritimis: matematika, geolo- 
gija ar medicina. Tačiau senovės Rytuose nė viena mokslo šaka neiš- 
kėlė visuotinai pritaikomos teorijos, kuri būtų apvainikavusi atskirus 
tyrinėjimus. Gautieji rezultatai buvo vertinami grynai empiriškai ir tai- 
komi praktikoje; mokslininkai juos rinko ir užrašinėjo, kad išliktų pali- 
kuonims, tačiau į vidinius dėsningumus beveik nekreipė dėmesio. 

Daugumos kitų mokslo sričių pamatu laikytina filologija, nes tik 
jos dėka babiloniečiai galėjo naudotis šumerų kultūros palikimu ir ją 
toliau ugdyti. Jau šumerų mokslininkai bandė savo laikų dvasinius lo- 
bius surinkti įvairiuose sąvaduose taip, kaip reikalavo jų gyvenimo prin- 
cipai ir apskritai pasaulio supratimas. Šie sąvadai labai palengvino dar- 
bą šumerų įpėdiniams semitams — padėjo mokytis šumerų kalbos gra- 
matikos ir žodžių. Sąvadai buvo sudaryti dalykiniu principų, nors 
kartais jų klasifikaciją kiek sunkoka suvokti. Pavyzdžiui, juose išvar- 
dytos žmonių klasės su profesijų pavadinimais, surašyti dievų, kraštų, 
miestų ir upių vardai. Didelėse veikalų serijose, surašytose daugelyje 
molio lentelių, aptariamos visos žinomos gyvulių, augalų, akmenų rū- 
šys, kalbama apie gaunamus iš jų gaminius. Daugelį šitų sąvadų babi- 
loniečiai nusirašė, tekstą suskirstė į keletą skilčių, kuriuose greta šu- 
merų žodžių pateikė akadiškus atitikmenis, o neretai ir pastabų dėl 
šumeriško žodžio tarimo. Šitaip jie darė daugiausia praktiniais sumeti- 
mais, kadangi ir patys kaip reikiant nesuprato šumerų klasifikacijos 
principų. - 

Iš tų sąvadų nebuvo įmanoma teisingai suvokti šumerų gramatikos, 
todėl Senosios Babilonijos laikais imta sudarinėti teisės ir ekonomikos 
srityse dažniausiai vartojamų šumeriškų ir akadiškų posakių žodynus. 
Raštininkai, rašydami ilgesnius svarbius dokumentus, naudodavosi spe- 
cialiai sudarytais sinonimų — lygiareikšmių žodžių — sąrašais, kurie pa- 
dėdavo pagyvinti ir paįvairinti raštų leksiką. Mokslo centruose žodynai 
tebebuvo sudarinėjami antrojo tūkstantmečio antrojoje pusėje ir pirma- 
jame tūkstantmetyje. Įsiviešpatavus Babilone kasitams, vėl prireikė at- 
naujintų sąvadų, paaiškinančių babiloniečiams tekstuose pasitaikančius 
kasitų žodžius ir vardus. Be to, mokslininkai tuo metu daug triūsė ka! 
nonizuodami Senosios Babilonijos žodžių sąrašus, kad ateities kartoms 

liktų, jų nuomone, svarbiausi ir vertingiausi mokslo dalykai. Šitaip su- 
tvarkyti žodžių sąrašai buvo perrašinėjami ir naudojami dar Naujojo Ba- 
bilono laikais. To meto filologai tyrinėjo ne tiek pačią šumerų kalbą, 
kiek aiškino ir užrašinėjo sunkius, nebevartojamus akadiškus žodžius, 
pasitaikančius plačiuose tekstuose ir lentelių serijose. Dažnai naudoja- 
moms lentelėms mokslininkai sudarinėjo komentarus, kuriuose sudėlio- 
davo žodžius tokia eile kaip tekste. Filologija babiloniečiams nebuvo 
mokslinis kalbos esmės pažinimas, o praktinė priemonė jai išmokti ir 
perduoti ateinančioms kartoms. 

Tą pat galime pastebėti ir istorijos moksle. Senovės Rytuose nebu- 
vo parašyta nė vieno kūrinio, nuosekliau parodančio istorijos eigą ir 
jos vidines varomąsias jėgas. Šumerai savo istoriją užrašinėjo daugiau- 
sia sąrašais, kuriuose iš eilės vardijo kunigaikščius, valdovus ir svar- 
biausius to meto miestus. Šitoje šumerų chronologijoje minimi prieš 
tvaną ir po jo valdę karaliai. Valdovai ir herojai, gyvenę prieš lemtin- 
gąjį įvykį — tvaną, kuris svarbiu momentu buvo laikomas, matyt, tik 
religijoje ir mitologijoje, o ne tikrovėje, — yra greičiau mitiniai perso- 
nažai, nes. jų viešpatavimo laikotarpiai padidinti trigubai ar net pen- 
keriopai. Tik maždaug nuo trečiojo tūkstantmečio vidurio pateikiamos 
realios datos. Istorijoje šumerai neskyrė legendų nuo tikrų faktų, vis- 
kas jiems atrodė tikėtina. Senosios Babilonijos mokslininkai perėmė šu- 
merų karalių sąrašus ir juos toliau rašė. Jie nurodinéjo tikrąsias valdy- 
mo datas, bent jau kalbédami apie sau artimesnius laikus. Vėliau 
mokslininkai sudarė sinchronines Babilonijos ir Asirijos karalių lente- 
les, tačiau jomis negalima visiškai pasikliauti, kadangi įvairių šalių, bet 
tuo pačiu metu valdę karaliai surašyti iš eilės, ir vėliau buvo manoma, 
kad jie karaliavo vienas po kito. 

Istorijos įvykių aprašymų turime jau iš ankstyvojo šumerų laiko- 
tarpio. Juose pasakojama daugiausia apie karinius koniliktus ir kitų 
šalių nukariavimą arba apie didelius karalių darbus bei žygius į ligtol 
nepasiektus kraštus, pavyzdžiui, Siriją ir Mažąją Aziją. Trečiojo tūks- 
tantmečio pabaigoje mokslininkai ypač daug dėmesio skyrė didiesiems 
akadų karaliams ir savo pasakojimuose apie .Sargoną ir Naramsiną vėl 
ėmė painioti legendas su tikrove. Babilono autoriai tas legendas perra- 
šinėjo, bet ką norš panašaus papasakoti apie savo karalius negalėjo. Ha- 
murapis tik retkarčiais užsimena apie savo karo žygius, nes daugiausia 
jam rūpi taiki veikla. Šios tradicijos laikosi ir jo įpėdiniai. Jie plačiai 
pasakoja apie šventyklų, miesto sienų ir rūmų statybą, apie iškastus 
kanalus, drėkinimo įrenginius, giriasi, kad savo liaudį valdė labai rū- 
pestingai, o apie gana dažnus karo žygius — beveik nė žodžio. Nabu- 
chodonosaras ir kiti jo dinastijos karaliai paliko daugybę dokumentų 
apie statybas, bet nedaug teparašė apie istorijos įvykius. Tiesa, Naujo- 
sios Babilonijos laikais mokslininkai sudarė ne vieną kroniką, kuriose 
glaustai apžvelgė istorijos eigą. Jie papasakojo ir apie labai senus įvy- 
kius, kuriuos patys vaizdavosi miglotai ir todėl, savaime suprantama, 
privėlė visokių klaidų. Visai priešingai darė kaimyninės Asirijos rašti- 
"ninkai, kurie molio lentelėse, akmens dokumentuose ir reljefuose nuo- 
dugniai pasakojo apie savo karalių karinius laimėjimus. Asirijos valdo- 

56. Priešakinę sosto sa- 
lės sieną Nabuchodo- 
nosaras liepė išmūryti 
spalvotomis plytomis. 
Iš jų sudėlioti stilizuoti 
„gyvybės medžiai“, vi- 
joklių frizai, o apačio- 
je — liūtai. Apie 600 m. 
p. m. e Aukštis 
1240 m. (Rekonstruk- 
aja Priešakinės Azijos 
muziejuje Berlyne) 


69. Vienos Babilono šventyk- 
los antspaude pavaizduotas 
dievas Adadas su žaibų pluoš- 
tais rankose; ant kalno stovin 
tį dievą lydi pasakiška būty- 
bė. Tikriausiai taip atrodė di- 
dieji kulto paveikslai. VII a. 
pr. m. e. Aukštis 11,5 cm 


70. Šitos milžiniškos fantasti- 
nės būtybės — sparnuoti liūtai 
su žmonių galvomis — saugo- 
jo Asirijos karalių rūmų var- 
tus. V a. pr. m. e. pirmoji 
pusė. Aukštis 3,13 m. (Gipso 
kopija Priešakinės. Azijos mu- 
ziejuje Berlyne) 


71. Asirų kareiviai gabena iš 
nugalėto miesto dievų statu- 
las — tris deives ir audros 
dievą Adadą. VIII a. pr. m. e. 
antroji pusė 


67. Rūmuose ir šventyklose reikėdavo daug muzikantų; viename asirų 
reljefe pavaizduoti du arfininkai. IX a. pr. m. e. pirmoji pusė. (Gipso 
kopija Priešakinės Azijos muziejuje Berlyne) 


68. Iš molio plytų pastatytas garsusis Babilono bokštas tikriausiai buvo 
panašus į šitą modelį 

75. Žvėriasnukio demono Pazuzaus galva. VI a. pr. 
m. e. Aukštis 5,5 cm 


76. Tikėta, kad tokie akmeniniai amuletai su demo- 
nės Lamaštu atvaizdu apgindavę babiloniečių mo- 
teris nuo karštligių. I tūkstantmečio pr. m. e. pir- 
moji pusė. Aukštis 5,3 cm 


77. Demonės Lamaštų medinės figūrėlės dažnai bū- 


davo naudojamos per užkalbėjimus. XIII—XII a. 
pr. m. e. Aukštis 10,6 cm 

78. Alebastrinė nuogos gulin- 
čios moters figūra. Apie 
200 m. pr. m. e. Ilgis 19 cm 


79. Kadaise burta ir su šituo 
molio dubeniu, nes jo viduje 
įrašyti aramėjiški burtų teks- 
tai. II a. pr. m. e. Skersmuo 
18,2 cm 


skaitmenis, o piešiniai — 


12X 


82. Pirmasis valdininkas ran- 
kose laiko molio lentele ir 
rašiklį dantiraščio ženklams 
įrėžti, o antrasis su plunksna 
rašo aramėjiškai ant papiru- 
so. IX a. pr. m. e. pirmoji 
pusė. (Gipso kopija Priešaki- 
nės Azijos muziejuje Berlyne) 


80. Šumerai pradėjo rašyti ant mažų molio lentelių. Gilūs įspaudai reiškia 
daiktus ir sąvokas. III tūkstantmečio pr. m. e. pradžia. Aukštis 3,8 cm 


81. Molio lentelėje nubraižytas namo planas su nurodytais matmenimis. Apie 2000 m. pr. m. e, 


x 113 cm 

83. Aukstoje lovoje guli ligo- 
nis, kurį gydo du žyniai bur- 
tininkai; kairysis persirenges 
žuvimi. | tūkstantmečio pir- 
moji pusė. Aukštis 4,9 cm 


84. Šioje lentelėje matome pa- 
vaizduotas įvairias kepenų 
formas; žyniai ja tikriausiai 
naudojosi burdami iš kepenų. 
XII—XI a. pr. m. e. Aukštis 
20,6 cm 

85. Daugelyje prirašytų plytų Nabucho- 
donosaras pasakoja apie savo statinius. 
V a. pr. m. e. 


.86. Astronominéje molio lentelėje su- 
rašyti Zodiako ženklų vardai. Pažymėti 
Hidros ir Liūto žvaigždynai, o kairė- 
je — Jupiterio planeta. III a. pr. m. e. 
Aukštis 9,5 cm 


87. Šiame terakotiniame reljefe tikriau- 
siai pavaizduota Gilgamešo ir Enkidaus 
kova su baisiūnu Chumbaba. XVII a. 
pr. m. e. Aukštis 8 cm. 


88. Šis liūtą smaugiantis vyras, matyt, 
yra mitinis didvyris Gilgamešas. (La- 
biau tikėtina, kad tai Enkidus.— Rusiš- 
kojo vert. red. past.). Reljefas buvo Asi- 
rijos karaliaus rūmuose Dur Šarukine. 
VIII a. pr. m. e. antroji pusė. Aukš- 
tis 4,70 m. (Gipso kopija Priešakinės 
Azijos muziejuje Berlyne) 


89. Antspaudo ispaude pavaizduota, kaip Etana su ereliu skrenda į dangų. Zemėje stovi nustebę piemenys, 
kaimenės, šunys. II tūkstantmečio pr. m. e. paskutinis ketvirtis. Aukštis 4,05 cm 


A Ža = = ics 90. Raštininkas klausosi, ką 
Mi“ į + SĮ įsakinėja valdovas. Po pažas- 
D c xo a tmi jis pasispaudes tikriau- 
L o (> — 5 siai medžio ar dramblio kau- 

lo dėklą vaško lentelei. VIII a. 

pr. m. e. reljefas iš Sam'alio. 

Aukštis 1,11 m, plotis 1,15 m 

91. Darijaus 
tu. Jame pava 
mirtingasis“. 


92. Herbo principu sukompo- 
nuota scėna persų atspaude. 
V—IV a. pr. m. e. Aukštis 
2,7 cm 


93. Babilone rasta helenų sti- 
liaus molinė satyro kaukė. 
Apie 300 m. pr. m. e. Aukš- 
tis 17 cm 


94. Iš dramblio kaulo padaryta babilonietės galvutė. V— IV a. pr. m. e. Aukštis 3 cm 

95. Atstatytieji I 

vai netgi jautė pareigą pateikti dievams laiškų forma tiksliausią atas- 
kaitą apie savo darbus. Tačiau ir jie pasakodavo tik apie atskirus įvy- 
kius, iš kurių sunku įsivaizduoti visą istorijos eigą. 

Geografija babiloniečiams, matyt, buvo tik pagalbinis mokslas, netu- 
rintis savarankiškos svarbos. Elementarių jos žinių tikriausiai gaudavo 
ir mokyklų mokiniai, bet tik tiek, kiek leido šumerų ir babiloniečių re- 
liginis pasaulėvaizdis. Teologija teigė, o geografija patvirtindavo, kad žemė. 
yra tikslus dangaus atspindys. Ji buvo vaizduojama kaip apskrita piokš- 
tė, supama okeano; pakrantėse stūksojo aštuonios nykios negyvenamos 
salos. Prasidėjęs kalnuose, iš šiaurės į pietus tekėjo Eufratas. Būdavo 
žymimi ir keli miestai. Pats Babilonas stovėjo žemės skritulio centre. 
Be šitų praktiškai nepanaudojamų žemėlapių, jau šumerai turėjo miestų, 
upių ir kalnų sąrašus, bet ne tam, kad pagal juos galėtų orientuotis, o 
kad viskas žemėje būtų sugrupuota pagal tam tikrus principus. Babilo- 
niečiai jau sudarinėjo primityvius žemėlapius, kurie apimdavo labai ma- 
žą teritoriją — miestą arba bendruomenės valdas. Didesnio masto žemė- 
lapiuose teologinė pasaulio samprata nustelbdavo praktinę patirtį. Pirklių 
kelionės ir karalių karo žygiai babiloniečius supažindino su naujais 
tolimesniais kraštais. Šios žinios buvo surašomos vadinamuosiuose ke- 
lionių vadovuose. Juose nurodyti atstumai tarp atskirų vietovių ir ke- 
lių kryptis. Kai kurie dideli miestai aprašyti gana nuodugniai, pavyzdžiui, 
Babilono aprašyme išvardyti miesto vartai, sienos, šventyklos ir koply- 
čios, kartais nurodoma netgi jų vieta. 

Įvairios gamtos mokslų sritys Babilone buvo pasiekusios nevienodą 
lygi. Zoologijoje, botanikoje ir mineralogijoje mokslininkai tenkinosi 
daugybe sąrašų, kuriuose registravo visokių gyvulių, augalų ir akmenų 
pavadinimus. Tačiau babiloniečiai jau gerai pažino įvairių gyvulių vi- 
daus organus; tų žinių įgijo mėsinėdami aukojamus gyvulius, apžiūri- 
‚nedami jų kepenis ir tulžį, tai yra tuos organus, kurie atrodė labai svar- 
būs ateities spėjimui. Antra vertus, organų funkcijas jie suvokė gana 
prastai ir tenkinosi vien jų padėties aprašymu ir sugretinimu. Panašiai 
atrodė botanika. Augalus babiloniečiai vertino pirmiausia pagal varto- 
jimą medicinoje, magijoje ir kasdieniniame gyvenime. Mineralogijos 
vaidmuo irgi buvo menkas, nes akmenų sąrašuose randame paminėtus 
daugiausia tik tuos akmenis, kurie tiko apdirbimui. 

Chemija buvo labai silpna. Babiloniečiai teturėjo užsirašę praktikos 
patvirtintus receptus, kad nepasimirštų gamybos būdas. Pagal tuos re- 
ceptus gamino vaistus, kvepalus, kvapiąsias medžiagas; tepalus, stiklą, 
dirbtinius pusiau brangiuosius akmenis ir pastas, glazūros dažus ir me- 
talų lydinius. Receptuose glūdėjo šimtmečių patirtis ir daugėlio kartų 
nusisekę eksperimentai. 

Medicina labiau nei kitos gamtos mokslų šakos siejosi su magija. 
Dažnai prie ligonio lovos susitikdavo gydytojas ir užkalbėtojas, o kar- 
tais šias funkcijas atlikdavo vienas asmuo. Aišku, gydytojų visoje ša- 
lyje buvo labai nedaug; karaliaus rūmuose dažniausiai gyvendavo ypač 
pagarsėjęs medikas, kurio pagalbos kartais šaukdavosi net iš kitų šalių. 
Gydytojai savo meno sėmėsi iš išmintingojo dievo Eos ir sveikatos dei- 
vės Gulos, kuri galėjo prikelti net mirusius. Šumerų sveikatos dievo 

Ningišzidos simbolis buvo susivijusios gyvatės; tą simbolį tikriausiai 
primena ir šiandieninis gydytojų profesijos ženklas. Apie ligų priežastis 
gydytojai žinojo palyginti mažai; daugumą negalavimų jie diagnozuo- 
davo ir vadindavo pagal išorinius simptomus. Apie vidaus organus nusi- 
manė labai nevienodai. Širdį, kepenis, tulžį ir inkstus matydavo per 
gyvulių aukojimą ir iš to darė tam tikras išvadas apie žmogų. Kadangi 
niekad neskrosdavo mirusiųjų, neturėjo išsamaus supratimo apie Zmo- 
gaus organizmą. Tačiau pastebėjo daugelį ligų simptomų ir aprašė pla- 
Ciuose sąvaduose. Pavyzdžiui, geltos požymius išvardijo smulkiausiai ir 
netgi nutuokė jų ryšį su tulžimi bei kepenimis, tačiau pačią ligą laikė 
nepagydoma. Labai dažnai mini įvairias akių ir ausų ligas, taip pat ne- 
mažai navikinių susirgimų. Matyt, gana išplitusios buvo ir psichinės li- 
gos, tačiau jas nugalėti mėginta daugiausia magijos priemonėmis. Tik- 
rųjų priežasčių, sukeliančių ligas, gydytojai nežinojo; jei kas susirgdavo, 
jie visada kaltindavo demonus, antgamtines jėgas, žodžiu, paaiškinimo 
ieškodavo magijoje ir mitologijoje. Apie vieno kirmino, dantų skausmo 
sukėlėjo, atsiradimą babiloniečiai pasakodavo šitokią linksmą istoriją: 
„Kai Anus sukūrė (dangų), dangus sukūrė (žemę), žemė sukūrė upes, 
upės sukūrė kanalus, kanalai sukūrė pelkes, pelkės sukūrė kirminą, ta- 
da kirminas verkdamas nuėjo pas Šamašą ir ėmė lieti ašaras priešais 
Ea. (Kirminas): „Ko tu man duosi ėsti? Ko tu man duosi čiulpti?" (Die- 
vas): „AS duosiu tau prinokusią figa ir abrikosa". (Kirminas): „Ka aš 
veiksiu su prinokusia figa ir abrikosu? Pakelk mane ir leisk man gyven- 
ti tarp dantų ir žandikaulių! Aš noriu čiulpti dantų kraują, noriu graužti 
dantų šaknis žandikaulyje“ ۰ 

Vaistai nuo visokiausių ligų buvo surašyti plačiuose receptų rinki- 
niuose ir daromi daugiausia iš augalų, kuriuos reikėdavo surinkti, išdžio- 
vinti, sutrinti, suslėgti arba išvirti. Vartoti ir įvairūs gyvuliniai produk- 
tai, gyvulių kūno dalys, kurias taip pat reikėdavo susmulkinti. .Medi- 
kamentų būdavo išviršinių ir vidinių. Tam tikrą košę arba tirštą masę 
reikėdavo dėti ant skaudamų kūno dalių, aprišti ir palaikyti ilgesnį lai- 
ka. Kitus, dažnai sumaišytus su alumi, gydytojai liepdavo gerti arba 
suleisdavo į vidų. Būta įvairių instrumentų, pavyzdžiui, metalinių vamz- 
delių ir sifony veiksmingiems medikamentams į žmogaus organizmą leis- 
ti. Dažnai gydytojai nebūdavo tikri sėkme ir bandydavo visokius vais- 
tus. Tai patvirtina receptų rinkiniai, kuriuose pateikiama septyniasde- 
šimt skirtingų ir dažnai gana šleikščiai sutaisytų vaistų nuo tos pačios 
ligos. 

Ištikus nesėkmei, gydytojai, matyt, kviesdavosi burtininką arba ir 
patys griebdavosi magijos. Magijos vadovuose nurodomi tam tikri at- 
vejai, kada gydytojas ar burtininkas turėtų iš anksto atsisakyti ir negy- 
dyti ligonio, kurio būklė beviltiška. 

Gydytojai tikriausiai darydavo ir operacijas, bet tada būdavo lai- 
komi amatininkais ir jų laimėjimų mažai teužrašyta. Vos iš kelių Hamu- 
rapio kodekso paragrafu matyti, kad operacijomis dažniau mėginta gy- 
dyti akių ligas ir kaulų lūžius. Tačiau operacijai nepasisekus, gydytojui 
grėsdavo griežta fizinė bausmė, netgi mirtis. 

Matematikoje buvo daug pasiekę jau šumerai. Semitai jų pasieki- 
mus toliau plėtojo ir pranoko savo pirmtakus. Tačiau, kaip ir kitose 
mokslo šakose, jie nesugebėjo apibendrinti padarytų atradimų, nesukü- 
rė teoremų ir formulių. Babiloniečiai tenkinosi praktiniais rezultatais, 
kurių pasiekdavo iš dalies remdamiesi šiandien mums gerai žinomomis 
teoremomis. Susidomėti matematika šumerus tikriausiai paskatino prak- 
tiniai laukų matavimo uždaviniai; taip pat reikėdavo apskaičiuoti duok- 
les, turto. ir skolų procentus. Kadangi skaičiavimų dažnai pasitaikydavo 
panašių ar net tokių pačių, buvo sudarytos lentelės, kurios palengvino 
darbą valdininkams. Babiloniečiai skaičiuodavo dviem skirtingais bū- 
dais: šešiasdešimtaine ir šimtaine sistema. Skaičius nuo vieno iki de- 
šimties skaičiuodavo abiejose sistemose vienodai, o paskui sudarydavo 
eiles 60, 600, 3600 arba 100, 1000, 10 000.' Skaitmenis žymėdavo dan- 
tiraščio pleištais ir kampais, nulio neturėjo, todėl skaitmenų ženklų ver- 
tė priklausė nuo vietos eilėje. Vertikalus pleištas galėjo reikšti ir 1, ir 
60 (šešiasdešimtainėje sistemoje). Atskirų ženklų būta tūrio ir ploto 
matams bei trupmenoms. Kad ir turėdami tokią sudėtingą užrašymo sis- 
temą, jau šumerai atlikdavo įvairius skaičiavimus: sudėdavo ir atimda- 
vo, daugindavo ir dalindavo, keldavo laipsniu ir traukdavo kvadratinę 
bei kubine šaknį. 

Tiek mokyklose, tiek praktikoje buvo naudojamasi uždavinynais, 
surašytais didelėse molio lentelėse, taip pat įvairiais matematiniais teks- 
tais: vienuose galėdavai rasti tiktai uždavinių, kituose — uždavinių ir 
jų sprendimų, trečiuose — gana išsamių pavyzdžių, pradedant uždaviniu 
ir jo sprendimo būdu ir baigiant pačiu sprendimu. Didžiausių laimėjimų 
Babilono matematikai pasiekė apskaičiuodami plotą ir tūrį. Čia jie nau- 
dodavosi tiek vadovėliais ir uždavinynais, tiek lentelėmis, iš kurių ma- 
tome, kad apskritimą dalijo į šešis sektorius, o šiuos — į šešiasdešimt 
laipsnių, kad skaičių „pi“ skritulio plotui apskaičiuoti turėjo gana tiks- 
lų — 3!ją. Jie žinojo, kad apskritimo liestinės ir skersmens kampas yra 
status; šį teiginį vėliau suformulavo graikų matematikas Talis. Babilo- 
niečiai praktiškai naudojosi ir Pitagoro teorema — „įstrižainės kvadratas 
yra lygus statinių kvadratų sumai“ 

Ypač įdėmiai babiloniečiai stebėjo žvaigždėtą darigu. Astronomijos 
ir astrologijos buvo mokoma tiktai šventyklose, nes šie mokslai dau- 
giausia rūpėjo žyniams. Tikriausiai dar iš šumerų laikų išlikę aukšti 
šventyklų bokštai miestuose buvo ideali stebėjimo vieta, nes stūksojo 
iškilę virš lygumos dulkių bei miesto dūmų, ir čia niekas nebeužstoda- 
vo paprastai giedro pietų dangaus. Jau šumerai davė įvairiems dangaus 
kūnams vardus ir skyrė žvaigždes nuo planetų. Sistemingus jų padėties 
ir judėjimo skaičiavimus jie atlikinėjo daugiausia sudarinėdami kalen- 
dorių. O babiloniečiams ZvaigZdetas dangus buvo nepaprastai svarbus 
"spėti ateičiai. Todėl jie taip sistemingai užsiiminėjo astronomija ir per 
daugelį šimtmečių pasiekė nuostabių rezultatų. Būdami neblogi mate- 
matikai, babiloniečiai jau antrojo tūkstantmečio viduryje mokėjo ap- 
skaičiuoti planetų patekėjimą ir laidą, o Nabuchodonosaro laikais gana 
tiksliai spėdavo periodinius Saulės ir Mėnulio uztemimus *, žinojo, kaip 


* Apskaičiuoti, kada bus saulės užtemimas, jie tikriausiai dar nemokėjo. 

juda planetos. Pagal planetas, kurios turėjo vardus, keliautojai orien- 
tuodavosi tolimose kelionėse. Žvaigždžių stebėjimų užrašai rodo, kad 
mokslininkai sistemingai dirbo įvairiose vietose, tačiau didesnių api- 
bendrinimų nepadarė, jokių dėsningumų nesuformulavo. 

Visus tyrinėjimus babiloniečiai atlikdavo palyginti primityviomis 
priemonėmis: paprastu vizyru, vandens bei saulės laikrodžiu ir tuščiavi- 
duriu pusrutuliu su laipsnių padalomis, ant kurių nuo viduryje įtaisytos 
rodyklės krisdavo šešėlis. Astronomijos žinių daugiausia reikėjo kalen- 
doriui, nes tik jomis remiantis buvo galima jį sudaryti. Metus babilonie- 
čiai dalijo į dvylika mėnesių, kurie visada prasidėdavo su mėnulio jau- 
natimi ir turėdavo 29!/, arba 30 dienų. Skirtumą tarp mėnulio ir saulės 
metų išlygindavo kas šešeri metai pridėdami tryliktąjį mėnesį. Jeigu 
dėl netikslių stebėjimų ar karų ir suiručių negalėdavo padaryti šios pa- 
taisos, karalius specialiu įsakymu skelbdavo keliamąjį mėnesį. Kaip stip- 
riai religija siejosi su astronomija, matome iš to, kad dangus buvo da- 
lijamas į tris dideles sferas, kurias pasiskirstę valdė dievai Anus, Enli- 
lis ir Ea. Į dangų babiloniečiai perkėlė ir žemės vietoves, vadino jas 
Akadu, Elamu ir Amuru. Vieną žvaigždyną tapatino netgi su Babilono 
miestu. 

Tokie aiškinimai jau vedė į spekuliatyvius samprotavimus, nuo ku- 
rių nebetoli iki astrologijos ir pranašavimo mokslo. Kaip tik tai davė 
didžiausią stimulą stebėti dangų; buvo manoma, kad žmogaus ar darbo 
sėkmė ir laimė iš esmės priklauso nuo palankios dienos ar gero žvaigž- 
dyno danguje. Babiloniečiai labai kruopščiai užrašinėjo nepaprastus gam- 
tos reiškinius. Bet, kad galėtų juos teisingai įvertinti, turėjo pažinti nor- 
maliuosius ir į viską žiūrėti pirmiausia jų aspektu. Saulės ir Mėnulio 
užtemimai juos domino kaip ženklai, pranašaują nelaimę, kuria ketina 
bausti žmones užsirūstinę dievai. Stambiuose astrologijos veikaluose 
mokslininkai nagrinėjo įvairias Mėnulio fazes, jas kuo tiksliausiai ste- 
bėjo ir registravo; buvo svarbu žinoti, kurį mėnesį ir kurią naktį prasi- 
dėjo užtemimas, nes, pavyzdžiui, sakoma: „Jei nisanaus (kovo / balandžio) 
mėnesį užtemimas prasideda pirmosios nakties sargybos metu, tai ateis 
suirutė, ir brolis užmušinės brolį. Jeigu taip atsitinka ajanaus (balan- 
džio / gegužės) mėnesį, tai mirs karalius, o jo sūnus neįžengs į tėvo sos- 
tą. Jeigu mėnulis užtemsta abaus (liepos / rugpjūčio) mėnesį, tai Adadas 
šalyje sukels potvynį...“ * Mėnulį juosianti aureolė su spindinCia ZvaigZ- 
de taip pat buvo laikoma ženklu, pranaSaujanciu nelaimę kraštui ir val- 
dovui. Planetas babiloniečiai apibūdindavo įvairiai. Pavyzdžiui, Marsą 
laikė nelaimės planeta, o Jupiterį ir Saturną — palankiomis ir teisingo- 
mis. Nuo to, kaip jos spindi, kada pasirodo ir kada vėl išnyksta dan- 
guje, priklausė gėrio arba blogio persvara. Daugelis šių astrologinių 
pranašingų ženklų aprašyta veikale „Kai Anus, Enlilis...", apimančia- 
me apie septyniasdešimt lentelių. Jį paskaitę, pranašautojai žinodavo, 
kaip reikia vertinti astronominius stebėjimus ir kokį duoti patarimą ka- 
raliui ar kam nors kitam. 


Pranasavimo mokslas buvo toks įvairiapusiškas ir platus, jog prak- 
tiškai buvo galima daryti išvadas beveik iš visų gamtos ir gyvenimo 

reiškinių. Audra, lietų, žaibą ir griaustinį, vandens kilimą ir visokiausių 
gyvūnų judėjimą — viską babiloniečiai laikė būsimų įvykių ženklais, 
lemtingais kokiam nors žmogui ar bendruomenei. Daugelis pranašavimų 
galėdavo ir išsipildyti; smarkus lietus kai kuriais mėnesiais tikrai nu- 
lemdavo tam tikros vietos derlių. Tačiau daugumas pranašingų ženklų 
yra išgalvoti, neitikimi, neturi jokio ryšio su tikrove. Pavyzdžiui, bü- 
davo svarbu net kaip skrenda pro stebėtoją paukščiai: iš dešinės, ar iš 
kairės pusės. Pranašautojai remdavosi avių bliovimu, kenksmingų vabz- 
džių arba gyvačių pasirodymu. Ypač reikšmingais ženklais jie laikydavo 
įvairius Žmonių ar gyvulių išsigimimus, juos taip pat užrašinėjo ir sa- 
vaip aiškino. „Jei avis atsiveda tris ėriukus, šalis džiaugsis gerove, 
avies šeimininkui gerai seksis, jo keimas pagausės. Jei avis atsiveda 
keturis jauniklius, tą šalį užims priešas, atims visą derlių. Atsiras ka- 
ralius maištininkas, šalyje bus perversmas...“ ® Arba dar: „Jei avis at- 
siveda gazelę, tai kunigaikščio dienos su dievais bus darnios arba ku- 
nigaikštis turės narsių karių“. Arba apie žmogų: „Jei moteris pagimdo 
(vaiką) su liūto galva, krašte bus stiprus karalius. Jei moteris pagimdo 
(vaiką) su kiaulės galva, gyvulių jaunikliai gerais augs, namai pra- 
turtés" ?, Dideliuose veikaluose buvo aprašyti žmonių fiziniai trūkumai. 
Pavyzdžiui, minima per šimtą visokių ausų nenormalumų. Šitoje prana- 
šingų ženklų virtinėje, žinoma, neliko užmiršti ir sapnai, kurie buvo 
laikomi dievų apreiškimu, tačiau juos galėdavo išaiškinti tik žynys spe- 
cialistas arba sapnų aiškintojas. Neretai dievai per sapnus pranešdavo 
karaliams savo norą turėti naują šventyklą arba pasakydavo, kad per- 
galingai „baigsis planuojamas žygis. 

Be šių, nuo žmogaus valios nepriklausomų pranašingų reiškinių aiš- 
kinimo, dar buvo nemažai kitokių ateities spėjimo būdų; iš jų vienas 
svarbiausių — būrimas iš kepenų. Kadangi buvo manoma, jog pats Sau- 
lės dievas ,aukojamo ėriuko kūne surašė pranašystes“, specialius moks- 
lus išėję Žyniai ir aukų stebėtojai turėdavo tas pranašystes suprasti ir 
išaiškinti žmonėms. Tai padaryti būdavo gana keblu, nes gyvulio ke- 
penų ir tulžies formos labai įvairuodavo. Žyniai naudodavosi daugybe 
lentelių su daugelio kartų stebėjimų aprašymais ir aiškinimais. Tačiau ir 
šiuose tekstuose ne taip jau lengvai pavykdavo surasti reikalingus ženk- 
lus, todėl dažnai darbą dalindavosi tikrasis aukos stebėtojas, kuris tik 
nustatydavo ženklus, ir žynys pranašautojas, kuris juos aiškindavo, rem- 
damasis rašytiniais vadovais ir savo žiniomis. Adeptai šio sudėtingo me- 
no išmokdavo naudodamiesi vidiniais kepenų modeliais, kuriuose būda- 
vo parodytos įvairiausios šio organo formos. Kad aukos stebėtojas galėtų 
tiksliai nurodyti atskiras kepenų ar tulžies dalis, jos turėjo gana painius 
pavadinimus. Kepenų stebėjimų būdavo atliekama daugybė, paskui pa- 
lankūs ženklai sudedami ir daromos išvados. Į kokius dalykus pranašau- 
tojai atsižvelgdavo, matome iš Senosios Babilonijos *laikų teksto, kuria- 
me išvardytos ir aiškinamos įvairios tulžies formos bei jų reikšmė atei- 
čiai: „Jei tulžies latakas į viršų storėja, aukos stebėtojas turės gerą vardą. 
Jei kairioji tulžies pūslės pusė į apačią storėja: tavo priešininką slėgs 
širdies skausmas. Jei tulžies pūslė plona kaip adata: pabėgs belaisvis. 
Jeigu kairioji tulžies pūslės pusė į viršų storėja: bus nuversti priešo ka- 

raliaus rūmai. Jeigu tulžies pūslė stora kairėje ir dešinėje: tavo artimas 
bičiulis išduos tavo valstybės paslaptį... Jeigu yra trys tulžies pūslės 
viena ant kitos: sūnūs dar tėvui gyvam tebesant išeikvos tėvo gerą“ *! 
ir t. t. Taip iš kepenų apžiūrėjimo būdavo spėjami visokie kasdieninio 
gyvenimo ir didžiosios politikos įvykiai. Jei ženklas išeidavo nepalan- 
kus klausančiajam, žyniai dažnai apžiūrėdavo kepenis antrą ar net tre- 
čią kartą, kad dievų valia būtų gerai patikrinta ir išvengta nesusipratimų. 
Matyt, jie labai norėdavo patenkinti savo klientus, ypač iš karaliaus 
rūmų, ir stengdavosi sakyti džiaugsmingas žinias. Savaime aišku, paro- 
dydavo ir nemažai išmonės, tad gerų pranašavimų tikriausiai būdavo 
daugiau negu blogųjų. 

Kitas mėgstamas būsimų įvykių spėjimo būdas buvo pranašavimas 
iš taurės su aliejumi ir vandeniu. Žynys įvarvindavo kelis lašus aliejaus 
į taurę vandens (kartais darydavo atvirkščiai), o paskui stebėdavo alie- 
jaus dėmes vandens paviršiuje: ar jos išsiskirsto, ar susieina į vieną 
vietą. Būrimo vadovėliuose aiškinama daugybė tokių variantų. Tai rodo, 
kad ir šitas nedidelis pavyzdys: „Jeigu aliejus putoja: ligonis mirs. Jei 
aliejus suskyla į keturias dalis: mano priešas užims mano kariuomenės 
tvirtoves. Jeigu aliejus išleidžia saulėtekio pusėn lašelį ir šis paskui pri- 
kimba prie aliejaus dėmės krašto: ligoniui — jis pasveiks; karo žygiui — 
aš sumušiu priešą“ 7, 

Kai prana&autojas paskelbdavo gerq žinią, reikėdavo dar sužinoti 
geriausią laiką numatytam darbui. Čia irgi galėdavo padėti būrimas su 
kepenimis arba taure. Tačiau daug paprasčiau būdavo žyniui pasižiū- 
réti į tam tyčia sudarytas lenteles, nurodančias visas palankias ir nepa- 
lankias dienas. Jis atsižvelgdavo ne tik į dienas, bet ir į mėnesius. Be 
to, ir ne visos palankios dienos tikdavo bet kokiam darbui, pagaliau 
reikėdavo išsiaiškinti, kuri diena palankesnė verslo reikalams, kuri — 
asmeniniams. 

Be ateities aiškintojų profesionalų, priklausiusių daugiausia šventyk- 
lų personalui, be abejo, buvo dar didelis būrys nekvalifikuotu prana- 
šautojų, kurie primityviausiomis priemonėmis irgi mėgindavo žvilgtelėti 
į ateitį. Jie manėsi šią galią gavė iš pačių dievų ir kartais spėdavo atei- 
ti be jokių pagalbinių priemonių. Taigi babilonietis višada kokiu nors 
būdu galėdavo sužinoti būsimus įvykius arba įsitikinti savo veiksmų 
teisingumu: Kokį pranašavimą pasirinkti, jau spręsdavo jis pats. Reikia 
manyti, kad įvairiu metu ir įvairiuose miestuose tam tikri pranašavimo 
būdai buvo itin paplitę. Pavyzdžiui, visą pirmąjį tūkstantmetį pr. m. e. 
'vyravo būrimas iš kepenų ir jo ypač dažnai būdavo griebiamasi kara- 
liaus dvare. 

Babilono mokyklose mokiniai pirmiausia išmokdavo skaityti ir rašyti, 
šiek tiek matematikos, geometrijos ir gal dar astronomijos. Tolimesnis 
lavinimasis priklausydavo nuo to, kokią profesiją mokinys pasirinks, kur 
norės specializuotis. Dažnai jis susirasdavo kokį garsų mokytoją, kuris 
gerai išmokydavo astronomijos, matematikos ar medicinos. Raštininkai 
turėdavo puikiai mokėti raštą ir kalbą, ne tik valstybinę, bet ir šumerų. 
Baigęs paprastą mokyklą, būsimasis raštininkas dar ilgokai praktikuo- 
davosi, kol įgusdavo tobulai nurašinėti tekstus. Tik gerai šiame darbe 

pasižymėjęs jau galėdavo dirbti raštininku. Daugelis raštininkų eidavo 
tarnauti: pirkliams ir rašydavo sutartis bei komercinius laiškus, kiti, 
daugiausia iš gerbiamų žynių šeimų, tarnaudavo šventyklose ir rašyda- 
vo religinę literatūrą, gal netgi ją rinkdavo ir kūrybiškai apdorodavo. 
Labai buvo vertinami postai karaliaus rūmuose, kur paprastas adminis- 
tracijos raštininkas galėdavo padaryti karjerą ir tapti princesės ar net 
paties valdovo vyriausiuoju raštininku. Pastarąją vietą užėmęs asmuo 
pasidarydavo labai įtakingas, nes per jo rankas eidavo, galima sakyti, 
visa politinė šalies korespondencija. Kai kurie karaliai, pavyzdžiui, Na- 
buchodonosaras tikriausiai mokėjo skaityti ir rašyti. Kiti valdovai arba 
buvo beraščiai, arba tiesiog nenorėdavo vargintis patys skaitydami raš- 
tus. Todėl karaliui ar dvariškiams adresuoti laiškai paprastai prasidė- 
davo sakiniu: „Tam ir tam sakyk“ *. Tai buvo prašymas skaitysiančiam 
raštininkui, kad tasai pėrsakytų laiško turinį karaliui. Aišku, karalius 
ar aukštieji valdininkai atsakymų patys nerašydavo; o diktuodavo arba 
nurodydavo pagrindines mintis. 

Raštininkai dažnai stebindavo pedantišku tikslumu ir tvarkingumu. 
Sutartis ar religinius tekstus jie rašydavo didžiulėse molio lentose — 
beveik pusės metro ilgio ir trisdešimties centimetrų pločio. Jau vien 
laikyti rankose tokias lentas būdavo nelengva. Be to, reikėdavo saugotis 
ir nesugadinti jau parašyto teksto, nes molis iki. pat pabaigos būdavo 
minkštas. Kitos lentelės buvo paprasto pašto ženkliuko dydžio, bet jose 
tilpdavo per trisdešimt eilučių teksto. Šitoks rašymas vargu ar buvo įma- 
nomas be didinamojo stiklo, kad ir labai primityvaus. 

Raštininkų cechas visada buvo gana uždaras, dažniausiai tėvas 
savo profesiją perduodavo sūnui, o kai kuriose šeimose ši tradicija išsi- 
laikydavo šimtmečius. Aišku, jog tokie raštininkai, būdavo gerai išpru- 
sę ir pretenduodavo į aukščiausius postus. Jiems negalėdavo prilygti smul- 
kūs raštininkėliai, kurie sėdėdavo gatvėse, aikštėse ir, paprašyti praei- 
vių, rašydavo nesudėtingus dokumentus. Raštininkai netgi turėjo teisę 
pasirašyti savo sudarytus dokumentus; tai buvo savotiško pasididžiavimo 
profesija ženklas ir kartu dokumento teisingumo garantija. Taigi raštinin- 
kai nelikdavo nežinomi kaip daugelis Babilonijos amatininkų ar meni- 
ninkų. 

Kai kurie raštininkai visą gyvenimą tvarkydavo kokios nors šven- 
tyklos archyvus; jie rašydavo tik tam tikrus tekstus. Šventyklos daž- 
nai turėdavo gausius senovės laikų religinių tekstų rinkinius. Jos di- 
džiuodavosi šumerų laikų originalais, kurie buvo laikomi šventais. Ne- 
galėdamos jų įsigyti, skolindavosi svarbius tekstus iš kitų šventyklų 
ir rinkinių ir nusirašydavo. Taip išliko didžioji šumerų dvasinių turtų 
dalis — visų pirma mitai ir epai. Neprapuolė netgi seniai dingusių ori- 
ginalų turinys, nes buvo padaryta daug nuorašų. Deja, daugumos molio 
lentelių rinkinių buvo ne literatūriniai veikalai, o ūkiniai archyvai, 
sventyklų komercinė korespondencija ir tarnybiniai raštai. Daugelis pirk- 
lių taip pat turėjo archyvus, kuriuose laikė reikalingus savo firmos 
dokumentus. Į karaliaus dvarą suplaukdavo tūkstančiai molio lentelių 


* Babiloniečiai taip pradėdavo visus laiškus, nesvarbu kas būdavo jų autorius ir kas 
adresatas. 

su administracinio turinio tekstais, su įrašais apie mokesčius, pajamas 
ir išlaidas. Visi politiškai svarbūs dokumentai, karaliaus koresponden-. 
cija su kitais valdovais, valstybės sutartys ir sąjungų sudarymo raštai 
eidavo į atskirą archyvą; prireikus juos buvo galima pasiimti ir per- 
skaityti. Kai kurie karaliai domėjosi šalies praeitimi, mokslu, religija 
ir liepdavo rūmuose įsteigti savus archyvus; tikriausiai vienas tokių bu- 
vo ir Nabuchodonosaras. Žinome, kad asirų karalius Ašurbanipalas labai 
rinko senus ir naujus, pirmiausia literatūrinius bei religinius tekstus, 
kuriuos liepdavo gabenti iš visų šalies kampų. Savo rūmuose jis įkūrė 
tikrą biblioteką, viso tuometinio mokslo lobyną. Joje buvo maždaug 
dvidešimt penki tūkstančiai molio lentelių, paviršutiniškai jau sugrupuo- 
tų pagal dalykus. Kad būtų lengviau surasti kokį kūrinį, prie didelių 
sunkių lentelių kabojo mažos molio etiketės su trumpu veikalo pava- 
dinimu. Kataloguose pirmiausia buvo suregistruótj serijiniai kūriniai, taip 
pat trumpai pažymima, kokių dokumentų nėra. Šioje didelėje bibliote- 
koje, be abejo, dirbo daug raštininkų ir valdininkų, kurie nuolatos rūpi- 
nosi fondų plėtimu bei lentelių priežiūra. 

Senovės Mesopotamijoje literatūra buvo labai suklestėjusi; yra iš- 
likę nemažai kūrinių, kurie byloja apie gyvenusių prie Tigro ir Eufrato 
tautų dvasinį pasaulį. Daugelis žinomų mitų ir epų yra šumeriškos kil- 
mės; iš pradžių jie buvo sakytiniai, ir tik trečiojo tūkstantmečio pabai- 
goje, daugiausia Senosios Babilonijos laikais, žyniai ir rašto žinovai tuos 
pasakojimus ėmė rinkti ir užrašinėti. Tasai darbas truko ištisus dešimt- 
mečius ir šimtmečius ir buvo dirbamas įvairiuose mokslo centruose, pir- 
miausia šventyklose. Daugelis stambių kūrinių buvo dažnai perdirbine- 
jami, įvairūs epizodai unifikuojami. Antrojo tūkstantmečio antroje pu- 
sėje daugumas jų gavo kanoninę formą ir taip ėjo iš kartos į kartą iki 
Vėlyvosios Babilonijos periodo. Pagrindinės šumerų idėjos iki pat šių 
laikų liko tos pačios, nės daugumoje literatūros kūrinių buvo pakeistos 
tik smulkmenos". Gilus šumerų literatūros turinys nepaseno, todėl kad 
jos kūriniuose gvildenamos žmonijos amžinosios problemos: gimimas ir 
mirtis, meilė ir kova. Labai svarbus buvo ir mitas apie pasaulio sukūri- 
mą, apie jo sutvarkymą, apie tai, kaip žmonės visko išmoko. Būdami 
labai religingi, negebėdami laisvai mąstyti, tų laikų žmonės daugelio 
pasakojimų veiksmą perkėlė į dievų ir didvyrių pasaulį. Pagal žmonių 
pavyzdį susikurtiems dievams dažnai rūpėdavo tie patys dalykai, kaip 
ir žemės gyventojams. Babiloniečiai dar labai mėgo ir, žinoma, dažnai 
skaitė daugelį šumerų sakmių. Jie patys Senosios Babilonijos laikotarpiu 
irgi sukūrė kelis Zymesnius mitologinius pasakojimus, kurių branduolys 
tikriausiai šumeriškas. Mitologijos kalba skyrėsi nuo šnekamosios rišlu- 
mu ir meninės išraiškos priemonėmis, pakartojimais bei palyginimais. 
Būta ir eilėmis parašytų kūrinių. Šumerų ir babiloniečių kūrybą, ypač li- 
teratūros ir poezijos srityje, labai sunku atskirti. Jos yra susiliejusios, 
viena išaugusi iš kitos. 

Yra išlikę įvairių mitų apie žemės, dangaus ir žmonių sukūrimą. 
Šumerų mituose ypač didelį vaidmenį atlieka išmintingasis dievas Enkis, 


* Šis teiginys yra klaidingas. Babilonijoje daugelis šumerų mitų ir epinių poemų 
buvo perdirbinėjama iš esmės, pavyzdžiui, epas apie Gilgamešą. 


108 


babiloniečių Ea. Tikriausiai remdamiesi kai kuriais senais padavimais, 
babiloniečiai antrojo tūkstantmečio pradžioje susikūrė savą pasaulio su- 
tvėrimo giesmę. Pagal pirmuosius žodžius ji vadinama „Enuma eliš“ ir 
prasideda chaoso aprašymu “*: „Kada viršuje dangus nebuvo pavadintas, 
o Žemai sausuma neturėjo vardo, Apsus (t. y. gėlo vandens vandenynas), 
Pirmapradis, jų gimdytojas, ir Mumu Tiamata (t. y. sūraus vandens oke- 
nas), jų visų gimdytoja, savo vandenis maišė išvien, kada joks krūmas 
nesipynė su kitu, kada nebuvo pelkynų, kada nebuvo dar dievų, jų var- 
dai nebuvo pasakyti, o jų likimai nebuvo nuspręsti, tada viso to cent- 
re buvo sukurti dievai“. Tie pirmieji dievai dar gyveno vandenyse. Po 
jų atėjusi kita dievų karta apsigyveno žemėje ir požemių pasaulyje. 
Per juos atsirado dangaus viešpats Anus, kuris tapo naujos dievų kar- 
tos tėvu. Jaunieji dievai buvo išdykę, labai triukšmavo ir drumstė Ap- 
sui ir Tiamatai ramybę. Apsus gailiai skundėsi: „Dieną neturiu aš ra- 
mybės, naktį nemiegu. Aš noriu juos pražudyti, į visas šalis išvaikyti. 
Tegul vėl stoja tyla, mes norime miego!“ Nors Tiamata nesutiko su to- 
kiu pasiūlymu, Apsus su savo vizire Mumu vis tiek ėmė svarstyti, kaip 
sunaikinti kitus dievus. Jo planai buvo tokie siaubingi, kad dievus pa- 
gavo baimė ir siaubas, ir jie pagaliau kreipėsi į išmintingąjį Ea. Šis kaip 
visuomet žinojo, ką reikia daryti ir pasakė labai stiprų užkalbėjimą, 
nuo kurio Apsus su Mumu kiečiausiai užmigo. Dabar Ea visai lengvai 
juodu užveikė: Apsu užmušė, o Mumu surišo ir privertė pasiduoti. Pas- 
kui Ea ramiai pasistatė ant nugalėtojo Apsaus namus ir „likimų menėje“ 
su savo žmona pagimdė vėlesnįjį pasaulio valdovą Marduką. Jau iš 
pat pradžių Mardukas buvo numylėtas dievo sūnus. „Jis žindo deivių 
krūtis, auklė jį globojo, pripildė jį gyvybės jėgos. Dailus jo stotas, spin- 
dintis žvilgsnis. Kilni jo eigastis, valdingas jis nuo pat pradžių!“ Laimin- 
gas tėvas Ea apdovanojo sūnų nuostabia išvaizda: „Neapsakomas jo gra- 
zumas, kurio neįmanoma suvokti, kurį sunkų pamatyti. Keturios jo akys, 
keturios jo ausys, kai praveria lūpas — suliepsnoja ugnis“ *. Tačiau pra- 
motė Tiamata, užsirūstinus dėl Apsaus nužudymo, troško keršto. Ji su- 
kūrė vienuolika pasakiškų būtybių „piktų jūros slibinų“, kurie turėjo 
pradėti kovą su kitais dievais. Be to, ji patraukė savo pusėn kai kuriuos 
dievus, taip pat ir Kingų, kurį pasiėmė už vyrą; Kingus ėmė saugoti li- 
kimo lenteles. 

Ir vėl galėjo kilti baisus, žūtbūtinis dievų karas. Pirmiausia pamė- 
gino laimę Anus, paskui Ea, tačiau abu grįžo nieko nepešę. Pakliuvę bė- 
don dievai kreipėsi į Marduką. Tasai tučtuojau sutiko pradėti kovą su 
liamata, bet iškėlė vieną sąlygą: „Susaukite susirinkimą, padarykite 
visagalį mano likimą ir praneškite man!.. Tegu mano, o ne jūsų žodis 
iemia likimus, tebūnie nepakeičiamas ir neatšaukiamas mano lūpų jsa- 
kymas!" Dievai neprieštaraudami nusileido Mardukui. Jie apdovanojo 
jį neprilygstamomis savybėmis ir davė valdžios insignijas. Keliais sim- 
boliškais veiksmais Mardukas parodė savo jėgą ir valdžią. Dievai įteikė 
jam galingiausius ginklus: strėlę ir lanką, kuoką ir žaibą; be to, jis tu- 


| * Šitoks mums gana keistas paveikslas rodo Marduko visažinystę. Kartais dievai dar 
buvo vaizduojami su didžiulėmis akimis ir ausimis. 

réjo tinklą deivei Tiamatai pagauti. Karšta liepsna užplūdo Marduką, 
ji lydėjo vėjai, kurie turėjo padėti grumtynėse. Šitaip apsiginklavęs, 
Mardukas įlipo į savo vežimą, pakinkytą ketvertu nuodingų pasakiškų 
būtybių, ir baisingai nulėkė pasitikti Tiamatos ir jos pagalbininkų. Klai- 
kus siaubas apėmė jo priešininkus, tik viena Tiamata stojo prieš jį ir 
pradėjo kovą: „Tiamata įsiutusi garsiai suriko, visa susiübavo ir ištarė 
užkeikimą, pasakė jo formulę, -o tuo tarpu mūšio dievai galando jai gink- 
lus. Jie susitiko — Tiamata ir dievų išminčius Mardukas pradėjo Zutbu- 
tinę kovą, ėmė artintis: vienas prie kito. Išskleidė valdovas (tai yra 
Mardukas) savo tinklą Tiamatai pagauti; piktaji vėją, kuris sekė i$ pas- 
kos, paleido jai į veidą. Kai Tiamata išsižiojo, norėdama praryti Mar- 
duką, tasai paleido vėtrą, ir Tiamata. nebegalėjo sučiaupti lūpų. Pikti 
vėjai pripildė jos kūną, kūnas išsipūtė, širdis sustojo, burna plačiai iš- 
sižiojo. Mardukas paleido į ją strėlę, perrėžė jai pilvą, paleido vidurius, 
perplėšė širdį. Nugalėtojai Tiamatai atėmė gyvybę, o lavoną tėškė že- 
mėn ir ant jo atsistojo..." Paskui Mardukas išžudė Tiamatos sąjungi- 
ninkus ir pasiėmė svarbiausias likimo lenteles. 

Išgelbėtiesiems dievams džiūgaujant, Mardukas ėmėsi kurti pasaulį. 
Jis perkirto Tiamatą į dvi dalis ir padarė iš jų dangų ir žemę. Paskui 
pradėjo tvarkyti pasaulį: nustatė, kaip turi judėti ir kokią vietą užimti 
danguje žvaigždės, paskirstė dievams darbus. Jis sukūrė augalus ir Zve- 
ris, o galiausiai taip apvainikavo savo kūrybą — iš molio ir nužudytojo 
Kingaus kraujo nulipdė žmogų. Tik po šių darbų Mardukas nusprendė 
kiek atsikvėpti, o dėkingi dievai pasiūlė pastatyti jo mylimame mieste 
Babilone milžinišką bokštą su šventykla ir jos menes gražiai išpuošti. 
Didžiuliame šventyklų kvartale apsigyveno daugelis dievų ir nuo šiol 
visados galėjo būti netoli Marduko, dabar jau tapusio vyriausiuoju val- 
dovu. Didžiulėje džiaugsmo šventėje dievai prideramai atšventė pergalę 
prieš Tiamatą ir laimingą pasaulio sukūrimą. Susirinkę visi kartu, jie 
ilga liaupse pašlovino visus penkiasdešimt Marduko vardų ir jo. nepa- 
prastas savybes. Nuo tol reikėjo tą šlovę ir tuos Marduko vardus per- 
duoti iš kartos į kartą. „Išmintingasai (ir) mokytasai, jūs turite visa tai 
apmąstyti! Tėve, papasakok apie juos, išmokyk sūnų! Tesidžiaugia jis 
Marduku, dievų valdovu, kad jo kraštas būtų derlingas, o jis pats gy- 
ventu visko pertekes!" 

Pasaulio sukūrimo giesmės giedojimas per visa Babilonijos valsty- 
bės istoriją buvo viena svarbiausių Naujųjų metų šventės ceremonijų. 
Žmonėms vis reikėdavo priminti, kad Mardukas yra tikrasis pasaulio 
sukūrėjas ir išgelbėtojas. Vos tiktai atsiradęs, šitas mitas padėjo poli- 
tiškai įsigalėti Babilonui — Marduko miestui — ir išaukštino Marduko se- 
nųjų dievų atžvilgiu. Pasaulio sukūrimo giesmė labai paplito, buvo gie- 
dama ir Asirijos šventyklose, bet tenai vietoj Marduko figūravo to kraš- 
to dievas Ašūras. 

Pasaulio sukūrimo mite daugiausia kalbama, kaip atsirado žemė ir 
žmonės, o kitame dideliame babiloniečių veikale, epe apie Gilgamešą, 
išreikštos žmonijos problemos ir troškimai. Gilgamešas, tasai amžinai ješ- 
kančio ir siekiančio pažinti žmogaus prototipas, mėgina realizuoti se- 
niausią žmonijos troškimą — pasidaryti nemirtingas. Savo menine forma 

epas apie: Gilgamešą skiriasi iš visų Mesopotamijos literatūros kūrinių. 
Jis pasklido labai plačiai ir buvo išverstas į daugelį kalbų. Gilgamešas 
laikytinas istorine asmenybe. Tai greičiausiai Pietų Mesopotamijos mies- 
to Uruko karalius, gyvenęs pirmojoje trečiojo tūkstantmečio pusėje. 
Todėl ir literatūrinėje epo versijoje jo gimtasis miestas vaidina svarbų 
vaidmenį; pavyzdžiui, aprašomi tokie įvykiai kaip didžiosios miesto sie- 
nos statyba. Iš pradžių įvairūs epo pasakojimai buvo vienas su kitu ne- 
susiję ir ėjo iš lūpų į lūpas. Tik baigiantis trečiajam tūkstantmečiui, pas- 
kutiniojo šumerų atgimimo laikais, dauguma šumerų kūrinių buvo už- 
rašyta, tarp jų ir kai kurie Gilgamešo epizodai. Senovės Babilono 
mokslininkai ir poetai daug dirbo su šiuo kūriniu, bet nespėjo galutinai 
jo surinkti ir sutvarkyti. Tai, matyt, padarė genealus poetas, gyvenęs 
antrojo tūkstantmečio pabaigoje. Atskirus pasakojimus apie legendinį 
Gilgamešą jis sujungė į didelį vientisą epą. Šitokiu pavidalu kūrinys 
paplito dar Naujojoje Babilonijoje ir, be abejo, turėjo ne mažesnį pa- 
sisekimą kaip prieš du tūkstantmečius, kada žmonės jį išgirdo pirmą kartą. 

Kaip ir visi dideli herojai, Gilgamešas gimė nepaprastomis aplinky- 
bėmis. Jo senelis, bijodamas, kad anūkas neatimtų sosto, kaip buvo iš- 
pranašauta, liepė kūdikį numesti nuo bokšto. Tačiau Gilgamešą sugriebė 
erelis ir nunešė sodininkui, kuris berniuką užaugino. O pranašystė vis 
vien išsipildė: paaugęs Gilgamešas atėmė iš senelio valdžią ir pasiskel- 
bė Uruko karaliumi. Puikus buvo jaunasis didvyris: 


Patys dievai jį sukūrė, 

Grožį jam davė dangiškasis Šamašas, 

O didvyrio narsą — Adadas. 

Gilgamešą padarė dievai stoto puikiausio: 

Ūgis — vienuolika uolekčių, . 

Krūtinės platumas — devyni sprindžiai. 

Dviem trečdaliais buvo jis dievas, 
žmogus — vienu trečdaliu; 

Aukštai siekė didingas jo kūnas. 


Tačiau Gilgamešas buvo griežtas karalius. Uruko gyventojai skun- 
dėsi, kad jis visus varo į darbus ir neduoda nė minutės poilsio. Bai- 
siausiai visi prisikamavo statydami Uruko miesto sieną. Pagaliau žmonių 
skundus išgirdo dangaus valdovas Anus, kuris, norėdamas suklaidinti 
Gilgamešą, deivės Aruru padedamas sukūrė galiūną, vardu Enkidus: 


Gaurais apžėlęs visas jo kūnas, 

Galvos plaukai lyg moters, 

Nudribę žemai kaip Nisabos; 

Nei žemės, nei žmonių nepažįsta, 
„Apsirengęs kaip Sumukanas. 

Ėda kariu su gazelėmis žolę, 

Su žvėrim kartu bėga jis gerti, 

Ir vandeniu džiaugias širdis jo laukinė *, 


Gyvendamas su žvėrimis, šis gamtos vaikas atiminėjo iš medžioto- 
jų laimikį, suplėšydavo jų tinklus ir užkasdavo spąstų duobes. Kai vie- 
nas medžiotojas pasiskundė Gilgamešui, šis patarė išeiti stepėn su mer- 
ga, kad Enkidus, jos sužavėtas, užmirštų gamtą. Taip galų gale ir atsi- 
tiko. Enkidus atėjo pas mergą ir praleido su ja šešias dienas ir septynias 
naktis, o po to laukiniai žvėrys jo nebepažino ir ėmė bėgti šalin. Nusi- 
minusiam Enkidui merga davė tokį patarimą: 


Enkidau, protingas esi tu kaip dievas, 
Tad ko lyg laukinis po stepę bėgioji? ۱ 
Eikš, aš nuvesiu tave į Uruką, į miestą, 
Prie Anaus šventyklos šviesiosios, 
kur Gilgamešas galiūnas 
Kaip jautis padükes rodo žmonėms savo jėgą! 5 


.  Enkidus nusprendė eiti į Uruką ir ten pasigalynėti su Gilgamešu. 
Taip buvo lemta likimo. Iš pranašingų sapnų, kuriuos išaiškino motina, 
Gilgamešas jau žinojo, kad atvyks Enkidus ir kad juodu susidraugaus. 
Bet pirmiausia merga dar turėjo laukinį Enkidų paversti žmogumi, išmo- 
kyti jį valgyti ir gerti, išprausti ir aprengti; tik tada jis kartu su merga 
leidosi į Uruką. Enkidus pastojo Gilgemašui kelią, kai tasai kaip visada 
ėjo į deivės miegamąjį praleisti nakties. Įvyko imtynės, kuriose gamtos 
vaikas Enkidus pasirodė esąs stipresnis. Po to herojai sudarė amžinos 
draugystės sutartį, ir Gilgamešas paprašė savo motiną laikyti Enkidų 
savo sūnumi. 

Netrukus abu draugai ėmė galvoti apie naujus žygius, ir Gilgamešas 
pasiūlė traukti prieš baisūną Chumbabą, kedrų miško sargą, ir jį užmušti. 
Enkidus atkalbinėjo nuo pavojingo sumanymo, bet Gilgamešas tarė: 


Kas, mano drauge, pakilo į dangų? 

Tik dievai ir Šamašas amžinai viešpatauja, 

O dienos žmogaus — suskaitytos, 

Vėjais darbai jo nueina! 

Tu ir dabar mirties juk bijais! 

Kurgi tavo jėga ir narsumas? 

Tad pirm tavęs eisiu aš, o tu man tiktai šauk: 

„Eik Sen. Nebijoki!" 

Jeigu žūsiu — liks mano vardas: 

„Gilgamešas išdrįso kovot prieš baisūną Chumbabal' ۰, 


Prasidėjo didžiausia ruoša žygiui: buvo kalami ginklai, kalbamos 
ypatingos maldos Šamašui, aiškinami pranašingi ženklai. Miesto seniū- 
nai rūpinosi abiem kovotojais, davė jiems gerų patarimų. Gilgamešo 
motina meldė dievus, kad laimingai sugrįžtų sūnus. Herojai leidosi į 
tolimą kelionę, kurioje kasdien kartojosi vis tas pat: 

Nuėję dvidešimt varsnų ilgiausių, 
jie užkando, 
Nuėję trisdešimt varsnų ilgiausių, 
112 : 


sustojo vakaro poilsio, 
Penkiasdešimt varsnų ilgiausių 
jie nuėjo per dieną, 

Pusantro mėnesio kelią nuėjo per tris dienas ۰ 


Pagaliau jie priėjo kedrų mišką: 


Tylūs stovėjo ir žvelgė į mišką, 
Matė, kokie aukšti kedrai, 
Koks platus tasai miškas. . .78 


Tačiau jie nežinojo, kur ieškoti Chumbabos. Per sapnus dievai hero- 
jams pasakė, kaip baigsis kova, ir kai jie pagaliau ėmė kirsti pirmuosius 
kedrus, prieš juos stojo Chumbaba. Šumašas iš pradžių nenoriai, bet 
padėjo draugams, todėl jie nugalėjo Chumbabą. Baisūnas pasiūlė Gil- 
gamešui: 

Gilgamešai, paleisk tu mane! 

Būk mano ponas, 0 aš tau tarnausiu! 
Kirsiu medžius tau, mano kalnų išaugintus, 
Ir statysiu namus tau iš jų. 


Tačiau veltui žeminosi Chumbaba. Enkidus nukovė miško sargą, ir 
abu herojai ramiai prisikirto daugybę kedrų. 

Po šio nuotykio laimingai sugrįžę, abu draugai apsigyveno iš pradžių 
Uruke ir smagiai leido dienas. Deivė Ištarė, sužavėta gražuolio Gilgame- 
šo, pasisakė norinti imti jį už vyrą, žadėjo suteikti jam visus dievų pra- 
našumus, apgyvendinti kartu šventykloje. Nors tai buvo labai garbingas 
pasiūlymas, Gilgamešas atsisakė, nes žinojo, koks likimas ištiko visus 
buvusius deivės mylimuosius. Didvyris sugėdino Ištarę, sakydamas jai 
tokius įžeidžiančius žodžius: 


Blogos tos durys, kur vėjo nelaiko, nei dvelksmo! 
Blogas dramblys, kur nuplėšia sau gūnią! 

Žemės derva, kur prilimpa nešėjui, 

Odmaišis kiauras, kur žmogų aplaisto. .. 

Apavas ankštas, kur nutrina kojas! 

Kurį savo vyrą tu amžius mylėjai? ?? 


Žinoma, deivė Ištarė užsirūstino, kam Gilgamešas atmetė jos pasiū- 
lymą, ir įpykusi kreipėsi į dangaus valdovą Anų, prašydama paleisti 
dangaus jautį, kad tasai sunaikintų žemę. Iš pradžių Anus dvejojo, bet 
paskui sutiko, nes Ištarė pagrasino: 


Jei man dangaus jaučio neduosi, 

Tai išlaušiu duris į tamsybių pasaulį, 
Išgriausiu stulpus ir plačiai vartus atlaposiu, 
Paliepsiu mirusiems keltis ir ėsti gyvuosius, — 
Tada mirusiųjų bus daugiau nei gyvujų! 9? 

Po šių žodžių dangaus jautis buvo paleistas ir ėme taip siautėti že- 
mėje, jog galų gale Gilgamešas ir Enkidus nusprendė gelbėti žmones. 
/ 


Pribėgęs Enkidus dangaus jautį sugavo, 
Už uodegos jį sučiupo stipriausiai 

Ir ėmė laikyti abiem rankom, 

O Gilgamešas kaip tikras skerdikas 
Smeigė jaučiui peiliu ir nudūrė 1. 


Ištarė baisiausiai įniršo, ypač tada, kai Enkidus bloškė į ją jaučio 
kumpi ir suriaumojo: | | 


Jei pakliutum man j rankas — ir tau 
kaip šitam padaryčiau! 9 


Vėliau Enkidus kartą susapnavo, kad ir kiti dievai pyksta už dan- 
gaus jaučio ir Chumbabos nukovimą ir ketina vieną arba net abu he- 
rojus už tai smarkiai nubausti. Enkidus labai nusiminė, ėmė sapnuoti 
baisius sapnus, vaizdavosi jau esąs nutremtas kaip numirėlio vėlė į 
požemių pasaulį, keikė merga, per kurią tapo tikru žmogumi ir dabar 
turės iškentėti daug kančių. Pagaliau Enkidus susirgo ir numirė. Prislėgtas 
begalinio liūdesio Gilgamešas raudojo, dienų dienas nesitraukė nuo 
mirusio draugo ir vis delsė jį laidoti: 


Aš Enkidų, savo draugą, apraudu, 

Kaip raudotoja gailiai rypuoju! 

Tu buvai man kirvis prie šono, mano gynėjas! 

Tu — kalavijas, tu — skydas stipriausias! 

Tu — mano šventinis rūbas, mano stiprybė! 

Piktas demonas atėmė tave iš manęs! 

Mano drauge, eiklusis arklėne, kalnų asile 
laisvas, stepių pantera! 

... Ėjom kartu mes į žygius, kopėm į kalnus, 

Užėmėm miestą, Jautį nukovėm 

Ir nudėjom Chumbabą, kur kedryne gyveno! 

Kodėl tu dabar užmigai? 

Kodėl toks aptemęs, negirdi, ką sakau? 

Bet Enkidus jau neatmerkė akių 

Ir kai griebėsi sau už širdies — širdis jau nebeplakė! 3 


Gilgamešas liepė padaryti savo draugo atvaizdą iš brangiausios 
medžiagos ir padėjo jį garbingiausioje vietoje. 

Suimtas mirties baimės, Gilgamešas pamatė, kad ir jam reikės pas- 
kui draugą eiti į niūrią šešėlių karalystę. Todėl jis leidosi į kelionę ieš- 
koti nemirtingumo. Tai buvo labai sunki kelionė. Pirmiausia Gilgame- 
šas pateko pas žmones skorpionus, saugančius Šamašo vartus. Čia iš- 
prašęs išmaldavęs leidimą eiti toliau, po dvylikos ilgiausių valandų ke- 
lio visiškoje tamsoje pasiekė tamsybių kalną. Atėjo pas Sidure,— „die- 

vu šeimininkę, gyvenančią ant skardžio prie jūros". Iš pradžių ji nejsi- 
leido, užtrenkė savo namų duris. Gilgamešas pasisakė kas esąs, išskai- 
čiavo savo žygius ir paprašė parodyti kelią pas Žmonių giminės protėvį 
Utnapisti. Siduré pasiuntė Gilgamešą pirmiausia pas keltininką, galintį 
perkelti per didžiuosius vandenis pas Utnapištį. Po visokių pavojų Gil- 
gamešui pagaliau pavyko pasiekti tikslą. Utnapištis priėmė draugiškai, 
o Gilgamešo skundas: 


Enkidus, mano draugas brangiausias, 
pavirto žeme! 

Gal ir aš taip užmigsiu kaip jis, 

Nebesikelsiu per amžius? *— 


ji labai sugraudino. Herojaus prašomas, Utnapištis ryžosi papasakoti, 
kaip išsigelbėjo pats ir gavo nemarumą. 

Tai buvo pasakojimas apie tvaną, per kurį žuvo visa žmonija, liko 
tik Utnapištis su šeima. Klausydamas išmintingojo Eos patarimo, Utna- 
pištis pasidirbdino laivą, privarė . į ji visokių gyvulių, prikrovė augalų 
sėklų, maisto ir brangenybių ir gerai uždarė duris. Tada kilo baisiausia 
audra. Žaibai, perkūnija, vėtra ir lietus dieną naktį siautėjo žemėje, 
kad net patys dievai išsigandę ėmė danguje aimanuoti ir verkti. Paga- 
liau po septynių dienų audra aprimo, ir Utnapištis ryžosi veikti: 


Tada aš angą atvėriau, ir šviesa man krito ant veido; 
Dairytis ėmiau sausumos — tyla vien aplinkui, 
O žmonių giminė į molį pavirtus! ® 


Pagaliau laivas tvirtai sustojo ant Niciro kalno. Po septynių dienų 
Utnapištis išleido balandį, kuris sugrįžo, nes nerado žemės; atgal par- 
skrido ir kregždė. Pagaliau jis išleido varną, kuri nebegrįžo, kadangi 
rado, kur nutūpti. Be galo laimingas Utnapištis paruošė dievams auką. 
Iš pradžių dievai nenorėjo prie jos leisti Enlilio, kam jisai taip nepro- 
tingai sukėlė tvaną ir vos nesunaikino visos žmonijos. Bet Enlilis su- 
prato, jog pasikarščiavo, ir tarė Utnapiščiui: 


Utnapištis buvo lig šiol žmonių vaikas, 
O dabar mums teprilygsta — dievams, 
Utnapištis ir jo moteriškė! 

Tegyvena ramiai Utnapištis 

Ten, kur įteka upės į jūrą! š? 


Nemirtingasis Utnapištis galėjo duoti Gilgamešui tik vieną patari- 
mą: jeigu nori amžinai gyventi, turi septynias dienas ir septynias naktis 
nemiegoti. Tačiau didvyris beveik akies mirksniu kiečiausiai užmigo. 
Pabudęs niekaip nenorėjo tikėti, kaip ilgai miegojęs, bet kai Utnapiš- 
čio žmona parodė septynis kepalėlius duonos, kurią kasdien jam kep- 
davo, nebesiginčijo. Utnapištis užjausdamas liepė apskretusį ir sulau- 

kėjusį Gilgamešą nuprausti, perrengti. Pagaliau, žmonos prašomas, Utna- 
pištis jam dar pasakė: 


Yra augalas jūros dugne panašus į erškėtį, 
Rankas jisai bado spygliais tartum rožė. 
Jeigu tą augalą savo rankom paimsi — 
Amžinai tu gyvensi ®". ۱ 

Gilgamešas tuoj pasinėrė ieškoti augalo ir tikrai iškėlė jį iš vandens 
gelmių. Kaip jis dabar džiaugėsi, ketino brangųjį augalą parsinešti į 
Uruką, kad galėtų juo pasinaudoti visi piliečiai. : 


Jo vardas yra „atjaunės žmogus, senis būdams ; 
Aš suvalgysiu jo ir atgausiu jaunystę *5. 


Bet grįždamas namo, 


Gilgamešas pamatė šulinį šalio vandens 
Ir įlipo į jį nusiprausti, 

O gyvatė užuodė augalą, 

Ir, slapčia atšliaužusi, pagrobė, 
Pasitraukus nusimeté išnarą ۰, 


Taip buvo pražiopsota paskutinė amžino gyvenimo viltis, ir Gilga- 
mešas dėl to labai sielojosi, liūdnas kreipėsi į stiprias Uruko miesto 
sienas, kurios buvo viskas, kas dabar iš jo liko. Taigi pralaimėjo net toks 
pusdievis kaip Gilgamešas. Ir jam nepavyko laimėti amžinojo gyvenimo. 

Be giesmės apie pasaulio sukūrimą ir Gilgamešo epo, babiloniečiai 
turėjo dar daug kitų ir gana didelių mitų bei epų. Mite apie Adapą — 
kaip ir Gilgamešo sakmėje — kalbama apie amžinojo gyvenimo ieškoji- 
mą. Adapa buvo dievo Eos sūnus, pažinęs visą išmintį, bet mirtingas. 
Kartą jis užrūstino dievą Anų — palaužė Pietų vėjui sparnus — ir buvo 
pakviestas į dangų. Klausydamas Eos patarimo, Adapa nevalgė ir negė- 
rė nieko, ko jam siūlė. O tai buvo nemirtingumo valgis, kuriuo vaišino 
jau atlyžęs Anus. Taip Adapa praleido progą pasidaryti nemirtingas. 
Yra pasakojimas ir apie kitą legendinį didvyrį Etaną, kuris, sėdėdamas 
ant erelio, skrido į dangų ieškoti „gimdymo žolės“ savo žmonai. Paki- 
les aukštai į dangų ir sutikęs tenai Ištarę, jis ėmė nebematyti žemės, 
apsvaigo ir nukrito kartu su ereliu. Ant erelio sparnų sėdintis Etana 
dažnai vaizduojamas antspauduose. Matyt, šis mitas labai buvo mėgs- 
tamas. Jo pabaiga neišlikusi, bet tikriausiai Etanos nuotykis baigėsi 
laimingai *. 

Apie labai garbintą meilės deivę Ištarę irgi pasakota daug istorijų. 
Jose deivė ne visuomet atlieka garbingą vaidmenį, nes ji buvo laikoma 
neištikima ir nepastovia. Pavyzdžiui, mite apie Ištarės kelionę į pragarą 
sakoma, kad ji vietoj savęs požemių pasaulyje paliko savo mylimąjį Ta- 


* Neseniai rasta šios poemos pabaiga. Etana nenukrito ant žemės, rado „gimdymo 
žolę“ ir laimingai sugrįžo namo. 

mūzą. Pasak kito mito, audros paukštis Zu pagrobė dievo Enlilio valdžios 
insignijas, kurias tasai maudydamasis buvo nusiėmęs. Taip Zu įsigijo 
likimo lenteles ir galėjo pasidaryti vyriausias valdovas. Veltui stengėsi 
karo dievas Ninurta nukauti Zu strėlėmis: sakydamas užkalbėjimus, 
paukštis vis išsisukdavo. Ninurta nugalėjo audros paukštį tik tada, kai 
sustingdė jam liežuvį. 

Kai kuriuose literatūros kūriniuose tikriausiai atsispindi istoriniai 
ivykiai, pavyzdžiui, pasakojime apie pragaištingus maro dievo Eros dar- 
bus. Supykęs ant žmonių, Era pasinaudojo laikinai Marduko patikėta. 
aukščiausiąja valdžia ir sukėlė Babilonijoje karą, suirutes, užleido marą, 
griovė miestūs, naikino žmones. Daug vargų patyrė ir Babilonas, gar- 
bingasis, šventasis Marduko miestas. Už padarytą netvarką Mardukas 
taip priekaištavo piktajam Erai: 


Kas buvo beginklis, dabar durklą ištraukęs, 

Kas strėlių neturėjo, dabar tempia lanką, 

Kas mūšio nematė, dabar puola į kovą, 

Kas upės nematė, dabar plaukia kaip paukštis. 
Greitai bėga silpnasis, 

Vargšas plėšia turtingą. 

Plūsta jie vietininką, šventyklų saugotoją, 

Babilono vartus, Nar Chegališūną, uždarė. 

Į Babilono šventyklą lyg užpuolikai svaidė jie ugnį ۰ 


Tik tada, kai Era nusiramino, buvo galima atstatyti miestą ir jo 
šventyklas. 

Pasakojimuose apie didžiuosius akadų valdovus — Sargona ir Naram- 
siną — panaudota daug istorinių faktų, tik pasakiškai pagrąžintų. Pavyz- 
džiui, nežinia, ar viskas taip gerai sekėsi Sargonui Mažojoje Azijoje. Jo 
gimimo bei atėjimo į valdžią istorija taip pat labai panaši į lengenda. Bū- 
sima karalių motina nunešė į upę ir paleido švendrų pintinėje. Küdiki 
rado vandens sėmėjas Akis ir užaugino. Užaugęs Sargonas ėmė tarnauti 
karaliui vyno pilstytoju, o paskui paveržė iš jo sostą. Nuo tokių legen- 
du apie istorinius asmenis tik vienas žingsnis iki dvaro literatūros — 
visokių himnų ir odžių karaliui. Buvo rašomos ilgos poemos (panašios į 
dievų šlovės giesmes), apie nepaprastus valdovo darbus ir taurumą. Tas 
panegirikas tikriausiai kurdavo dvaro poetai ir skaitydavo iškilmingomis 
progomis. Tačiau tarp giesmių apie karalių šlovę pasitaikydavo ir vie- 
na kita satyra, pavyzdžiui, tokia, kaip Marduko šventyklos žynių inspi- 
ruotas pamfletas prieš Babilono karalių Nabonidą. Jame valdovas kalti- 
namas visokiausiomis piktadarybėmis: jis skatinęs. korupciją, kurstęs 
Babilone neramumus, liepęs kelerius metus nekelti Naujųjų metų iškil- 
mių Marduko šventykloje (žynių akimis, tai pats baisiausias nusikaltimas). 
Rašiniu aiškiai siekta politinių tikslų, todėl jo negalima laikyti tikrąja 
poezija. 

Pamokymai, ilgoki traktatai apie religiją, gyvenimą ir žmonių mora- 
lę taip pat priskirtini babiloniečių literatūrai. Labai populiarios buvo 
pasakėčios, kaip ir dialogai ginčai. Dialoguose kalbėdavosi du persona- 

žai, kurie stengdavosi vienas kitą pralenkti savo gerumu ir darbais. To- 
kio kūrinio pavyzdžiu gali būti eglūno ir datulių palmės arba arklio ir 
jaučio pokalbis. Pasakėčios dažnai būdavo gana sąmojingos, kupinos 
jumoro. Matyt, babiloniečiams labai patikdavo, kad vietoj žmonių vei- 
kia gyvuliai. Kiaulei kliūdavo gana daug piktų pastabų; pavyzdžiui, 
apie ją sakoma: „Kiaulė nešvari, nevalyva, tai, ką (ji) palieka, teršia 
gatves, bjauroja namus“. Trumpose sentencijose apibendrinta žmonių 
patirtis, kaip ir mūsų patarlėse. , Tu nueisi ir paimsi savo priešo lauką, 
tada priešas ateis ir paims tavo lauką“ labai panaši į mūsų patarlę „Ne- 
kask duobės kitam — pats įpulsi“; „Paprastas pilietis svetimame mieste 
yra vyriausias"— į posaki „Savame krašte pranašu nebūsi“. Kaip se- 
niems žmonėms sunku atsisakyti savo įpročių, jumoristiškai konstatuoja 
tokia patarlė: „Tave sunku pataisyti kaip seną krosnį“. Jau ir tada, ži- 
loje senovėje, žinota, kaip svarbu sunkioje situacijoje nepamesti galvos: 
„Sprukdama nuo mangustos, pelė pataikė į gyvatės olą ir tarė: „„(Gyvačių 
kerėtojas mane čia pasiuntė. Sveika gyva!"?! Vienoje satyrinéje sce- 
noje * apibūdinamas žmogus, nuolat pataikaujantis savo ponui: „(Po- 
nas:) Verge, klausyk manęs! (Tarnas:) klausau, mano pone, klausau. 
(Ponas:) Žinai, aš noriu sukelti maištą. (Tarnas:) Kelk, mano pone, kelk! 
Jeigu nekelsi maišto, tavo puodas bus tuščias. Kas gi tau duos tiek, kad 
galėtum prisikimšti pilvą? (Ponas:) Ne, verge, aš nenoriu kelti maišto. 
(Tarnas:) Nekelk, mano pone, nekelk! Kas griebiasi prievartos, tą arba 
užmuša, arba apstumdo, arba suluošina, arba suima ir įmeta į kalėjimą. 
(Ponas:) Verge, klausyk manęs! (Tarnas:) Klausau, mano pone, klausau. 
(Ponas:) Aš noriu mylėti moterį (Tarnas:) Mylėk, mano pone, mylėk! 
Vyras, kuris myli moterį, užmiršta liūdesį ir rūpesčius. (Ponas:) Ne, ver- 
ge, aš nenoriu mylėti moters. (Tarnas:) Nemylėk, mano pone, nemylėk! 
Moteris yra šulinys! Moteris yra aštrus geležinis durklas, kuris nupjau- 
na vyrui kaklą" ?2, 

Babiloniečių literatūroje, kuriai priklauso ir poetiškai parašyti kara- 
liaus raštai bei religiniai tekstai, atsispindi Tarpupio gyventojų pasau- 
lėžiūra ir gyvenimo patirtis. Tačiau labai dažnai mokslininkų ir žynių 
kūriniai likdavo Žmonėms nežinomi; antra vertus, daugelis liaudies mitų 
ir legendų niekad nebuvo užrašyta. Karalius Nabuchodonosaras, įžengęs 
į Babilono sostą ir pavertęs miestą spindinčiu didelės karalystės centru, 
sąmoningai rėmėsi šumerų kultūriniu palikimu, nes jo paties laikai ne- 
daug ką naujo tedavė. Jis pirmiausia sekė Hamurapio era, kada Babi- 
lonas pirmą kartą istorijoje ėmė vaidinti svarbiausią vaidmenį. 


* Šitas kūrinys („Pono ir vergo dialogas“) visai ne satyra. Jis turi gilią filosofinę 
prasmę: vienodai įtikinamai ,,pagrįsdamas tiesiog priešingus pono norus, vergas įrodo, 
kokie tušti yra bet kokie norai ir siekimai. „Pono ir vergo dialogas“ — tolimas Biblijos 
„Ekleziasto“ pirmtakas. 


SUNYKIMAS 


„Mardukas, didysis valdovas, savo žmonių gynėjas, su džiaugsmų 
pažvelgė į jo dorus darbus ir teisingą širdį ir liepė Kyrui žygiuoti į sa- 
vo miestą Babiloną, o pats kaip draugas ir bičiulis žengė greta. Didžiau- 
sia Kyro kariuomenė, kurios skaičius nežinomas, nelyginant upės van- 
denų, ginkluota ėjo kartu su juo. Be kovos ir pasipriešinimo leido jis 
Kyrui įeiti į Babiloną, savo miestą. Jis sergėjo Babiloną nuo bėdos. 
Karalių Nabonidą, kuris negarbino Marduko, atidavė Mardukas į Kyro 
rankas. Visi Babilono gyventojai, visas Šumeras ir Akadas, didikai ir 
vietininkai nusilenkė jam, bučiavo jo kojas, džiaugėsi jo valdžia, jų 
veidai spindėjo. Viešpatį, kuris savo galia mirusius prikėlė gyventi, ap- 
saugojo visus nuo sunaikinimo ir negandų, jie džiaugsmingai laimino, 
neužmiršo jo vardo“ ۶۶, Taip persų karalius Kyras II aprašė Babilono 
užėmimą, taip baigėsi šimtmečius trukęs savarankiškas miesto ir visos 
Babilonijos gyvavimas. Nuo šio momento Babilonija buvo tik dalis di- 
džiulės valstybės, iškilusios nebe Tarpupyje. 

Jau valdant didžiojo Nabuchodonosaro sūnui, prasidėjo. politinės Ba- 
bilono galios nykimas. Pavergtos tautos siekė nepriklausomybės. Nabu- 
chodonosaras dar numalšindavo maištus, bėt jo įpėdinių laikais jie su- 
liepsnojo dar smarkiau. Šalį silpnino vidaus kovos dėl valdžios tarp ka- 
raliaus ir vis stiprėjančios dvasininkijos. Didžiųjų šventyklų , žyniai, 
ypač Ure, Sipare ir Larsoje, siekė pirmauti šalyje ir savo maldyklose 
garbinamus dievus kėlė aukščiau už visagalį Babilono Marduką. Suirutė 
dar padidėjo, kai po paskutiniojo teisėto karaliaus iš Nabuchodonosaro di- 
nastijos nužudymo į valdžią atėjo Nabonidas, karštas dievo Sino šali- 
ninkas, ypač rėmęs jo kultą Ūro ir Charano miestuose. Įtakingi Mardu- 
ko Žyniai pasijuto nustumti į šalį ir apkaltino Nabonida nusizengimais 
valstybės dievui. Tuo metu kaimyninėje Persijoje sustiprėjo Achemenidų 
valstybė, kuri, valdoma karaliaus Kyro, pradėjo pavojingą ekspansiją į 
vakarus ir netrukus ėmė grėsti Mesopotamijai. Nabonido mėginimai už- 
sitikrinti beduinų genčių paramą nuėjo niekais. Kadangi Nabonidas me- 
tų metus negyveno Babilone ir niekino tradicinę Naujųjų metų šventę, 
mieste sustiprėjo priešiškos nuotaikos. Marduko žyniai sudarė są- 
mokslą su Babilono karalystės priešu, persų karaliumi Kyru, ir ragino 
jį pulti. Galiausiai persai patraukė prieš Babiloną, ir buvęs Nabonido 
vietininkas Gobrijas atvedė jų kariumenę į pergalę. Babiloniečių kariuo- 
menė mūšyje prie Siparo buvo išvaikyta, o Gobrijas 539 metais pr. m. e. 

spalio dvyliktą dieną be kovos įžygiavo į Babiloną. Kaip pabrėžiama 
jau cituotame įraše, Kyrą Babilono gyventojai sutiko džiaugsmingai, šlo- 
vino kaip išvaduotoją iš Nabonido. Lojali Kyro politika, pirmučiausia 
esamų kultų pripažinimas, palankiai nuteikė gyventojus. Persų karalius 
išleido į tėvynę Nabuchonodosaro atvarytuosius žydus, padėjo jiems sta- 
tyti naują šventyklą Jeruzalėje. Babilonas liko žydintis ekonominis cent- 
ras; persų viešpatavimas šiuo požiūriu atnešė labai nedaug permainų. Ky- 
ras leido ir toliau iškilmingai minėti Naujųjų metų šventę, o savo titule 
vadinosi „Babilono karaliumi“. 

Kyro įpėdinis Kambyzas sėkmingai tęsė šią politiką. Bet šeštame 
šimtmetyje pr. m. e. daugiausia persų karalystės vidaus sunkumų lai- 
kotarpiais, Babilone dažnai suliepsnodavo sukilimai. Šių išsivaduojamųjų 
kovų vadovai kartais griebdavosi garsiojo Nabuchodonosaro vardo, 
skelbdavosi jo dinastijos nariais ir valdžios tęsėjais. Po pirmojo suki- 
limo 521 metais pr. m. e. Darijus dar švelniai nubaudė Babiloną: liepė 
tik vadovus pakarti. Bet po netrukus kilusio kito maišto, 520 metais, įsa- 
kė miestą apiplėšti ir nugriauti vidinius pylimus. Vis dėlto gyvenimas 
mieste labai nepasikeitė. Babilonas tebeturėjo sostinės rangą kartu su 
persų metropolijomis Ekbatana ir Sūzais. Nabuchodonosaro rūmuose sė- 
dėjo persų satrapas, neretai čia ilgesniam laikui atvykdavo ir patys ka- 
raliai. Naujieji valdovai liepė pradėti įvairias statybas, restauruoti šven- 
tyklas, statyti naujus rūmus. Puošniuose Nabuchodonosaro laikų pasta- 
tuose jie pamatė spalvotus emaliuotų plytų reljefus ir panaudojo šią 
techniką gražindami savo rūmus Sūzuose ir Persepolyje. Įjungtas į mil- 
žinišką Achemenidų imperiją, Babilonas gavo daug ekonominių prana- 
sumų. Per miestą kaip ir anksčiau ėjo svarbūs karavanų keliai, kuriais 
prekės buvo gabenamos toliau į Persiją arba prie Viduržemio jūros. 
Daugelis Babilono bankų ir prekybos įmonių (pavyzdžiui, Egibio arba 
Muraššaus ir sūnų) po senovei veikė labai plačiai ir gaudavo nemažai 
pelno. 

. Tad iš pradžių persų viešpatavimas beveik nesumenkino Babilono 
padėties. Bet kai 479 metais pr. m. e. Babilone vėl prasidėjo sukilimas, 
vadovaujamas kažkokio Šamaširbos, persų karalius Kserksas ėmėsi smar- 
kių Žygių. Jis panaikino miesto savarankiškumą, atėmė iš jo iki tol ne- 
ginčijamą religinio centro šlovę, patį miestą apiplėšė ir, matyt, sugriovė 
įtvirtinimus. Tačiau baisiausia buvo tai, kad Kserksas sugriovė Esangi- 
los ir Etemenankio šventyklas ir liepė sulydyti Marduko statulą. Dabar 
jau pasidarė nebeįmanoma Naujųjų metų šventė, tokia svarbi Babiloni- 
jos valstybei ir religijai. Rankos padavimo Marduko statulai ceremonija, 
kurią lig tol atlikinėjo persų karalius arba jo vietininkas, išnyko visiems 
laikams. Daugelis žynių tikriausiai buvo suimta ir ištremta. Babilonas, 
senasis babiloniečių kulto centras, visiškai neteko reikšmės, o Babiloni- 
ja virto satrapija kaip ir kitos persų pavergtos valstybės. Miestas nebe- 
turėjo ypatingų karaliaus suteiktų teisių, ir valdovai liovėsi jį minėję 
savo tituluose. 

Tačiau ir šie įvykiai nepadarė esminės įtakos miesto ükiniam gyve- 
nimui. Babilonas ir toliau liko svarbus ekonominis centras. Daugelis pre- 
kybos firmų tebegyvavo, teberašė dantiraščio dokumentus, nors šiaip 

daugiausia naudojo aramėjų raštą ir . kalba. Tebestovėjo ir daugumas 
garsiųjų Babilono architektūros paminklų, nors nuo Nabuchodonosaro 
laikų jau gerokai pasikeitusių. Reikia manyti, kad po didelio potvynio 
Eufratas išsigraužė naują vagą ir nebetekėjo kaip ligtol pro rytinę kara- 
liaus rūmų sieną, o pasukęs prie miesto įtvirtinimų pylimo į rytus, di- 
deliu lanku juosė visą rūmų bei įtvirtinimų kompleksą, kuris nuo to 
smarkiai nukentėjo. Tiktai tarp rūmų ir Esangilos šventyklų upė vėl 
grįžo į senąją vagą. Tuo metu nebenaudojami Naujųjų metų iškilmių 
namai tikriausiai buvo jau sugriuvę, o įtvirtinimai baigė irti. Tačiau mil- 
žiniško miesto vaizdas dar vis stebindavo ateivį, o daugybės jo archi- 
tektūros paminklų garsas viliojo smalsius keliauninkus. Vienas jų buvo 
graikų keliautojas Herodotas, kuris paliko mums išsamų miesto aprašy- 
mą. Bet jis jau nemini spalvingomis plytomis išpuoštos Procesijų gat- 
vės ir Ištarės šventyklos, nieko nepasakoja apie Kabančiuosius sodus. 
Tikriausiai šie miesto statiniai jau buvo visai sunykę. Herodotas piešia 
ir kitokį itvirtinimų vaizdą, tačiau Esangilos šventyklos kvartalas ir laip- 
tuotasis bokštas bei akmeninis tiltas per Eufratą darė jam didelį įspūdį. 
Babilonas dar tikriausiai buvo tirštai gyvenamas miestas, turėjo daug 
puikių namų, ir gyvenimas jame tekėjo sena vaga. Apie Babilonijos tur- 
tingumą byloje duoklė, mokėta persų karaliui — didžiausia iš visų kitų 
satrapijų. Jos turtus labai gausino ir žemės ūkis, nes intensyviai dirba- 
ma žemė duodavo gerus derlius. 

Krašto valdymą ir aukštas valstybines pareigas vis labiau ėmė į sa- 
vo rankas persai. Tikriausiai Babilone apsigyveno daug atsikėlėlių iš 
Persijos, tad gyventojų sudėtis pasidarė dar margesnė. Užkariautojų per- 
sų įtaka nuolat didėjo, nors vietinės tradicinės kultūros jiems galutinai 
išstumti nepavyko. Valdovai Babilone ir toliau daug statė. Aplink rū- 
mus, dabar paverstus citadele, ilgainiui iškilo daug puošnių pastatų, tarp 
jų ir Apadana su daugybe kolonų. Tačiau dėl didelių mokesčių ir duok- 
lių persų valdovams pamažu kilo kainos, ėmė smukti didžiosios preky- 
bos firmos. Tik šventyklos vis dar turėdavo gero pelno. 

Persų viešpatavimui Babilone galą padarė naujas užkariautojas, 
kurį, kaip kadaise Kyrą, gyventojai sutiko džiūgaudami. Tai buvo Ma- 
kedonijos karalius Aleksandras. Po pergalingo žygio per Mažąją Aziją, 
Siriją ir Egiptą jis 331 metais pr. m. e. sumušė persus prie Gaugamelų 
ir įžengė į Mesopotamiją. Babiloniečiai tikėjosi, kad jis išvaduos iš per- 
sų vergijos, leis vėl savarankiškai valdytis. Aleksandro politika, pagrįs- 
ta senovės tradicijų puoselėjimu, jiems atrodė tinkama. Makedonietis 
sutiko pasiskelbti teisėtu Babilonijos karaliumi ir pripažino Marduko 
kultą. Dar pirmojo trumpo apsistojimo Babilone metu jis liepė atstatyti 
jau visiškai sugriuvusį laiptuotąjį bokštą Etemenankį. Turintį daugybę 
tradicijų Babiloną didysis užkariautojas ketino padaryti savo būsimos pa- 
saulinės imperijos sostine. Sugrįžęs iš karo žygio į Indiją, Aleksandras 
liepė dar sparčiau restauruoti ir tvarkyti miestą, visa jo kariuomenė iš- 
vežinėjo zikurato griuvenas. Tačiau jaunojo karaliaus didieji planai ir 
babiloniečių viltys žlugo — 323 metų pr. m. e. birželio 13 dieną Alek- 
sandras Babilone mirė. 

Aleksandro įpėdiniai dar mėgino tęsti jo politiką ir toliau skatino 
statybas Babilone. Bet kai buvęs didžiojo karvedžio satrapas Seleukas i 
iš Mesopotamijos, Irano ir Sirijos sukūrė imperiją, Babilonas jau nebe- 
ilgai išsilaikė kaip sostinė. Seleukas I pradėjo statyti naują metropoliją 
prie Tigro, netoli Babilono, kuri gavo Seleukijos vardą. Kai Seleukija 
buvo baigta, didelė dalis Babilono gyventojų turėjo į ją persikelti; dėl 
to žmonių skaičius senajame mieste gerokai sumažėjo. Tačiau Seleuki- 
dai nepaliko Babilono likimo valiai. Jie netgi pradėjo iš naujo statyti 
jau kiek aptvarkytą laiptuotąjį bokštą Etemenankį, bet šis darbas taip ir 
liko nebaigtas. Netrukus daugelyje sričių ėmė ryškėti graikų kultūros 
poveikis, daugiausia amatininkų gaminiuose, nes Babilone įsikūrė daug 
graikų. Tikriausiai jau Aleksandro laikais Babilonas pasipuošė graikų 
teatru, kuris buvo pastatytas ant išvežtų laiptuotojo bokšto griuvenų į 
šiaurės rytus nuo Marduko šventyklos. Tačiau senųjų šventyklų Žyniai 
vis dar puoselėjo senąją babiloniečių kultūrą ir tradicijas, nors po tru- 
putį daug kas pasimiršo. Netgi dantiraštį retai kas bevartojo, o trečio- 
jo šimtmečio pr. m. e. pradžioje vienas Marduko šventyklos žynys Be- 
rosas parašė Babilonijos istoriją jau graikų kalba. 

Sužlugus Seleukidų viešpatavimui Mesopotamijoje, Babilonas vėl ga- 
vo naują valdovą: 140 metais pr. m. e. jį užėmė partai — iš rytų atsi- 
danginę klajokliai, išplėtę savo valstybę iki Eufrato. Prie šios upės dau- 
gelį šimtmečių susidūrinėjo Europa su Rytais, čia daug kartų grūmėsi 
didžiosios Romos imperijos ir Partų karalystės valdovų kariuomenės. 
Per Babiloną taip pat daug kartų ritosi karų bangos, ir užkariautojai 
romėnai buvo įžengę į senąjį miestą prie Eufrato, tiesa trumpam laikui. 
115 pr. m. e. metais tai padarė Romos imperatorius Trajanas ir 199 m. e. 
metais Septimijus Severas. Tikriausiai Babilonas tuo metu dar atrodė 
įspūdingai, bet jau nebuvo toks puošnus ir didelis. Daugelį kartų nuka- 
riautame, apiplėštame ir sugriautame mieste labai sumažėjo gyventojų. 
Atsidūręs Partų karalystės pakraštyje, Babilonas tiek politiniu ir religi- 
niu, tiek ekonominiu požiūriu nevaidino jokio vaidmens. Vietoj jo iš- 
kilo netoliese įkurtas Ktesifonas. Netgi prekybos keliai persikėlė ir da- 
bar aplenkdavo senąją metropoliją. Dideliuose miesto kvartaluose likę 
gyventojai pasistatė primityvius, mažus būstus, daugiausia iš senųjų na- 
mų liekanų. Daugelis kadaise tirštai gyvenamų kvartalų ištuštėjo, buvo 
paversti kapinėmis arba sąvartynais. Netgi prie tvirtovės žmonės statėsi 
namus ir laidojo mirusius. Vietoj senųjų ir jau visai sugriuvusių įtvirti- 
nimų galiausiai liko beveik kaimo didumo gyvenvietė, dideli plotai vir- 
to ganyklomis ir sodais. Kadaise čia gyvenusių babiloniečų ir aramėjų 
palikuonys susimaišė su ateiviais, išvyko arba buvo išvežti, gal net išžu- 
dyti. Miestas vis labiau darėsi panašus į partų gyvenvietę, stipriai vei- 
kiamą graikų kultūros. Tik nedaugelis dar mokėjo babiloniečių kalbą ir 
dantiraštį, kuriuo iki pirmojo mūsų eros šimtmečio buvo rašomos dau- 
giausia astronominės lentelės. Kai 227 m. e. metais partus nugalėjo taip 
pat iš Irano kilusi Sasanidų dinastija, Babilone beveik niekas nepasikei- 
tė. Visiškai sumenkęs, nežymus miestas Sasanidų imperijoje nebevaidino 
jokio vaidmens ir sparčiai nyko toliau. Kai 624 metais šalį užkariavo 
mahometonai arabai, jis jau nebegalėjo atsigauti. l 

Senojo Babilono vieta netrukus buvo visiškai užmiršta. Tačiau di- 
dieji Mesopotamijos tautų pasiekimai dar ilgai darė įtaką žmonijai. Jau 
"Babilono klestėjimo laikais daugelis babiloniečių dirbinių, mokslo lai- 
mėjimų bei išradimų pateko į tolimiausius kraštus — daugiausia preky- 
bos dėka, paskui per karus, dėl to, kad prie imperijos buvo prijungtos 
naujos žemės. Gyva prekyba su Graikija, dažniausiai per tarpininkus 
Tinikiečius; sirus ir Mažosios Azijos tautas, babiloniečių kultūros verty- 
bėms ir jų amatininkų gaminiams atvėrė kėlią į Viduržemio jūros kraš- 
tus. Iš čia jų meno formos ir motyvai keliavo toliau ir, pakitę, kartais 
vos atpažįstami, pateko į daugelio Europos tautų ir valstybių kultūrą 
bei meną. Babiloniečių kultūra darė poveikį ir Rytų šalims. Tas poveikis 
buvo stiprus ne tik kaimyniniame Irane, bet pasiekdavo ir Indiją. Ant- 
rajame tūkstantmetyje pr. m. e., tai yra Babilonijos ekonominio klestė- 
jimo ir politinės galybės laikais labai išplito dantiraštis ir babiloniečių 
kalba, kuri tuo metu buvo tarptautinė ir, pavyzdžiui, vartota bendrau- 
jant su Egiptu. ۱ 

Aleksandro Didžiojo ir vėliau Diadochų viešpatavimo laikais sustip- 
rėjo glaudūs Rytų ryšiai su Graikija. Kultūros vaisingai veikė viena 
kitą. Tikriausiai Graikijos bei Makedonijos pirkliai ir kariai ne vieną 
babiloniečių dirbinį parsigabeno į Eladą. Svetimšaliai girdėjo Babiloni- 
jos legendas ir mitus, pamatė gerai veikiančią ir stiprią šalies ūkio sis- 
temą. Persai taip pat daug ko išmoko iš babiloniečių, pirmiausia orga- 
nizuoti ekonomiką ir prekybą su kitais kraštais. Įgytą patyrimą jie iš- 
laikė ir po Babilonijos valstybės žlugimo. Ta patirtimi naudojosi graikai, 
vėliau romėnai. Todėl ir vėlesnėje Europos kultūroje dažnai aptinkame 
Rytų įtakos pėdsakų. Pavyzdžiui, graikiški svorio matų pavadinimai atė- 
ję iš Babiloniijos, ankstyvųjų krikščionybės laikų trinavė bazilika pri- 
mena erdvės padalijimą klasikinėse babiloniečių šventovėse, o Babilono 
įtvirtinimų sistema paliko žymę vėlesnėse Europos tvirtovėse. Net grai- 
kų ir viduramžių meno motyvuose randame senovės Rytų atgarsių, at- 
klydusių dažnai gana painiais keliais. Tie motyvai jau buvo išsirutulioję 
šumerų mene, kartu su daugeliu kitų dalykų pasisavinti babiloniečių ir 
išsaugoti. Kaip juos perimdavo kitos tautos, dabar dažnai nebeįmanoma 
nustatyti, bet kad tie motyvai rytietiški — neginčijama. Tokios, pavyz- 
džiui, yra kompozicijos, būdingos daugiausia babiloniečių antspaudams — 
vyras tarp dviejų laukinių žvėrių, plėšrus paukštis arba erelis su liūto 
karčiais, skrendantis virš dviejų gyvulių, medis — iš pradžių babilonie- 
čių „gyvybės medis"— ir pasistiebusios prie jo ožkos. Tokių motyvų, 
kartais labai pakitusių ir vos atpažįstamų, randame romėnų, Bizantijos, 
viduramžių ir:netgi naujųjų laikų plastikoje bei taikomojoje dailėje. 

Senovės Rytų literatūra ir mokslas taip pat labai paveikė Europos 
kultūrą. Senaisiais šaltiniais ypač vaisingai naudojosi graikų mokslinin- 
kai, kuriuos nuo Babilono kultūros suklestėjimo skyrė dar ne toks di- 
delis laiko tarpas. Kaip tiktai helenų dėka tie šaltiniai atsispindėjo vė- 
lesnių amžių veikaluose. Babiloniečių — arba kaip vėliau buvo sakoma, 
„Chaldėjų“ — astronomai pirmieji iškėlė idėjas, kurias priėmė ir toliau 
išplėtojo graikų mokslininkai. Vienur kitur Antikos autorių kūriniuose 
randame citatų iš babiloniečių veikalų ar nuorodų į juos. Kad mes šian- 

dien žvaigždžių grupes jungiame į žvaigždynus ir vadiname juos tam 
tikrais vardais — tai irgi dalinai yra senovės Mesopotamijos pasaulio 
sampratos palikimas. Didžiuosius Grįžulo ratus babiloniečiai vadino Ve- 
zimu, jie davė vardus ir Varno, Gyvatės, Erelio žvaigždynams. Eklip- 
tiką, tai yra regimąjį metinį Saulės centro kelią dangaus sfera, padalijo 
pagal mėnesių skaičių į dvylika dalių. Dauguma Zodiako ženklų (yra 
išlikę jų babilonietiški atvaizdai) vadino tokiais pat vardais kaip šian- 
dien: Jaučiu, Šauliu, Ožiaragiu, Žuvimis, Dvyniais, Vėžiu, Liūtu, Svars- 
tyklėmis ir Skorpionu. Astrologija ir pranašingų ženklų mokslas Babi- 
lonijoje visais laikais turėjo ypatingą svarbą. Jie, matyt, duodavo dau- 
giausia impulsų domėtis dangumi, nes iki pat naujųjų laikų — aišku, 
dažniausiai nesąmoningai — išsilaikė daugelis šitokio pobūdžio prietarų. 
Būsimi įvykiai būdavo spėjami iš žvaigždynų padėties, ir tokios „chal- 
déju" tradicijos tvirtai laikytasi iki naujųjų laikų pradžios; jomis ypač 
rėmėsi viduramžių dvarų astrologai. O horoskopais, kurių seniausi me- 
sopotamiški pavyzdžiai yra iš penktojo amžiaus pr. m. e., vienas kitas 
žmogus ir šiandien tebetiki. Babiloniečių hemerologija, tai yra „palankių 
ir „nepalankių“. dienų nustatymas, skaičių mistika turi atgarsių ir šiais 
laikais. Pavyzdžiui, kas nors paminėjęs „piktaja septyniuke", nesąmonin- 
gai pripažįsta babiloniečių prietarą, nes septynių piktųjų demonų, kaip 
jau esame sakę, senovės Mesopotamijoje ypač bijota. Iš paaukoto gy- 
vulio kepenų ateitį dažnai spėdavo ir etruskai su romėnais; jų krašte 
netgi rasta piešinių, panašių į babiloniečių turėtus kepenų modelius. 
Kenkiamoji magija Europoje buvo labai išplitusi iki pat viduramžių; ir 
pas mus žmonės darydavo piktųjų dvasių ar priešų figūras ir iškamšas, 
kurias paskui sunaikindavo vietoj tikrųjų priešininkų. | 

Platus ir įvairus babiloniečių mitų ir epų pasaulis taip pat paliko 
pėdsakų kitų tautų mitologijoje. Kai kurie motyvai, atėję iš Babilonijos, 
ko gero, pateko į graikų sakmes; pavyzdžiui šiokio tokio panašumo yra 
tarp herojaus Gilgamešo nuotykių ir, dvylikos Heraklio žygių.. Babilo- 
niečių požemių pasaulis, į kurį galima patekti tik laivu perplaukus po- 
žemių upę, primena graikų stiksą su keltininku Charonu. Babiloniečių 
pasakėčias perėmė ne tik kaimyninės Priešakinės Azijos tautos, bet ir 
graikų rašytojai. Vokiečių Rainekės Lapino prototipas sutinkamas pa- 
sakojimuose, kadaise užrašytuose molio lentelėse. Literatūrinis „ginčo 
dialogo" Žanras taip pat neliko užmirštas. Labai panašių į datulės ir 
eglūno ginčą kūrinių yra parašęs graikų poetas Kalimachas, kuris gin- 
čininkais pasirinko laurą ir alyvmedį. 

Kai kurie babiloniečių literatūros siužetai pateko į Bibilijos kny- 
gas ir, išplitus krikščionybei, tapo europiečių dvasinės kultūros dalimi 
anksčiau, negu buvo atkastos ir perskaitytos Mesopotamijos molio len- 
telės. Prisiminkime, pavyzdžiui, . Biblijos legendą, kad pasaulį dievas su- 
kūrė iš chaoso, žmogų nulipdė iš molio, o vėliau žmoniją už piktūs dar- 
bus nubaudė tvanu. Pagaliau toji pati Biblija išsaugojo mums iki šių 
laikų Babilono miesto vardą ir jo puikumo ir turtų aprašymais pažadi- 
no norą jį surasti. 

CHRONOLOGIJOS LENTELĖ 


Datos iki 1500 metu pr. m. e. ginčytinos ir čia pateikiamos pagal vadinamąją „trum- 


Uruko laikai (IV sluoksnis). Šumerai išranda raštą, pirmosios monu- 
mentalios šventyklos. 

Džemdet Nasro laikai. Ankstyvųjų šumerų miestų valstybių sukles- 
tėjimas; prekyba su tolimais kraštais. 

Mesilimo laikai. Seniausi istoriniai įrašai. Statomi rūmai. 

Ūro I dinastijos laikai. Pietų Mesopotamijoje gyvuoja keletas dides- 
nių miestų valstybių: Uras, Lagašas, Urukas, Uma, Kišas; Ūro ka- 
ralių kapai. 

Akado laikai. Pirmoji senovės Rytų imperija, valdoma Sargono, vė- 
liau Naramsino. 

Gutijų viešpatavimas. Didelę Pietų Mesopotamijos dalį pavergia kal- 
niečiai gutijai. Šio periodo pabaigoje suklesti Lagašas, valdomas 
kunigaikščio Gudeos (2050). 

Ūro III dinastijos laikai. Paskutinis šumerų kultūros suklestėjimas. 
Centralizuota valstybė su karalių sostine Ure. 

Isino — Larsos laikai. Kova dėl valdžios tarp įvairių dinastijų, dau- 
giausia tarp Larsos ir Isino. 

senosios Babilonijos dinastija, kuriai pradžią davė Sumu abumas. 
Izymiausias jos atstovas Hamurapis (1729—1686). Suvienijo Meso- 
potamiją ir nugalėjo Mario valstybę, valdomą Zimrilimo. Kodifi- 
kuojami įstatymai. Aukštutinėje Mesopotamijoje sustiprėja Asirijos 
valstybė, valdoma Šamši Adado I (1749—1717); jo silpnesai įpėdi- 
niai dalinai klauso Babilonijos. 

Įsiveržia hetitai, vedami Muršilio I, ir apiplėšia Babiloną, Pasitrau- 
kus hetitams, valdo jau anksčiau įsibrovę kasitai. 

Kasitų viešpatavimas Babilone. Pirmojoje keturiolikto amžiaus pu- 
séje Kadašman Charbė ir Burnaburiašas II susirašinėja su Egipto 
faraonais Amenchotepu III ir Amenchotepu IV (Echnatonu). Šiuo va- 
dinamuoju El Amarnos laikotarpiu Priešakinėje Azijoje gyvuoja 
daug karalysčių: Egiptas ir Hetitų valstybė Mažojoje Azijoje (val- 
doma Supiluliumos I), Asirija (valdoma  Asurubalito I), Mitanija 
(valdoma Tusratos) ir kasitiškoji Babilonija. Tukulti Ninurta I 
(1243—1207) pavergia Babiloną ir apiplėšia miestą. Babilonas laiki- 
nai priklauso Asirijai, daugelį kartų mėgina išsivaduoti. 

Elamitų įsiveržimas ir Babilono užkariavimas. Hamurapio Istatymu 
stela išgabenama į Sūzus. Babilono valstybė atsigauna valdoma se- 
mitų karalių, ypač Nabuchodonosaro I, kuris išveja elamitus. Tig- 
latpalasaras I (1112—1074) sustiprina Asiriją ir užkariauja Babiloną. 
Į Mesopotamiją ima smarkiau veržtis aramėjų gentys. Asirija ginasi 
ir, valdoma Adadnirario II (909—889), ikuria naują. imperiją. 
Naujosios Asirijos karalystė. Babiloniją valdo aramėjų kunigaikš- 
čiai. Kraštas trumpą laiką priklauso Asirijai. Valdant Ašurnasirpa- 
lui II (883—859) ir Salmanasarui III (858—824), kartu gyvuoja Asi- 
rijos imperija ir kiek politiškai menkesnė Babilonija. Asirai pastato 
milžiniškus rūmus Nimrude. Asirijos karalienė Šamuramata (Semi- 
ramidė) valdo už savo sūnų Adadnirari III (809—782). Kova dėl 
valdžios, valdovai Babilone nuolat keičiasi, kol iškyla Tiglatpala- 
saras III (745—727), kuris užkariauja. Babiloną ir valdo tenai pa- 
sivadinęs Pulu. Sargonas II (721—705) išveja aramėjų kunigaikščius 
iš Babilono ir prijungia miestą prie savo imperijos. Sinaheribas 
(704—681) visiškai sugriauna Babiloną, kuris nori būti savaran- 
kiškas (689). l 
Asarchadonas (680—669) išplečia Asirijos imperiją iki Egipto. Uoliai 
atstatinėja Babiloną. Valdžią paima Asarchadono sūnūs: Šamaššu- 

mukinas — Babilone ir Ašurbanipalas — Asirijoje. 652 m. broliai 
kovoja vienas su kitu, ir Šamaššumukinas žūva. Ašurbanipalas (668— 
626) ima karaliauti Babilone. 

Naujosios Babilonijos periodas. Babilono valdovu pasiskelbia Nabo- 
polasaras (625—605) ir pradeda naują dinastiją. Babilonija ir Me- 
dija kartu kovoja su Asirija. Zlunga Ninevija (612). Pradedama 
plėsti Babilono miesto statyba. 

Nabuchodonosaras II. Paskutinysis Babilonijos valstybės suklestėji- 
mas. Imperija išplečiama iki Palestinos; 598 ir 586 metais užkariau- 
jama Jeruzalė, jos gyventojai išvaromi. Babilone vykdomos didžiu- 
lės statybos (Ištarės vartai, Procesijų gatvė, „Kabantieji sodai“). 
Po Nabuchodonosaro valdo jo sūnus Avil Mardukas (561—560), o 
paskui jo žentas Nergalšarusūras (559—556), kurį Berosas vadina 
Neriglisaru. ۱ 

Nužudęs teisėtą įpėdinį Labaši Marduką, 556 metais į sostą įžengia 
Nabonidas. Karalius ilgą laiką gyvena Teimos oazėje, o Babiloną 
valdo jo sūnus Belšarusūras (Baltazaras). Tuo metu persai sėkmin- 
gai įsitvirtina Priešakinėje Azijoje. ۱ 
Persų viešpatavimas Babilone. Persai nugali babiloniečius prie Si- 
paro. Kyras II 539 metais be kovos įžygiuoja į Babiloną. Valdant 
Darijui I, Babilone įvyksta keletas sukilimų, miestas apiplėšiamas, 
sugriaunami jo įtvirtinimai. 479 m. Kserksas nuslopina naują suki- 
limą, paskui sunaikina Marduko statulą. Valdant Artakserksui II 
(404—358), toliau statomi rūmai pietinėje Babilono pilyje. 
Aleksandras Makedonietis prie Gaugamelų nugali Darijų III, Persi- 
jos imperatorių. Nugalėtojas iškilmingai įžygiuoja į Babiloną. 
Babilone miršta Aleksandras Makedonietis. 

Babiloną valdo Seleukidai. Aleksandro įpėdiniai kovoja dėl val- 
džios. Valdant Seleukui I (311—281), Babilonas prijungiamas prie 
Seleukidų imperijos. Netoli Babilono įkuriama nauja sostinė Seleuki- 
ja (301j. Babilonas pamažu sunyksta, nors valdant Antiochui I (apie 
269 m.), dar statomos šventyklos bokštas. 

Party viešpatavimas Babilone. 140 m. Babiloną užkariauja partai. 
Babilonas tampa Partų karalystės valdovų vasaros rezidencija. 

115 m. e. m. į Babiloną atyksta Romos imperatorius Trajanas ir au- 
koja Aeksandro manams, pagerbia jo genijų. 199 m. į ištuštėjusį 
Babiloną įžengia Romos imperatorius Septimijus Severas. 
Užrašomas Babilono talmudas; 


Babiloną ima valdyti Sasanidai. Miestas jau nežymus ir ištuštėjęs. 
Babiloną ir visą kraštą užima arabai. 

